Ivo Dima 


IUBIRI DE NEUITAT 


IVO DIMA 


IUBIRI DE NEUITAT 


Volumul 2 


SANTAJUL IUBIRII 


Timișoara, 2019 


Descrierea CIP a Bibliotecii Naţionale a României 
DIMA, IVO 
Iubiri de neuitat / Ivo Dima. - Timişoara : Stylished, 2019 
5 vol. 
ISBN 978-606-9017-42-5 
Vol. 2 : Şantajul iubirii. - 2019. - ISBN 978-606-9017-77-7 


821.135.1 


Editura STYLISHED 

Timișoara, Judeţul Timiș 

Calea Martirilor 1989, nr. 51/27 
Tel.: (+40)727.07.49.48 
www.stylishedbooks.ro 
www.noicecitim.ro 


í i PAAA 7 


Savannah 


— Rahat! 

Nu mă aşteptam să dau din nou cu ochii de un 
dezastru marca Ray Evans la prima oră a dimineții. 
Livingul e plin de mizerie, sticle, doze de bere și 
un munte de resturi de ţigări. Uneori pot spune că 
îmi urăsc viaţa, și fratele meu idiot nu îmi ușurează 
deloc munca. 

Partea proastă e că m-am pricopsit cu el pentru 
că celălalt idiot trăiește bine mersi în New York, cu 
cariera lui pompoasă, și mă bate la cap doar când îi 
spun că am cheltuit prea repede banii de la el. 

Uneori detest că se comportă ca tata. Dar mai 
bine ca tata decât ca un mucos de cinci ani care nu e 
în stare să își țină petrecerile sub control și apoi mă 
pune să fac curat după el şi prietenii săi nemernici. 

Am oftat și m-am dus în bucătărie după un sac 
de gunoi. Am scos un țipăt strident și m-am prins în 
ultima clipă de masa din cameră, evitând să ajung în- 
tinsă pe burtă pe podeaua murdară. Lichidul scârbos 
care mi-a intrat în şosete m-a făcut să scot un sunet 
de dezgust profund, iar când m-am uitat la podea am 
văzut pata de bere răsuflată. 

De ce trebuie să mă ocup eu de toate astea? Aș 
putea să mă duc și să îi arunc o găleată de apă în cap, 
să îi bag mătura în fund și să îl pun să facă curat. Da, 

aş putea să fac toate astea. Dar e mai bine să îmi țin 
furia și ideile proaste sub control. Mai ales că ultima 
oară când am refuzat să fac curat i-a spus lui Lloyd că 
mi-am cumpărat droguri. ldiotul m-a dus la spital să 
se asigure că nu am consumat asemenea substanțe, 
plus orele de terapie... 

Am înjurat, în gând, pășind peste baltă și mi-am 
dat şosetele jos, încercând să nu vomit. M-am dus di- 
rect în baie și am aruncat ghemul din mâinile mele în 
coșul de rufe, am luat mopul și m-am întors în zona 
pe unde a trecut tornada. 

— Futu-i! 

Măcar înjurăturile mele aveau efect. Ray încă e 
mahmur și probabil nu a văzut masa când a intrat 
în ea, din nou, așa cum face după fiecare beţie. Părul 
lui brunet e răvășit și are câteva pene printre șuvițe, 
iar ochii lui albaștri sunt obosiţi și înconjurați de 
cearcăne. 

— Ți-am spus să muţi nenorocita asta de masă! 
a mormăit după ce a împins-o cu piciorul din calea 
lui. 

— De fiecare dată când te trezeşti după o petre- 
cere îmi spui să mut masa, apoi vii și o muţi înapoi. 
Aşa că am renunţat să fac asta. 

A mormăit ceva și s-a uitat urât la mine, dar nu 
mai sunt de mult impresionată de temperamentul 
lui. Nu mai tremur de frică când urlă la mine sau 
când încearcă să mă facă să mă simt prost. Cred 
că singura parte bună e că fratele meu nu a ridicat 
niciodată mâna la mine. 

— Mă doare capul, a mormăit. 

— Te ajung blestemele? am spus începând să 
frec podeaua. 

Nu m-a băgat în seamă și s-a apropiat de unul 
dintre cabinetele mobilierului luând o aspirină pe 
care a înghiţit-o repede. 

— Îmi e foame. 

— Ultima oară când am verificat, niciunul dintre 
prietenii tăi nu a furat frigiderul, am bombănit sufi- 
cient de tare ca să mă audă. 

M-am întors cu spatele la el și am putut să simt 
tensiunea împânzind camera. M-a prins de păr și 
m-a întors cu fața la el, obligându-mă să îi suport 
respirația urât mirositoare. Am scăpat mopul din 
mână și mi-am înghiţit înjurăturile, începând să cred 
că nu e o idee așa bună să îl scot din minți. 

— Crezi că dacă o să pleci înapoi la facultate, 
poţi să fii cu gura mare şi să vorbeşti înapoi? Încă nu 
ai învăţat că tu trebuie să taci și să execuţi? a mârâit 
cu dinţii încleştați. 

Mi-am pus mâinile pe umerii lui și l-am împins, 
folosindu-mă de toată forța mea ca să mă eliberez 
din strânsoarea lui puternică. 

— Crezi că dacă nu ai fost în stare să termini o 
facultate, poți să mă tratezi ca pe un gunoi? Ei bine, 
m-am săturat și nu o să îți mai permit asta. 

— Nu spune ceva ce o să regreți, păpușică. 

Am pufnit în râs și am încercat să nu plâng și să 
îi ofer confruntarea pe care și-a dorit-o atât de mult 
timp. 

— Cum ar fi faptul că ești cel mai prost om pe 
care îl cunosc? Că ţi-ai distrus viața pentru că nu ai 
putut să treci peste o dezamăgire? 

— Taci din gură! a ţipat la mine, reușind să mă 
sperie. 

A dat cu mâna peste insula din bucătărie și a dat 
jos câteva sticle de băutură goale care s-au spart pe 
podea. Am privit bucățile, gândindu-mă că tot eu o 
să le strâng mai târziu, apoi am luat o sticlă goală de 
Jack și am trântit-o la picioarele lui. S-a uitat la mine 
cu gura căscată, apoi la cioburile de jos, apoi din nou 
la mine. 

— Oh, ca să vezi. Și eu pot să sparg lucruri. 

Ne uităm unul la altul ca doi tauri furioși pregă- 
tiți să se atace între ei. Dar eu nu sunt așa. Poate că 
am răbufnit de la atâtea umilinţe și jigniri din partea 
lui, dar nu pot să continui. 

— Asta nu ajută cu nimic, Ray, am spus cu un 
oftat. Nu îți spun lucrurile astea ca să te rănesc. 

— Chiar aşa? 

— Îţi spun asta pentru că, nu știu de ce și tu nu 
mi-ai dat motive să o fac, te iubesc. Eşti fratele meu și 
vreau să fii bine și în momentul ăsta nu eşti. Îmi pare 
rău că Melinda te-a folosit și apoi te-a aruncat ca pe 
o cârpă, dar asta nu înseamnă că nu există cineva 
care o să te iubească, am spus încercând să ajung la 
fratele meu cel real. Dar nu o să o găsești dacă stai 
aici și îți pierzi timpul cu petreceri și curve. 

Mușchii lui încep să se relaxeze şi pentru prima 
oară am văzut un Ray mai blând și care mă ascultă 
în sfârşit. 

— Când mă întorc vreau să fie curat lună. 

Şi s-a dus Ray cel drăguţ. Sau mai bine zis iluzia 
lui. 

Am dezaprobat din cap și am luat sacul de gunoi 
când el a trecut pe lângă mine. Am început să adun 
paharele de pe masă și să îmi înjur minunatul frate 
în același timp. În gând evident, pentru că dacă mă 
aude, probabil nu mă mai lasă la facultate. Și el are 
grijă de banii mei până la nenorocita vârstă de 21 de 
ani. 

— Nana?! 

— Ce mai vrei, Ray? Pentru că jur că... 

Numele meu de alint a pătruns mai greu în 
creier și când am auzit am încremenit. M-am întors 
cu gura căscată și l-am văzut pe brunet privindu-mă, 
având un plic mare în mână. 

— Tocmai mi-ai spus Nana? am șoptit încă 
uimită. 

A zâmbit și a ridicat plicul, arătându-mi faţa lui 
și am recunoscut imediat sigla de la Columbia. Am 
scăpat sacul de gunoi jos și am înghiţit în sec. 

— E ceea ce cred eu că e? 

A ridicat din umeri. 

— Putem să aflăm într-un singur mod. 

M-am apropiat de el și am luat plicul, deschizân- 
du-l. M-am uitat la fratele meu în timp ce scoteam 

foaia din interior. Zâmbetul nu a dispărut și nu părea 
să fie unul de ironie sau de aroganță. 

Când am început să citesc rândurile inima a 
început să îmi bată cu putere, iar când am văzut că 
am primit răspunsul pe care mi-l doream am început 
să tip și l-am îmbrățișat pe ticălosul meu frate mai 
mare. 

— M-au acceptat! Școala o să îmi suporte taxa. 

Ray m-a strâns în braţe și a început să râdă de 
fericire. Nu am crezut niciodată că o să trăiesc mo- 
mentul ăsta, dar nu vreau să se termine. 

— Felicitări, pitico. Sunt mândru de tine! 

M-a strâns mai tare la pieptul său și mi-a depus 
un sărut pe creștet. 

M-am îndepărtat de el și l-am privit, mijindu-mi 
ochii. Zâmbetul lui radios încearcă să mă păcălească, 
dar nu prea am de gând să cad în capcana lui. 

— Bine, cine eşti tu şi ce ai făcut cu dobitocul de 
frate al meu? 

A început să râdă cu putere și s-a aşezat pe unul 
dintre scaunele din bucătărie. 

— Cred că tocmai mi-am dat seama că ţi-am dat 
întreaga viață peste cap. Și îmi pare rău pentru asta. 
Am clipit și m-am uitat la el, nevenindu-mi să cred ce 
aud. Încă cred că cineva l-a înlocuit. Sau poate a avut 
mereu un frate geamăn mai bun și acum a venit în 
sfârșit și m-a eliberat de cretinismul lui. Sau poate el 
și Lloyd au făcut schimb de personalitate. 

— Aşa, brusc şi dintr-odată? Nu ţi-ai dat seama 
când prietenii tăi drogați mi-au făcut avansuri sau 

când i-ai spus lui Jamie Dolan că am herpes sau când 
i-ai spus lui Lloyd că fumez sau când... 

— Bine, bine, am înţeles ideea, a spus întreru- 
pându-mi înșiruirea. 

A oftat și și-a trecut o mână prin părul răvășit. 

— M-am gândit la asta de mai mult timp, 
Savannah și chiar am fost un nenorocit cu tine. Lloyd 
te-a lăsat în grija mea și eu nu am făcut altceva decât 
să îţi întorc spatele. Ar fi trebuit să te protejez mai 
bine. Mai ales după Malcom, a spus încet. 

Numele lui Malcom m-a făcut să îmi închid ochii 
și să oftez, împingând amintirile într-un colț al minții 
și să rămână acolo pentru totdeauna. 

— În plus, după primul tău an de facultate, 
m-am tot gândit la o nouă posibilitate pentru mine. 
O să îmi termin și eu facultatea împreună cu tine. 

Îşi bate joc de mine. Asta e tot ce pot să zic 
despre ideea lui de rahat și sper să fie un vis urât. 
Mă uit la fratele meu și să încerc să găsesc cuvintele 
potrivite pe care să i le pot adresa, dar singurele care 
îmi vin în cap erau insultele. 

— Îi baţi joc de mine? am explodat. 

— Vorbesc foarte serios, surioară, a început să 
chicotească și s-a ridicat în picioare. 

— Dar, abia aşteptam să plec de lângă tine și să 
nu te mai văd niciodată. 

Mi-a râs în nas și m-a făcut să strâng din dinți. 

— Şi cum plănuiai să faci asta? Până la 21 de ani, 
voi fi încă tutorele tău, a spus cu un zâmbet triumfă- 

— Lloyd e tutorele meu. 

Şi-a ridicat o mână în aer și a strâmbat din nas. 

— Detalii, detalii... 

În momentul acesta nu vreau decât să îi dau una 
în nas și să îl pocnesc rău de tot. Pot să îl văd și cum 
sângerează, ticălosul nemernic. 

— Tu nu dai doi bani pe mine de opt ani încoace, 
am spus sprijinindu-mă de unul dintre dulapuri. 
Aveam totul atât de bine plănuit, la naiba! Îmi dă- 
deai partea ta din banii pe care i-au lăsat mama și 
tata pentru școala mea și cu restul mă descurcam. Și 
după ce terminam școala nu te mai vedeam niciodată 
pentru că nu mă mai întorceam aici. 

Şi-a încrucișat mâinile pe piept și m-a privit 
amuzat, muşcându-şi buza ca să nu râdă din nou. 

— Nu glumesc, Ray. Nu te vreau în New York 
lângă mine. 

Zâmbetul lui a continuat să mă scoată din minți 
și m-a privit fără să fie deranjat de vorbele mele. 

— Ei bine, eu plătesc chiria apartamentului, 
destul de scump, în care stai și nu poți să faci nimic. 

— Plătești pe dracu! I-ai pasat chiria lui Lloyd 
de anul trecut, am spus întorcându-mi privirea. Şi de 
ce naiba acum? De ce vrei să termini facultatea? 

— Pentru că nu ești singura care le-a făcut o 
promisiune mamei și tatei, a spus cu vocea scăzută. 

S-a întors cu spatele la mine și a început să se 
îndepărteze, dar asta nu m-a oprit să îl atac. 

— Le-ai făcut mai multe promisiuni și nu ai 
respectat niciuna dintre ele. 

S-a oprit și şi-a îndreptat umerii, oftând cu pu- 
tere. Pentru o clipă am crezut că o să se întoarcă și 
o să o luăm de la capăt cu trasul de păr și mârâitul. 

— Doar pentru că nu le-am respectat după ce au 
murit, nu înseamnă că le-am uitat. 

S-a îndepărtat fără să mai spună vreun cuvânt 
și am auzit ușa principală trântindu-se și geamurile 
clătinându-se. 

Am mârâit nervoasă și am dat cu putere în una 
din sticlele de plastic de pe podea, apoi mi-am apăsat 
ochii cu podul palmelor. 

De ce mi se întâmplă mie toate astea? De ce nu 
pot să trăiesc o viață minunată, alături de persoane 
care mă iubesc și pe care le doresc în viața mea? De 
ce a trebuit să rămân fără părinți și cu doi fraţi care 
sunt mult prea ocupați cu viețile lor patetice ca să fie 
atenţi şi la mine. 

Telefonul a început să sune și asta mi-a intensi- 
ficat valul de înjurături pe care îl pregătisem pentru 
Ray. Soneria de diavol m-a făcut să oftez, știind per- 
fect cine e, și imaginea unui brunet care ţipă a apărut 
pe ecran. 

Asta e exact ce am nevoie acum, am spus ironică 
în gândul meu. 

— Ce vrei? am spus fără nicio urmă de simpatie. 

— Așa îl saluti pe iubitul tău care te iubește mai 
mult decât orice? 

— Nu, așa îl salut pe cretinul care mă șanta- 
jează. Ce vrei, Jax? am mârâit pregătită de o nouă 
confruntare. 

— Mama dă o petrecere weekendul viitor și tre- 
buie să vii. 

Mi-am ridicat privirea spre tavan și am numărat 
în gând până la cinci, încercând să mă calmez. E prea 
devreme să mă întorc și mai ales cu bomba pe care 
mi-a aruncat-o Ray, am nevoie și de mai mult timp 
aici și să îl conving să rămână acasă. 

— Nu pot să vin. 

— Nu a fost rugăminte. Vii și punct. Anunţă-mă 
când ajungi. 

A închis fără să mai apuc să spun ceva, iar eu am 
privit telefonul prostită încercând să nu urlu de nervi. 
Asta îmi mai lipsea. Să îmi dea ordine cretinul de fals 
iubit șantajist. Am oftat cu putere și am început să 
strâng gunoiul, încercând să uit de problemele mele. 

L-am cunoscut pe Jaxon King la petrecerea 
bobocilor a facultății anul trecut. Fiind prima oară 
când petreceam cu adevărat, m-am băgat ca proasta 
într-o competiție de băut și a doua zi m-am trezit 
în pat cu Jaxon. Încă nu pot să cred că i-am oferit 
virginitatea mea lui, dintre toți oamenii de pe pla- 
neta asta. Jaxon e obişnuit să conducă și să obțină 
tot ce vrea. Când am vrut să scap de el, mi-a arătat 
filmul cu partida noastră de sex şi mi-a închis gura. 
De atunci, mă forțează să fiu iubita lui și nu înțeleg 
de ce. A trebuit să accept, altfel ar fi arătat filmul 
întregului campus și deveneam o târfă provincială în 
fața tuturor. Am oftat și mi-am pus telefonul înapoi 
în blugi. M-am apucat să fac curățenie, ca să reușesc 

să îl îmbunez pe Ray și poate așa să scape și de ideea 
aia ridicolă de a se muta cu mine. 

Mi-ar plăcea să trăiesc într-un univers paralel 
unde Ray și Jaxon sunt câinii mei și îi pocnesc de 
fiecare dată când am eu chef. 

— Răspunsul e nu, Savannah. Acum lasă-mă în 
pace! 

Fratele meu își face o cafea la unul din aparatele 
scumpe ale localului său, în timp ce eu stau întinsă 
peste tejghea și practic îl implor să rămână aici. 

— Dacă vrei să îl pocnești, eu te ajut. 

Cristal, managerul cafenelei, mi-a pus în față bă- 
utura mea preferată și mi-a făcut din ochi. Brunetul 
a mormăit câteva înjurături, făcând-o pe fată să 
zâmbească. 

— Care e problema ta, de fapt? Te prostituezi 
și nu trebuie să aflu? a spus amestecând zahărul în 
cana sa. 

— Nu, am o politică împotriva cretinilor în apar- 
tamentul meu. 

S-a sprijinit de bar, ţinându-și cafeaua în mâini, 
şi mi-a zâmbit. Cristal se uită din când în când la noi 
cu zâmbetul pe buze, în timp ce completează niște 
hârtii. 

— Să îl faci cretin pe fratele care îţi plătește 
taxele și apartamentul nu e o mișcare prea bună, a 
spus sorbindu-și băutura. 

— Jumătate din taxe, am mormăit deasupra 
cafelei mele. 

Am oftat cu putere de parcă aș fi fost o gorilă 
scăpată din junglă și mi-am lăsat fruntea pe supra- 
fața barului. Am auzit telefonul sunând și apoi vocea 
idiotului. 

Ce naiba o să mă fac? Ray nu poate să vină cu 
mine. Nu știe despre Jaxon și nu ştiu dacă o să fie de 
acord cu el. 

— Nu mă mai hărțui și du-te acasă, idioato! 

Mi-am ridicat capul și l-am văzut cu niște hârtii 
în mână şi cu cafeaua lui nenorocită în cealaltă mână. 
Ce mi-ar plăcea să i-o bag pe gât cu tot cu ceașcă. 

— Dă-mi în scris că nu o să vii cu mine şi o să 
termin. 

A râs şi după câteva secunde a semnat actele din 
mâinile lui. I le-a împins lui Cristal și apoi m-a privit. 

— Nu poţi să vii cu mine, Ray. Am o colegă de 
apartament, am încercat să îl înduplec. 

— Și ce? Ai o canapea din câte știu. 

— Da, dar e pentru musafiri, nu pentru câini. 

A oftat și după ce și-a terminat băutura a pus 
ceașca în chiuvetă. Nu o să o spele pentru că e un 
puturos idiot care acum are servitori. 

A mârâit când a auzit-o pe Cristal râzând în 
hohote și a fugărit-o imediat cu o privire urâtă. 

S-a pus în fața mea și s-a aplecat peste bar, pri- 
vindu-mă în ochi. 

— Știu că lucrurile nu au stat prea bine între noi 
în ultimul timp, dar vreau să fac asta, surioară. Asta e 
o ocazie perfectă ca să ne refacem și relaţia. 

Pe dracu. Nu o să cad în capcana diavolului așa 
de uşor, fraiere. 

— Şi dacă mă lași pe canapea îți promit că nu o 
să fac pe covor și nici nu călăresc piciorul ei, a spus 
cu zâmbetul pe buze. 

Am pufnit în râs și cred că l-am și stropit cu 
câteva picături de salivă. Nu părea să fie deranjat de 
asta pentru că îmi zâmbea destul de dulce. Vrea să 
mă ducă de nas, oare? Sau chiar vorbește serios? 

— Și ce o să faci cu cafeneaua, Ray? Nu mă înţe- 
lege greșit, dar e cel mai bun lucru pe care l-ai făcut 
de când ai părăsit facultatea. 

A râs și a privit câteva clipe atmosfera din încă- 
pere. E destul de populată și chiar dacă nu aș vrea să 
recunosc asta, fratele meu a dat lovitura cu ideea lui. 

— O să deschid una și în New York. Deja am 
început să caut spațiu de cumpărat. 

Am rămas cu gura căscată și trebuie să mă gân- 
desc rapid la o replică și să îl fac să rămână aici. 

— Înţeleg că eşti ambițios, pentru că deşi e ciu- 
dat, facem parte din aceeași familie, dar nu o să devii 
următorul Starbucks, amice. Boston e un oraş mic în 
comparație cu New York. 

— Mai ţii minte ce ţi-am spus când ai aplicat 
pentru facultate? 

O, o, nu îmi place unde merge discuţia asta. 

— Ţi-am spus că o să fii cea mai bună și că o să 
îi faci praf. Chiar dacă am luat-o razna după moartea 
părinților noștri, mereu te-am susținut, Savannah. 
Un pic de sprijin din partea ta ar fi drăguţ, a spus 
devenind sentimental. 

Am înghițit în sec și m-am înjurat în gând. Oricât 
de mult aș vrea să spun că e adoptat și că îl urăsc, 

trebuie să recunosc că nu e un ticălos tot timpul. 
Poate că încearcă să se schimbe și ar trebui să îl las 
să o facă. 

Am oftat și m-am uitat la el îmbufnată. 

— Nu te dai la prietena mea, nu mă cunoști la 
școală și îmi mărești alocaţia cu 500 de dolari, i-am 
trântit-o brusc. 

A zâmbit ca un copil în dimineaţa de Crăciun și 
mi-a încălzit inima instant. 

— Dacă prietena ta e bună, o să mă culc cu ea; 
sunt tutorele tău și uneori trebuie să răspund de tine 
şi, dacă ești cuminte, îți dau 600 de verzișori în plus. 

A plecat din fața mea înainte să comentez ceva. 
Deja se îndrepta spre biroul lui când am început sa 
tip după el. 

— Nu poți să îmi întorci spatele. Suntem în mij- 
locul unei negocieri, nemernicule, am strigat fără să 
îmi pese de privirile ațintite asupra mea. 

— Am negociat deja, fraiero. Acum du-te acasă 
şi fă-ți bagajele. 

A intrat în birou și a închis ușa fără să îmi dea 
ocazia să mai spun ceva, din nou. 

Am oftat și am luat cana de caffe latte şi am 
sorbit din ea, încântându-mi papilele gustative. 

Măcar o să fiu mai bogată cu 600 de dolari, dar 
nu cred că o să mă bucur de ei când o să afle Jess de 
schimbările din apartamentul nostru. 


— Hei, scumpete. 

Priscilla s-a așezat lângă mine, aruncându-mi 
unul din zâmbetele ei lascive și prefăcute. 

Din cauza muzicii din club şi-a apropiat buzele 
de urechea mea pentru a se face auzită, dar mai mult 
ca să stârnească bârfele. Le-am văzut pe colegele 
iubitei mele prin mulțime și m-au ținut sub radarul 
lor încă de când am călcat în club. Iar Pris și-a dat 
seama de asta imediat. 

— Cred că o să ai probleme în paradis, a ţipat în 
urechea mea. 

Continuam să îmi ţin telefonul în mână, aștep- 
tând ca iubita mea idioată să îmi trimită mesajul 
nenorocit și doar i-am zâmbit prietenei mele. 

Mi-am dus ţigara dintre degete la buze și am 
tras fumul în plămâni, privind cum telefonul îmi este 
smuls. Mi-am întors capul și i-am aruncat o privire 
urâtă lui Pris, când i-am văzut sânii mari și apeti- 
sanți expuși de parcă ar fi fost de vânzare. Dacă nu 
aş fi copilărit cu ea şi nu ar fi cea mai bună prietenă 
a mea, cred că Savannah ar fi fost istorie până acum. 

Mi-a luat mâna liberă în a sa și și-a pus-o pe 
coapsă, împingând-o sub fustă. S-a lipit complet de 
mine şi puteam să îi simt respiraţia care ar fi trebuit 
să emane alcool, însă nu pot să îi cer chiar atât de 
multe prietenei mele, știind că toleranța ei pentru 
alcool e zero. 

— Încep să mă plictisesc de jocul ăsta să ştii. 

Persoanele din jurul nostru se uită la noi mirate 
și probabil vestea ca aș putea să mă culc cu Priscilla 
a început să circule. Exact cum am plănuit și sunt 
convins că iubițica mea o să audă asta foarte curând. 

Am văzut ecranul telefonului meu aprinzân- 
du-se şi mi-am luat mâna de sub fusta ei, fiind com- 
plet acaparat de ecranul luminat. 

— Nu pot să fac bârfa asta de una singură, Jax. 

Mi-am ridicat capul înainte să apuc să citesc 
mesajul și m-am uitat la brunetă, apoi la vulpoaicele 
care nu ne scăpau din ochi și am zâmbit. 

l-am pus un braţ după umeri, trăgând-o mai 
aproape de mine și i-am prins urechea între dinți, 
mușcând-o ușor. Am observat privirile unui coleg de 
an de-al iubitei mele, iar gestul brunetei nu a întâr- 
ziat să îl uimească. S-a lipit complet de mine și mi-a 
înconjurat talia cu ambele braţe. Toate privirile erau 
ațintite asupra noastră și strategia părea perfectă. 

— Te iubesc enorm, Pris, şi o să îţi fiu veşnic 
recunoscător pentru ajutor. 

Şi-a frecat nasul de obrazul meu, apoi și-a apro- 
piat buzele de urechea mea. 

— Sper să nu o pierzi pe Savannah, fraiere. 
Acum hai să vedem cât talent de actriță am în mine. 

A sărit în sus atât de repede, că am crezut că o 
să ajung cu fața în canapea, și trebuie să recunosc că 
a reușit să mă sperie puţin. S-a transformat într-o fe- 
meie nervoasă, care ar mai avea puțin și m-ar ucide, 
apoi şi-a luat băutura și m-a împroșcat. 

Toate privirile s-au întors și brusc eram în cen- 
trul atenţiei. Şi asta cred că era felul prietenei mele 
de a se răzbuna pentru mușcătura de pe ureche. 
Urăşte asta incredibil de mult. 

Mi-a arătat degetul din mijloc și a plecat, iar eu 
am alungat toată atenţia din jurul meu cu o privire 
urâtă şi amenințătoare. 

M-am uitat în telefon şi zâmbetul mi s-a lărgit 
când am văzut mesajul. 


S: Ar trebui să îţi cauţi un munte și să îl populezi, 
pentru că acolo ai fi înconjurat de singurele persoane 
care ar putea să te suporte. Vreodată! 


Am nevoie de tine să îl populez, scumpo, i-am 
dat rapid replica. 


Am trimis mesajul și m-am uitat pe ringul de 
dans. Liam și Violet se distrează de minune și uneori 
îmi doresc să am ce au ei. Am crezut că poate o să 
am aceeași conexiune cu Savannah, dar firea ei mă 
scoate din sărite și îmi vine uneori să o omor. 

Telefonul mi-a vibrat din nou şi am mai tras un 
fum de ţigară, înainte să citesc mesajul. 


S: Mai bine m-aș culca cu un urs şi m-aş lăsa mân- 
cată de un lup. 


Mi-am întredeschis buzele și am eliberat fumul 
din plămâni, chicotind. 


Dacă te îmbraci în Scufita Roșie, pot să fiu eu 
lupul tău. 

Fata asta e dinamită curată. Nu pot să o contro- 
lez oricât de mult aș vrea şi de cele mai multe ori mă 
face să uit că e fată. Singura metodă prin care pot să o 
conving să facă ce vrea eu e șantajul. Și sunt mândru 
de mine că m-am gândit la așa ceva. 


— Hei, Jax. Se pare că boboaca aia nu mai rezistă 
mult. 

Mi-am îndreptat atenţia spre roșcata care râde 
poate un pic prea mult și e deja roșie în obraji. Nu 
prea își mai poate ține echilibrul şi poate să cadă în 
orice clipă. 

— Ar trebui să o aduci cu picioarele pe pământ. 

Emmet a început să râdă și m-a lovit ușor peste 
umăr. Mi-am terminat berea şi i-am pasat sticla, 
apropiindu-mă de roșcată. Am prins-o de talie exact 
înainte să se prăbușească. 

A început să râdă și când și-a ridicat capul am 
rămas uimit. Ochii ei căprui sunt superbi şi zâmbetul 
îi luminează toată fata. 

Când i-am văzut poza din dosarul de înscrieri 
nu am observat să fie cine-știe-ce. Dar nu am crezut 
niciodată că în realitate e superbă și sexi. Și nu sunt 
singurul care a remarcat asta. 

Când și-a făcut apariţia la petrecere, toate privi- 
rile au fost pe ea şi a trebuit să intervin de câteva ori 
ca să mă asigur că nu o atinge nimeni. 

— Ce spui dacă te duc sus și te ajut să îti revii? 

A chicotit și mi-a înconjurat gâtul cu braţele ei, 
lipindu-și sânii de pieptul meu. Am înghiţit în sec și am 
simţit cum încep să mă întăresc în partea de jos. 

— Sunt doar a ta, a şoptit. 

Da, e doar a mea. Și nu o să scape atât de ușor de 
mine, oricât de mult ar vrea. 


S: Eşti un obsedat. Eşti sigur că nu ești adoptat? 
Am râs şi am stins ţigara în scrumieră. 


Dacă sunt un obsedat, atunci de ce îți place tot 
ce îţi fac de fiecare dată când suntem în pat fără 
haine pe noi? 


De data asta nu o să mai răspundă. De fiecare 
dată când aduc în discuţie partea intimă a relaţiei, 
se ruşinează, își lasă capul în pământ și nu mai are 
curaj să spună ceva. E foarte amuzant să o vezi pe 
Savannah Evans fără glas. Păcat ca miracolele nu ţin 
mult. 

— jaxon, ai auzit ce am spus? 

Am oftat şi mi-am ridicat capul din cartea de 
drept civil. M-am lăsat pe spătarul scaunului şi am 
privit-o pe mama, care făcea ordine prin dulapul 
meu, încercând să îmi mai elibereze din haine. 

— Mamă, în caz că nu ai observat, încerc să 
învăţ. Şi nu, nu am auzit ce ai spus. 

— Cât de proastă mă crezi? 

Am pufnit în râs și mi-am sprijinit braţele pe 
spătarul scaunului. Femeia continuă să îmi analizeze 
cămășile și nu pare să fie afectată de râsul meu. 


— De ce spui asta? 

— Pentru că mai ai câteva zile până începi școala 
și tu înveţi doar înainte de examenele finale, a spus 
începând să râdă. 

— Poate mă pregătesc pentru licenţă din timp, 
blufez. 

Mi-a aruncat o privire care spunea las-o moartă 
și apoi a pus cămașa înapoi pe umeraș. 

Mi-am lovit ușor fruntea de suprafața moale a 
scaunului și am oftat. Nu pot să o scot la capăt cu 
femeia asta în niciun chip. 

— Bine, recunosc, am spus înfrânt. Am crezut că 
o să scap mai repede de tine. 

— Eşti un nesimţit! 

Am Început să râd și, după privirea urâtă a ma- 
mei, cred că o să mă pocnească foarte curând. 

— lartă-mă, te rog! am spus ducându-mi mâna 
la inimă. Vrei să repeți ce mi-ai spus și eu am fost 
atât de porc și nu am auzit? 

A încercat să se abțină, dar a început să râdă și 
s-a apropiat de mine. 

— Te-am întrebat dacă ai vorbit cu Savannah. 

— Da, am spus simțind cum buna mea dispoziţie 
dispare. O să mă anunţe când să o iau de la aeroport. 

Chipul mamei s-a luminat brusc și un zâmbet 
imens i-a pus stăpânire pe buze, iar eu m-am abținut 
să nu îmi dau ochii peste cap. 

Să vă spun care e de fapt treaba. Mama mea și 
Rebecca, mama iubitei mele, au fost cele mai bune 
prietene. Au făcut totul împreună, uneori mă mir 
cum de copiii i-au făcut separat, până când familia 
Evans s-a mutat subit în Boston. 

Relaţia dintre ele s-a răcit cu timpul, iar în urmă 
cu opt ani soții Evans au murit. Mama a fost devas- 
tată şi a încercat să îi ajute cât de mult a putut. 

Când Lloyd Evans a ajuns la facultatea de drept, 
mama nu a ezitat să îl transforme în protejatul ei. 
Apoi a urmat Savannah, fiica pe care mama mea și-a 
dorit-o mereu. 

Mi-a spus că vrea să am grijă de ea și să o ghidez 
cum trebuie. Apoi a început să îmi bage tot felul de 
idei stupide în cap. 

Că ea e cea mai bună pentru mine. 

Că seamănă perfect cu mama ei. 

Că e femeia care ar putea să mă iubească pentru 
tot restul vieții mele. 

Bla, bla, bla şi uite cum am renunţat la aven- 
turile de o noapte și m-am trezit într-o relație cam 
ciudată. Ciudată pentru că îmi doresc să o urăsc pe 
Savannah, dar în același timp ceva mă atrage la ea. 
Mai ales când are chef să facă pe guraliva cu mine și 
mă folosesc de buze ca să o reduc la tăcere. 

— O să fie atât de uimită. Sper doar să accepte, a 
suspinat cu palmele împreunate. 

Am oftat și m-am ridicat de pe scaun, începând 
să merg prin cameră. 

— Nu o să aibă cum să refuze, mamă. De asta 
poţi să fii sigură. 

Ultima mea sentință? O să mă căsătoresc cu 
Savannah Evans. 

Da, am spus bine. O să mă căsătoresc cu 


Savannah Evans. 

De ce? Ei, asta e o întrebare foarte bună. lar răs- 
punsul cel mai potrivit ar fi pentru sănătatea femeii 
pe care o ador. 

Înainte de vacanţă, Savannah a spus că se 
întoarce în Boston imediat ce termină facultatea. 
Mama a încercat să fie vitează, dar a fost bosumflată 
şi a plâns câteva zile la rând. 

lar eu, ca un băiat bun, am scos inelul bunicii din 
seiful familiei şi i-am spus mamei că nu mai pot să 
trăiesc fără Savannah și că vreau să o cer de nevastă. 

— Mă bucur atât de mult pentru voi doi, scum- 
pule. Știu că şi Rebecca ar fi la fel de fericită. 

Mama s-a luminat ca un pom de Crăciun în acel 
moment și pot să spun că e mai fericită ca niciodată. 

M-a sărutat pe frunte, mângâindu-mi părul, și 
înainte să mai spună ceva despre iubita mea per- 
fectă, menajera a deschis ușa camerei. 

— E doamna Hope la telefon și vrea să discute 
cu dumneavoastră meniul. 

Femeia a oftat şi a luat telefonul, apoi a ieşit din 
camera mea cu menajera în urma ei. 

Am privit cu dezgust cartea de pe biroul meu 
şi am închis-o înainte să vomit. M-am oprit în fața 
ferestrei și mi-am trecut o mână prin păr, privind 
fântâna arteziană din fața casei. 

Nu știu ce se întâmplă cu mine. Nu vreau să mă 
căsătoresc cu Savannah, dar o vreau în preajma mea. 
Aş vrea să îi spun adevărul și să facă lucrurile mult 
mai simple între noi. 


— De ce naiba îţi iei atâtea lucruri? 

A doua valiză a fratelui meu ajunsese pe podea 
și după o scurtă privire asupra lor, m-am uitat la 
brunet. 

Mă ignoră complet și se învârte prin bucătărie, 
pregătindu-și cafeaua. 

— Eşti femeie în secret? am insistat. 

A început să râdă și și-a pus cafetiera în 
funcțiune. 

— Eşti mai idioată decât am crezut. 

Am mârâit și am vrut să îi spun o înjurătură 
bună, dar telefonul meu a sunat și mi-a închis gura. 
Sper doar să nu fie iar idiotul de iubit al meu. 

Mi-am scos telefonul din buzunar și i-am văzut 
numele lui Jess pe ecran. 

O, slavă Domnului! 

— Hei, mă bucur atât... 

— Ajutor! 

Mi-am luat telefonul de la ureche și m-am uitat 
câteva secunde la apel, apoi am reluat convorbirea. 

— Bine, dacă e gândacul din nou, poţi să îl omori. 
Ai tăria necesară și ești în stare să... 

— Nu e vorba de gândacul ăla tâmpit. Sunt la 
cumpărături cu mama şi mă scoate din minţi, a spus 
pe un ton iritat. 

O, deci asta era. Credeam că are din nou o criză 
ca atunci când a văzut un gândac în bucătărie și 
aproape a leșinat. 

— Şi cum crezi că pot să te ajut dacă sunt în alt 
oraş, Jess? 

— Nu ştiu şi nu îmi pasă, doar fă ceva. Vrea să îmi 
cumpere o rochie scurtă pentru că are impresia că o 
să rămân fată mare dacă nu îmi arăt picioarele mai 
mult. 

Am început să râd atrăgând privirea fratelui 
meu. 

— Dacă nu mă ajuţi acum, îţi jur că o să îl măce- 
lăresc pe Domnul Mustăţi și o să îl fac cârnat! 

Am înghiţit în sec și m-am oprit instant din râs. 
Nu e de glumit când Jessica îmi amenință motanul. 

— Bine, spune-i că eu o să am o rochie lungă și 
nu vreau să mă eclipsezi cu picioarele tale minunate 
și slăbănoage. 

— Asta e cel mai mare rahat pe care l-ai spus 
vreodată, Sav. 

— Vrei să arăţi decent la eveniment sau vrei să 
arăţi ca o nenorocită de păpușă Barbie? 

A mormăit ceva, dar nu prea am înțeles ce. 

— Sper că o să meargă, altfel o să îţi găsești mo- 
tanul în faţa blocului, atârnat de poartă. 

A închis apelul înainte să mai spun ceva. Te rog, 
Doamne, salvează-mi pisica, ca să nu mor și eu. 

— Vrei cafea? 

Mi-am strâns telefonul între degete și m-am ui- 


tatla fratele meu. Se uita la mine şi aștepta răspunsul 

meu. Am oftat și am dat ușor din cap, apropiindu-mă 
de masă. 

— Probleme cu prietena ta? 

M-am așezat pe scaun și am luat cana pe care 
mi-a împins-o. 

— Mda, îmi amenință motanul. 

S-a uitat la mine, în timp ce îmi beam cafeaua. 

— Da, am uitat să îți spun de Domnul Mustăţi. 

Cana lui s-a oprit la câțiva centimetri de gură, 
apoi a urmat un râs din adâncul sufletului. M-am 
strâmbat şi am continuat să îmi beau cafeaua. 

Ray şi-a șters câteva lacrimi din colțul ochilor, 
apoi a luat o gură din băutura sa. 

— Ăsta e cel mai tâmpit nume pentru o pisică. 

— E un motan, m-am apărat. 

A vrut să râdă din nou, dar m-am uitat urât la el 
şi s-a rezumat doar la chicotit. Uneori aş vrea să se 
întoarcă la ticălosul care era acum câteva zile și să 
mă lase naibii în pace. 

Mi-ar plăcea și să nu îl fi cunoscut niciodată pe 
Jaxon și să fiu acum fericită cu bărbatul visurilor 
mele. 

Dar pe cine păcălesc? Sunt îndrăgostită de Jax 
și chiar dacă e un ticălos insuportabil, aş vrea să se 
gândească la mine fără să îi spună cineva. Dar îmi 
doresc cam multe. 

— Ştii că ar trebui să plecăm la aeroport, nu? 

A dat uşor din cap și și-a golit cana, lăsând-o 
în chiuvetă. M-am uitat la el cu subînţeles și fratele 


meu mă privea inocent. 

M-am ridicat de pe scaun și după ce am spălat 
cele două căni, mi-am pus geanta pe umăr și l-am 
scos practic afară pe fratele meu. 

Nu știu cum o să fie viața mea cu Ray în New 
York, dar cu siguranţă nu o să fie plictisitoare. Și nici 
lungă, pentru că Jess o să mă omoare când o să afle. 

Nu pot să vin după tine. A intervenit ceva la ba- 
rou. Trec diseară pe la tine. 


Mda, mersi că mi-ai dat mesaj după ce am ateri- 
zat şi te-am aşteptat ca proasta douăzeci de minute, 
cretinule. 

Am oftat şi mi-am pus telefonul în buzunarul 
gecii, fără să îi dau un răspuns. 

Ray a ieşit din baia aeroportului cu un zâmbetul 
pe buze. 

— Bine, nu vreau sa știu de ce naiba zâmbești 
după ce ieși din baie. 

— Nu ești băiat, deci nu poți să înţelegi. 

Mi-am reținut senzaţia de vomă care m-a lovit 
instant și mi-am privit nervoasă fratele. Da, nu o să 
fie plictisitor deloc. 

— Hai să mergem, am spus exasperată. 

M-am îndreptat spre ieşirea din aeroport fără 
să mă uit la el. Mi-am aruncat geanta în primul taxi 
pe care l-am văzut și m-am așezat pe bancheta din 
spate, așteptând ca și prințul cafelei să se urce. 
Uneori e mai rău decât o femeie. 

Când șoferul s-a urcat în spatele volanului, i-am 
spus adresa și mi-am îndreptat atenția spre geam. 

— Deci, ai putea să îmi spui de ce ești așa 
nervoasă? 

— Nu sunt nervoasă. Ți se pare doar, am spus 
începând să îmi agit piciorul stâng. 

A râs şi a murmurat un Aha. Am oftat și am 
continuat să privesc orașul care devine din ce în ce 
mai mare. 

Poate artrebui să fiu sinceră cu fratele meu şi să 
îi spun despre Jax. Bine, nu tot adevărul, doar partea 
în care el e un cretin și iubitul meu. 

Mi-am întors capul, iar fratele meu arăta ca un 
copil în prima lui excursie. Nu înțeleg de ce e atât de 
fascinat pentru că a locuit aici când era la facultate. 
Totuși, e destul de plăcut să îl văd fericit și încântat. 

— Parcă ai fi un copil. 

— Înseamnă că primesc dulciuri dacă sunt cu- 
minte? a zâmbit cu subînţeles. 

Am început să râd și în scurt timp fratele meu 
m-a acompaniat. Și-a întors capul și m-a privit, tră- 
gându-mă în braţele lui. 

— Ce s-a întâmplat, pitico? 

Am oftat și mi-am lăsat capul pe pieptul lui. 

— Iubitul meu ar fi trebuit să vină după noi, dar 
a fost prins cu treabă. 

— Stai, stai, de ce aflu abia acum? 

Şi-a pus mâinile pe umerii mei și m-a împins, 
făcându-mă să mă uit la el. 


— Ştii că ai sunat ca Fred Flintstone, nu? 

— Nu îmi pasă nici dacă sunt sosia lui George 
Jetson. De ce nu mi-ai spus mai devreme? Idiotul de 
Lloyd știe? 

Am tras aer în piept și m-am sprijinit de scaunul 
şoferului. 

— Pentru că nu am fost în termeni buni până 
acum. Şi nu am crezut că îți pasă ce fac atâta timp cât 
nu e problema ta. Și da, Lloyd știe. 

A deschis gura, apoi a închis-o repede la loc. 
Şi-a închis ochii și a mârâit, lovindu-și genunchiul cu 
pumnul. 

Când m-a privit părea supărat și nervos în ace- 
lași timp. 

— Ştiu că nu am fost cel mai bun frate, dar me- 
reu mi-a păsat ce faci. 

Am zâmbit și mi-am pus mâna peste a lui. Ray a 
zâmbit şi m-a strâns uşor, dându-mi sentimentul de 
siguranță. Cred că în sfârșit reușesc să îl recuperez 
pe fratele pe care l-am iubit mereu. 

— Spune-mi totul despre el. 

Am râs și am tras aer în piept, trecându-mi 
limba peste buze. 

— Numele lui e Jaxon și l-am cunoscut anul tre- 
cut la petrecerea bobocilor. Şi de atunci am rămas cu 
el pe cap. Tatăl lui e medic și e directorul spitalului 
St. Joseph, iar mama lui e rectorul universității. 

— Victoria King e mama lui? 

Am aprobat ușor din cap, iar brunetul a fluierat. 

— Presupun că e tot la drept. 

— E în anul patru, dar bunicul lui deține Black, 
Martinez & Associates şi l-a luat sub aripa lui încă din 
primul an. 

— E cea mai mare firmă din orașul ăsta. La 
dracu, cred că e cea mai bună firmă din toată țara. 
Nu e firma la care a lucrat Lloyd? 

Am dat ușor din cap și am zâmbit la fluieratul 
fratelui meu. 

Mereu m-am simţit ca un câine vagabond când 
vine vorba de familia lui Jaxon. 

— Mai e ceva ce trebuie să știu despre iubitul 
tău vedetă? 

— Faptul că locuiesc cu sora lui, am spus fără 
nicio emoție. 

S-a uitat la mine de parcă l-aș fi trăsnit și știu 
că e şocat. Toată lumea e şocată când aude că stau 
împreună cu Jess. 

— Cum s-a întâmplat asta? 

— Păi, Jess urăște dreptul și medicina și știa că 
la un moment dat trebuia să aleagă între astea două 
și a decis să zică pas. A făcut o înțelegere cu părinții 
ei și s-a mutat de acasă pentru a nu fi sufocată și, bi- 
neînțeles, pentru ca relaţia dintre ei să rămână la fel 
de bună ca și înainte. Când am găsit apartamentul, îl 
voiam amândouă și am decis să stăm împreună. 

— Şi apoi l-ai cunoscut pe fratele ei? 

Am dat ușor din cap și am zâmbit. Șocul de pe 
fața lui Jess şi teroarea de pe faţa lui Jaxon nu o să 
mi se şteargă niciodată din memorie. Întâlnirea lor 

— Şi ea ce a ales să facă? 

— E foarte bună la relaţiile cu oamenii și adoră 
moda. A terminat facultatea anul ăsta și lucrează la 
Vogue. 

— Banii lui mami și tati i-au cumpărat postul? 

M-am încruntat şi mașina s-a oprit. M-am dat 
jos şi mi-am luat geanta așteptând ca fratele meu să 
vină după mine. A trecut pe lângă mine și am vrut să 
îl urmez, dar vocea taximetristului m-a oprit. 

— Cine o să plătească? 

Ray s-a oprit şi mi-a zâmbit ca un drăcușor și 
îmi venea să îi dau cu geanta în cap. 

Am scos câteva bancnote din buzunar și i le-am 
pus bărbatului în mână, apoi am intrat în clădire. 

— Poţi să fii mai măgar de atât? 

— Hei, mă jefuiești de 600 de dolari în plus. 
Măcar să plătești taxiul. 

— Tu mi-ai dat banii, boule. 

Am intrat în lift și l-am călcat pe picior, savurând 
victoria când i-am auzit geamătul. 

— Dacă îi spui lui Jess ceva legat de părinţii ei 
sau de banii lor, dormi în stradă, Ray, și de data asta 
nu glumesc! l-am avertizat cu un mârâit. 

— Ușurel, Xena. Nu vreau să am nimic de-a face 
cu fata bogată a lui tăticu' care își cumpără tot ce 
vrea. 

Am deschis uşa apartamentului și m-am uitat la 
fratele meu, dar el era deja captivat de ceva. Când 
mi-am întors capul, am văzut că acel ceva era de fapt 
prietena mea. 

Blondina stă în mijlocul holului, cu un pantof 
în mână, cu părul ciufulit și cu obrajii roșii. Ochii ei 
mari și negri ne privesc uimiți și, când mi-am întors 
privirea spre fratele meu, mi-am dat seama că e 
pierdut. Nu o să se țină de promisiuni și eu o să mor 
înainte să termin facultatea. 

— Nu ştiam că ajungi așa repede. Nu trebuia să 
vină Jax după tine? 

Am oftat și l-am împins pe Ray câțiva pași ca să 
pot să închid ușa. Jess şi-a lăsat și celălalt pantof jos 
și a zâmbit, analizându-l pe brunet din cap până în 
picioare şi viceversa. 

— Probleme la barou, am mormăit. Credeam că 
eşti la muncă. 

— După şedinţă de cumpărături cu mama nu 
prea îmi mai stătea capul la enervat oamenii. El cine 
e? 

M-am oprit lângă fratele meu și m-am uitat la 
el, abținându-mă cu greu să râd. E complet pierdut 
şi debusolat. 

— Ele... 

— Viitorul tău soţ. 

Înainte să recepționez cuvintele lui, Ray şi-a 
lăsat valizele pe podea, a luat-o pe blondină în braţe 
şi a sărutat-o. 

Tipul acesta, arătos, musculos și al naibii de 
sexi, pe care l-am cunoscut acum cinci secunde, mă 
sărută de îmi sună apa în cap. 

Am simţit peretele rece pe spatele meu și presi- 
unea corpului său în față. Când mi-am deschis gura 
ca să protestez, și-a introdus limba înăuntru. Mâinile 
lui îmi fremătau șoldurile şi simțeam căldura cuprin- 
zându-mi tot corpul. 

Mi-am pus mâinile pe umerii lui şi l-am împins 
cât de tare am putut, reușind să îl mișc un afurisit de 
centimetru. 

Mi-am deschis gura și am tras aer în piept la- 
comă. Brunetul mă priveşte cu un zâmbet arogant și 
absolut superb pe buze. 

M-am uitat peste umărul lui şi prietena mea era 
la fel de șocată ca mine. 

— Judecând după reacţia ta și după porţia bună 
de oxigen de care au nevoie plămânii tăi, aş zice că e 
prima oară când ai parte de un astfel de sărut. 

Mi-am luat mâinile de pe el de parcă m-ar fi ars 
şi mi-am înghiţit saliva, ca să nu îmi curgă din gură. 

— Obișnuieşte-te, scumpete. O să ai parte de ele 
o lungă, lungă perioadă, a spus cu un zâmbet arogant 
pe buze. 

Mi-a ciupit bărbia și a dispărut din raza mea 
vizuală. M-am uitat la prietena mea care zâmbea 
inocent, iar eu deja simțeam nevoia să o strâng de 
gât şi să îi îndes motanul ăla gras și galben în fund. 

— Savannah! 

Şi-a ridicat mâinile în aer și a început să mă 
implore din priviri. 

— Înainte să te enervezi și să îl ameninţi din nou 
pe Domnul Mustăţi, să știi că m-a obligat și era ori 
asta, ori rămâneam în Boston. 

Mi-am încleștat pumnul drept şi l-am ridicat, 
întinzând arătătorul spre ea. 

— Când o să pun mâna pe... 

Miorlăitul pisicii m-a făcut să îmi întorc capul. 
Adonis îl luase pe motan în brațe și îl trăgea de ure- 
che, zâmbind la încercarea animalului de a se elibera. 

— Ray, ia-ți labele de pe motanul meu! 

Savannah a trecut pe lângă mine, intrând în li- 
ving pentru a-și salva animalul. Am urmat-o, dar nu 
m-am apropiat chiar atât de mult de ei. 

— Câtă mâncare bagi în el? E mai gras decât un 
porc în ajunul Crăciunului. 

Mi-am pus mâna la gură ca să nu izbucnesc în 
râs și am urmărit reacția prietenei mele. Ea și-a dat 
ochii peste cap și a smuls motanul din braţele indivi- 
dului, mângâindu-i afectuos blana. 

— Eşti un cretin. 

A început să râdă și m-a privit. Am înghiţit în 
sec și mi-am lăsat mâna în jos, încercând să îi susțin 

privirea. Inima mea bate cu putere și încerc să nu îi 
arăt cât de mult m-a afectat sărutul lui. 

— Nu ai de gând să faci prezentările? 

Savannah s-a uitat la el, apoi la mine și a zâmbit. 
L-a lăsat pe Garfield în miniatură jos și a tras aer în 
piept. 

— Ray, ea e prietena și colega mea de aparta- 
ment, Jessica King. Jess, el e Ray, fratele meu. 

Ultimele cuvinte le-a spus ca și cum i-ar fi fost 
frică de ele. În sfârşit îl cunosc pe ticălosul care i-a 
făcut viața mizerabilă până acum. S-a dus și iluzia 
mea. Acum că știu că e dobitocul care mi-a făcut 
prietena să sufere, nu mai vreau să mă culc cu el. 

S-a apropiat de mine și și-a întins mâna. 
Zâmbetul lui e la fel de debusolat și nu înțeleg de ce 
mai zâmbește. 

Nu îl dor fălcile? 

— Îmi pare bine, Jess. 

Am zâmbit şi i-am dat mâna la o parte. 

— Mi-ar plăcea să spun același lucru, dar aș 
minți. 

Am auzit oftat lui Savannah și zâmbetul lui a 
dispărut în sfârșit. 

— Savannah mi-a spus multe despre tine. Mereu 
am vrut să pot asocia o față cu acţiunile. 

— Jess... 

Am dezaprobat din cap și am oprit-o pe roșcată 
să îmi închidă gura. 

— Ai multtupeu să vii aici și să te prefaci că ești 
fratele iubitor care nu ai fost niciodată. 

Chipul lui s-a înăsprit, conturându-i trăsătu- 
rile. Ochii lui albaștri scăpărau și respiraţia i s-a 
intensificat. 

— Crezi că un zâmbet și niște afecțiune de prost 
gust o să șteargă toate chinurile prin care a trecut? 

— Mai bine îţi ţii gura, a mârâit amenințător. 

Am pufnit în râs și mi-am mușcat buza de jos. 

— Sau ce? O să mă baţi așa cum ai făcut cu ea? 
Asta te face să te simţi bărbat? Lovind o femeie? 

M-a apucat de braţe și m-a apropiat brusc de el. 
Sângele mi-a îngheţat în vene și când i-am întâlnit 
privirea de oțel, am înghiţit în sec. 

Savannah a țâșnit de la locul ei și s-a oprit lângă 
fratele ei. 

— Ray, te rog... 

— Stai departe! 

A spus cuvintele printre dinți, reușind să 
oprească intervenţia surorii lui, fără să își ia privirea 
de la mine. Pot să îi simt respiraţia pe pielea mea și 
acum cred că era un moment bun să îmi țin gura. 

— Ai o gură cam mare, prințesă. Ţi-ai dezvoltat-o 
singură sau ţi-a dezvoltat-o banii lui mami și tati? 

Am clipit uimită și, când am auzit geamătul 
roşcatei, am înţeles la ce se referă. E încă unul dintre 
cei care cred că profit de banii părinţilor mei ca să 
înaintez în viaţă. 

— Habar nu ai despre ce vorbeşti, scumpo! Nu 
ţi-a spus nimeni că nu trebuie să te amesteci între 

— Nu te consider familia ei. Nici măcar ea nu te 
consideră familia ei. Când am întâlnit-o era un mie- 
lușel speriat care se uita peste umăr la fiecare pas. 
Nu înţeleg de ce ești aici, dar nu o să stai în casa asta. 

— Şi cine o să mă dea afară? Tu? Îmi pare rău 
să te dezamăgesc, păpușă, dar jumătate din aparta- 
mentul acesta îmi aparține. 

La dracu, are dreptate. Nu pot să scap de el atât 
de ușor cum mi-am dorit. Și nici nu pot să plec de aici 
şi să îi dau satisfacție lui sau părinților mei. 

Mi-a eliberat braţele, făcându-mă să fac câţiva 
pași în spate. 

— Unde e camera ta? 

Savannah și-a ridicat mâna și i-a arătat uşa din 
capătul holului. Individul și-a luat una din valize și 
mi-a aruncat o privire. 

— O să îmi placă să locuim împreună, majestate. 

I-a ciufulit părul surorii lui și s-a dus în cameră. 
Când am auzit ușa închizându-se am răsuflat uşurată 
și începeam să îmi dezmorțesc simțurile. 

Roșcata mă privește îngrijorată, în timp ce gră- 
sanul cu blană se freacă de picioarele ei. Am privit-o 
și am oftat, lăsându-mi corpul să cadă pe canapea. 

— Nu o să îmi cer scuze. 

Prietena mea mi-a zâmbit și s-a așezat lângă 
mine. Nu a durat mult și pufosul s-a așezat lângă noi, 
privindu-ne când pe una, când pe cealaltă. Cred că se 
hotărăște pe cine să umple de păr. 

— Nu, eu trebuie să îmi cer scuze. Ar fi trebuit să 
îți spun, dar totul s-a întâmplat atât de repede, încât 
nu am avut timp. Îmi pare rău! 

A zâmbit și am atins-o pe mână, privind-o cu 
căldură. O iubesc pe fata asta, chiar dacă o știu doar 
de un an. 

— E în regulă. 

— Îmi pare rău pentru izbucnirea lui. El poate 
fi... 

— Violent? 

A zâmbit trist, ridicându-și sprâncenele într-un 
gest ironic și și-a lăsat capul în jos, jucându-se cu 
degetele. Panica a început să mă cuprindă și m-am 
întors spre ea, luându-i ambele mâini în ale mele. 

— Sav, te-a lovit? Pentru că îți jur că mă duc 
acolo și... 

— Nu, nu, nu mi-a făcut nimic. Ba chiar, cred că 
încep să îmi recuperez fratele. Cât am fost acasă s-a 
purtat frumos cu mine și m-a făcut să mă simt iubită. 
Cred că în adâncul sufletului mă bucur că se află aici. 

Am zâmbit și nu am putut să nu observ strălu- 
cirea ochilor ei. Când a plecat, mi-a fost teamă că o 
să cadă din nou în depresie și o să se întoarcă la fel 
de rănită cum a venit. Dar cred că fratele ei și-a dat 
seama de greșeala pe care a făcut-o și acum încearcă 
să remedieze lucrurile. 

— O să stea aici? 

— Nu am putut să îl conving altfel. O să doarmă 
pe canapea și mi-a promis că o să fie cuminte. Dar 
avem o problemă și nu știu dacă trebuie să îţi spun 

Am oftat și am ridicat din umeri. 

— Oricum o să aflu și prefer să știu de la început 
tot ce are legătură cu el. 

— Mi-a spus că dacă ești bună o să se culce cu 
tine. Și, judecând după sărutul pe care ţi l-a dat la 
mai puţin de cinci secunde după ce v-aţi întâlnit, ai 
dat de belea. 

Nu am reacționat câteva momente, uitându-mă 
la prietena mea de parcă tocmai aș fi fost trăsnită de 
un fulger. Apoi am început să râd și m-am lăsat pe 
spătarul canapelei. Am privit ușa camerei în care se 
afla el și am dezaprobat din cap. 

Tipul ăsta chiar e incredibil. Să mă culc cu el? 
Ce aș avea de pierdut în afară de virginitate? Oricum 
mama crede că o să rămân singură înconjurată de 
o mulțime de câini. Dacă nu o să fiu cu cine vreau, 
măcar să am parte de sex. 

— Bine. Pentru că și eu vreau să mă culc cu el. 

M-am uitat la expresia șocată și gura căscată a 
roșcatei am început din nou să râd. Domnul Mustăţi 
s-a urcat în poala mea și am început să îi mângâi 
blana moale. A început să toarcă imediat, împingân- 
du-și capul în sânii mei. 

Uşa apartamentului s-a deschis și l-am văzut 
pe fratele meu înaintând spre noi. Părul lui brunet 
e răvășit și sub ochii verzi are cearcăne. Blugii lui 
obișnuiți și tricoul sunt acum înlocuiţi de costumul 
negru. 

— Nu am crezut că o să întâlnesc oameni atât 
de proști. 

M-a sărutat pe creștet, l-a tras pe motan de 
urechi, făcându-l să miaune și apoi a ridicat-o pe 
roșcată de pe canapea. 

— Mi-a fost dor de tine, pitico. 

A zâmbit și şi-a coborât buzele peste ale ei, 
strângând-o la pieptul lui. Am zâmbit satisfăcută și 
mă simțeam ca mama. Îmi place să îi văd împreună 
și abia aştept să văd reacţia puștoaicei când o să o 
ceară de nevastă. 

— Jax, scoate-o de aici. Are nevoie de puțin aer. 

A rupt sărutul și s-a uitat la mine. Și-a dus o 
mână la tâmplă și m-a salutat ca în armată sau în 
marină. Niciodată nu am știut de unde era asta. 

— Da, să trăiţi! 

Am chicotit și i-am urmărit cu privirea până 
când au ieșit pe ușă. M-am uitat la ușa aia nenorocită 
din nou și apoi mi-am îndreptat atenţia spre motan. 
L-am luat în brațe și am început să îl leagăn, ca pe o 
păpușă. 

— Ce spui, motănel? Să mă duc să îl pup sau să 
îl castrez? 

Ochii mari și verzi mă privesc plictisiți și când 
şi-a deschis gura abia dacă am auzit mieunatul. 

M-am ridicat în picioare și l-am lăsat pe canapea. 
Mi-am scuturat părul de pe bluză și m-am îndreptat 
spre camera mea. 

— Lasă-l să lupte pentru mine. 

Am zâmbit și începeam să îmi fac planurile de 

— i-am mai spus că... 

— Iubita mea nu o să poarte aceeași rochie la 
două evenimente diferite. Acum ieși afară sau te scot 
eu. 

Am oftat exasperată și mi-am dat părul pe spate, 
aranjând fusta rochiei roşii. Am dat perdeaua la o 
parte și am ajuns în raza lui vizuală. 

A rămas încremenit cu telefonul în mână și cu 
gura căscată. S-a ridicat încet de pe canapea și l-am 
auzit înghițind în sec. M-am întors și m-am uitat în 
oglinda din cabină. 

Rochia roșie e lungă până în pământ, iar pe 
piciorul drept se despică. Corsetul îmi înalță sânii, 
puțin prea tare pentru gustul meu, și îmi lasă un 
decolteu adânc. 

Brunetul s-a apropiat de mine și m-a sărutat pe 
umăr, făcându-mă să tresar, și am simțit fiorul până 
în vârful părului. 

— Eşti frumoasă! 

Îl privesc în reflexia oglinzii și pot să îi văd 
zâmbetul larg. M-am întors cu fața la el și mi-am dat 
capul pe spate ca să îl pot privi. Degetele lui mi-au 
atins obrazul și mi-am închis ochii o clipă. 

Mi-ar plăcea să cred că simte ceva pentru mine 
și că nu se preface. Nu cred că o să pot să îl înțeleg 
vreodată. Dacă nu mă suportă, de ce mă șantajează? 

— Cum e rochia? 

Mi-am ridicat privirea și m-am uitat în ai lui, 
fără să o bag în seamă pe vânzătoare. Mi-am mușcat 
buza de jos și mă simțeam hipnotizată de ochii lui. 

— E perfectă. O cumpărăm. 

M-a sărutat ușor pe obraz, foarte aproape de 
buze şi mi-am simţit interiorul cutremurându-se. 

S-a dat un pas în spate și a plecat cu vânzătoarea, 
lăsându-mă excitată şi aproape de colaps. 

Am intrat în cabină și mi-am dat rochia jos, pri- 
vindu-mi trupul câteva clipe. Încă de când am plecat 
de la apartament m-a chinuit cu atingeri, cu săruturi 
pe față, dar nu pe buze. Cred că oricât de mult aș în- 
cerca să îl cuceresc, nu o să reuşesc niciodată. Mereu 
o să se prefacă doar că îi pasă de mine. 

Am oftat și m-am îmbrăcat cu hainele mele, 
punând rochia cu grijă pe umerașul ei. Mi-am trecut 
degetele peste material și am zâmbit câteva clipe, 
înainte să o iau în mâini și să ies din cabină. 

Una dintre vânzătoare a tăbărât pe mine și mi-a 
smuls rochia pentru a o ambala. Când am ajuns 
lângă iubitul meu, el își îndesa cartea de credit în 
portofelul lui de firmă. 

Înainte să îmi deschid gura, telefonul lui a 

45 


Ivo Dima Iubiri de neuitat 


46 


făcut semn că iese afară. M-am sprijinit de tejghea, 
așteptând articolul vestimentar. 

— Soţul dumneavoastră e foarte atent. Cred că 
sunteți foarte norocoasă. 

Am vrut să o contrazic, dar am tăcut din gură. 
Poate că nimeni nu știe adevărul despre relația mea 
cu Jax, dar pot să mă bucur de părerile lor. 

— Să o purtați cu plăcere. 

Mi-a împins sacoşa imensă şi i-am zâmbit. Când 
am ieșit din magazin, brunetul încă vorbea la telefon 
și se plimba prin fața mașinii sale. Când m-a văzut, a 
dezactivat alarma și am aruncat sacoșa pe bancheta 
din spate, apoi m-am urcat pe locul din dreapta șofe- 
rului, pornind radioul. 

Nu a durat mult și bărbatul mi s-a alăturat, 
oftând cu putere. Și-a lăsat telefonul în unul dintre 
suporturile pentru cafea și a oftat adânc. 

— Scuze! Jur că bunicul are cei mai cretini 
angajați. 

Şi-a scos cheile din buzunar și le-a introdus în 
contact. 

— Nu vreau să îmi imaginez cât de ocupat o să 
fii când o să termini facultatea. 

A pornit motorul și s-a uitat în oglinzile retrovi- 
zoare, asigurându-se înainte de pornire. 

— Când o să termin facultatea nu o să îmi bat 
capul cu retardați și cu cazuri de doi bani. Astea sunt 
pentru interni și pentru cei mai puţin fericiți. 


Volumul 2 Șantajul iubirii 


A intrat în circulaţie, relaxându-se în spatele 
volanului. 

Normal că nu o să îşi facă probleme pentru viața 
lui. E multimiliardar și o să fie și mai bogat după ce o 
să îşi pună creierul în acțiune. 

Jax e genul de persoană care are nevoie de câteva 
ore ca să înveţe o carte întreagă. Eu sunt genul care 
are nevoie de două luni pentru jumătate din carte, 
pe care reușesc să o învăţ pe un sfert, şi o duzină de 
cafele, energizante şi ciocolată. 

Oricât de deşteaptă aș fi, nu o să mă pot compara 
niciodată cu el. El are deja o firmă şi o să fie acționa- 
rul majoritar după ce bunicul său o să se retragă. lar 
eu va trebui să fiu una dintre cei mai puțin fericiţi și 
să mă ocup de cazuri de nimic, o să îmi urăsc viaţa 
şi o să mă sinucid mai mult ca sigur după doi ani de 
carieră. 

— Unde mergem? 

— La cafenea. Liam și Violet ne așteaptă acolo. 

Am zâmbit și îmi surâde ideea. Liam și Violet 
sunt prietenii lui cei mai buni și, surprinzător, m-au 
primit destul de repede în grupul lor. 

Violet e o bomboană de fată și mereu m-am în- 
trebat cum de a putut să îi suporte pe amândoi. Liam 
şi Jaxon împreună sunt destul de obositori şi de cele 
mai multe ori enervanțţi. Se comportă de parcă ar fi 
niște copii de grădiniţă și poţi să faci două lucruri în 
preajma lor: să îi baţi cap în cap sau să te prefaci că 
nu îi cunoşti. 

A oprit mașina în parcarea privată a cafenelei 
şi am coborât amândoi din mașină. Când am ajuns 
lângă el, m-a cuprins după umeri și ne-am îndreptat 
amândoi spre intrare. 

Clopoţelul ușii i-a făcut pe clienţi să își întoarcă 
privirile spre noi și brusc m-am simţit ca un iepure, 
înconjurat de lupi. 

Jaxon m-a împins, înaintând spre separeul lui 
obișnuit, unde prietenii lui stăteau îmbrăţişați. În 
drumul nostru, brunetul l-a salutat pe proprietar 
şi pe barman și când am ajuns în dreptul celor doi 
porumbei, copii s-au dezlănțuit. 

Liam s-a ridicat în picioare și a început să scoată 
sunete stupide, iar prietenul lui l-a acompaniat 
imediat. M-am strecurat pe una dintre banchete, iar 
Violet s-a așezat lângă mine și ne-am acoperit amân- 
două fețele cu meniurile de plastic. 

— Unde naiba sunt perucile alea? 

Şi-a apropiat capul de al meu și părea gata de 
leşin. 

— Le-am uitat pe birou. 

Ne-am lăsat amândouă meniurile mai jos, iar 
băieţii au intrat în raza noastră vizuală. Şi-au ciocnit 
piepturile și au început să râdă, în timp ce toți ochii 
erau ațintiți asupra noastră. 

— Când o să se maturizeze? 

Blonda de lângă mine a dezaprobat din cap, 
ridicând din umeri. 

— Practic, ei nu se maturizează niciodată. Doar 
îmbătrânesc. 

Am pufnit amândouă în râs și asta le-a atras 
atenția. S-au uitat la noi și când au realizat ce se 
întâmplă, şi-au dat ochii peste cap și s-au așezat în 
faţa noastră. 

— Jax, mi se pare mie sau doamnele ne tratează 
ca pe nişte rataţi? 

Şi-au încrucişat mâinile pe piept în același timp 
şi s-au sprijinit de speteaza canapelei. 

— Ştii, Liam, mereu m-am întrebat asta. 

M-am uitat la Violet, iar ea s-a uitat la mine. Am 
lăsat meniurile jos și am izbucnit în râs. Blonda și-a 
lăsat capul pe umărul meu și am continuat să râdem, 
făcându-i pe băieţi să zâmbească. 

— Măi, măi, dar veseli mai suntem azi. 

Toată bună mea dispoziţie s-a dus pe apa sâm- 
betei când i-am auzit vocea. 

Priscilla Miller s-a oprit la masa noastră, ară- 
tând că o copie a lui Kate Moss și cu un zâmbet mare 
şi prefăcut pe buze. Părul ei brunet e acum tuns în- 
tr-un bob perfect, iar ochii verzi îi strălucesc şi sunt 
ațintiți asupra iubitului meu. 

Ar trebui să fiu proastă să nu ştiu că a fost mereu 
îndrăgostită de Jaxon și chiar dacă a ajuns în patul 
lui, nu a reușit niciodată să îl țină lângă ea. Și chiar 


dacă am apărut în peisaj, nu pare că vrea să renunţe. 

Și-a pus o mâna peste umerii brunetului și și-a 
unduit corpul, scoțându-și în evidență formele pe 
care i le invidiam. 

— Savannah, nu știam că te-ai întors. Am crezut 
că o să rămâi în groapa ta mai multă vreme. 

Şi pentru nimeni nu e un secret că mă urăște. 
Pentru că sunt săracă, pentru că sunt mai bine ac- 
ceptată decât ea și pentru că i-am luat locul. Sau cel 
puţin asta crede ea. 

Mi-am strâns pumnii pe sub masă, fără să îi spun 
ceva. Așa-zisul meu iubit nici măcar nu încearcă să 
îmi ia apărarea. Chiar își lărgise zâmbetul când hiena 
şi-a pornit atacul. 

Bruneta a pufhnit în râs şi şi-a întors atenţia asu- 
pra iubitului meu. El și-a dat capul pe spate ca să o 
privească, iar ea şi-a apropiat chipul de al lui. 

— Tocmai mi-am cumpărat rochia pentru dineul 
de mâine seară și am ştiut că te găsesc aici, a spus 
seducătoare. 

— Ai nevoie de mine? 

— În mai multe feluri decât îţi poţi imagina. 

Au schimbat câteva priviri, iar degetele ei au 
început să deseneze cercuri pe tricoul lui. 

— Ia-ţi mâinile de pe el! 

Nici măcar nu m-a băgat în seamă. Continuau să 
se privească şi să se atingă, pentru că acum mâna lui 
e peste a ei. 

Am mârâit şi m-am ridicat în picioare. Am 
împins-o pe brunetă de lângă el, făcând-o să se dea 

câțiva pași în spate. Jaxon s-a ridicat imediat și m-a 
apucat de braţ, îndepărtându-mă. 

— Ce dracu crezi că faci? a mârâit la mine. 

Rivala mea a început să râdă și și-a luat ochelarii 
de soare de pe cap. 

— Ne vedem mâine, Jax. Sper să îi cumperi lesă 
sărăntoacei pentru că are mare nevoie. 

Am vrut să mă reped la ea și să o apuc de pă- 
mătuful pe care îl numește păr, dar Jaxon m-a luat în 
braţe și m-a oprit. Priscilla a zâmbit triumfătoare şi 
s-a întors pe călcâie, ieșind din local. 

Brunetul mi-a dat drumul și m-a împins în față. 
Când m-am întors era furios și îi dispăruse orice 
dram de amuzament. 

— Eşti nebună? 

— Nu ai auzit-o? Practic cerea pumni, am spus 
cu vocea ridicată. 

— Nu ai niciun drept să îmi ataci prietenii. 

Am pufnit în râs și îmi doream să îl pocnesc 
acum pe el. 

— Ba da, dacă mă insultă și iubitul meu cel idiot 
nu e în stare să mă apere. 

Şi-a întins brațul și m-a prins de ceafă, apropiin- 
du-mă periculos de el. 

— Încă nu ai învățat, nu? Eşti la mâna mea, pă- 
pușă, și nu poți să faci nimic. Priscilla e una dintre 
cele mai apropiate prietene ale mele și tu nu o să îi 
spui și nu o să îi faci nimic, ai înțeles? 

— Şi dacă nu o fac? l-am provocat. 


— Atunci toată lumea o să afle cât de curvă ești. 

Jax 


Am oftat și am încercat să intru în apartament, 
dar ursoaica de sor-mea stă în tocul ușii. Aroganța 
cu care își mestecă mărul în fața mea mă face să o 
pocnesc. 

— Vrei să te dai? 

A mușcat cu zgomot din măr și și-a încrucișat 
mâinile la piept, fără să își ia ochii de la mine. 

— Nu. 

Am tras aer în piept și am încercat să îmi pun pe 
față cea mai dură privire pe care pot să o am. Singura 
reacție a surorii mele a fost o plescăitură din buze. 

— Jess, trebuie să... 

— Nu îmi pasă. 

Am mârâit și i-am întins sacoșa cu rochia pe care 
o cumpărasem mai devreme. Nici măcar nu s-a uitat 
la ea și a mușcat din nou din fructul ăla nenorocit. 
I l-am luat din mână și m-am ales cu o privire rece, 
care mi-a trimis un fior pe șira spinării. 

— Ai învăţat să zbori? 

Mi-am ridicat sprâncenele nedumerit și am 
clătinat din cap, neînțelegând ce legătură are asta cu 
bariera dintre noi. 

— Nu. 

— Dă-mi mărul înapoi și nu o să înveți. 

La naiba cu ea şi cu șantajul ei de doi bani. 
Singurul motiv pentru care cedez e că e sora mea și, 

oricât de mult aş vrea să o strâng de gât uneori, o 
iubesc și nu vreau să mă cert cu ea. 

Am oftat și i-am pus mărul înapoi în palmă. 

— Dacă nu mă lași să intru, măcar dă-i rochia. 

— A spus să i-o dai Priscillei. 

Am gemut și am încercat să strecor sacoșa pe 
lângă corpul ei, dar a ridicat piciorul și aceasta a 
căzut jos. 

— Te urăsc uneori. 

— Când ai de gând să te maturizezi? Și nu îmi 
vine să cred că Pris e de acord cu toată porcăria asta. 

Când m-am uitat la ea am avut senzaţia că o să 
îmi bage cotorul pe gât. M-am dat un pas în spate 
ca să fiu sigur că nu mă pocnește și mi-am dat ochii 
peste cap. 

Singurul meu avantaj în povestea asta este că 
sora mea nu știe despre șantaj. Și Savannah nu o să 
îi spună niciodată pentru că e prea rușinată de asta. 

— De ce îl ţii pe săracul băiat la ușă? 

Mi-am întors capul și am văzut un bărbat brunet, 
apropiindu-se de noi cu zâmbetul pe buze. Ochii lui 
albaștri ne privesc jucăuși și amuzați, iar în braţele 
are o grămadă de cărți. 

Judecând după numele lor, tipul e la drept. Ceea 
ce înseamnă că e coleg sau prieten cu iubita mea. 
Dar pare prea bătrân ca să fie colegul ei și nu știu de 
cineva mai în vârstă care să fie în anul doi. Cine naiba 
e tipul ăsta? 

Sora mea a oftat și i-a aruncat o privire rapidă 
când brunetul s-a oprit lângă ușă. 

— Nu îl ţin la ușă, el tocmai pleca. 

Bărbatul a pufnit în râs și s-a uitat la mine, apoi 
la sora mea şi apoi la sacoșa de pe jos. 

— Eu cred că nici nu a apucat să intre înăuntru. 
Corect, amice? 

Jess mi-a aruncat o privire amenințătoare care 
îmi spunea să îmi țin gura, dar nu o să fac asta. Am 
aprobat ușor din cap și am zâmbit când blonda a 
aruncat cu restul mărului în mine. 

— Vrei să intri? 

— Nu. 

Răspunsul mârâit al surorii mele m-a făcut să 
îmi lărgesc zâmbetul. Am dat ușor din cap, iar bru- 
netul a tras aer în piept. 

— Ține astea. 

Mi-a pasat cărțile şi m-am dezechilibrat la în- 
ceput, revenindu-mi imediat. S-a pus în fața surorii 
mele și și-a pocnit degetele dela mâini. Sora mea și-a 
pus ambele mâini pe ușă și și-a depărtat picioarele 
suficient cât să facă un mare X din corpul ei. 

— Nu intră aici, a spus hotărâtă. 

El nu a băgat-o în seamă. A apucat-o de talie și 
a ridicat-o fără să depună niciun efort. A intrat în 
apartament cu nebuna care dădea din mâini și din 
picioare şi înjura de zor. Brunetul mi-a făcut semn să 
intru şi am început să râd surprins. 

Nu ştiu cine e, dar îmi place tare mult de el. În 
timp ce închideam ușa în spatele meu, el a pus-o pe 
blondă jos și i-a acoperit gura cu mâna, dând din cap 
la bombănelile ei. 

Am lăsat cărțile pe canapea, reușind să îl sperii 
pe motanul galben. L-am mângâiat ușor pe cap și 
când am auzit un geamăt, mi-am întors capul. Jess 

tocmai îi vătămase moștenitorii salvatorului meu. 
I-a aruncat o privire arogantă și și-a dat părul pe 
spate, apropiindu-se de mine. 

— leşi afară sau pățești același lucru, a spus 
ameninţător. 

— Vreau doar să vorbesc cu ea. 

A vrut să spună ceva, dar geamătul bărbatului a 
făcut-o să se întoarcă spre el. S-a ridicat uşor de jos 
și după privirea lui, cred că avea chef să își plimbe 
pumnul prin părul surorii mele. Și cred că l-aș ajuta 
cu treaba asta. Cel puţin în acest moment când se 
comportă ca o nemernică. 

— Dacă nu vrei să avem copii făcând sex, măcar 
păstrează sămânța pentru tratamente. 

— Tatăl copiilor mei nu o să fie un babuin tem- 
bel și retardat ca tine. 

Mă uit la amândoi și pot să simt tensiunea sexu- 
ală dintre ei. Şi nu cred că am mai văzut-o vreodată 
pe Jess atât de incomodă în prezența unui bărbat. 

— Scuze că vă întrerup, orice naiba s-ar întâm- 
pla între voi, dar tu cine ești? 

Cei doi s-au uitat la mine, apoi unul la altul, iar 
brunetul a izbucnit în râs. S-a ridicat complet în 
picioare și s-a oprit lângă sora mea, punându-și o 
mână pe talia ei și lipind-o de el. 

— Eu sunt Ray. Sunt viitorul ei soț și fratele lui 
Savannah. 

Mi-a întins mâna și nu am reacționat pentru 
câteva clipe. Ştiu că în afară de Lloyd mai este un 
frate, dar niciodată nu m-am așteptat să îl văd aici. 
Cel puțin nu după spusele lui Lloyd Evans. 

Am întins mâna și i-am strâns-o pe a lui, abţi- 
nându-mă să râd în hohote, când o vedeam pe sora 
mea încercând să scape de el. Da, chiar și-a găsit 
perechea și pot să jur că mama o să dea o petrecere 
doar pentru asta. 

— Eu sunt Jaxon. Fratele ei, am spus făcând 
semn spre ursuza din brațele sale. 

Jess și-a înfipt cotul în coastele bietului băiat și a 
reușit să se desprindă din strânsoarea sa. 

— Bine, ați făcut cunoștință, acum poți să pleci. 
Şi încetează să mai spui că o să fii soțul meu, boule! 
a spus întorcându-se cu fața la brunet. Prefer un 
schelet decât pe tine. 

S-a uitat la ea și s-a încruntat, dorind să îi spună 
câteva cuvinte, nu prea plăcute sunt convins, dar ea 
nu i-a dat ocazia. Jess m-a luat de umeri și a început 
să mă împingă spre ușă, continuând să fie o cățea. A 
deschis-o și m-a împins afară fără nicio remușcare, 
de parcă aș fi fost sacul cu gunoi. 

— Jess... 

— O să vorbiți mâine seară, Jax. Și ar trebui să te 
maturizezi naibii și să nu o mai bagi nici pe cea mai 
bună prietenă a ta în rahat. 

Mi-a închis ușa în nas, iar eu nu am apucat să îi 
spun că încă vreau să o văd pe Savannah sau că încep 
să o urăsc și că îmi doresc să fiu singur la părinți. 


xXx 


— Bună, scumpete. 

M-am întors și am văzut-o pe Priscilla în dreptul 
meu, privindu-mă din cap până în picioare, reușind 
să atragă atenţia asupra noastră. Rochia ei aurie și 

mulată se oprește deasupra genunchilor și îi face un 
decolteu apetisant și foarte adânc. Un anume bărbat 
o să fie foarte norocos să o aibă în viaţa lui. 

Și-a dat o șuviță după ureche și continua să se 
prefacă că e partenera mea de pat. Mai ales că bâr- 
fitoarele societății s-au adunat la petrecerea asta și 
ne urmăresc ca niște șoimi. Trebuie să o scot cât mai 
repede din jocul ăsta stupid, altfel o să mă acuze de 
faptul că o să rămână singură și cu o reputație urâtă. 

— Arăţi bine, Pris. 

A făcut o piruetă și a înșfăcat un pahar de 
șampanie de la unul dintre chelneri, făcându-mi cu 
ochiul. 

— Unde e sărmana femeie pe care vrei să o 
nenorocești pe viață? 

Mi-am dat ochii peste cap și am încercat să nu 
mă gândesc prea mult la cererea mea și la faptul că 
mama practic m-a împins de la spate să fac asta. Ei 
bine, sănătatea mintală a mamei mele a făcut-o, dar 
pot să spun că e ca e cam aceeași treabă. 

M-am sprijinit cu coatele de măsuţa înaltă și 
rotundă și m-am uitat în paharul meu de băutură 
fără să îi adresez vreun cuvânt. 

— Eşti bine, Jax? 

Am oftat adânc și am abandonat paharul pe 
masă, apoi m-a uitat la prietena mea cea mai bună, 
care mă cunoaște cel mai bine, poate mai bine decât 
mama sau Jess. 

— Toată situaţia asta începe să devină ener- 
vantă, am spus privindu-le rapid pe câteva din prie- 
tenele false ale mamei. 

Mă privesc pe mine și pe Pris de parcă am fi 
Adam și Eva, care tocmai au păcătuit, și șușotesc 
neîncetat. 

— Mă aşteptam să fie aşa și ţi-am spus și ţie. 
Societatea noastră e una falsă și plină de minciuni, 
Jax. Ele respiră drama și o să fie foarte dezamăgite 
când totul o să se termine. 

Mi-am trecut o mână prin păr și m-am uitat la 
părinţii mei. Mama e toată un zâmbet și practic stră- 
lucește la brațul soțului ei, iar tata e atât de mândru 
că o are lângă el. Asta e ceea ce îmi doresc și partea 
proastă e că nu știu dacă Savannah o să îmi poată 
oferi aşa ceva. 

— Ai îndoieli? m-a întrebat îngrijorată. 

Înainte să apuc să îi spun cele mai mari temeri 
ale mele, Liam și Violet s-au apropiat de noi și veni- 
nul a început să fie împrăștiat. 

— O, dar este vrăjitoarea cea rea din Manhattan! 
Nu ţi-am văzut mătura când am ajuns, surioară. 

Ultimul lucru de care am nevoie în acest mo- 
ment e de o bătaie între pisici. Dar chiar dacă Pris e 
mai civilizată, uneori Violet o poate împinge să facă 
lucruri foarte urâte. Cum ar fi să o bage cu capul în 
piscina de șampanie. 

L-am auzit pe Liam oftând și aruncându-mi o 
privire care spunea împușcă-mă acum, şi cred că am 
şi eu o asemenea privire. 

— O să te maturizezi vreodată? 

Trebuie să îi acord puncte bonus lui Pris pentru 
diplomație și pentru încercarea de a se controla. 

— Doar când o să cazi în ceaunul cu smoală şi o 
să arzi. 

Liam a încercat să își tempereze iubita, care o 
ura pe Pris de când începuse telenovela noastră. 

Bruneta și-a lăsat paharul pe măsuță și a privit-o 
pe cealaltă femeie. 

— Nu o să înțeleg niciodată cum poți să fii cu un 
asemenea neanderthal, a spus privindu-l pe priete- 
nul nostru. 

Violet și-a strâns pumnul, pregătită să îi ripos- 
teze brunetei, dar Liam a prins-o de încheietură 
înainte să se dea în spectacol. 

— Ar trebui să îţi bagi un vibrator în cur ca să 
nu mai fii atât de scorpie. Se pare că în ultimul timp 
doar jucăriile sexuale te mai pot satisface. 

Înainte să aud atacul Priscillei şi să văd cum 
toată treaba asta se duce în cu totul altă zonă, am vă- 
zut-o pe iubita mea intrând și mi s-a tăiat respiraţia. 

Rochia de culoarea untului topit e parcă făcută 
pentru corpul ei. Fiecare curbă e scoasă în evidenţă, 
talia e şi mai subțire decât îmi amintesc, iar mânecile 
lungi îi acoperă perfect braţele. Părul îi cade în va- 
luri mari pe umeri, oprindu-se sub sânii ei frumoși. 
Decolteul e mic şi exact atât cât trebuia ca să îi țină la 
distanță pe idioţii care salivează după ea. Machiajul 
discret îi făcea ochii mai mari și buzele ei pline îi 
străluceau. 

— Scuzaţi-mă, am spus aproape fugind de tensi- 
unea din jurul meu. 

M-a văzut apropiindu-mă de ea și pentru câteva 
secunde a încercat să mă ignore și să fie supărată. 
Dar când am tras-o în brațele mele și mi-am apăsat 
buzele peste ale ei, s-a topit sub atingerea mea. 
Mâinile mele s-au așezat pe talia ei firavă şi am li- 
pit-o de trupul meu, gemându-i pe buze. 

— Îmi pare rău! 

Nu îmi cer prea des scuze, dar acum am simțit 
nevoia să o fac. Privind în ochii mari ai iubitei mele, 
îmi dau seama că poate am o șansă la fericire. 

Că poate intervenția mamei mele nu e atât de 
rea pe cât o consider eu. 

— E în regulă, Jaxon. Oricum relația noastră o să 
se termine la un moment dat și e normal ca Priscilla 
să îşi marcheze teritoriul. 

Băga-mi-aș! 

Tot rahatul ăsta cu Pris și cu mine trebuie să 
termine. Chiar acum! 

Am luat-o de mână și am tras-o după mine, stre- 
curându-ne printre oameni. Când am ajuns lângă po- 
dium, i-am făcut semn unuia din membrii orchestrei 
spre microfon și mi l-a aruncat cu un zâmbet. 

Desigur, mama deja vorbise cu ei despre cererea 
în căsătorie și a plănuit să cânte în fundal nu știu ce 
melodie siropoasă. 

I-am dat drumul roșcatei și am lovit suprafața 
obiectului cu degetele, reușind să atrag atenţia tu- 
turor, iar Savannah deja începuse să se înroșească. 
Urăşte să fie în centrul atenţiei. 

— Îmi cer scuze că vă deranjez pentru câteva 
momente, doamnelor și domnilor. 

Mama a împins câţiva din invitaţi ca să fie în 
primul rând și și-a împreunat mâinile ridicându-le 
în jurul inimii. Tata și-a înconjurat talia cu braţul și a 
zâmbit mândru. 

Jess a început să rânjească cu toată gura, încer- 
când în același timp să se țină departe de atingerea 
lui Ray. 

lar prietenii mei mă priveau cu zâmbetul pe 
buze, fericiți pentru mine, chiar dacă au știut planul 
meu de la bun început. 

— Vreau doar să îi spun câteva cuvinte iubitei 
mele frumoase și apoi puteţi continua cu bârfele. 

Am ignorat valul de râsete și i-am zâmbit roșca- 
tei guralive și sexi de lângă mine. 

— Când te-am văzut prima oară la petrecerea 
din cămin, am zis că ești cea mai frumoasă femeie pe 
care am văzut-o în viața mea. Scuze, mamă, am spus 
aruncându-i o privire rapidă. 

Savannah a început să chicotească și și-a dat o 
șuviță de păr după ureche, semn că e agitată. 

— Apoi am început să mă țin după tine și să 
muncesc pentru o întâlnire. Credeți-mă, am spus 
întorcându-mă spre invitaţi, chiar am transpirat ca 
să o scot la o cafea. 

Bine, asta e o minciună imensă, dar ce nu fac eu 
de dragul lumii. 

— Ai o gură mare, ești teribil de încăpățânată, 
te enervezi mult prea repede și eşti extrem de amu- 
zantă când încerci să fii bosumflată. 

Mulțimea a început din nou să râdă, iar iubita 
mea și-a dat ochii peste cap, știind că spun adevărul. 

— Dar chiar și așa, nu pot să nu te iubesc, Sav. 
Nu pot să îmi imaginez viața mea fără tine în ea. 

Am scos cutia din buzunarul pantalonilor, m-am 
lăsat într-un genunchi, iar când am scos inelul la 
iveală, roşcata mea a gemut șocată și și-a acoperit 
gura cu palma. 

— Vreau să fii soția mea, Savannah Evans. Şi 
sper că știi că nu accept un nu ca răspuns. 

Savannah 


Mă uit la Jaxon, la inel, la iubitul meu, din nou la 
inel, la brunet, apoi la bolovanul din cutia de catifea 
din mâinile iubitului meu. 

— Hai, Sav. Nu cred că vrei să ne facem de râs şi 
să spui nu. 

Am aruncat o privire rapidă în jurul meu și toți 
aşteptau cu sufletul la gură răspunsul meu. Ar trebui 
să îi spun să își bage inelul unde nu intră soarele, să 
se ducă dracului și să scap de el pentru totdeauna. 

Da, aş putea să îi spun pentru că nu aș avea prea 
multe de pierdut. 

Jax deja începe să devină nerăbdător și chiar 
dacă îmi place să îl văd în genunchi în fața mea, tre- 
buia să nu îl mai enervez atât de tare. 

— Da, am spus răgușită. Da, Jaxon, vreau să fiu 
soţia ta. 

Zâmbetul larg care i s-a imprimat pe buze 
aproape mi-a transformat genunchii în gelatină și 
i-am mulțumit în gând când mi-a înconjurat talia cu 
mâna lui. A scos inelul și mi l-a strecurat pe deget, 
lipindu-mă complet de corpul său. Aplauzele au 
început să răsune în încăpere, împreună cu câteva 
fluierături în momentul în care ne-am sărutat. 

— Dacă mai faci asta vreodată, videoclipul ăla o 
să ajungă cel mai vizionat de pe Youtube. 

M-a mușcat cu putere de buze și am gemut, 
călcându-l pe picior. Tocul meu s-a înfipt în pantoful 
său și chiar dacă a gemut de durere, a continuat să 
îmi zâmbească și să mintă invitaţii. 

— Zi mersi că nu ţi-am aruncat inelul în cap, 
dobitocule. 

Când ne-am întors cu faţa la mulțime, amândoi 
zâmbeam și probabil ne rugam să se termine cât mai 
repede. Victoria s-a apropiat de noi cu un zâmbet 
imens pe buze și mai avea puțin și țopăia de fericire. 

— Nu ai idee cât de fericită sunt, iubito, a spus 
trăgându-mă în braţele ei. 

Am fost pasată din brațele Victoriei în cele ale 
soțului ei, apoi au urmat Liam și Violet, Jess și Ray şi 
o mulțime de persoane pe care nu le cunosc. Acum 
înțeleg cum se simte un animal când e vizitat la 
grădina zoologică. lar partea cea mai rea? Jaxon nu 
mișcă niciun deget ca să mă scape de îmbrățţișări și 
felicitări pline de ipocrizie. 

I-am aruncat o privire care practic îl implora să 
mă ajute, iar nemernicul pur și simplu mi-a zâmbit. 
Dar câteva secunde mai târziu, am răsuflat uşurată 
când s-a apropiat de mine și m-a smuls din haita de 
şacali. 

M-a împins afară, îndreptându-ne spre labirintul 
din curtea familiei Meyers și s-a oprit lângă fântâna 
arteziană. 

— Ei bine, nu cred că cuvântul nebunie e deajuns 
pentru a descrie ceea ce s-a întâmplat înăuntru. 

Şi-a scos pachetul de țigări din sacou și a băgat 
una în gură, zâmbind în colțul gurii. 

— Jaxon, cumva te-ai lovit la cap în timp ce făceai 
duş? De ce naiba mi-ai cerut să mă mărit cu tine? 

Şi-a aprins ţigara, a lăsat bricheta și pachetul să 
alunece în buzunar și m-a privit indiferent, ridicând 
ușor din umeri. 

— Ai găsit o partidă mai bună decât mine? 

Oficial, e cel mai mare ticălos și netrebnic de 
care pot să fiu îndrăgostită. 

I-am aruncato privire urâtă și mă abțin destul de 
tare să îi arăt și degetul din mijloc pentru că nu știu 
cine ar putea să ne spioneze de pe terasa pompoasă. 

— Nu e politicos să răspunzi la o întrebare cu o 
altă întrebare. 

A început să râdă și a eliberat fumul cenușiu din 
plămânii săi. 

— Ar trebui să fii mega fericită că te măriți cu 
mine, scumpo. Nu mai căuta nod în papură. 

Şi-a dus din nou ţigara la buze, iar eu mi-am pus 
mâinile în sân și pentru câteva clipe am fost prea 
şocată de cuvintele lui ca să reacționez. 

— Ok, în primul rând, eşti cel mai mare dobitoc 
pe care l-am cunoscut și, în al doilea rând, nu cunosc 
vreo femeie care ar putea să fie fericită cu tine. 

— Priscilla mă vrea, a spus mândru de el. 

Mi-am împuns obrazul cu vârful limbii și chiar 
dacă am simt cum furia se acumulează în trupul 
meu, trebuie să mă comport frumos. De dragul 
aparenţelor. 

— Priscilla e o viperă care nu vrea decât să își 
înmulțească averea cu milioanele tale. 

Jax a început să râdă și să scoată fum în același 
timp. S-a așezat pe marginea fântânii și a continuat 
să fie amuzat de cuvintele mele. 

— Pe bune, de ce tot spectacolul ăsta? 

Și-a trecut o mâna prin păr și a oftat cu putere, 
trăgând un nou fum din ţigară. 

— Mama și mama ta au fost cele mai bune prie- 
tene și s-au despărțit imediat după ce au terminat 
facultatea. S-au mai văzut de câteva ori și apoi pă- 
rinții tăi au murit. Mama a fost devastată și a pierdut 
orice legătură cu tine sau cu fraţii tăi. Asta până când 
Lloyd s-a gândit să continue cu tradiţia juridică din 
familia voastră. 

Bine, mă aşteptam la o explicaţie de genul, o fac 
pentru că așa am chef sau pur și simplu vreau să mă 
dau în spectacol. 

— Instinctul matern s-a trezit în mama şi l-a luat 
sub aripa ei pe Lloyd. A fost convinsă că o să apari și 
tu la un moment dat și de asta și-a propus să aibă 
grijă de orfanii Evans ai prietenei ei. 

Am tras aer adânc în piept, m-am uitat peste 
umăr și imediat ce m-am asigurat că e liber, i-am tras 
un picior în gambă, făcându-l să geamă. 

— Eşti un cretin fără suflet, am mârâit. Și asta 
tot nu explică de ce suntem logodiţi în acest moment. 

Şi-a dat ochii peste cap și și-a terminat ţigara 
fără să mă bage în seamă. 

— Aparent, mamele noastre au făcut un jură- 
mânt să își cupleze copiii. Dar nu s-au gândit nicio- 
dată că o să te bagi în patul meu fără prea mult efort. 

De data asta nu am mai putut să mă abțin și 
m-am repezit spre el. Am încercat să îl împing în apă, 
dar e mult mai puternic decât mine și în următoarea 
secundă am ajuns aplecată deasupra apei, cu un 
logodnic furios care îmi strânge încheieturile cam 
prea tare. 

— Nu e cea mai bună idee să mă înfrunțţi, 
Savannah. Te credeam mai deşteaptă de atât. 

Aş vrea să îl pocnesc. Doamne, l-aș pocni atât de 
tare dacă aş avea mâinile libere și nu aş risca să cad 
în apă. 

— Eşti un nenorocit! 

— Cu care ești logodită, a mârâit aplecându-mă 
și mai tare. Nici mie nu îmi place situația, Evans, dar 
pentru sănătatea mamei mele sunt capabil să fac 
orice. Chiar și să mă căsătoresccu tine. 

M-am uitat în ochii lui furioşi și am încercat să 
îmi ignor pumnul pe care stomacul meu tocmai l-a 
primit, sau faptul că îmi vine să plâng. 

— Asta nu o să funcționeze niciodată, am șoptit. 

Jaxon s-a uitat în ochii mei fără să spună vreun 
cuvânt, apoi m-a ridicat în picioare și m-a ţinut 
aproape de pieptul său, slăbind strânsoarea din 
jurul încheieturilor. 

— Ba da. Dacă amândoi învăţăm să ne igno- 
răm reciproc și să fim împreună doar de dragul 
aparenţelor. 

Dar cum pot să fac asta când te iubesc, idiotule? 

Am băut întreaga șampanie din pahar și l-am 
lăsat pe masă, privindu-l pe Ray gudurându-se în 
jurul prietenei mele. 

Mă gândesc doar la cuvintele lui Jaxon și la fap- 
tul că Lloyd are să îmi dea multe explicații. Nu îmi 
vine să cred că nu mi-a spus niciodată despre mama 
și Victoria. 

— Cred că ar trebui să te felicit. 

M-am întors și toate gândurile mele negative 
s-au risipit când l-am văzut. Ca de obicei, părul lui 
brunet e perfect aranjat, costumul de firmă emană 
sexualitate, ochii lui albaștri au aceeaşi căldură cu 
care m-am obișnuit, iar zâmbetul lui larg e făcut să îl 
scoată din bucluc. 

— Vino aici, pitico! 

Nu am ezitat să mă avânt în îmbrăţișarea fra- 
telui meu și l-am lăsat să mă strângă la pieptul său, 
simțindu-mă în siguranţă. 

M-a sărutat uşor pe creștet și a oftat fericit, 
mângâindu-mi părul cu afecțiune. 

— Îmi pare rău că am ratat marele anunț, 
pisicuţă. 

Mi-am desprins fața de pieptul lui și l-am privit 
cu zâmbetul pe buze. Mi-a șters lacrimile din ochi și 
m-a ciupit de obraz. 

— Mă bucur să te văd după trei luni, Nana. Arăți 
bine, a spus analizându-mă din cap până în picioare. 

Am pufnit în râs și i-am înconjurat talia cu bra- 
tele, lăsându-mi din nou capul pe pieptul lui. 

— Dacă te aștepți la complimente despre noul 
tău costum, nu o să le primești. 

A început să râdă și i-am simțit pieptul zguduin- 
du-se sub obrazul meu. 

A prins un pahar de șampanie de la unul dintre 
chelnerii care se plimbau prin încăpere și a făcut un 
toast pentru mine. 

— De când o sărută fratele meu idiot pe prietena 
ta cea mai bună? 

Mi-am ridicat imediat capul și m-am uitat pe 
ringul de dans, unde Ray părea că vrea să smulgă tot 
aerul din plămânii prietenei mele. Una din mâinile 
lui tocmai a ciupit-o de fund, de față cu toți invitații 
de prim rang, iar răspunsul lui Jess a fost să se agațe 
de gâtul lui. 

Am tras aer în piept și m-am abținut cu greu să 
izbucnesc în râs, mai ales că una dintre prietenele 
Victoriei şi-a scăpat tarta cu somon pe podea. 

— De când vor să se culce unul cu altul. 

— Şi tu eşti de acord cu asta? 

Am ridicat ușor din umeri și m-am întors spre 
celălalt frate al meu, punându-mi în gând să o tachi- 
nez mai târziu pe colega mea de cameră. 

— Nu o să stau în calea iubirii, am spus simplu. Și 
apropo de iubire, când ai de gând să mă faci mătușă? 

A ridicat din umeri și și-a terminat băutura, apoi 
a rânjit larg. 

— Mă duc să o salut pe Victoria și pe Mark, a 
spus depărtându-se în fugă de mine. 

Mi-am dat ochii peste cap și am chicotit. Lui 
Lloyd îi place să se culce cu femei, cu multe femei, 

din câte am auzit de la mai multe surse. Cred că o 
să îngheţe iadul când o să îl văd îndrăgostit de vreo 
femeie. 

— Felicitări! 

M-am întors lovindu-mă de zâmbetul idioatei 
de Priscilla Miller, care mă privea cu aroganță și 
cuvintele ei încărcate de venin. 

Am luat un pahar de șampanie de pe tava chel- 
nerului și l-am dat peste cap imediat. Am nevoie de 
băutură dacă urmează să port o conversaţie cu ea. 

Bruneta mă privește cu un zâmbet fals pe buze, 
pe care aș fi vrut să i-l şterg cu un pumn și să mă 
răzbun pentru cuvintele ei urâcioase de la cafenea. 

— Să înţeleg că a avut dreptate când a spus că 
m-ai întrecut la sex. 

Dumnezeule! Chiar nu vreau să îmi imaginez 
o discuție de genul ăsta între Jax și amanta lui. Mai 
ales că ar fi o discuție amuzantă în care logodnicul 
meu se plânge de performanţele mele în pat. 

Mi-am strâns degetele pe pahar și am zâmbit 
strâmb, abținându-mă cu greu să fac ceva care să mă 
condamne la o exilare pe viață. 

— Ce vrei de fapt, Priscilla? 

— Vreau diamantul de pe degetul tău, a spus 
simplu. 

Am început să râd lăsând paharul gol pe masa 
din spatele meu și am privit-o pe scorpia din fața 
mea. Privirea ei e ațintită asupra inelului meu și tre- 
buie să spun că am o satisfacție imensă când îi văd 
frustrarea. 

Mi-am încrucișat mâinile, așezându-mi osten- 
tativ mâna stângă pe antebraț. Când mi-am mișcat 

degetul, diamantul meu superb a strălucit în lumina 
localului. 

— Păi, ştiu că ai resursele necesare și, dacă vrei, 
pot să îl întreb pe Jaxon de unde l-a cumpărat pe al 
meu, am spus ironică. 

A început să chicotească, rămânând perfect 
calmă. Cum poate să arunce atât de mult venin și să 
fie atât de calmă în același timp? 

— Mai devreme sau mai târziu, basmul o să se 
sfârșească, dragă. 

Ce naiba înseamnă asta? Şi nici nu cred că o 
să aflu, pentru că ticăloasa s-a întors pe călcâie și a 
plecat. Pur și simplu. 

Am urmărit-o până când a ieșit pe ușă, aruncân- 
du-i o privire lascivă logodnicului meu, iar nemerni- 
cul i-a zâmbit. 

— Tocmai am văzut-o pe vrăjitoare zburând de 
aici? 

Am oftat cu putere, simțindu-mă extrem de 
obosită. Violet s-a oprit lângă mine și a urmărit-o pe 
ticăloasa ei soră vitregă. 

— Slavă Domnului că nu trebuie să merg acasă 
împreună cu ea. 

Tatăl lui Violet s-a căsătorit cu mama Priscillei 
acum cinci ani și deși, ea e o viperă cu clopoței, mama 
ei e un înger și a devenit o persoană importantă în 
viața prietenei mele. 

— E o tortură să locuiesc în aceeași casă cu ea. 
Ar trebui să o vezi dimineaţa când nu își bea cafeaua. 

Uneori mă întreb. dacă Priscilla ar putea fi şi 
altceva decât o ticăloasă enervantă și arogantă. 


(pill E 


— Sunt însărcinată. 

M-am oprit din turnatul băuturii și am privit-o 
pe bruneta din livingul meu. Pentru o clipă am crezut 
că a spus că e însărcinată. 

Am început să râd și m-am apropiat de canapea 
cu paharul de bourbon. M-am trântit pe suprafaţa de 
piele și mi-am slăbit nodul de la cravată, în timp ce 
femeia cu care mi-am tras-o în ultimul an continua 
să stea în picioare și să mă privească hotărâtă. 

— Eu zic să inventezi altă minciună, Pris, am 
spus golind paharul dintr-o singură înghiţitură. 

Femeia a zâmbit și s-a așezat pe masa mea de 
lemn, împreunându-și mâinile. 

— Eşti un porc în adevăratul sens al cuvântului, 
a spus calmă. 

Am zâmbit şi m-am uitat la decolteul ei, care mă 
enervase Încă de când am văzut-o la petrecerea aia 
afurisită. Nu ar trebui să poarte așa ceva. 

— Chiar vrei să te cred? Acum că Jaxon se în- 
soară cu sora mea și ai pierdut banii lui, te-ai hotărât 
să încerci cu mine? 

A inspirat scurt și s-a uitat la bilele de cristal din 
ornamentul de lângă ea. 

— Nu am nevoie de banii tăi, Lloyd. Moștenirea 
mea e mai mult decât suficientă, a spus luând în 
palmă o bilă. 

Asta era adevărat. Tatăl Priscillei i-a lăsat o avere 
considerabilă şi nu ar avea nevoie de o căsătorie ca 
să își asigure o viață luxoasă. Dar asta nu înseamnă 
că eu sunt fraierul pe care îl prindă în capcana asta 
cu sarcina. 

— Priscilla, sunt obosit şi mâine am o zi încăr- 
cată. Chiar nu am nevoie și de dramele tale. 

Şi-a strâns degetele în jurul bilei de cristal și s-a 
uitat la mine. Masca ei calmă începea să se clatine și 
asta nu era un semn bun. Când Pris își pierde calmul, 
e ca și cum ar erupe un vulcan. 

— Eşti singurul cu care m-am culcat, Lloyd. 

Am început să râd și mi-am trecut o mână prin 
păr, simţindu-mă epuizat. Munca nu îmi dă prea 
mult timp liber, nu am apucat să îmi petrec timpul 
cu frații mei, care abia s-au întors în oraș și, colac 
peste pupăză, trebuie să cred bazaconiile ei că o să 
fiu tată? 

— Cât de prost mă crezi, iubito? am spus accen- 
tuând ultimul cuvânt. 

M-am aplecat spre ea sprijinindu-mi brațele de 
genunchi. 

— Am convenit să avem o relație bazată strict 
pe sex. Eu ţi-o trag, iar tu nu te mai iei de sora mea 
și nu o mai umilești. Asta a fost înțelegerea, Pris. Un 
copil nu a intrat niciodată în ecuație. 

— Se mai întâmplă și accidente. 

Dumnezeule! Chiar crede că mă poate prinde 
cu porcăria asta doar pentru că are lacrimi în ochi și 
joacă cel mai bun teatru pe care l-am văzut? 

— Nu cu mine, scumpo. Eu am mereu grijă să nu 
existe situații de genul ăsta. 

Degetele i s-au albit în jurul bilei de cristal și și-a 
umezit buzele cu limba. 

— Ar trebui să fii mai atentă pentru cine îţi 
desfaci picioarele, mai ales că practici sportul ăsta 
destul de des. 

Mi-a ars o palmă atât de rapid, încât abia am 
avut timp să clipesc. Dinţii mi s-au lovit între ei și 
pentru o clipă am crezut că mi-am imaginat asta. 
Până când obrazul a început să mă ardă și să doară. 

— Dacă ai fi încercat să mă cunoști, măcar puţin, 
nu ai fi spus asta. 

A aruncat bila de cristal în poala mea și s-a ridi- 
cat în picioare. 

— Nu am nevoie de tine ca să cresc acest copil, 
Lloyd. M-am gândit că poate vrei să ştii și, evident, 
m-am înșelat amarnic. 

Şi-a păstrat postura mândră, fără să îmi arate 
cât de mult am rănit-o. Ştiu că am reușit să fac asta. 
Mai ales că în timpul nostru petrecut împreună am 
reușit să cunosc o altă latură a ei. 

A ieşit din casa mea fără să se uite în urmă şi 


mi-am înfrânat dorința de a mă duce după ea. M-am 
73 


Ivo Dima Iubiri de neuitat 


74 


sprijinit de spetează și mi-am acoperit chipul cu 
ambele mâini. 

Nu poate fi adevărat. Mereu m-am protejat cu 
ea și sunt mai mult decât convins că ia anticoncepţi- 
onale. Copilul ăla nu poate fi al meu. 

În ultima perioadă, Priscilla Miller a devenit 
criptonita mea. Ființa asta mă poate aprinde ca ni- 
meni alta şi la fel de uşor mă poate dezarma. În afară 
de ea, nu pot să mă gândesc la altă femeie. 

Nu pot să mă culc cu alta. Am încercat, la naiba 
cât de mult am încercat, dar chipul ei îmi apare me- 
reu în minte. 

De aceea am de gând să aflu dacă am dreptate 
sau dacă am făcut cea mai mare prostie din viața 
mea. 


XXX 

— Lloyd! 

Mica mea prințesă blondă mi-a sărit în brațe îna- 
inte să apuc să închid ușa. Am zâmbit cu gura până 
la urechi și i-am ridicat trupușorul mic, strângându-l 
la pieptul meu. 

Fetița mi-a chicotit în ureche și mi-a înconjurat 
gâtul cu ambele ei mânuțe. 

— Ce face fata mea preferată? 

Şi-a pus mâinile pe umerii mei și am ajuns față 
în față. Chipul ei e luminat și brăzdat de un zâmbet 
imens. Buclele ei lungi și blonde îi încadrau chipul 
de îngeraș. 

— Mă ascund de Ethan, a șoptit. Vreau să creadă 
că m-a pierdut din nou. 

— Poate altă dată. 

Ne-am întors amândoi și l-am văzut pe băiatul 
de zece ani la baza treptelor, cu mâinile încrucișate 
pe piept și ușor amuzat. Blondina și-a pus mâinile în 
sân şi a oftat îmbufnată. 

— Nu e corect! 

Ethan a coborât scările cu un zâmbet arogant, 
zâmbetul stupid al lui Braden, și s-a apropiat de noi. 

— Nu mai sunt fraier, surioară. 

Am început să râd și am lăsat-o pe fina mea jos, 
după ce am sărutat-o pe frunte. 

— Unde sunt părinții voştri? 

Emily m-a luat de mână și a început să mă tragă 
după ea pe holul luminat. 

— Tati e în biroul lui, iar noi trebuie să plecăm 
cu mami la cumpărături. Se apropie ziua lui tati și 
vrem să îi facem o petrecere surpriză, mare, mare. 

Liv tocmai și-a făcut apariţia în celălalt capăt al 
scărilor, cu geanta sub braț și cu mâinile la ureche, 
încercând să își pună cerceii. 

— Sunteţi gata, tornadelor? O, bună, Lloyd! 

Femeia asta e mai frumoasă pe zi ce trece și, 
când o privești, nu prea îţi vine să crezi că are deja 
doi copii. 

M-a sărutat ușor pe obraz și m-a privit suspect, 
cu ochii mijiți. 

— Ce ai mai făcut? 

Am Început să râd și i-am ciufulit părul micuţei 
mele. 

— Am nevoie de o discuţie ca între bărbați cu 
gogomanul de soț al tău. 

A zâmbit, dându-și ochii peste cap, apoi mi-a 
făcut semn spre biroul lui Braden. 

Am privit cum a părăsit casa cu tornadele ei și 
nu am putut să nu zâmbesc. Privindu-le pe Liv și 
pe Emily nu mă pot abţine să mă gândesc că așa ar 
putea fi Priscilla cu fiica mea. 

Am mârâit și m-am îndreptat spre biroul prie- 
tenului meu. Nu am crezut niciodată ca o să ajung să 
fiu așa de apropiat de Braden. 

După ce Oliver și Julia s-au mutat înapoi în 
Chicago, Braden și Liv au rămas aici și mă bucur de 
asta, pentru că am cu cine să îmi pierd timpul. Și pri- 
mesc cele mai bune sfaturi de la un cuplu ideal. Din 
punctul meu de vedere. Familia lor e foarte unită și, 
spre deosebire de Cat, Liv a pus piciorul în prag și l-a 
pus pe Braden să aleagă între familia lui și companie. 
Oricâte probleme ar avea la firmă, niciodată nu își 
uită îndatoririle de tată și de soț. 

Am deschis ușa biroului și l-am găsit pe priete- 
nul meu în spatele laptopului, cu fața apropiată de 
ecran, iar vocea lui Oliver pe difuzorul telefonului e 
puțin distorsionată. 

— Eşti sigur că ăsta e? 

Brunetul a oftat şi a butonat câteva taste. 

— Da, sunt absolut sigur. Dacă nu o să zbor chiar 
eu în Londra și o să le bag contractele în fund. 

M-am așezat pe fotoliul din fața lui și am ridicat 
mâna. El a făcut același lucru, fără să îşi ia ochii din 
calculator. 

— Tu și cu mine, amice. Trebuie să plec la super- 
market, Julia vrea iar murături. 

Ashford Jr. nu s-a putut opri doar la doi copii, iar 
acum Julia e gravidă din nou. Cred că Roy în sfârșit 
o să aibă parte de clanul pe care și l-a dorit cu atâta 
ardoare. 

— Să nu îi iei picante ca data trecută. Apropo, 
Lloyd e aici. 

După ce mi-am salutat prietenul, convorbirea 
s-a oprit și Braden și-a închis laptopul. A oftat adânc 
şi s-a lăsat pe spătarul scaunului. 

— Am nevoie de o vacanţă, o grămadă de bere și 
de soția mea goală pe o plajă pustie. 

Am zâmbit și mi-am sprijinit papucii de mar- 
ginea biroului, întinzându-mă în scaun. Da, și mie 
mi-ar plăcea așa ceva. 

— Tu ce ai păţit? 

Şi-a pus mâinile după ceafă și m-a privit obosit 
şi fără chef. 

— Cred că o să fiu tată. 

M-a privit atent și apoi a scos un fluierat de mili- 
oane. Am început să râd şi am aruncat cu un pix în el. 

— Doar crezi? a spus, chicotind. 

Am oftat și am privit tavanul alb, încercând să 
îmi pun în ordine ideile. 

— Priscilla e însărcinată. 


Ivo Dima Iubiri de neuitat 


78 


Scaunul său s-a mișcat, dar nu mi-am luat ochii 
din tavan. l-am auzit coatele lovindu-se de suprafața 
lemnoasă, ceea ce însemna că adoptase poziţia de 
psiholog. Grozav, acum o să pretindă că sunt fiu-său 
și o să îmi spună despre prezervative și despre cum 
vin copiii pe lume. 

— Puştoaica lui Grant? 

Braden l-a cunoscut pe tatăl lui Pris cu puțin 
timp înainte ca el să moară. Roy era destul de apro- 
piat de Grant, ca și tata de altfel. 

Am dat din cap şi m-am uitat la prietenul meu, 
așteptând lecţia de morală. Sper doar ca asta să nu 
ajungă la urechile lui Roy, altfel sunt un om mort. 

— De ce nu ești sigur? 

Mi-am prins baza nasului între două degete și 
mi-am închis ochii, fiind deja epuizat de discuția asta 
care nici măcar nu începuse. 

— Pentru că am folosit prezervativ, am spus 
exasperat. 

— De fiecare dată? 

Am vrut să îi răspund imediat, dar o amintire 
m-a împiedicat. La ultima mea confruntare cu Derek 
Black, am fost destul de nervos, iar Pris a venit la 
biroul meu imediat după proces. În acel moment, 
ultimul meu gând a fost la protecţie. 

Văzând că nu spun nimic, Braden a început să 
râdă, știind deja că am greșit. 

— Atunci ar trebui să fii sigur că e al tău. 

S-a ridicat în picioare și s-a apropiat de cabine- 
tul său cu băuturi. 

— Şi dacă s-a mai culcat cu altul? 

A scos două pahare de cristal și le-a umplut cu 
vin. Braden preferă să bea vin în timpul zilei și ceva 
mai puternic după ce se întunecă. Nu înțeleg porcă- 
ria asta, dar fiecare e ciudat în felul său. 

— Cred că dacă s-ar fi culcat cu altul ai fi aflat 
primul. Nu trebuie să îți amintesc că l-ai pus pe 
detectivul meu particular pe urmele ei, nu? De când 
ţi-a intrat în pat și chiar și în clipa asta. 

S-a apropiat de mine și mi-a întins un pahar, 
având un zâmbet mândru pe buze. Detest când are 
dreptate. Am luat paharul cu un mârâit și mi-am 
înghiţit toate cuvintele. 

— Ai aflat de la ea de sarcină? a spus așezân- 
du-se pe marginea biroului. 

— Mda şi nu am crezut-o. 

Brunetul a oftat și și-a dat o palmă ușoară peste 
frunte. Și-a lăsat obrazul stâng în pumn și m-a privit, 
dezaprobând din cap. 

— Eşti un mare idiot uneori. 

Am luat o gură zdravănă de vin și m-am uitat la 
el neajutorat. 

— Ce ai fi vrut să fac? 

— Să îi spui ce simţi pentru ea. Știm amândoi că 
nu te culci cu Priscilla din cauza surorii tale. O faci 
pentru că îţi place de ea. 

Mi-am lăsat picioarele jos și am mormăit în 
barbă, încercând să mă mint pe mine însumi că asta 


nu e adevărat. 

— Uite cum văd eu lucrurile, Lloyd. Te-ai îndră- 
gostit de Priscilla, dar știi că relaţia asta ar fi destul 
de nepotrivită, având în vedere că ea și Savannah se 
urăsc de moarte. Faptul că ea e însărcinată schimbă 
regulile jocului. Știi foarte bine că Priscilla nu e o fată 
rea. 

Am oftat și am dat din cap. 

— Nu, nu e fată rea. Doar că toată lumea i-a pus 
o etichetă greșită și o denigrează din cauza asta. Dar 
chiar și așa, nici nu vreau să mă gândesc la reacția lu' 
sor-mea dacă ar afla. 

— E viaţa ta, Lloyd, și Savannah nu are niciun 
drept să îți spună cu cine poți fi sau nu. Tu nu i-ai 
spus nimic de Jaxon. 

Are dreptate. Oricât de mult aș adora-o pe ființa 
aia rea și guralivă, nu poate să îmi decidă viața. 

Braden și-a pus mâna pe umărul meu și m-a 
privit cu zâmbetul pe buze. 

— Aproape am pierdut-o pe Liv pentru că nu 
am avut curajul să îmi înfrunt temerile. Ai nevoie de 
unul ca tine ca să îţi facă ce mi-ai făcut şi tu mie? 
a spus ironic. Nu cred că ţi-ar plăcea să o vezi pe 
Priscilla zâmbind în braţele altul bărbat, în timp ce 
îți poartă copilul. 

Gândul la ea cu un alt bărbat mă face să sparg 
ceva. Nimeni nu are voie să o atingă și cu atât mai 
mult pe copilul meu. 

Rahat! 

Am intrat într-un mare bucluc. 


Savannah 


Mă uit la catalogul din fața mea și habar nu am 
la ce naiba să mă uit de fapt. 

Victoria și organizatoarea de nunți m-au făcut 
să îmi pierd mințile. 

Roşul nu mai e la modă. 

Nu poți purta trenă la rochie, pentru că nu mai 
suntem în secolul douăzeci. 

Florile trebuie să fie de o anumită culoare şi de 
un anumit fel, altfel o să spună că nu știi să organi- 
zezi o nuntă cu stil. 

Tot felul de aiureli de care idiotul de Jaxon a 
scăpat pentru că a băgat scuza cu baroul. 

— Scumpo, ești bine? 

Mi-am scuturat capul și am revenit la realitate, 
încercând să nu arăt cât de pierdută în spaţiu sunt. 

Mi-am întors capul spre viitoarea mea soacră 
și am dat ușor din cap, încercând să zâmbesc. Mă 
priveşte sceptică și nu m-am putut abţine să râd și 
să recunosc. 

— Adevărul e că m-aţi pierdut de vreo jumătate 
de oră. 

Tipa care e cu organizarea a reacționat de parcă 
aş fi pocnit-o și m-am uitat atentă la Victoria, fiin- 
du-mi frică să nu aibă aceeaşi reacţie. În schimb, ea a 
început să râdă și a închis catalogul din fața ei. 

— Alicia, cred că putem încheia pentru azi. O să 
te anunțăm la ce decizii ajungem. 

Blonda mi-a ars o privire de parcă ar fi vrut să 
mă omoare, însă s-a forțat să zâmbească și să nu 
o supere pe Victoria King. A început să își strângă 
cataloagele repede și cu grijă și a zburat din casă mai 
repede decât mă aşteptam. 

Femeia s-a ridicat în picioare şi mi-a făcut semn 
să o urmez în bucătărie. M-am așezat pe unul dintre 
scaunele înalte și am acceptat bucuroasă cana de 
cafea. 

— Ce s-a întâmplat, scumpo? 

M-am uitat surprinsă la ea, clipind des. Victoria 
a început să râdă, turnându-și zahăr în băutură. 

— Ai aceeaşi privire pe care o au Jess sau Jax 
când vor să îmi spună ceva și nu au curaj. Așa că 
spune tot. 

Am zâmbit și am luat laptele, adăugând o canti- 
tate suficientă în cana mea. 

— Jaxon mi-a spus adevăratul motiv pentru care 
s-a apropiat de mine. 

Sunetul linguriței lovindu-se de pereţii cănii s-a 
oprit. Când mi-am ridicat privirea, Victoria își privea 
băutura, fără nicio expresie. Am înghiţit în sec, fiin- 
du-mi frică să nu o fi dat în bară rău de tot. 

A oftat și a scos linguriţa, lăsând-o pe blatul alb. 

— Şi tu ce părere ai? 

Întrebarea ei m-a luat complet prin surprindere 
şi mi-au trebuit câteva secunde ca să recepționez 
cuvintele ei. 

Mi-am îndreptat privirea asupra lichidului ma- 
roniu, căutându-mi cuvintele. Trebuie să mi le aleg 
cu grijă ca să nu Îi las Victoriei o impresie proastă. 

— Nu ar fi trebuit să te amesteci. 

Mi-am ridicat capul și m-am uitat la ea, întin- 
zându-mă după borcanul cu zahăr. 

— Ştiu, a recunoscut cu un oftat. Dar nu m-am 
putut abţine, a spus cu un zâmbet larg. 

A tras aer în piept și s-a rezemat de spătarul 
scaunului, sorbind din cafeaua fierbinte. 

— Mama ta și cu mine am fost prietene o viață 
întreagă, Savannah. Aceeași grădiniță, aceeași 
generală, același liceu, aceeași facultate. Când l-a 
cunoscut pe Arthur, am știut că o să mă părăsească. 
Arthur detesta orașul ăsta și tot ce ţinea de el, însă 
Columbia avea cel mai bun program de drept. 

— lar el îşi iubea meseria, am spus amintin- 
du-mi de tata. 

A aprobat din cap cu zâmbetul pe buze. 

— Avea și de ce. A fost un judecător al dracului 
de bun și Lloyd poate să îți spună că încă provoacă 
frică, chiar şi mort. 

Am zâmbit și am dat din cap, fiind mândră de 
tatăl meu. Când Lloyd a avut primul proces și l-a câş- 
tigat fără probleme, judecătorul i-a spus că e fericit 
să vadă ca sângele lui Arthur Evans încă pulsează în 
venele fiului său. 

— Am încercat să ținem legătura, dar cu timpul 
s-a pierdut, și în final a dispărut de tot. Fiecare avea 
familia ei și, fiind în oraşe diferite, era destul de greu 
să ne vizităm. Mereu am spus că o să ne căsătorim 

copiii și ne-am promis că o să ne facem timp să ne 
vizităm măcar de câteva ori pe an. Apoi a urmat 
accidentul. 

Am înghiţit în sec și mi-am închis ochii. Acele 
amintiri oribile nu o să mi se șteargă niciodată din 
cap. 

Când Lloyd și Ray m-au luat amândoi de la școală 
și au încercat să îmi distragă atenţia cu îngheţată și 
filme. Când mi-am văzut ambii părinți în sicrie, apoi 
sub pământ. 

Inima mi s-a strâns imediat într-un pumn și am 
încercat să opresc lacrimile și valul de amintiri urâte. 

Am auzit scaunul Victoriei şi când mi-am des- 
chis ochii era așezată lângă mine. Mâinile mele erau 
în ale ei și mă strângea ușor de ele. 

— Pe Lloyd îl știam dinainte de moartea lor. Mi-a 
cerut să am grijă de el și să îl ghidez. Am sperat ca 
Jess să se îndrăgostească de el, dar am avut ghinion. 

— În schimb, l-a luat pe Ray în vizor, am spus 
chicotind. 

A început să râdă și s-a întins peste blat, trăgân- 
du-și cana lângă ea. 

— Nu aș fi crezut niciodată, mai ales că Ray a 
fost destul de problematic în copilărie, din ce am 
auzit. Dar îmi place de el că o pune în alertă și o face 
să își iasă din minți. 

— Şi nu ai văzut nimic. 

Am Început amândouă să râdem și am băut din 
cafea, savurând aroma şi senzaţia caldă care îmi 
arde gâtul. 

— Înainte să îţi trimiţi dosarul, Lloyd mi-a spus 
că vrei să urmezi o carieră juridică. Nu l-am obligat 
pe Jaxon să se dea la tine. Nu i-am pus pistolul la cap 
și nici nu i-am cerut asta, chiar dacă mi-a trecut prin 
cap. l-am pus doar să aibă grijă de tine și să nu intri 
în belele. 

Da, a avut perfectă grijă de mine. Și beleaua cea 
mai mare a fost că am intrat în patul lui ca o ultimă 
fraieră. 

— Poate mama ta nu e aici să vadă visul nostru, 
Savannah, dar eu îl trăiesc pentru amândouă, a spus 
strângându-mi degetele. 


kkk 


Am coborât din lift și am pășit pe holul lung 
și plin de oameni, ferindu-mă la timp de un tip de 
culoare care alerga cu câteva dosare în brațe. 

M-am îndreptat spre recepţia firmei Black, 
Martinez & Associates şi m-am oprit în fața unei 
femei cu părul brunet, prins într-un coc perfect, care 
şi-a ridicat privirea din monitor ei și mi-a zâmbit. 

— ÎI caut pe Jaxon King. 

Faţa i s-a luminat brusc, iar zâmbetul i s-a lărgit 
de parcă i-aș fi spus că vreau să îl văd pe Jay-Z. 

— În capătul coridorului faci stânga. Naomi o să 
îți spună dacă e disponibil sau nu. 

I-am mulțumit și am urmat întocmai instrucțiu- 
nile ei, iar la biroul logodnicului meu am văzut-o pe 
copia fidelă şi blondă a Priscillei Miller. 

Picioarele ei lungi încep dintr-o fustă care abia 
dacă îi acoperă ce trebuie, iar cămașa albastră are 

un decolteu prea adânc pentru gustul oricui. E prea 
vulgar, și mi-aş fi dorit să am un ac și să îi sparg 
silicoanele imense. Părul blond e tuns într-un bob 
perfect, care mă făcea să mă gândesc la o posibilă 
tunsoare. 

M-am oprit în fața ei și m-am prefăcut că tușesc 
ca să îi atrag atenţia. Și-a ridicat capul plictisită, în 
timp ce mesteca o gumă de parcă ar fi fost un cal. 

— Îl caut pe Jaxon. 

A pufnit în râs și a spart un balon format din 
guma ei. Acum îmi doresc să o iau de cap și să o dau 
cu el de birou și de peretele din spatele ei. 

— Tu şi o grămadă de altele ca tine, a spus acidă. 

— Cum adică altele ca mine? 

— Obsedate după el și banii lui. Treziţi-vă la re- 
alitate, păpușelelor. Nu o să aveţi niciodată un bărbat 
ca el. 

Mi-am izbit mâinile pe biroul ei și am făcut-o să 
tresară. Dacă era mai aproape de mine, cu siguranță 
o luam de păr și măturam podeaua cu ea. 

— Ascultă, idioato, eu sunt... 

— Savannah! 

Vocea dură şi răgușită m-a încremenit. Îmi pri- 
veam mâinile pe suprafața lemnoasă și am simţit-o 
și pe blondă tensionându-se. 

— Preiau eu de aici, Naomi. 

Am tras aer în piept și mi-am îndreptat spatele. 
Mi-am strâns dinţii și m-am întors pentru a întâlni 
privirea lui Derek Black. 

Înalt, îmbrăcat în costumul lui afurisit de firmă, 
cu părul grizonat și cu o privire rece și implacabilă în 

ochii lui albaștri. Cu toate că are aproape șaptezeci 
de ani, nu pare unul din bătrânii obișnuiți. 

Nu are burtă, nu are început de chelie și ridurile 
abia dacă încep să i se cunoască. Am spus de multe 
ori că la cât de dur și rău e, nici ridurile nu se prind 
de el. 

Mi-a aruncat o privire de dezgust și a deschis 
ușa din spatele lui, făcându-mi semn să îl urmez, iar 
eu m-am abținut să nu îi întorc spatele și să o rup la 
fugă. 

Am închis ușa în spatele meu, iar bărbatul s-a 
așezat pe scaunul său din piele scump, fără să îmi 
ofere un loc. Ticălosul e ticălos până la capăt și bu- 
nele maniere nu le-a avut niciodată. 

— Văd că ai reușit să îi prostești pe toți. 

Am oftat și mi-am înghițit înjurăturile care îmi 
ardeau limba. Cu toate că Victoria m-a acceptat deja 
ca şi fiica ei, nu cred că m-ar ierta dacă l-aș înjura 
pe tatăl ei. Mai ales prinţul cel idiot. Bătrânul ăsta 
nebun și senil e idolul lui. 

— Mai întâi prefăcuta de maică-ta, acum tu. 

I-am aruncat o privire furioasă și am făcut un 
pas spre el, strângându-mi pumnul. 

— Puteţi să spuneți tot ce vreți despre mine, dar 
lăsaţi-o pe mama în pace. 

— De ce? a spus cu un rânjet. Nu vrei să afli dacă 
munca ei a dat roade? Cred că te-a antrenat bine 
înainte să moară. 

Am simţit cum unghiile îmi intră în carne și 
mi-am auzit și mârâitul. 

— Antrenat pentru ce? am mârâit. 

— Casă pui mâna pe averea familiei mele. 

Oficial, sunt hotărâtă să dau declaraţie că și-a 
pierdut afurisitele de minți. 

Problema cu Derek Black e că îmi urăște familia 
fără niciun motiv. Sau dacă are unul nu a catadicsit 
să ne spună. 

Nu l-a acceptat pe Lloyd în baroul său, chiar dacă 
a luat cea mai mare notă la examen, şi a încercat să 
îl împiedice să practice avocatura în orașul și statul 
ăsta. Până când Victoria a avut ceva de spus. 

Apoi, când m-a cunoscut pe mine, m-a privit 
dezgustat și nici măcar nu s-a obosit să îmi acorde 
puţină atenţie. Suficientă cât să vadă cum sunt. 

În opinia lui, nu sunt potrivită pentru nepotul 
său preferat. Sunt căutătoarea de aur pe care vrea să 
o distrugă. 

— Te-am lăsat fără cuvinte? 

Am pufnit în râs și mi-am trecut limba peste 
buze, încercând să îmi stăpânesc nervii. 

— Trebuie să recunosc că eşti foarte vicleană, a 
continuat să mă atace. 

— Domnule Black, nu am niciun interes pentru 
averea dumneavoastră. Mă descurc destul de bine cu 
ceea ce mi-au lăsat mama și tata. 

A început să râdă și s-a sprijinit în scaunul său 
pompos. 

— Adică nimic. Când au murit erau în pragul 
falimentului şi v-au lăsat vouă toate datoriile lor. 

— Nu este adevărat, am mârâit abţinându-mă 
cu greu să îi sar la gât. 

— Dacă nu e adevărat, atunci de ce Lloyd a mun- 
cit ca un sclav pentru Roy Ashford? 

Altă persoană pe care o urăște? Roy Ashford. 

— Familia Ashford sunt prietenii noștri de o 
viață întreagă. 

A început să râdă și și-a sprijinit coatele pe 
biroul său. 

— Roy și cu tatăl tău au făcut cele mai multe mă- 
gării împreună. De unde crezi că s-a ridicat imperiul 
Ashford? Dacă tatăl tău ar fi fost corect, ticălosul de 
Ashford nu ar fi deținut jumătate din ţara asta. 

Am zâmbit și m-am așezat pe scaunul din fața 
lui. Nici măcar nu a clipit la gestul meu. A rămas ne- 
mișcat, privindu-mă cu zâmbetul pe buze și pregătit 
să mai împrăștie venin. 

— Încă nu aţi trecut peste înfrângere? 

Cred că nici dacă i-aș fi dat o palmă nu ar fi re- 
acționat aşa. 

S-a ridicat brusc în picioare și probabil ar fi vrut 
să mă pocnească sau să mă arunce pe geam. 

— leşi afară! 

Zâmbetul meu s-a lărgit și m-am ridicat enervant 
de lent de pe scaun, privindu-l în ochi tot timpul. 

— Știu că a fost foarte greu când un începător 
v-a luat cazul și a şi câștigat. Detașat aș putea spune. 

Maxilarul lui s-a întărit și îi auzeam dinţii scrâş- 
nind. Satisfacţia mea se creştea cu fiecare secundă în 
care întreaga lui față se tensiona. 

— Ar fi trebuit să îl atragi pe Lloyd de partea ta. 

— Fratele tău e un avocat de doi bani. Exact cum 
a fost şi mama ta. 

Mi-am trântit palmele pe biroul său, iar chipu- 
rile noastre erau la același nivel. 

— Nu ai niciun drept să vorbeşti despre mama 
mea. 

A zâmbit şi şi-a îndreptat spatele. Începusem 
deja să mârâi ca un animal rănit şi îmi era foarte 
greu să mă abțin să îl strâng de gât. 

— Mama ta a profitat de Victoria toată viața 
ei, mai ales ca să termine facultatea. Era ultima din 
generaţia ei, exact ca tine. Victoria m-a convins să 
vorbesc cu decanul ca să îi dea bursa. 

— Minţi! 

A dezaprobat din cap, bucurându-se că a reușit 
să mă scoată din minți. 

— Tu profiți și de fiica mea și de nepotul meu. 
Nu știu ce naiba e în capul lui Jaxon, dar nu o să te 
măriţi cu el! 

Mi-am îndreptat spatele și mi-am mușcat buza 
de jos. 

— Mama mea a fost o avocată bună, am spus 
ignorându-i ultimul comentariu. 

— Pentru că fiica mea și tatăl tău erau acolo. 
Cele mai multe procese le-a câștigat când tatăl tău 
era judecătorul. 

— Tata avea mâinile legate. 

— Nu când el și Roy cumpărau jumătate din 
juraţi, a contracarat. 

— Minţi, nenorocit de doi bani! 

Țipătul meu nici măcar nu l-a impresionat. A 
înconjurat biroul și a venit lângă mine, încercând să 
mă intimideze. 

— Singurul care făcea doi bani din familia ta a 
fost Arthur. Probabil se răsucește în mormânt acum 
când vede că îl faceți de râs. 

Mâna mea a zburat pe lângă corp și am încercat 
să îl lovesc, dar mi-a prins încheietura înainte să îl 
ating. Am mârâit și mi-am tras mâna imediat, dân- 
du-mă câţiva pași în spate... 

— Nu ești decât un bătrân senil și ipocrit care 
trăiește în propria lui bulă. Crezi că Jaxon o să fie 
marioneta ta și o să controlezi tu totul din umbră. 
Dar nu o să permit așa ceva, am promis. 

A râs și și-a lăsat mâinile pe lângă corp. 

— Tu crezi că o să mă poți opri? 

— O să mor Încercând. 

M-am repezit spre ușă înainte să mai spună ceva 
și am trântit ușa în spatele meu. Am tras aer adânc în 
piept și, când m-am uitat la mâinile mele, îmi tremu- 
rau incontrolabil. 

Naomi o să fie prima victimă a furiei mele pen- 
tru că m-a enervat mai devreme. 

M-am apropiat de ea și am apucat-o de păr, 
făcând-o să scoată un țipăt scurt. Ochii ei s-au mărit 
și acum e speriată și sunt destul de sigură că și-a 
înghițit guma. 

— Dacă vrei să mai ai slujba asta, o să îţi ţii gura 
de fiecare dată când o să mă vezi pe aici și o să mă 
tratezi cu respect. 

Mi-am ridicat mâna stângă și i-am arătat imen- 
sul diamant care tronează pe inelarul meu. 

— Vezi asta? L-am primit de la Jaxon King și 
cred că ştii perfect ce înseamnă. 

A dat din cap cu repeziciune, înghițind în sec. 

— O să te duci la cumpărături, o să îți cumpere 
nişte haine mai decente şi o să fii o fată cuminte. 
Dacă mai încerci să mă iei peste picior, zbori și din 
firma şi din orașul ăsta. Ai înțeles? 

— Da, doamnă. 

I-am aruncat o ultimă privire şi i-am dat drumul, 
împingând-o în scaunul ei. Am tras aer în piept și 
m-am îndreptat spre lift, împingându-l pe mulatrul 
de mai devreme care trecuse pe lângă mine. 

— Fratele tău e un cretin! 

— Bunicul tău e un dobitoc! 

Jess și cu mine ne-am așezat în același timp 
furioase pe canapea. Ne-am uitat una la alta și am 
oftat adânc. 

— Te-ai certat cu el? 

Întrebaserăm amândouă în același timp și 
ne-am privit una pe cealaltă izbucnind în râs. 

— Spune tu prima, am încurajat-o pe blondină. 

Blondina și-a întins picioarele pe măsuța de 
sticlă şi a oftat. 

— În fiecare dimineaţă se strecoară în patul 
meu, mă ia în braţe și mă striveşte sub el. Dar, trebuie 
să recunosc că mă excită puţin. 

Am început să râd și mi-am lăsat picioarele 
peste ale ei. 

— Încuie uşa, am sugerat. 

— O încui. Dar nu ştiu cum reușește drăcușorul 
să o descuie de fiecare dată. 

Am început să râd și mi-am dat părul pe spate, 
lăsându-l peste spătarul canapelei. 

— Te-ai culcat cu el? 

— Încă nu. Dar cred că în ritmul ăsta, până la 
sfârşitul săptămânii, o să mă trezesc cu virginitatea 
pe cearceaf. 

Am început să râd cu putere și prietena mea m-a 
acompaniat foarte repede. Și-a lăsat capul pe umărul 
meu și a chicotit. 

— Acum ce a mai făcut domnul bătrân şi ener- 
vant Black? 

Am tras aer în piept și am privit tavanul alb 
cu câteva pete galbene. Vecinii încă nu ne-au plătit 
reparaţiile pentru inundația de acum șase luni. 

— Mi-a spus că mama a fost o avocată de doi 
bani, că tata și cu Roy au făcut măgării și așa s-au 
ridicat și că eu umblu după banii lui Jax, exact cum 
mama a umblat după banii mamei tale. 

Liniştea subită deveni apăsătoare și probabil 
acum Jess își punea rotițele în mișcare. Țâșni brusc 
în picioare cu obraji roşii. 

— E nebun?! Cum poate să îţi spună așa ceva? 

Am ridicat din umeri și am privit-o, amintin- 
du-mi de tot incidentul neplăcut cu bunicul ei. 

Blondina și-a pus mâinile pe șolduri și a început 
să se miște dintr-o parte în alta. 

— Chiar nu înțeleg care e problema lui. Și dacă 
ai umbla după bani, ce? Nu e ca și cum umbli după 
averea lui și firma lui nenorocită. 

— Jaxon lucrează pentru el și o să preia totul, 
am spus urmărindu-i mișcările. 

— Și ce? El o să fie kaput în mai puţin de doi ani 
și o să se ducă la naiba când o să preia Jaxon tot. 

Am oftat și m-am aplecat, lăsându-mi mâinile pe 
genunchi. 

— Jess, el plănuiește să îl controleze pe Jax. 
Chiar dacă se dă la o parte și îl lasă la conducere, o să 
îi dicteze ce să facă. O să îl dirijeze. 

Prietena mea m-a privit cu zâmbetul pe buze și 
s-a oprit pentru câteva secunde. 

— Crezi că nu ştiu asta? Sau mama nu știe asta? 
Nu o să se întâmple, Sav, a spus mai mult decât 
convinsă. 

Am început să râd și să dezaprob din cap. 

— Şi cine crezi că o să îl oprească? Jax adoră 
fosila aia şi o să facă tot ce vrea el. 

Fata a zâmbit și s-a așezat pe măsuţa din fața 
mea. 

— După ce le-am zis alor mei să se ducă la dracu 
cu slujbele și visurile lor pentru mine, s-a aprins un 
beculeț în capul mamei. Bunicul a fost foarte furios 
și a încercat să o convingă pe mama să aleg dreptul. 

— Dar Victoria nu a vrut, am dedus simplu. 

A dat din cap şi zâmbetul ei s-a lărgit. 

— Jax a avut de ales, exact ca mine. Și avea trei 
variante, nu doar două. Dar bunicul deja intrase în 
capul lui și l-a atras de partea lui. Însă mama a profi- 
tat de slăbiciunea fratelui meu. 

M-am uitat la ea nedumerită și am ridicat o 
sprânceană, așteptând explicația necesară. 

— Jax o adoră pe mama și ar face orice pentru 
ea. Când Jaxon o să preia întregul barou, o să îl vândă. 

Gura mi s-a deschis, dar niciun sunet nu ieșea pe 
ea. Mă uitam la colega mea și nu îmi venea să cred ce 
aud. Jess continua să aibă pe buze un zâmbet până la 
urechi și și-a îndreptat spatele. 

— Bunicul meu e cel mai previzibil om de pe 
planetă, Sav. Şi mama nu e o idioată. Nu are de gând 
să îl lase să îi controleze copiii. 

Voiam să spun ceva, dar ușa de la intrare s-a 
deschis brusc și s-a trântit cu putere câteva secunde 
mai târziu. 

Mi-am întors capul și am dat de un Jaxon fu- 
rios, cu obrajii roșii și care încerca să își recapete 
respirația. 

— Dispari, Jess! 

Am simţit privirea blondinei pe mine, dar nu 
m-am întors la ea. Eram prea încremenită ca să fac 
asta. 

Mai întâi, unul din copiii King mă șochează, iar 
acum celălalt mă înspăimântă. 

— Jaxon, nu trebuie... 

— Am spus să dispari! a țipat la sora lui. 

Strigătul lui m-a făcut să tresar şi am înghițit 
în sec. Jess s-a ridicat în picioare și a auzit-o oftând. 
Continuam să mă uit la logodnicul meu și el la mine. 

Când s-a auzit uşa camerei lui Jess închizân- 
du-se, am înghiţit în sec. Brunetul s-a apropiat de 
mine și m-a apucat de braț, ridicându-mă în picioare. 

— Acum, noi doi o să avem o conversaţie foarte 
frumoasă. 

Rahat. 

— Ce dracu a fost în capul tău? 

Am Îîmpins-o în cameră și am trântit ușa în spa- 
tele meu, abținându-mă cu greu să fiu și mai bădăran. 

Roșcata s-a întors cu fața la mine speriată și am 
auzit-o înghițind în sec. Furia îmi clocotește în vene 
și în momentul ăsta nu știu ce mă oprește din a o 
strânge de gât. 

— Cine dracu ţi-a permis să îmi jigneşti bunicul? 

M-a privit fără să scoată vreun cuvânt. Pur și 
simplu, cu ochii ei mari şi superbi și cu gura închisă. 

— Răspunde naibii la întrebare! am ţipat. 

— Boşorogul ăla o merita. 

Dacă mă aşteptam la un răspuns umil și plin de 
frică, m-am înșelat. Am oftat din adâncul sufletului 
meu și mi-am pus mâinile pe șolduri, privindu-mi 
logodnica. 

— Și de ce o merita, după părerea ta? 

— Pentru că e un înfumurat idiot și țâfnos. 
Mi-am spus că mă folosesc de tine și de mama ta ca 
să termin facultatea. 

— Şi nu o faci? 

Gura ei s-a închis imediat şi aș fi putut să jur că 
o să arunce cu ceva în mine. Furia s-a aprins în ochii 
ei și dacă mai continui să fiu măgar, cred o să ajung 
cu mâinile ei înfipte în gâtul meu. 

— Nu am nevoie de tine sau de altcineva ca să 
termin facultatea. Îi am pe fraţii mei şi îmi e de ajuns. 

Am Început să râd și mi-am mutat greutatea de 
pe un picior pe celălalt. 

— Frații tăi? Vrei să spui Ray, căruia nu i-a păsat 
niciodată de tine? Sau Lloyd, care e prea preocupat 
ca să își adune averea și să între în chiloţii tuturor 
târfelor din orașul ăsta? 

I-am văzut maxilarul încordându-se și deja fă- 
cuse un pas înainte, apropiindu-se de mine. 

— Trebuie să recunoști că ești o fată deșteaptă, 
Savannah. Mama ta ţi-a tatonat terenul, iar tu ai făcut 
restul mișcărilor. 

Palma ei a zburat atât de repede pe lângă corp, 
încât abia am văzut-o. Însă am simţit-o. Sunetul 
care a răsunat în încăpere are ecou în urechea mea. 
Obrazul îmi arde și îmi simt mușchii zvâcnind, în 
timp ce înfrunt privirea furioasă a roșcatei. 

— Eşti un mare dobitoc. Nu vezi că boşorogul 
ăla încearcă să te manipuleze? 

— Ține-ţi gura! am mârâit. 

A zâmbit cu gura până la urechi și s-a dat un pas 
în spate. 

— De ce? Pentru că e adevărat? Tu şi adevărul 
nu prea vă înțelegeți, nu? 

Durerea din obrazul meu începe să se estom- 
peze și cuvintele ei să îmi pătrundă în creier. 

— Îţi e greu să accepţi că eşti manipulat? Mai 
întâi de mama ta, apoi de bunicul tău. Nici măcar nu 
poți să îți alegi singur femeia, a spus amuzată. 

Mi-am băgat una din mâini în părul ei și am 
apropiat-o de mine. Mă privește cu zâmbetul ei stu- 
pid de ironic pe buze și o privire încărcată de furie. 

— Oprește-te înainte să regreți, am avertizat-o 
printre dinți. 

— Ce aș putea să regret, Jaxon? Mă șantajezi să 
fac ce vrei tu și sunt forțată să îmi țin gura închisă. 
Dar nu şi de față cu tine. Nu o să mă poţi opri să îţi 
spun cât de ticălos și nemernic ești. 

— De ce nu gândești asta și când ești în pat și 
îmi gemi numele? 

A încercat să mă împingă de lângă ea, dar nici 
măcar nu a reușit să mă clintească. Am zâmbit și 
mi-am strâns pumnul în părul ei, provocându-i un 
geamăt. 

— Tu încă nu ai învăţat ca eu te controlez pe 
tine? Că trebuie să faci tot ce spun eu, altfel o să 
ajungi cea mai mare cățea a orașului ăsta. 

— Du-te dracului! a spus încercând să se smulgă 
de lângă mine. 

— Dacă lansez filmuleţul, nu o să mai fii nicio- 
dată o avocată în orașul ăsta, scumpo. Cred că nici în 
alt oraş din țara asta nu o să fii. Așa că nu ai de ales 
decât să fii la cheremul meu. 

A încercat să se îndepărteze, din nou, iar eu 
mi-am intensificat strânsoarea din părul ei. 

— De ce faci toate astea? 

Am clipit surprins şi am văzut lacrimile din ochii 
ei. La dracu, nu am nevoie de ea să plângă. Urăsc să 
o văd plângând. Urăsc să văd orice femeie plângând. 

— Ti-am spus deja, dar dacă ești destul de 
proastă încât să nu înţelegi, atunci nu mai avem ce 
discuta. 

Am împins-o de lângă mine și i-am întors spa- 
tele. Nu pot să o văd în asemenea stare, mai ales că eu 
i-am provocat-o. Dar ea nu o să înțeleagă niciodată 
motivul pentru care sunt de partea lui Derek. 

— Nu mai ai ce căuta la firma mea. Nu vreau să 
te mai apropii de bunicul meu. Dacă faci asta o să 
regreți ziua în care m-ai cunoscut, am spus înainte 
să părăsesc dormitorul. 

— Eu cred că ai exagerat. 

Am oftat şi am privit aburii care ieșeau din cana 
albă pe care secretara Priscillei mi-a pus-o în față. 
Mi-am acoperit chipul cu ambele mâini și m-am lăsat 
pe spătarul scaunului. 

— Nici măcar nu ştiu ce fac, am recunoscut 
înfrânt. 

Bruneta a chicotit și am gemut, enervându-mă 
şi mai tare. 

— Ştii că eşti tare enervantă uneori? 

Chicotitul ei s-a transformat într-un râs de toată 
frumusețea. Mi-am lăsat mâinile pe piept și m-am 
uitat la ea urât. 

— Da ştiu, dar de asta mă iubeşti și ai venit la 
mine. 

Mi-am luat cafeaua și am sorbit din ea, continu- 
ând să o privesc pe prietena mea. 

— Atunci ar trebui să laşi hârtiile alea și să 
fii atentă la mine. Credeam că tata se ocupa de 
hârțogărie. 

A zâmbit şi a lăsat dosarul din mâinile ei, afun- 
dându-se în scaun. 

— Se ocupă doar de administrarea spitalului, nu 
şi de fundaţie și celelalte acțiuni caritabile. 

— Grant și-a lăsat singură fiica în puf, am spus 
înainte să beau din cafea. 

Chicotitul ei a fost urmat de un oftat. 

— Ar trebui să discutăm despre Savannah, nu 
despre moştenirea mea, Jax. 

Am mormăit în barbă și mi-am încrucișat mâi- 
nile pe piept. Bruneta se legăna pe scaunul ei, în 
timp ce zâmbea cu gura până la urechi. 

— Ar trebui să o urăști, nu să încerci să îi iei 
apărarea, am spus morocănos. 

— Fii serios, Jax, ştii că nu a urât-o niciodată pe 
Savannah. 

Încep să urăsc prietenia mea cu ea. Știu că e de 
partea mea mereu și e implicată în planurile mele, 
dar chiar nu am nevoie să îmi strice şi ea ziua. 

— Tu mi-ai spus să mă prefac că sunt amanta ta 
și să îi fac viaţa un calvar logodnicei tale. Şi te întreb, 
din nou, ce naiba ai obținut cu asta? 

— Gelozia și supunerea ei, am spus fără să mă 
gândesc. 

Pris m-a privit nedumerită, făcându-mă să zâm- 
besc. Faptul că am folosit-o împotriva iubitei mele a 

fost cea mai bună idee. Acum știu sigur că și ea simte 
ceva pentru mine și mă acceptă din cauza șantajului. 

— Te urăște, dar știe că nu poate să te atace 
pentru că aș răbufni. Și așa o ţin sub control. 

— O femeie nu trebuie ținută sub control, Jax. Îi 
strici tot farmecul dacă faci asta. 

Am privit rama de pe biroul ei fără să spun ceva. 
Grant și Pris la Disneyland și erau mai fericiți ca 
niciodată. Înainte ca el să moară şi să le lase singure. 

— Nu te înțeleg uneori și am impresia că ești bi- 
polar. Ai fost furios când Victoria ţi-a spus despre ea, 
dar ai fost cucerit când ai întâlnit-o. Îţi place să faci 
sex cu ea şi te simți fericit, dar urăşti circumstanţele 
care v-au adus împreună. Vrei să o faci geloasă, dar 
vrei să o scoţi și din viața ta. Ai acceptat să o ceri de 
nevastă, dar nu vrei să ajungi la altar cu ea. Chiar nu 
înțeleg ce vrei. 

Atunci suntem doi, scumpo. Nici măcar eu nu 
ştiu ce vreau de la relația mea cu Savannah. Uneori 
și eu am impresia că sunt bipolar. Sau cel puțin așa 
mă face să mă simt toată situaţia asta de rahat. 

— Vrei sfatul meu? 

M-am uitat la ea ironic şi am ridicat mâinile în 
aer, făcând-o să zâmbească cu gura până la urechi. 

— Doar nu am venit să îţi admir biroul, Pris. 

— Ar trebui să te bucuri de ce ai și să profiți de 
relația cu ea. Copilul meu nu poate să aibă o mătușă 
nemăritată. 

Am pufnit și am început să dezaprob din cap, 
apoi m-am oprit brusc. Cred că mi-a pocnit un os, 

sau cel puţin asta am simțit eu. Gura mea s-a deschis 
de uimire și abia acum am realizat ce a scos pe gura 
ei mică şi enervantă. 

— Ce ai spus? 

Bruneta a început să râdă și s-a ridicat de pe 
scaunul ei de director, așezându-se în faţa mea. 

— Sunt însărcinată, Jax, a spus atingându-și 
abdomenul. Iar Lloyd e tatăl. 

Am căzut pe spătarul scaunului și am clipit de 
mai multe ori, uitându-mă la abdomenul ei plat. 
Prietena mea s-a dus la masa de sticlă din cameră, 
punându-și un pahar cu apă. M-am întors cu scaunul 
şi am privit-o dând pe gât lichidul transparent. 

— Tu şi Lloyd? am spus nevenindu-mi să cred. 

A oftat și când m-a privita ridicat ușor din umeri. 

— Tu mi-ai spus să îi fac viaţa un infern, Lloyd 
mi-a oferit sex ca să o las în pace. 

— Te culci cu el de un an și eu aflu abia acum? 

M-a privit nedumerită, apoi a început să râdă, 
dându-și capul pe spate. 

O cunosc pe Pris de o viață întreagă, iar ea și 
Liam sunt prietenii mei cei mai buni. Nu am avut 
niciodată niciun secret și ne-am apărat mereu unul 
pe celălalt. 

— Şi el cum a reacționat? 

A oftat lăsând paharul jos și s-a apropiat de 
mine. S-a așezat pe marginea biroului și și-a încruci- 
şat mâinile la piept. 

— Mi-a spus că nu e copilul lui și că încerc să îl 
prind într-o capcană pentru că tu te căsătoreşti. 

— Poftim?! 

Am ţâșnit în sus, dar Pris şi-a pus mâinile pe 
umerii mei și m-a împins atât de repede la loc, încât 
am ameţit. 

— Calmează-te! 

— Mă duc și îi scot toţi dinţii din gură. Idiotul 
naibii! Cum îndrăzneşte să creadă asta? 

— Pentru că ştie că m-am culcat cu tine şi cu ju- 
mătate din orașul ăsta. Asta e imaginea pe care tu și 
Liam mi-ați proiectat-o ca să o păcălesc pe Savannah. 

Am vrut să spun ceva, dar nu am ce. Din cauza 
mea și a idioțeniei mele, reputaţia ei e distrusă, iar 
tatăl copilului ei are cea mai proastă impresie des- 
pre ea. 

— Pris... 

— Nu am nevoie să îmi iei apărarea, Jax. O să 
continui jocul până când o să ai nevoie. Sau până 
când o să fiu nevoită să mă retrag. Dar nu am nevoie 
de ajutorul tău cu Lloyd. Dacă ar fi ţinut la mine, 
m-ar fi crezut. 

Am oftat şi i-am luat mâinile în ale mele. I-am 
mângâiat ușor pielea și am privit-o cu tristețe. 

— Ştii că o să fiu lângă tine mereu, nu? 

Bruneta a zâmbit şi fața ei s-a mai înseninat. 

— Ştiu, Jax. Dar serios că trebuie să faci o alegere 
cu logodnica ta. M-am cam săturat să mă prefac și 
vreau să petrec ceva timp cu mătușa copilului meu. 

Am tras aer adânc în piept și deja începea să mă 
cuprindă panica. Nu știu ce o să fac în continuare, 
dar trebuie să o scot pe Pris din cercul ăsta vicios, 


înainte să îi stric şi mai tare viaţa. 

— Ce a făcut idiotul?! 

Am oftat şi m-am uitat nervoasă la Jess care o 
privea pe mama ei și nu știa ce să facă. 

Să îi spunem Victoriei despre înfruntarea mea 
cu tatăl ei și apoi cu Jaxon nu a fost o idee deloc bună. 
Nici măcar nu înțeleg de ce m-am lăsat convinsă de 
Jess să facem asta. 

— Nu îmi vine să cred. 

Femeia își ține ambele mâini pe șolduri și se 
învârte dintr-o parte în cealaltă a sufrageriei noastre 
și aş putea să jur că o să facă bătături în podea. De 
genul lui Bigfoot. 

I-am aruncat o privire prietenei mele, iar ea a 
ridicat pur şi simplu din mâini. l-am făcut semn din 
cap spre tornada din casa noastră, iar blondina și-a 
dat ochii peste cap. 

— Mamă, poate ar trebui să... 

— Dece nu mi-ai spus nimic? 

Am înghiţit în sec când i-am simţit privirea asu- 
pra mea mi-am lăsat capul în jos. 

— Vreau să nu te mai ascunzi după deget și să 
îmi spui de ce naiba ţi-ai ținut gura închisă? 

Am oftat și i-am îndepărtat mâna, începând să 
fiu exasperată de subiectul ăsta. De ce nu putea să fie 
viața mea mai simplă? 

— Pentru că nu am considerat necesar. 

— Nu ai considerat necesar să îmi spui faptul că 
tatăl meu te-a jignit pe tine și pe mama ta? 

Am încercat să îi susțin privirea, dar cele cinci 
secunde eroice ale mele s-au dus pe apa sâmbetei 
când mi-am întors capul și m-am uitat la fereastră. 
Am auzit-o oftând cu putere și când am privit-o cu 
coada ochiului, mai avea puțin și exploda. 

— Hai să mergem. 

Mi-am întors capul și ea deja se întindea după 
cheile de la mașina ei, care erau pe masa noastră de 
cafea. Jess s-a uitat rapid la mine, apoi la mama ei și 
nu înțelegea ce se întâmplă. 

— O să mergem la barou și o să rezolvăm treaba 
asta. 

A pescuit cheile din bol și a făcut deja un pas 
spre ușa de la intrare. M-am uitat la blondină și i-am 
spus din priviri să o oprească. Amândouă am alergat 
în spatele ei și aproape ne-am lovit de ea când s-a 
întors brusc cu fața la noi. 

— Victoria, nu pot... 

— Ba o să poţi. O să mergem și să îi batem cap în 
cap și, după, o să îl duc pe tata direct la morgă unde 
trebuia să fie de câţiva ani buni. 

Jess a pufnit în râs și i-am dat un cot în braț. 
Atitudinea ei nu mă ajuta deloc și chiar dacă îmi 
venea și mie să râd, trebuia să mă mențin cu capul 
pe umeri. Măcar eu dacă nu și ele. 

— Victoria, nu pot să merg la barou, am spus 


încercând să scap de înfruntarea asta. 

— De ce? 

— Jaxon mi-a interzis accesul. A spus că dacă o 
să apăr acolo, gardienii o să mă scoată în șuturi afară. 

Maxilarul ei s-a încleștat și ochii au început să îi 
scapere din nou. 

— leşi afară! 

S-a întors, a pus mâna pe clanţă și a deschis ușa 
larg, ieșind pe hol că o furtună. M-am uitat la prie- 
tena mea, iar ea a început să zâmbească și a ridicat 
din umeri. M-a împins afară din apartament și am 
văzut-o pe viitoarea mea soacră apăsând de câteva 
ori butonul liftului. 

— Omoară-i doar un testicul, a țipat idioata din 
ușă. Încă vreau să fiu mătuşă. 

Am mârâit și mi-am dat ochii peste cap. Când am 
auzit sunetul liftului am alergat spre el și am intrat 
înăuntru înainte să fiu prinsă între cele două uși. 
Victoria şi-a scos telefonul din geantă, fiind extrem 
de nervoasă. 

— Dacă îmi mai ascunzi ceva, o să te jupoi de 
vie, Savannah. Eşti fiica mea și o să fiu mereu aici 
pentru tine. 

Mi-am lovit capul de peretele ascensorului și 
priveam lumina care trecea de la un număr la altul. 

— Bună, Michael, sunt Victoria King. Ai putea 
să faci curat în cripta mamei mele? Tata o să o înso- 
țească cât de curând. 


Dumnezeule! 

— Îmi pare rău, doamnă King, dar domnișoara 
nu poate să treacă. 

Am oftat şi mi-am închis o clipă ochii. Asta nu e 
deloc bine și chiar nu vreau să mă fac de râs de față 
cu toți angajaţii lor de aici. 

Victoria și-a pus o mână pe spatele meu și a 
început să mă împingă spre unul dintre lifturile clă- 
dirii. Gardianul corpolent și enervant s-a pus în fața 
noastră și am auzit-o pe femeie mârâind. 

— Benjamin, dă-te din calea mea! 

— Doamnă, vă rog să... 

— Vrei slujba asta? 

Bărbatul a privit-o atent și apoi a înghiţit în sec, 
începând să dea înapoi din atitudinea lui de dur. 

— Poate că nu practic avocatura în baroul ăsta, 
Ben, dar deţin un sfert din acţiunile de aici și pot să 
decid asupra slujbei tale. Savannah e viitoarea mea 
noră și o să intre și o să iasă din acest loc de câte ori 
are chef. Ai înțeles? 

Bărbatul doar a înghiţit în sec. Când femeia m-a 
împins un pas înainte, el nu s-a mișcat. Victoria King 
e noua mea eroină. 

— M-am făcut înţeleasă, Benjamin? 

I-a susținut privirea pentru câteva secunde, 
apoi s-a dat la o parte și a aprobat din cap. Victoria a 
continuat să mă împingă și m-a băgat repede într-un 
lift imediat după ce s-a golit. 

— Chiar nu ar trebui să fiu aici. Situaţia nu 
e roz între mine și Jaxon, Victoria, şi asta o să o 
înrăutățească. 

— Asta ar trebui să îl trezească la realitate. 

Am oftat și, când ușile s-au deschis, am văzut-o 
pe recepţionera de data trecută. Ne-a zâmbit larg și 
s-a ridicat în picioare când a văzut-o pe soacra mea. 

Femeia a trecut rapid pe lângă birou și a ridicat 
doar o mâna, îndreptându-se fulgerător spre biroul 
fiului său. l-am adresat un zâmbet de rușine recepți- 
onerei și am încercat să țin pasul cu femeia din fața 
mea. 

— Doamnă Victoria. 

Naomi a țâșnit în picioare și când m-a văzut pe 
mine puteam să jur că a pălit. Hainele ei îi sunt mai 
decente și machiajul mai discret. 

— Unde e tata? 

Victoria s-a uitat la biroul tatălui ei, fără să se 
uite măcar la secretară. 

— La tribunal. Ar trebui să se întoarcă într-o 
oră. 

A pufnit și apoi și-a întors privirea spre biroul 
logodnicului meu. 

— Şi fiul meu? 

— În biroul lui, doamnă. 

A analizat-o din cap până în picioare pe blondă, 
apoi s-a uitat atent la fața ei. Naomi a înghițit în sec 
și a început să tremure vizibil. 

— la-ţi o pauză, Naomi. 

Secretara mi-a aruncat o privire rapidă, apoi 
și-a luat geanta și a dispărut fulgerător de repede. 
Femeia nu a stat mult pe gânduri și a împins ușa bi- 
roului, intrând înăuntru. Am făcut un pas după ea și 
m-am oprit, lăsând-o să ţipe la fiul ei fără spectatori. 

Am prins ușa înainte să se închidă la loc și am 
lăsat-o întredeschisă, rămânând în tocul ușii. 

— Ce naiba e în capul tău? 

Am putut să aud oftatul adânc al brunetului și 
apoi un sunet ciudat. Cred că Victoria și-a trântit 
geanta pe biroul lui. 

— Mamă, chiar nu vreau să mă cert cu tine. 

— ÎI asculţi pe bunicul tău și îţi distrugi șansa la 
fericire? Ce naiba e cu tine? 

Am auzit roţile scaunului pe parchet însoţit de 
râsul bărbatului. Am înghiţit în sec și mi-am închis 
ochii pentru câteva secunde. Nu o să iasă nimic bine 
din toate astea. 

— Care fericire, mamă? Aia pe care încerci tu să 
mi-o bagi pe gât? 

— Ascultă-mă cu atenţie, băiete, să nu crezi că... 

— Nu, e timpul să mă asculți tu pe mine. 

Scaunul său s-a lovit de perete cu putere și pro- 
babil acum sunt față în față ca doi rivali. E prima oară 
când Jaxon își înfruntă mama. Și cred că de data asta 
și-a luat singur deciziile. 

— Am făcut toată porcăria cu logodna de dragul 
tău, pentru că nu voiam să îţi fac ție rău. Am accep- 
tat-o pe ea de dragul tău. Nu o iubesc, nu o vreau în 
viața mea și îmi pare rău dacă o să fii dezamăgită. 

Mi-am strâns pumnul pe lemnul ușii și am înghi- 
tit cu greu, încercând să ascult până la capăt. 

— Jaxon... 

— Am văzut ce ţi-a făcut moartea mamei ei, în 
ce fel te-a afectat. Te iubesc mai mult decât orice pe 
lume și aş face totul ca să fii fericită. Chiar și să îmi 
sacrific propria mea inimă. 

Mi-am strâns buzele între ele și am simțit pum- 
nalele înfigându-mi-se în inimă. Am încercat din răs- 
puteri să îmi țin lacrimile în frâu, dar o nenorocită 
tot a reușit să se prelingă. Și au urmat și celelalte. 

— Nu te-am obligat niciodată să faci asta, a spus 
Victoria cu calm. 

— Crezi că fost nevoie? Speranţa, pe care am vă- 
zut-o în ochii tăi când ai aflat de ea a fost suficientă. 

Victoria a oftat și l-am văzut atunci pe Jaxon. S-a 
oprit în faţa ferestrei cu umerii drepţi și cu mâinile 
în buzunar. 

— Jaxon, vreau să fii fericit. 

— Nu. Vrei ca Savannah să fie fericirea mea ca să 
împlinești un vis idiot cu o persoană moartă. Mama 
ei nu e aici şi nu o să poată vedea asta. Și eu nu știu 
cât o să mai pot rezista așa, a recunoscut înfrânt. 

— De ce nu îţi asculți inima? 

A oftat și s-a întors cu fața la mama lui. Privirea 
lui e încărcată de resentimente, de dezamăgire și de 
frustrare. Victoria s-a apropiat de el și i-a pus o mâna 


pe obraz. 

— Te iubesc, Jaxon, dar nu o să te las să te sacri- 
fici pentru mine. Ar fi trebuit să îmi spui toate astea 
de la început. Ar fi trebuit să vii la mine, scumpule. 

Brunetul şi-a lăsat obrazul în mâna ei și s-a uitat 
în ochii mamei sale. 

— Am crezut că tu şi Savannah sunteţi meniţi 
să fiți împreună. Nu ar fi trebuit să fii de acord cu 
relația asta dacă nu voiai cu adevărat, Jaxon. 

M-am dat câțiva pași în spate și am privit ușa cu 
atenţie. Trebuia să plec de aici. Nu pot să mai stau 
aici şi să ascult cum viața mea se destramă. 

Mi-am privit inelul de pe deget și am tras adânc 
aer în piept. Am închis ochii în timp ce îl scoteam de 
la locul său. L-am sărutat ușor şi l-am lăsat pe biroul 
lui Naomi. 

M-am întors pe călcâie și am plecat fără să mă 
uit înapoi. 

Am intrat în lift și, când ușile s-au închis, m-am 
lăsat pe vine și am început să plâng. 

Nu știu ce să fac. Nu ştiu ce o să se întâmple 
în continuare. Voiam atât de mult ca relaţia asta să 
meargă și să fiu fericită în sfârșit. 

— Savannah? 

Nici măcar nu am auzit sunetul liftului sau ușile 
deschizându-se. Doar mi-am ridicat capul și printre 
lacrimi am văzut-o pe Priscilla Miller. 


O Priscilla Miller îngrijorată și diferită. 

Să o văd pe Savannah în genunchi, cu ochii roşii 
și cu privirea de căprioară rănită nu e o imaginea 
plăcută. Cu siguranță idiotul de Jaxon a făcut o 
prostie și o să trebuiască să muncească mult ca să o 
recupereze. 

Uşile au vrut să se închidă și m-am pus între ele, 
împingându-le înapoi. Roșcata a ţâșnit în picioare 
și privirea ei încărcată cu ură și dispreț nu mă mai 
impresiona acum. 

— Chiar nu am nevoie şi de tine acum. 

M-am dat un pas în spate și am lăsat-o să iasă 
din lift. 

— Ce s-a întâmplat? 

Roșcata a pufnit și s-a întors cu fața la mine, 
privindu-mă ironică. 

— De parcă nu ai ști. Cred că acum ai venit să te 
bucuri și să deschizi șampania cu iubitul tău, nu? 

Mda, Jaxon chiar a făcut o prostie imensă. Și 
cred că acum e timpul ca Savannah să afle adevărul 
și măcar scap de o problemă pe cap. 

— Vino cu mine, am spus luând-o de brat. 

— Ai vrea tu, a spus smulgându-se din atingerea 
mea. 

Am oftat și m-am uitat la ea cu atenţie, obser- 
vându-i furia și trupul încordat. 

— Savannah, putem să stăm aici, să ne certăm 
şi riști să vină Jaxon sau poți mergi cu mine și el nu 
o să afle nimic. Eu cred că o să faci alegerea corectă. 

A analizat cuvintele mele, chiar dacă nu prea îi 
plac, și într-un final a aprobat din cap, oftând adânc. 
Nu am putut să îmi rețin un zâmbet și m-am îndrep- 
tat spre ieșire cu aşa-zisa mea dușmancă pe urmele 
mele. l-am făcut din mână lui Ben înainte să ies din 
clădire şi am început să mă uit după un taxi. 

— O, dar prinţesa nu are nicio caleaşcă? 

Am încercat să nu pufnesc în râs și mi-am ridicat 
mâna Încercând să atrag atenția unei mașini galbene. 

Mi-am întors capul și m-am uitat la roșcată, în- 
cercând să nu o compătimesc prea tare când se uită 
peste umăr. 

— Ai grijă! 

M-a apucat de braţ și m-a ridicat rapid pe tro- 
tuar înainte ca taxiul să mă ducă la o plimbare pe 
capotă. Mi-am dus din instinct mâna la abdomen și 
m-am uitat la femeia de lângă mine. 

— Mulţumesc! am şoptit. 

A încercat să zâmbească și a aprobat din cap, 
luându-și repede mâna de pe mine. 

Am tras aer în piept și m-am urcat în taxi, arun- 
cându-i o privire urâtă şoferului. 

— Spitalul St. Joseph, am spus crispată. 

M-am uitat cu coada ochiului la însoţitoarea 
mea și am zâmbit când i-am văzut nedumerirea de 
pe chip. Mi-am afundat mâinile în buzunarul gecii și 
am privit metropola pe care o ador. 

După un drum de zece minute, maşina a oprit 
în fața spitalului, iar eu am scos câteva bancnote 

din geantă, împingându-i-le bărbatului ursuz și care 
duhnea a ţigări. 

— Ce facem aici? 

I-am făcut semn să mă urmeze și am intrat în 
spital, uitându-mă cu atenţie în jur ca să nu dau de 
un anume King. Nu am nevoie de Mark ca să o emo- 
ționeze și mai tare pe Savannah și să îl sune imediat 
pe fiul lui. 

Am intrat în ascensor şi am apăsat butonul 
pentru ultimul etaj, așteptând ca ușile să se închidă. 

— Ai de gând să mă anesteziezi și să îmi scoţi 
organele? 

Am început să râd cu putere şi mi-am sprijinit 
spatele de peretele liftului. 

— Asta nu e o idee atât de rea. Cred că inima ta 
ar fi cea mai căutată pe piața neagră. 

M-a privit surprinsă câteva clipe, apoi a început 
să râdă. S-a sprijinit cu umărul lângă panoul de co- 
mandă și râdeam amândouă. Nu credeam că o să am 
vreodată ocazia asta. 

Uşile liftului s-au deschis și în faţa mea am vă- 
zut-o pe şefa departamentului de cardiologie, o babă 
enervantă și acră, care ne privea ciudat. Atât eu, cât 
şi Savannah ne-am oprit din râs și am ieșit din lift, 
lăsându-i loc să treacă. 

— Eşti cam vesela astăzi, Priscilla. 

— Nu vreau să ajung ca tine și să merg cu mură- 
turile în sala de operaţii, Isla. 

Faţa ei s-a înroşit instant și, înainte să apuce să 
spună ceva, ușile s-au închis. Mi-am strâns buzele și 
m-am uitat la Savannah. 

— Nu am crezut vreodată că o să râd cu tine. 

A pufnit în râs și am dat ușor din cap, îndreptân- 
du-mă spre biroul meu din capătul holului. Judy s-a 
ridicat în picioare și mi-a zâmbit deja ţinând câteva 
foi în mână. 

— Te rog, nu mă umple de ele acum, Jud. 

Zâmbetul ei s-a lărgit și a lăsat actele să cadă pe 
biroul ei, aruncându-i o privire prietenoasă roșcatei. 

— Poţi să aduci un whisky cu gheaţă pentru 
prietena mea și ceaiul meu? 

A aprobat din cap şi s-a făcut nevăzută în câteva 
secunde. Când am deschis ușa, Savannah se uita 
după ea și a fluierat uşor când a intrat înăuntru. 

Toţi fac la fel când intră aici. Fostul biroul al ta- 
tălui meu a rămas neschimbat. Mobila veche pe care 
şi-a cumpărat-o, după jumătate de an de economie, 
are un impact imens. Biroul masiv tronează în mij- 
locul încăperii, în partea dreaptă e biblioteca plină 
cu tratate de medicină, dicționare medicale şi unele 
cărţi despre plante. În cealaltă parte e barul vechi, 
unde tata și bunicul își ţineau băuturile, dar acum 
eu îl folosesc pe post de rezervă de dulciuri și câteva 
pastile. 

Fereastra din spatele biroului are vedre spre 
întregul Central Park, oferind o imagine dată naibii. 

— Cum de ai acces la o astfel de încăpere? 

M-am aşezat pe scaun şi mi-am deschis repede 
laptopul, făcându-i semn roșcatei să se așeze pe unul 
dintre scaunele din faţa mea. 

— Familia mea a construit spitalul ăsta. 

Mi-am verificat rapid emailuri-le și m-am uitat 
cu coada ochiului la mătușa copilului meu, abţinân- 
du-mă să râd. 

Judy și-a făcut apariţia și a pus paharul cu bău- 
tura alcoolică în faţa invitatei mele și mie mi-a întins 
cana cu ceai. 

— A sunat mama ta și a spus că trebuie să fii mai 
devreme acasă pentru cină. 

Am oftat și am șters emailuri-le cu publicitate. 
Mama are un talent fantastic de a mă scoate din 
sărite şi de a mă obliga să fac ce nu vreau. 

— Chiar urăsc cina în familie, am spus 
morocănoasă. 

— Ştiu, scumpo. 

Ne-a lăsat pe mine și pe Savannah singure și am 
oftat când mi-am luat cana în mână. 

— Nu am nevoie de whisky. 

— Ba eu cred că ai, am spus zâmbind. Mai ales 
pentru că ești un dezastru în momentul ăsta. 

S-a uitat la pahar şi apoi a început să râdă, apro- 
bându-mă. L-a dat pe gât imediat și apoi a început să 
tușească mai ceva ca un măgar. 

— Mă arde, a spus printre accesele de tuse. 

Am început să râd cu putere și mi-am mușcat 
buza de jos când am văzut cât se chinuia ca să își 
revină. 

— Aşa e când îl bei pe tot ca fraiera, mai ales că 
e prima oară când bei așa ceva. 

Lacrimile deja îi inundaseră ochii şi am sorbit 
încet din ceaiul fierbinte, în timp ce Savannah înce- 
tase cu tusea. 

— Cred că trebuie să mă lămureșşti cu o chestie. 

M-am uitat la ea și am ridicat o sprânceană, 
aşteptând întrebarea ei. 

— De ce ești drăguță cu mine acum? 

Acum e acum. Îmi pare rău, amice dar nu poți 
spune că nu te-am avertizat. 

— Pentru că totul e o păcăleală, am recunoscut. 

Cred că mai are puţin și îi cade maxilarul de tot. 
Nu pot să spun că nu e amuzantă reacţia ei și cred că 
o să ne amuzăm foarte tare când o să vorbim despre 
asta peste câțiva ani. 

Nu scoate niciun sunet. Mă privește şocată și 
asta mă amuză rău de tot. 

— Cum adică totul e o păcăleală? 

Am tras aer în piept și mi-am pus ambele braţe 
pe birou. 

— Jaxon și cu mine nu suntem un cuplu și nu am 
fost niciodată. Nu s-a întâmplat nimic între noi. 

Paharul din mâinile ei a alunecat și a căzut pe 
podea, spărgându-se. Niciuna dintre noi nu a reac- 
ționat. Ea mă privea, eu o priveam și probabil un 
milion de gânduri îi trec prin cap în momentul ăsta. 

— Ai putea să îmi explici, ca pentru proști? 

Am început să râd și mi-am dus cana cu ceai la 
gură înainte să explic ideea ridicolă și foarte tâmpită 
a prietenului meu. 

— După ce ţi-ai petrecut noaptea cu Jaxon, a 
ştiut că filmuleţul o să te ţină sub control. Dar avea 
nevoie și să vadă dacă îl accepţi doar pentru șantaj. 
M-a convins pe mine să mă prefac că sunt amanta lui 
doar ca să te împingă la limită. 

— Adică nu v-aţi culcat niciodată unul cu 
celălalt? 

Am scos un sunet de dezgust și am reușit să îi 
smulg un zâmbet larg. 

— Ar fi ca şi cum m-aș culca cu propriul frate şi, 
dacă te gândeşti la tine și la Lloyd în aceeași situație, 
cred că ai vrea să vomiți acum. 

— Nu cred că m-aș opri doar la vomitat. 

Am început amândouă să râdem și numai nu- 
mele fratelui ei mi-a stârnit un fior pe șira spinării. 

— Am acceptat jocul ăsta pentru că era prima 
oară când Jax recurgea la astfel de metode ca să aibă 
lângă el o fată. De obicei le fute și trece la următoarea 
imediat cum își scoate prezervativul. 

— De ce face asta? 

Am stat câteva clipe și m-am gândit cu seriozi- 
tate la adevăratele sentimente ale lui Jax. Și nu mă 
pot gândi decât la un singur sentiment. 

— Vrei să fiu sinceră? Eu cred că e îndrăgostit de 
tine, am spus cu zâmbetul pe buze. 

A clipit de câteva ori, apoi a început să râdă. 
Mă așteptam la reacţia asta și sunt sigură că nu mă 
crede, mai ales că idiotul a fost cam mitocan cu ea. 

— Jaxon nu ştie cum să scape de mine, Priscilla. 
Oricum i-am oferit portița de ieşire chiar acum. 

Și-a ridicat mâna stângă și mi-a arătat inelarul 
care nu mai avea niciun bolovan. Cred că surprin- 
derea de pe fața mea s-a văzut perfect, pentru că 
roşcata şi-a lărgit zâmbetul. 

— Nu cred că ar trebui să te grăbești. 

S-a lăsat pe spătarul scaunului și zâmbetul ei 
a dispărut. A început să se joace cu degetele și, cu 
siguranţă, ăsta e un tic nervos. 


— S-a apropiat de mine doar pentru că... 

— Asta era dorinţa Victoriei, da, da ştiu, am 
spus fluturând mâna prin aer. Dar nu ar trebui să 
crezi asta. 

S-a uitat la mine și am văzut o mică speranţă 
strălucind în ochii ei. 

— Jaxon o iubește enorm pe Victoria și ar face 
orice pentru ea, asta nu e niciun secret pentru 
nimeni. Dar dacă nu te-ar fi plăcut, nu ar fi făcut 
niciodată toate prostiile astea. Să filmeze momentul 
vostru intim, să mă pună să mă prefac, să îi convingă 
pe toţi prietenii lui să îl acopere cu așa-zisa relație 
dintre mine şi el. 

— Crezi că simte ceva pentru mine? De asta mă 
şantajează? 

— Sunt convinsă că simte ceva pentru tine. Dar 
e prima oară când îl văd atât de avântat într-o relaţie 
şi cred că îi este frică să recunoască ce simte. 

Şi-a umezit buzele şi a dezaprobat ușor din cap, 
fiindu-i greu să mă creadă. 

— Ce ar trebui să fac? m-a întrebat neajutorată. 

Am tras aer în piept și am ridicat uşor din umeri. 

— Lasă-l să alerge după tine, am sugerat. Cred 
că e timpul să lupte dacă te vrea lângă el cu adevărat. 
În plus, trebuie să te pregăteşti. 

— Pentru ce? 

Am tras din nou aer adânc în piept și am aruncat 
bomba cu zâmbetul pe buze. 


— Sunt însărcinată cu copilul lui Lloyd. 

— Deci? Ce părere ai? l-am întrebat cu speranţă. 

Lloyd se învârte prin spaţiul gol, cercetând fie- 
care colțișor, iar faptul că aprobă din cap la fiecare 
mișcare a lui, îmi oferă un sentiment de siguranţă. 

— Are potenţial, a spus într-un final. Și e și 
aproape de campus. 

Am răsuflat ușurat și m-am sprijinit de bucata de 
mobilă veche, uitându-mă încă o dată la loc. Trebuie 
să muncesc un pic mai mult și o să fie nevoie de ceva 
efort ca să deschid cafeneaua, dar nu imposibil. 

— Arată-mi contractul. 

Am prins foile între degete și i le-am întins fra- 
telui meu. Telefonul lui a început să sune și a activat 
imediat casca din ureche, fără să își ia ochii de la 
contractul meu. 

— Evans! a spus ursuz. 

Şi-a aruncat ochii rapid pe prima foaie, apoi 
a trecut la următoarea, în timp ce își continua 
convorbirea. 

— Peste două ore ajung acasă și ar fi perfect 
dacă ați putea ajunge atunci. 

M-am uitat la ceasul lui de mână și e destul de 
devreme. Dar măcar Lloyd se implică și în proble- 
mele familiei şi nu e numai în biroul său. 

A mai dat o foaie din contract și a dat ușor din 
cap. Dar cred că e mai mult pentru persoana cu care 
vorbește. 

— Mulţumesc. Ne vedem peste două ore. 

După ce şi-a terminat convorbirea, a terminat și 
contractul de semnat şi mi l-a întins. 

— E în regulă și e o afacere bună. Dar o să avem 
cam mult de lucru. 

Faptul că s-a referit la plural, m-a făcut să zâm- 
besc. Relaţia dintre mine și fratele meu s-a cam dete- 
riorat după ce au murit părinţii noștri și acum avem 
amândoi ocazia să o refacem, exact cum era înainte. 

Mi-am scos pixul din buzunar şi am pus foile 
pe masa improvizată, trecându-mi numele unde era 
marcat. 

— Nu ştiam că faci consultaţii şi acasă. 

A oftat trecându-și mâinile prin păr. 

— Nu fac. Azi e ziua mea liberă, dar trebuie să 
vină să îmi amenajeze casa pentru un bebeluș. 

Înainte să semnez şi a doua oară, m-am uitat la 
el șocat și abia acum îmi dau seama că se întâmplă 
ceva cu el. Are cearcăne cam mari la ochi și ridurile 
lui încep să se accentueze. Ar trebui să fie mai puţin 
afectat pentru un avocat de treizeci de ani. 

— Eşti însărcinat? 

— Nu, boule, a spus dându-și ochii peste cap. 
Priscilla e gravidă. 

Am lăsat contractul jos, după ce am terminat de 
semnat ca să mă asigur că nu uit. Sigur o să îmi zică 
o bombă şi nu o să mai apuc să semnez. 

— Priscilla Miller? Tipa care îi face zile fripte 
surorii noastre? 

A dat din cap și s-a uitat pe fereastră urmărind 
agitația orașului. 

— Am început să mă culc cu ea ca să o lase pe 
Savannah în pace și am lăsat-o gravidă. 

— Eşti sigur că e al tău? am întrebat fără să 
gândesc. 

— Am un detectiv particular pe urmele ei de 
când am început să mă culc cu ea. Sunt singurul care 
i-a intrat în chiloţi în ultimul an. 

Am fluierat ușor, iar el s-a încruntat. Ideea de a fi 
unchi nu îmi displace deloc. Am observat-o pe mama 
copilului la petrecerea de logodnă, pentru câteva 
clipe, şi nu părea atât de fioroasă şi îngrozitoare cum 
spunea sora mea. 

— Felicitări! 

Lloyd a zâmbit şi i-am văzut chipul luminân- 
du-i-se pentru o clipă, ca apoi să se întristeze şi să 
ofteze. 

— Partea proastă e că am dat-o afară şi i-a spus 
că nu cred că e copilul meu. 

Mda, tipic bărbaţilor Evans să nu aibă încredere 
în femei. Şi eu am aceeași problemă după Melinda. 

— Și acum trebuie să o conving să se mute cu 
mine şi să mă lase să îmi văd copilul. 

Mi-am mutat greutatea de pe un picior pe altul 
şi am lăsat contractul pe mobilă. M-am apropiat de 
fratele meu și mi-am pus mâinile în buzunar, privind 
la rândul meu orașul. 

— Nu ai de gând să te căsătorești cu ea? 

Aşteptam răspunsul lui, dar tot ce primesc e o 
tăcere apăsătoare. Când m-am uitat la el, părea pus 
pe gânduri și era încruntat. 

— O iubeşti? 

A oftat şi și-a dat capul pe spate, privind tavanul 
scorojit. 

— Habar nu am, a spus nehotărât. Ştii foarte 
bine că nu am fost niciodată îndrăgostit și habar nu 
am cum e. 

— O vrei lângă tine? 

A dat din cap. 

— Vrei copilul? 

— Evident. 

Am zâmbit și m-am întors cu totul spre el. 

— Ce simţi când o vezi lângă alți bărbaţi? 

S-a întors cu fața la mine și deja începea să se 
tensioneze ca un taur în arenă. 

— Vreau să îi omor pe toţi și să o încui pe ea 
într-un turn, a mârâit spre mine. 

Am început să râd şi nu îmi vine să cred că încă 
nu şi-a dat seama cât de idiot e. 

— Păi, nu ar fi prima oară când stai la închisoare, 
am spus tachinându-l. 

— Mai du-te naibii! 

Am început să tușesc ca să nu mai râd din nou. 
Cred că m-aș fi ales cu un pumn și chiar nu am chef 
să mă iau la trântă cu el. 

— Eşti pierdut, frate. O iubești, dar nu știi cum 
să îi zici. 

A mârâit și și-a întors capul, refuzând să mă 
privească. Fratele meu e condamnat și abia aștept să 
audă Sav despre asta și să îl jupoaie de viu. 

Imaginea blondinei mele mi-a venit în cap și nu 
am putut să nu zâmbesc. Fiinţa asta mă face să mă 
comport ca un copil de grădiniță și să o enervez la 
maximum. Nu pot să spun că nu îmi plac reacţiile ei 
sau ripostările ei. 

— Ai de gând să te muţi în apartament? 

Întrebarea fratelui meu m-a luat complet pe 
neașteptate și mi-a luat ceva timp până să îmi dau 
seama despre ce vorbeşte. 

— Nu ştiu, am spusridicând din umeri. Îmi place 
să stau cu fetele. 

— Nu credeam că îți place viața de câine și traiul 
pe canapea. 

Am început să râd şi chiar nu îmi place cana- 
peaua aia. Mai ales ca motanul gras și urât al surorii 
mele încape pe jumate din ea și mă împinge mereu 
cu labele lui. 

— L-am ţinut curat tot timpul. În fiecare săptă- 
mână o menajeră face curat și șterge praful care e 
mai mult inexistent. 

— Hm, am început ridicându-mi ambele mâini, 
să mă mut în propriul meu apartament sau să rămân 
şi să le calc pe nervi pe Jess și Savannah. Grea deci- 
zie, am continuat transformându-mi mâinile într-o 
balanţă. 

Lloyd a început să râdă și în scurt timp l-am 
acompaniat şi eu. 

— Pe Savannah o să o enervezi destul la şcoală 
şi pe Jess o să o înnebunești toată viața după ce te 
însori cu ea. 

— De ce eşti convins că o s-o iau de nevastă? 

— Pentru că e prima femeia pentru care îţi baţi 
capul, după Melinda. 

Numele ei mi-a făcut zâmbetul să dispară. Dar, 
în mod surprinzător, nu mă mai doare inima când 
aud de ea. Doar simt o furie imensă. 

Mâna fratelui meu s-a oprit pe umărul meu și 
m-a făcut să îl privesc. 

— Ştiu cât de mult te-a afectat ticăloasa aia, Ray, 
dar nu poți fi singur toată viața. Am văzut cum o 
priveşti pe Jess și, chiar dacă nu știu ce e iubirea, am 
văzut destui îndrăgostiți ca să recunosc unul. 

— Jess e o fată bună și ar trebui să termini cu 
joaca şi să îţi dai o şansă cu ea. Meriţi asta, frățioare. 
Meriţi să fii fericit. 

M-am uitat la el și simțeam că suntem pe calea 
cea bună. Mereu am vrut o relaţie bună cu fratele 
meu. Eu știam totul despre el, iar el știa totul despre 
mine. Când a plecat la facultate și după ce părinţii 
noștri au murit, am crezut că mi-am pierdut fratele. 
Dar acum îmi dau seama că el e încă aici și o să fie de 
fiecare dată când o să am nevoie. 

— În plus, cred că e o idee bună să stai lângă 
Savannah. 

— Virginitatea ei s-a cam dus, mai ales dacă a 
cerut-o de nevastă, am spus ironic. 

A zâmbit şi mâna lui a alunecat de pe umărul 
meu, ca să Îmi dea o palmă după ceafă. 

— Malcom a fost eliberat, a trântit-o brusc. 

Totulîn interiorul meu s-a oprit. Lloyd mă privea 
cu atenție și îmi simțeam respirația devenind din ce 
în ce mai greoaie. Și-a pus ambele mâini pe umerii 
mei, probabil încercând să evite izbucnirea mea. 

— E doar o chestiune de timp până când o s-o 
găsească. Trebuie să avem grijă de ea și să nu mai 
permitem să o rănească. 

Gunoiul ăla nu o să se mai atingă de sora mea. 
De data asta o să fiu eu cel care o să îl înjunghie. Și o 
să mă asigur că o fac direct în inimă. 

— Cum adică ești însărcinată? 

Bruneta se abține cu greu să râdă, privindu-mă 
cu ironie în timp ce eu încă nu pot să îmi revin de la 
bomba pe care a trântit-o mai devreme. 

— Chiar vrei să îți explic cum rămâi însărcinată? 
Am crezut că ai trecut de etapa cu barza. 

Mi-am pus un cot pe biroul ei și am privit-o, încă 
şocată, în timp ce ea își bea liniștită ceaiul. Pantoful 
meu a strivit sticla amintindu-mi de paharul pe care 
îl spărsesem mai devreme. 

— De ce ești gravidă cu copilul lui Lloyd? 

A tras aer în piept și și-a lins urmele de ceai de 
pe buze înainte să își deschidă gura plină de surprize. 

— Păi, Lloyd mi-a oferit sex atâta timp cât te 
lăsam pe tine în pace. Și eu am acceptat pentru că 
am avut o pasiune pentru el încă de când era avoca- 
tul tatei. Nu am crezut că o să îi mulțumesc lui Roy 
Ashford pentru iubirea vieții mele. 

— Îl iubeşti? 

Altă bombă. Jur că o să plec de aici mai turmen- 
tată decât un beţiv. 

— Chiar crezi că mă culc cu el doar ca să te las 
pe tine în pace? m-a întrebat cu zâmbetul pe buze. 
Dacă nu mi-ar fi păsat de el, nu l-aș fi lăsat să mă 

126 


Volumul 2 Șantajul iubirii 


atingă. Priscilla pe care ai cunoscut-o până acum e 
una complet falsă, Savannah. 

— Mi-am dat seama de asta, am spus mai mult 
decât convinsă. 

— Oricum, fratele tău mi-a spus că sunt o min- 
cinoasă, a sugerat că aş fi o târfă şi practic mi-a dat 
de înțeles că nu vrea să aibă vreo legătură cu acest 
copil. 

E un măgar, idiot, cretin, arogant, plin de el. 
Evident că trebuie să se sperie ca un laş nenorocit şi 
să spună primele prostii care îi vin în cap. Mai ales că 
e bărbat şi, mai rău, e un Evans. 

— Şi ce ai de gând să faci? 

— O să păstrez copilul, evident, dacă la asta te 
referi. Dacă o să vrea să vadă copilul, nu o să am 
nimic împotrivă. 

Am început să fac cerculeţe cu degetul pe lem- 
nul mobilei, încercând să găsesc o idee rapidă și 
inteligentă. 

— De ce mi-ai spus adevărul? Eşti prietena lui 
Jaxon, ar trebui să fii de partea lui. 

— Sunt de partea lui, a recunoscut. Dar nu am 
fost niciodată de acord cu toate astea. În plus, în 
curând o să mi se vadă burta și nu puteam să te fac 
să crezi că e copilul lui. 

Am zâmbit și cred că tocmai am realizat că e 
posibil să se lege o prietenie frumoasă între mine și 
Priscilla. Cine ar fi crezut? Până acum câteva minute 
o uram de moarte, iar acum încearcă să îmi facă bine 


şi chiar o să îmi ofere primul nepot. 

— Te-ai gândit la căsătoria cu fratele meu? 

Bruneta și-a sprijinit ceafa de spătarul scaunu- 
lui și a zâmbit larg. 

— De când l-am văzut prima oară. Și când am 
început înțelegerea, am avut speranța că o să se 
îndrăgostească de mine. Dar se pare că el a văzut 
doar ce au văzut ceilalți. O uşuratică care își desface 
picioarele pentru oricine, a spus cu tristeţe. 

Am oftat și acum mi-aș dori să îl am pe Lloyd în 
fața şi să îl castrez. 

— Acum că am aflat, mai are rost să te prefaci 
că... știi tu... că tu și Jaxon sunteți un cuplu clandestin? 

Bruneta a chicotit și s-a ridicat de pe scaun. S-a 
îndreptat spre mobilierul de lângă birou și a scos 
o ciocolată din interior, întrebându-mă din priviri 
dacă vreau. Am dat din cap că nu, iar ea a închis ușa, 
începând să devoreze ciocolata. 

— Scuze, dar pofta de ciocolată e prea mare. 

Cred că uimirea mi se citea pe față prea tare 
dacă mi-a dat explicaţie pentru acţiunile ei. 

— Nu cred că mai are vreun rost pentru toate 
astea. În plus... 

Uşa s-a deschis brusc și secretara s-a repezit la 
şefa ei cu telefonul. 

— lartă-mă, iubito, dar Craine spune că nu mai e 
rezervată sala pentru gală. 

Priscilla a apucat repede telefonul și a lăsat 
bucăţica de ciocolată care i-a mai rămas pe birou. 

— Vrei să te castrez? Ce-i cu porcăria asta, 
Craine? 

I-am aruncat o privire rapidă lui Judy, iar ea a 
zâmbit şi m-a bătut ușor pe umăr. 

— Mă doare în fund de pretextele astea. Am 
rezervat sala acum două luni și Gala Miller o să fie 
acolo, ca în fiecare an. 

A apucat nervoasă ciocolată și a aruncat-o în 
gură, mestecând-o agitată. 

— Bine, ajung în cincisprezece minute. Dacă îmi 
pierd sala, Craine, o să te duci la dracu cu reputația 
ta cu tot și o să îţi bag și florile tale de doi bani în 
fund, cum ai încercat tu să mi le bagi pe gât. 

A închis apelul și i-a dat telefonul femeii mai în 
vârstă. 

—  Incompetenţi la tot pasul. Îmi pare rău, 
Savannah, dar trebuie să plec. Te superi dacă conti- 
nuăm altă dată? 

Am zâmbit și m-am ridicat în picioare. Am ieșit 
amândouă din birou și ne-am îndreptat spre lift. 

— Gala Miller? 

A oftat și a apăsat pe butonul liftului. 

— Când tata a murit, mama şi cu mine am decis 
să organizăm în fiecare an Gala Miller. Toţi medicii 
din întreaga țară vin cu prezentări, proiecte noi și 
unii dintre rezidenți au șanse să își găsească slujbe 
noi. În fiecare an trebuie să fie câte un idiot care să 
îmi încurce planurile. 

Uşile s-au deschis și am intrat în lift. Priscila 
a apăsat butonul pentru parter și s-a dat un pas în 


spate. 

— Şi referitor la mai devreme, vorbisem deja 
cu Jaxon despre expunere. l-am spus că sunt însăr- 
cinată și că trebuie să facă ceva înainte să mi se vadă 
sarcina. 

— Şi ce a spus? 

A zâmbit şi s-a uitat la mine. 

— Nu a spus nimic și asta spune ceva despre el. 
Lasă-l să vină la tine, Savannah. Îţi garantez că o să îl 
faci să îți mănânce din palme. 


kkk 


— Hei, am ajuns acasă. 

Motanul m-a întâmpinat și a început să miaune. 
Am zâmbit și, după ce m-am descălțat, l-am luat în 
braţe și i-am mângâiat blana. 

— Tu mă iubeşti, nu? 

S-a uitat plictisit la mine și a miorlăit. l-am ciu- 
fulit blănița de pe cap și l-am lăsat jos. Cred că îi era 
foame după felul în care se agita pe lângă mine. 

I-am scos un plic de mâncare din dulapul lui și i 
l-am întins în farfurie. Clar îi era foame pentru că s-a 
năpustit asupra cubuleţelor ca o gorilă. 

Am auzit ușa de la camera lui Jess și apoi am 
văzut-o pe blondină în pijamalele ei roz și cu părul 
ciufulit. 

— Hei. Ce s-a întâmplat? 

Am oftat și i-am arătat mâna fără niciun inel. 
Jess și-a căscat gura și s-a repezit la mine. S-a uitat la 
mâna mea cu atenție, ca să se asigure că nu glumeam. 

— A înnebunit? A rupt logodna? 

Am dat din cap că nu și blondina m-a privit sur- 
prinsă. Aștepta explicaţiile cu sufletul la gură, iar eu 
nu aveam niciun chef să îi spun. 

Am oftat și m-am așezat pe canapea, iar ea s-a 
pus lângă mine. 

— Victoria a intrat şi a vorbit cu el, iar eu am 
rămas afară, cu ușa întredeschisă. l-a spus că s-a 
apropiat de mine doar pentru ea. lar mama ta i-a 
spus că nu ar fi trebuit niciodată să facă asta împo- 
triva voinței lui. Mi-am scos inelul și l-am lăsat pe 
biroul secretarei și am plecat. 

— Eşti proastă?! 

Am oftat și am privit-o. 

— Jess, chiar dacă îl iubesc și vreau să fiu lângă 
el orice ar fi, asta nu schimbă faptul că el nu mă su- 
portă și că se preface pentru mama voastră. Nu pot 
să fiu lângă el și să știu că în loc să îl fac fericit, e 
exact invers. 

A deschis gura, dar i-am închis-o rapid. 

— Nu mă iubeşte, Jess, oricât de mult v-aţi dori 
cu toţii. 

A oftat și și-a lăsat brațul pe canapea, dezapro- 
bând din cap. Ușa de la intrare s-a deschis și mi-am 
întors capul, observând un Ray posomorât și asta nu 
era un lucru bun. 

Când m-a văzut, a tras aer în piept și s-a apro- 
piat de mine. A dat la o parte revistele blondinei de 
pe masa de sticlă și s-a așezat. 

— Aia e o masă de cristal foarte scumpă, cre... 

— Taci! a repezit-o. 

Şuieratul lui i-a închis rapid gura Jessicăi și m-a 
făcut să tresar. Clar ceva nu e bine cu fratele meu și 
furnicăturile au început să îmi cuprindă în tot corpul. 

Mi-a luat mâinile în ale lui și le-a strâns, privin- 
du-mă în ochi. 

— Să nu uiţi că o să te protejez cu tot ce pot. Și 
eu şi Lloyd, scumpo. O să fii bine. 

— Ray, ce se întâmplă? am întrebat nedumerită. 

— Nana, nu uita că o să fac tot posibilul, o să 
facem tot posibilul, ca să te ținem în siguranţă, a 
spus strângându-mi mâinile. 

— Spune-mi ce naiba se întâmplă, Ray. Începi să 
mă sperii. 

A tras aer în piept, din nou, și a mai aruncat încă 
o bombă pe ziua de azi. 

— Malcom a fost eliberat. 

Nu ştiu cine naiba e Malcom, dar nu cred că eo 
persoană bună. Savannah a înghețat pur și simplu, 
ochii ei s-au mărit instant și înjurătura lui Ray nu 
înseamnă nimic bun. 

— Respiră, i-a spus. 

A pus mâna pe umărul surorii lui și a mișcat-o 
ușor. Corpul roșcatei e inert și începuse să respire 
din ce în ce mai agitat. Înainte ca Ray să îşi pună și 
cealaltă mâna pe ea, a țâșnit în sus și ne-a făcut pe 
amândoi să tresărim. 

— O să mă găsească, a șoptit cu vocea tremurând. 

A încercat să fugă, dar nu a făcut decât doi pași 
înainte ca fratele ei să o ia de braţ și să o oprească. 

— Dă-mi drumul! Trebuie să plec de aici. Trebuie 
să... 

— Să te calmezi, a încercat Ray să o liniștească. 

Brunetul a prins-o de ambele braţe și acum erau 
față în față. Eu continuam să stau pe canapea, fără să 
înțeleg ce se întâmplă, și priveam cum prietena mea 
începuse să plângă. 

— Să mă calmez? Cum vrei să mă calmez când 
știu că e liber și o să vină după mine? Cum poți să 
crezi că o să îl poți opri? 

— Pentru că o să o fac, a promis. Nu o să îl las să 
te atingă. 

— Dată trecută ai stat în comă o lună întreagă 
din cauza lui, Ray. Nu potsă te pun în pericol din nou. 

Umerii lui Ray sunt tensionați și, cu toate că 
încearcă să se menţină calm, nu prea reușește să se 
controleze. 

— Nana... 

— Nu potsăte las pe tine sau pe Lloyd să muriti, 
a spus printre suspine. Nu pot să vă pierd și pe voi. 

— Nu o să murim, proasto. 

Acum ţipau practic unul la celălalt și Domnul 
Mustăţi a miorlăit îngrijorat și s-a cuibărit lângă 
mine, ascunzându-se în spatele meu. 

— Nu poţi să fugi pentru că o să te găsească 
mereu. Trebuie să ne lași să te protejăm. De data 
asta, eu o să fiu cel care o să îi bage un cuțit direct în 
inimă. Nu o să te mai atingă. 

Prietena mea a început să râdă isteric și încerca 
să se desprindă din strânsoare. Văzând că nu reu- 
șește, a început să îl lovească cu pumnii în piept. 

— Dă-mi drumul, Ray! 

— Nu. 

A tras-o la pieptul lui și a strâns-o în braţele 
sale, fără să îi dea șansa să se elibereze. Savannah 
continua să se zbată și să plângă. Brunetul și-a întors 
capul spre mine și am înghițit în sec când i-am văzut 
privirea de oţel. 

— Caută un calmant. 

M-am ridicat automat în picioare, încercând să 
ignor tremuratul care pusese stăpânire pe mine. 
Individul ăsta e diferit de Ray cel jucăuș și cu chef 
de sex nebun. E un Ray gata să ucidă și nu îmi place 
deloc de el. 

Am deschis dulapul cu medicamente și am că- 
utat sedativele pe care i le dădeam colegei mele de 
fiecare dată când avea un coşmar. 

— Nu pot să fac asta din nou, Ray. Nu pot să te 
las să mori iar. 

M-am uitat la ei în timp ce umpleam un pahar 
cu apă, iar roșcata părea mai liniștită. Fratele ei o 
mângâia pe păr și o săruta ușor pe creștet. 

— Nu am murit, Nana. Sunt aici și o să fiu mereu, 
i-a promis. 

— Minţi. Dacă mă găseşte, o să te omoare. O să îl 
omoare şi pe Lloyd. 

M-am apropiat de ei, încă tremurând, și m-am 
oprit la un pas de brunet. A întins o mână și a luat 
pastila, punând-o în palma surorii lui. A luat și pa- 
harul și am răsuflat uşurată când Savannah le-a luat 
fără să se împotrivească. 

Uşa de la intrare s-a auzit și l-am văzut pe Jax. 
Un Jax cu părul ciufulit, într-o pereche de blugi, un 
tricou și complet răvășit. 

Roșcata s-a dat un pas în spate și mi-a dat paha- 
rul înapoi, în timp îl privea pe fratele meu. 

Am făcut un pas spre ușă, dar Ray și-a pus mâna 
în fața mea și m-a oprit. Mi-a făcut semn spre sora 
lui și când mi-am întors capul, am putut să îi văd din 
nou lacrimile. 

În următoarea secundă a început să alerge spre 
fratele meu, iar el din doi pași a ajuns înaintea ei și 
ridicat-o în braţele sale. Savannah și-a pus mâinile în 
jurul gâtului său, ascunzându-și chipul în umărul lui. 

Poate că fratele meu nu vrea să recunoască că 
o iubește, dar după acţiunile lui e mai mult decât 
evident că minte. A răsuflat ușurat când a strâns-o la 
piept și a sărutat-o apăsat pe tâmplă. 

Acum, atât eu cât și Ray, ne simțeam cam în plus 
şi ne uitam unul la celălalt stânjeniţi. 

Jax s-a îndreptat cu ea spre dormitorul prietenei 
mele și au dispărut. Ray își ţinea pumnii strânși și 
privea cu atenție ușa care tocmai se închisese în 
urma celor doi. 

Am început să învârt paharul din mâinile mele 
şi nu aveam curaj să vorbesc. Îmi este puţin frică de 
reacţia lui. 

— Deci, Malcom? am început fără să ştiu cum să 
continui. 

Pentru câteva secunde, am crezut că nu m-a au- 
zit pentru că nu a avut nicio reacție. S-a întors încet 
spre mine şi am înghiţit în sec când i-am întâlnit 
privirea de oţel. 

— E cel care a făcut-o să fie mielușelul speriat 
care se uită înapoi la orice pas. 

Faptul că îmi folosește propriile cuvinte împo- 
triva mea nu e semn bun. Dacă până acum l-am îm- 
pins până la limită și am încercat să îl forțez, acum, 
dacă nu gândesc bine ce fac și ce spun, e posibil să 
îmi distrug șansele la un viitor cu el. 

— Ray... 

— Scuteşte-mă de scuzele tale, Jessica. Da, te-ai 
înșelat și acum am alte probleme pe cap. 

S-a aşezat direct pe canapea și şi-a trecut o 
mână prin păr. Motanul a coborât imediat pe podea 
şi s-a zburlit, îndreptându-se direct spre farfuria lui 
cu mâncare. 

Am lăsat paharul pe insulă și m-am îndreptat 
spre brunet, fără să ştiu exact ce să spun sau ce să 
fac. 

Ray m-a tras între picioarele lui și mi-a înconju- 
rat talia cu ambele brațe. Mi-a lipit spatele de pieptul 
lui și și-a ascuns chipul în părul meu. 

M-am lăsat moale în brațele lui și mi-am sprijinit 
capul de umărul său. 

— Cine e tipul ăsta? 

Oftatul lui puternic mi-a zguduit spatele și m-a 
împins de lângă el. Mi-a luat picioarele și le-a pus 
peste coapsele sale, analizându-mi unghiile roșii de 
la picioare. 

— A fost unul dintre prietenii mei. 

Mi-am pus mâna peste a lui și mi-am lipit fundul 
de coapsa sa. 

— După ce părinţii mei au murit, Lloyd s-a mu- 
tat aici ca să termine şcoala, iar eu și Savannah am 
rămas în Boston. Probabil îți imaginezi ce a urmat. 
Droguri, alcool, sex și petreceri fără sfârșit. Malcom 
și cu mine eram pe aceeași lungime de undă și nici- 
odată nu am fost atent la privirile pe care i le arunca 
surorii mele. 

A început să își miște degetele pe pielea mea, 
stârnindu-mi fiori pe șira spinării. 

— Într-o zi a apărut la mine acasă, pe jumătate 
drogat, și a vrut să bem. Savannah era în camera ei și 
învăța pentru testul de istorie. Nu o să uit niciodată 
faptul că am lovit-o cu cartea în cap pentru că voia 
să o ascult la unul dintre războaiele lui Napoleon, a 
spus plin de remușcări. Nu m-am gândit nici măcar o 
secundă la ea înainte să ies din casă. 

Pe măsură ce povestea, cutele de pe chipul lui se 
accentuau, iar starea lui de spirit se tensiona. 

— Când m-am întors, am auzit ţipetele ei de 
ajutor. Mă striga pe mine și nici măcar nu m-am 
grăbit. Am crezut că se uita iar la un film horror și 
se speriase. Malcom nu mai era unde îl lăsasem eu 
şi, când i-am auzit vocea peste cea a surorii mele, am 
realizat ce se întâmpla. 

L-am strâns de mână ca să îl încurajez să conti- 
nue, dar amintirile îl torturau. 

— Uşa era închisă şi țipetele ei erau din ce în ce 
mai stridente. Am reușit să o sparg, iar el era peste 
ea. Savannah avea hainele rupte, urme de zgârieturi 
pe braţe şi buza spartă. L-am ridicat de pe ea și am 
început să îl lovesc. L-am lovit de o mulțime de ori 
până când propria mea soră m-a oprit. L-am lăsat 
inert pe podea și am crezut că l-am omorât. Mi-aș fi 
dorit să îl fi omorât. 

Am înghiţit în sec și sentimentul de panică 
îmi cuprinsese inima şi o strângea ușor ca într-o 
menghină. 

— Când mi-am privit sora, era distrusă. Inocenţa 
era pierdută pe veci, corpul ei era plin de lovituri și 
zgârieturi şi, pentru o secundă, am avut impresia că 
a murit. Sora mea era să fie omorâtă la doar paispre- 
zece ani şi asta numai din cauza mea. 

Şi-a acoperit chipul cu ambele mâini și a oftat 
cu putere. Mi-am umezit buzele și am continuat să 
îl privesc. 

— Ce s-a întâmplat cu el? 

Și-a luat mâinile de pe față, dar nu m-a privit. 

— Avea un cuţit. S-a ridicat în picioare când o 
linișteam pe Savannah, iar eu m-am întors exact în 
cuțitul său. Probabil că dacă nu ar fi fost pe jumătate 

drogat, m-ar fi nimerit exact în inimă și aș fi murit. 
Poate era mai bine aşa. 

— Taci din gură! 

S-a întors cu fața la mine și mi-a zâmbit strâmb. 
M-am urcat în braţele sale și l-am privit în ochi. 

— Nu poți să spui așa ceva. 

Mi-a dat părul pe spate și m-a ciupit ușor de 
obraz. 

— Am fost dus la spital, m-au operat și am stat 
două săptămâni în recuperare. După ce am terminat 
cu aia, m-am întors din nou cu o fractură. 

M-am uitat surprinsă, iar brunetul a început să 
râdă. 

— Lloyd mi-a rupt braţul drept și mi-a provocat 
o durere de coaste urâtă rău de tot. 

— Nu poţi să spui că nu o meritai. 

Am zâmbit unul la altul, iar brațele sale mi-au 
înconjurat talia. 

— Şi Malcom? 

— L-au arestat și avocatul lui Roy a făcut tot 
posibilul ca să îl înfunde. Dar se pare că șobolanul a 
găsit o portiță de scăpare și acum s-a întors. 

Mi-am pus ambele mâini în părul său și am oftat. 

— Trebuie să o protejez, Jess. Acum mai mult ca 
niciodată. 

Am aprobat din cap și mi-am lipit sânii de piep- 
tul lui. 

— O să o protejăm. În fond suntem o familie de 
avocați, nu? Cel puțin, majoritatea dintre noi. 

A început să râdă și și-a strâns degetele pe spa- 
tele meu, trăgându-mă spre el. Întregul meu trup îl 
dorește și nu cred că mai pot rezista prea mult. 

— Sărută-mă, soțule! 

— Ce cauţi aici? 

Am strâns-o mai tare la piept și mi-am lăsat 
bărbia pe creștetul ei. 

Aş fi preferat să nu îi răspund la întrebare, dar 
știam că o să insiste până când o să își primească 
răspunsul. 

— Tu ar trebui să ştii cel mai bine. 

Am crezut că o să se miște, că o să se întoarcă cu 
fața la mine. Dar a rămas cu capul pe pieptul meu și 
a suspinat. 

— Am auzit discuţia cu mama ta și acum ești 
liber să fii cu orice femeie doreşti. 

Mi-am trecut o mână prin părul ei și a scâncit 
când degetele mele s-au încurcat în șuvițe și am 
tras-o de ele. 

— Nu asta a fost înțelegerea noastră. 

A pufnit și s-a ridicat în fund, întorcându-și fața 
spre mine. După privirea ei, cred că o cam mânca 
palma să îmi ardă una. 

— Vrei să spui șantajul tău. Ce rost mai are să 
continuăm cu farsa asta, dacă nu mă suporţi și vrei 
să scapi de mine? 

— Tu vrei să scapi de mine? 

A deschis gura, fără să îi iasă vreun cuvânt prin- 
tre buze. S-a dat jos din pat și am urmat-o, fără să îi 

dau vreo șansă să se ascundă de mine. Am prins-o de 
braț și am forțat-o să mă privească. 

— Spune-mi de ce vrei să fiu cu tine, Savannah. 
De ce ești dispusă să te șantajez? 

M-a privit în ochi, apoi a dezaprobat din cap. A 
încercat să își elibereze braţul și lucrul ăsta mă face 
să zâmbesc larg. 

— Dă-mi drumul. 

— Nu până nu aflu ce mă interesează. 
Răspunde-mi la întrebare. 

— Pentru că te iubesc, prostule! a recunoscut în 
cele din urmă. Sunt îndrăgostită până peste cap de 
tine și sunt dispusă să mă mulțumesc cu resturile pe 
care mi le-ai da toată viaţa. 

Lacrimile au început să se prelingă pe obrajii 
ei, din nou, și i-am eliberat brațul. Am crezut că o să 
fugă de lângă mine, dar a început să mă lovească cu 
pumnii în piept. 

— Eşti înfumurat, arogat, mincinos, manipula- 
tor şi un adevărat ticălos, dar te iubesc atât de tare 
încât mă doare dacă plec de lângă tine. 

l-am prins încheieturile, iar roșcata și-a lăsat 
capul în jos continuând să plângă. 

— Atunci de ce mi-ai lăsat inelul și ai plecat? 

— Pentru că vreau ca tu să fii fericit și ştiu că eu 
nu sunt fericirea ta. Acum că știu că și Victoria vrea 
același lucru, cred că poți să fii fericit. De aceea mă 
dau la o parte din viaţa ta, Jaxon. 

I-am înconjurat talia cu o mână şi cu cea liberă 
am prins-o de bărbie şi i-am ridicat capul. Ochii ei îi 

sunt roșii și îndurerați, iar inima mea e prinsă între 
ciocan și nicovală. 

— Nu ar trebui să iei decizii pentru mine, 
scumpo. 

Am scos inelul de logodnă din buzunarul blugi- 
lor și i l-am pus înapoi pe deget. Savannah m-a privit 
uimită și sunt convins că acum e mai confuză ca 
niciodată. Cred că e timpul să fiu sincer cu ea, pentru 
prima oară de când am cunoscut-o. 

— Dacă ai fi rămas până la sfârșit, ai fi auzit când 
i-am spus mamei că m-am îndrăgostit de tine. 

— Minţi! 

Am dezaprobat din cap şi am sărutat-o ușor pe 
buze. 

— Nu ştiam că ești acolo şi asculți toată con- 
versația. Nu am niciun motiv să mint, Savannah. Te 
iubesc. 

Dacă nu oţineam, ar fi leșinat şi ar fi căzut direct 
pe podea. Mi-am pus și celălalt braţ în jurul taliei ei 
și am lipit-o de pieptul meu, simțind cum tremură. 

— Ştiu că nu mă crezi, dar o să îţi arăt cu timpul 
cât de mult te iubesc și câtă nevoie am de tine. 

I-am sărutat buzele și mi-am închis ochii, inspi- 
rând parfumul ei dulce. În scurt timp, mâinile ei s-a 
încolăcit în jurul gâtului meu. Am ridicat-o la pieptul 
meu, fără a întrerupe sărutul și m-am îndreptat spre 
pat. 

Mi-am scos tricoul, începând să o dezbrac pe și 
ea, privindu-i zâmbetul dulce și trupul minunat. 

După ce hainele noastre au dispărut, îmi sim- 
team respiraţia greoaie, încercând să mă controlez 
şi să nu mă dezlănțui ca un animal. 

l-am atins sânii, trecându-mi degetul mare 
peste sfârcurile ei, făcându-i să se întărească și pe ea 
să geamă. 

— Jax! 

Am zâmbit și m-am lăsat deasupra ei, strivind-o 
cu trupul meu. Roșcata mea a gemut și și-a desfăcut 
picioarele, cuprinzându-mă între ele. 

I-am prins capul între mâinile mele și am săru- 
tat-o apăsat, în timp ce am pătruns-o ușor. M-am îm- 
pins cu grijă până când am pătruns-o complet și am 
gemut amândoi. Mi-am ridicat capul și am privit-o 
în ochi, zâmbind, în timp ce îi mângâiam obrazul cu 
degetul mare. 

Mâinile ei s-au oprit pe fundul meu și am gemut 
când i-am simţit ghearele străpungându-mi pielea. 

— Dacă nu te mişti, te jupoi de viu. 

Nu am putut să îmi abţin râsul și am început să 
îmi rotesc șoldurile. La început, făcând-o să își piardă 
mințile, apoi din ce în ce mai tare. Mâinile ei au urcat 
pe spatele meu și deja nu mai simțeam zgârieturile. 
Gemetele ei erau din ce în ce mai puternice și s-a 
agăţat de umerii, împingându-și sânii în pieptul meu. 

I-am mușcat lobul urechii, iar strigătul ei a fost 
că o simfonie pentru urechile mele. 

— Jaxon, a spus cu respirația tăiată. 

— Dă-ţi drumul, iubito. 

Unghiile ei s-au înfipt adânc în umerii mei și am 
simţit-o cutremurându-se, explodând de plăcere. 
M-am lipit complet de ea când am simțit propria 
mea eliberare și am gemut în scobitura gâtului ei. 

Respiram amândoi sacadat și mi-am lipit frun- 
tea de a ei, privindu-ne în ochi cu zâmbetele pe buze. 

— Ştii că nu ne-am protejat, nu? 

I-am datla o parte o șuviță de păr și am sărutat-o 
pe vârful nasului. 

— O să fim căsătoriţi luna viitoare, nu mai con- 
tează asta. 

A clipit surprinsă și m-a bătut ușor pe piept, 
făcându-mi semn să mă dau la o parte de pe ea. 

M-am resemnat și am ieşit din ea, trântindu-mă 
pe pat. 

— Cum adică luna viitoare? 

Am oftat și mi-am trecut o mână prin păr. 

— Ca să pot să te protejez, trebuie să fii cu mine 
tot timpul. Dacă ne căsătorim luna viitoare, o să 
plecăm în luna de miere și o să avem destul timp să 
îl găsim pe Malcom. Sau cel puţin o modalitate de a-l 
ține departe de tine. 

Şi-a tras cearceaful acoperindu-și trupul și m-a 
privit îngândurată. 

— Nu e nevoie de... 

— Ba da, Savannah, e nevoie. Ticălosul ăla nu o 
să îmi atingă soția. 

I-am luat mâna dreaptă în a mea și am privit-o 


în ochi. 

— Dar școala începe săptămâna viitoare. Nu 
putem să mergem în luna de miere când... 

I-am pus un deget pe buze și am zâmbit. 

— Mama conduce facultatea, nu cred că ar tre- 
bui să îţi faci griji pentru așa ceva. 

A zâmbit și s-a lipit de mine, lăsându-și capul pe 
pieptul meu. Am sărutat-o ușor pe creștet și mi-am 
lăsat obrazul pe capul ei. 

— Eşti bine? 

A suspinat și a început să se joace cu degetul pe 
pielea mea. 

— Îmi este frică, a recunoscut. Ultima oară 
aproape că mi-a ucis fratele. Acum Îmi e frică să nu îi 
ucidă pe toți cei la care ţin. 

— Nu te mai gândi la asta. Orice s-ar întâmpla, 
niciunul dintre noi nu o să dispară și o să te apărăm. 
Să fii sigură de asta, iubito! i-am promis. 

Şi-a ridicat capul spre mine și mi-a zâmbit. 

— În momentul ăsta sunt cea mai fericită. 

— Aşa o să fie mereu, iubito! 

Am sărutat-o ușor şi m-am simţit eliberat. Acum 
pot să fiu sincer și să nu mă mai împotrivesc senti- 
mentelor mele. 


145 


4 pill 1 


Lloyd 


Mi-am frecat ochii și am oftat pentru a mia oară, 
în timp ce vocea enervantă continua să se audă în 
urechea mea. 

— Nu mă interesează detaliile inutile. Vreau 
doar să ştiu de ce a ieșit din închisoare. 

— Pentru că a avut un comportament exemplar 
și judecătorul a decis să îi reducă pedeapsa. 

— A încercat să violeze o minoră și aproape şi-a 
omorât prietenul, am izbucnit pierzându-mi răbda- 
rea. La proces nu s-a pus problema unei cauţiuni și 
judecătorul a decis să fie închis cel puțin douăzeci 
de ani. 

— Domnul Steele și-a angajat un avocat nou și 
cazul s-a redeschis. Judecătorul Dean a decedat acum 
doi ani, așa că s-a alocat un nou judecător, care a 
decis să îi reducă pedeapsa acuzatului. 

— Şi de ce mama naibii aflu după ce a fost 
eliberat? 

Bărbatul de la celălalt capăt al liniei nu a spus 
niciun cuvânt pentru câteva secunde. 

— Ne pare rău, domnule Evans, dar nu aţi fost 
avocatul apărării și nu este obligația noastră să 
anunțăm martorii. 

— Pe dracu! 

M-am ridicat în picioare și am dat cu șutul în 
mingea de fotbal pe care o ţin în birou. 

— Animalul ăla a încercat să îmi violeze sora și 
aproape mi-a omorât fratele, iar voi aveţi tupeul să 
îmi spuneţi mie că nu ați considerat necesar să mă 
anunțați? 

Uşa s-a deschis și l-am văzut pe Braden băgân- 
du-și capul înăuntru. l-am făcut semn să intre, fără 
să fiu atent la vocea de la capătul firului. 

— Domnule Evans, trebuie să ştiţi că... 

— Cine e noul avocat? 

A urmat o pauză de câteva secunde în care l-am 
urmărit pe prietenul meu așezându-se pe canapeaua 
mea și am încercat să îmi păstrez calmul. 

— Derek Black de la Black, Martinez &... 

— Rahat! 

Am închis telefonul și l-am aruncat pe birou, 
înjurând zdravăn câteva clipe bune. Mi-am trecut 
ambele mâini prin păr și mi-am închis ochii pentru 
câteva secunde. 

Nenorocitul de Black continuă să creadă că o să 
mă doboare. 

— Veşti rele? 

Mi-am deschis ochii și mi-am privit prietenul. 
Îşi turnase whisky într-un pahar și mi-a făcut semn 
să mă alătur lui. 

Am tras aer în piept și m-am așezat pe fotoliul 
de lângă el, luând paharul în mână. 

— Nenorocitul de Black continuă să îmi com- 
plice viața. 

Braden a meditat câteva clipe, fără să spună 


ceva. Am dat lichidul pe gât și am privit ușa biroului. 

Rotiţele din creierul meu se mișcă cu încetinitorul 
şi nu reușesc să găsesc o modalitate să îl lovesc pe 
bătrânul ăla nebun unde îl doare cel mai tare. 

— Ai vorbit cu Roy? 

Am început să bat cu arătătorul sticla paharului 
şi am dezaprobat din cap. 

— Nu ştiu ce ar putea să facă. Judecătorul care 
l-a condamnat pe Malcom e mort și șobolanul a 
fost destul de deștept să își joace cărțile. S-a purtat 
exemplar, iar acum noul judecător a decis că poate 
să iasă. 

— Artrebui să obţii un ordin de restricţie. 

— L-am făcut deja. Ar trebui să ajungă mâine cel 
târziu. 

Niciunul dintre noi nu a mai spus nimic și m-am 
uitat la obiectul din mâinile mele. Dar priveam 
dincolo de el și în cap îmi reveneau acele amintiri 
nenorocite. Cu sora mea în pragul colapsului psihic, 
cu fratele meu pe linia între viață și moarte. 

— Ea e bine? 

Am tras aer în piept și am lăsat paharul pe masă. 

— Ray spune că e bine, dar nu pot să îl conving 
până când nu o văd cu ochii mei. Am fost atât de 
prins cu hârtiile și cu telefoanele, încât nu am avut 
timp să ajung la ea. 

Mi-am trecut mâinile prin păr și am privit 
tavanul. 

— Totul începe să se complice. Școala lor începe 
săptămâna viitoare, iar Ray și Jaxon trebuie să fie 
foarte atenţi cu ea. Nenorocitul de Black continuă să 
îmi pună bețe în roate, mai întâi cu procesele și acum 
cu porcăria asta. Și mai e şi beleaua cu Priscilla. 

— Te-ai hotărât în legătură cu copilul? 

Am zâmbit și am început să îmi leagăn piciorul 
drept. 

— Mi-am pregătit tot apartamentul pentru 
bebeluș. 

Râsul prietenului meu m-a făcut să îmi întorc 
capul spre el și să îl privesc ironic. 

— Cine ar fi crezut că Lloyd Evans o să se pregă- 
tească vreodată să devină tată. 

Zâmbetul meu s-a lărgit și îmi imaginam cum aș 
alerga după un copil prin toată casa. 

— Încă îmi amintesc că te-am scos din închisoare 
pentru că ai flirtat cu nepoata șefului de poliţie. 

Am pufnit în râs și mi-am amintit de nervii și de 
înjurăturile din acele momente. 

— M-a băgat în celulă, dar tot nu a reușit să mă 
oprească să ajung între picioarele parașutei ăleia. 

Braden a început să râdă și și-a întins picioarele. 

— Nici nu știi cât am așteptat momentul în care 
o să pici și tu în ghearele unei femei. 


kkk 


Am închis ușa în spatele meu și am zâmbit când 
i-am auzit râsul roșcatei. Stătea pe unul dintre scau- 
nele din bucătărie cu câteva cărți în mână și în fața ei 
se află un Ray enervat și încruntat. 

Pitica iar îi ia toți banii la poker. 

Am mângâiat rapid grăsanul de pe canapea și 
m-am apropiat de frații mei. Ray încearcă să se con- 
centreze, dar, uitându-mă la cărțile surorii mele și la 


cele de pe masă, e deja pierdut. 

— Mă dau bătut. 

Brunetul și-a aruncat cărțile pe masă și și-a 
pus mâinile în sân, îmbufnându-se. Eu și Savannah 
am început să râdem cu putere, făcându-l pe el să 
mormăie. 

Roșcata și-a lăsat cărțile pe masă și a adunat 
banii, zâmbind pe sub mustăţi, de parcă ar fi fost 
motanul ei. 

— Ai venit să te asiguri că sunt bine? 

Ştiu că mie îmi e adresată întrebarea chiar dacă 
nu se uită la mine. Ray mi-a aruncat o privire rapidă 
și i-am făcut semn să ne lase singuri. Mi-am tras 
scaunul lângă ea și am privit-o. Trăgea de timp ca să 
nu vorbească cu mine şi am oftat. 

Mi-am pus mâna pe umărul ei și am făcut-o să se 
întoarcă cu fața la mine. 

— Lloyd, sunt bine. Cel puțin în momentul ăsta. 
Nu pot să neg că sunt speriată, dar sunt bine. 

Am zâmbit și, acum că o priveam cu atenție, 
îmi dădeam seama cât de mult seamănă cu mama. 
Aceleași trăsături, acelaşi caracter, aceeași naivitate. 
Nu chiar sută la sută, pentru că a moștenit și încă- 
pățânarea marca Evans și puțin din caracterul de 
„distruge și cucereşte” al tatei. 

— Ştiu că ultima oară nu am fost... 

— Taci! m-a întrerupt. 

Am zâmbit și mi-am lăsat mâna în palma ei, în 
timp ce roșcata a strâns-o ușor între degetele ei. 

— Ai fost lângă mine exact cât a trebuit. Nu 
aveam nevoie de dădace, Lloyd, și în plus tu aveai 
viaţa ta aici. 

— Trebuia să te iau cu mine. Tu și cu Ray v-aţi 
ciondănit mereu și nu m-am gândit prea bine când 
te-am lăsat singură cu el. 

A tras aer în piept și s-a uitat în jurul ei. Fratele 
nostru dispăruse şi sunt convins că s-a dus pe capul 
lui Jess. 

— Cred că accidentul ăla l-a făcut pe Ray să se 
trezească la realitate. După ce mama şi tata au murit 
şi tu ai plecat, totul o luase razna. Uneori îmi era 
frică să nu îl găsesc mort pe canapea cu seringa în 
venă, a spus cu un oftat. După incidentul cu Malcom 
şi după ce m-am întors în Boston se schimbase. 
Relaţia noastră nu era cea mai grozavă din lume, dar 
în fiecare zi mă ducea la școală şi mă aducea acasă. 

Am început să mă joc cu degetul mare pe pielea 
ei, încercând să nu mă pocnesc singur. Nu ar fi tre- 
buit niciodată să îmi abandonez familia şi să devin 
un obsedat de carieră. 

— Acum mă enervează la culme că o să mă ur- 
mărească la facultate, dar măcar simt că îl recuperez 
pe fratele meu. 

I-am tras scaunul mai aproape de mine și am 
strâns-o la pieptul meu, sărutându-i ușor creștetul. 

— Te iubesc, pitico. Îmi pare rău că te-am 
neglijat. 

A chicotit şi m-a sărutat pe obraz. 

— Într-un fel nu mă deranjează. Nu ştiu cum aş 
fi putut să mă descurc cu amândoi în același timp. 
Când eram mică era frumos pentru că nu știam cât 
de enervanți și exasperanțţi puteţi fi. 

Am început să râd și i-am mângâiat părul, lăsân- 
du-mi obrazul pe capul ei. 

— Îmi e dor de tine bebeluş și de toate tachină- 
rile la care te-am supus. 

— O să ai un copil foarte repede, așa că nu o să 
duci prea mult dorul la lucrurile astea. 

Rahat. 

Mi-am pus mâinile pe umerii mei și am privit-o. 
Se uita la mine cu zâmbetul pe buze şi cu un neas- 
tâmpăr în ochi. 

La dracu, Priscilla a ajuns la ea înaintea mea. 

— Nu mă aşteptam tocmai la Priscilla, având 
în vedere relația mea cu ea, dar sunt fericită pentru 
tine. 

O priveam prostit, în timp ce sora mea își lărgea 
zâmbetul cu fiecare secundă care trecea. Probabil 
fața mea e foarte expresivă, altfel nu-mi explic de 
unde venea amuzamentul ei. 

— Priscilla ţi-a spus despre sarcină? 

Şi-a trecut limba peste buze și a suspinat. 

— E o poveste cam lungă, dar ideea de bază e ca 
Priscilla e de fapt o tipă super şi am senzaţia că o să 
îmi placă mult de ea. 

Dacă înainte mă uitam uimit la ea, acum mă 
simt de parcă m-ar fi lovit trăsnetul. M-am aplecat și 
i-am pus o mână pe frunte, asigurându-mă că nu are 
febră. Roșcata a început să râdă și mi-a dat o palmă 
peste mână. 

— Tu îţi baţi joc de mine? O urăști pe Priscilla şi 
ai face orice ca să o scoţi din viaţa ta. 

— De asta te-ai culcat cu ea? 

Mi-am ţinut gura închisă, iar ea a început să 
râdă și mai tare. 

— Uite, Lloyd, nu știu ce naiba a fost în capul 
tău, dar să ştii că nu aveam nevoie de ajutorul tău 
sau de ajutorul instalaţiei tale, a spus făcând semn 
spre penisul meu, ca să mă apăr de ea. Cred că ai 
făcut-o mai mult pentru tine decât pentru mine. 

Mi-am lăsat privirea în jos pentru că nu știam ce 
să spun și chiar dacă aş spune ceva, o să găsească o 
cale să îmi întoarcă cuvintele împotriva mea. 

— Eşti un bou! 

Mi-am ridicat capul rapid și nu mai înțelegeam 
nimic. 

— De ce? 

— Pentru că ai o femeie care te iubeşte și e 
dispusă să îţi ofere ceea ce ai pierdut şi ce ai nevoie 
cel mai mult. Și tu, ce faci? O jigneşti și o dai afară? 
Credeam că tata te-a învăţat mai bine. 

În momentul ăsta mă simt ca un copil de grădi- 
niță care e certat pentru că a spart geamul. 

— Știu că e greu de crezut, având în vedere 
istoria dintre ea și mine, dar nu poți să o lași să îţi 
scape printre degete. Ai nevoie de ea, Lloyd, și știm 
asta amândoi. 

Am oftat și mi-am pus mâinile pe masă. Acum 
viața mea o să se complice și mai tare dacă nebunele 
astea două ajung să se înțeleagă. 

— Şi de ce vă înțelegeţi voi acum? 

A zâmbit și și-a strâns cărțile din faţa ei. 

— O să înţelegi cu timpul, frăţioare. Prea multe 
detalii vă dau peste cap creierul vostru încărcat cu 
sex. 

Nu o să îmi placă deloc situaţia asta și cred că o 
să ajung la nebuni. 

— Te rog, împușcă-mă acum. 

Jess a început să râdă, în timp ce își turna ca- 
feaua în termos. Eu continuam să stau pe scaunul 
din bucătărie și îl priveam pe Ray cum se pregătea 
pentru școală. 

— Aşa erai și tu în prima zi de școală. 

Am pufnit și m-am întors spre prietena mea. 

— Nu eram deloc așa, am spus supărată. 

Blondina a început să râdă și s-a întors cu fața 
la mine. 

— Serios? Ţi-a pus toate cărțile în geantă și 
aproape ai târât-o pe jos. Ai aruncat-o după o săp- 
tămână pentru că o loveai mereu de pământ și s-a 
zgâriat. 

Mi-am pus mâinile în sân și am început să 
bombănesc. 

— Şi apoi ai vrut să îți cumpere un ghiozdan tip 
troler ca să poți deveni o mică tocilară și să cari toate 
cărțile tale la școală. 

Mi-am dat ochii peste cap și m-am împins în 
spătarul scaunului. 

— Îşi pune gelul în geantă, la naiba! Ce vrea să 
facă cu el? Nici măcar nu folosește gel. 

Jess și-a pus capacul și apoi s-a uitat la mine, 
apoi la brunet. Fratele meu fredona o melodie, zâm- 
bind cu gura până la urechi. 

— Crezi că are de gând să facă o prostie? m-a 
întrebat curioasă. 

— Cunoscându-l pe el, da, cred că o să facă o 
prostie, am spus fiind sigură de cuvintele mele. 

— Să îl avertizăm ca mama predă primul lui 
curs? 

Am zâmbit şi o idee mi-a încolțit în minte. Am 
dezaprobat din cap și am continuat să îmi privesc 
fratele. 

— Hai să nu îi stricăm bună dispoziţie, am spus 
răutăcioasă. 

Jess a început să râdă, și-a luat termosul și ge- 
anta în mâna și a părăsit apartamentul. M-am ridicat 
de pe scaun și m-am apropiat de canapea, luându-mi 
şi eu geanta. 

Abia aştept reacția Victoriei după ce Ray o să Îi 
facă vreo farsă și o să îl dea afară, mi-am spus zâm- 
bind pe sub mustăți. 


kkk 


— Deci, trebuie să urci la etajul trei şi... 

Ray a smuls harta din mâna mea și a mototo- 
lit-o, apoi a aruncat-o în primul coș de care ne-am 
apropiat. 

— Puştoaico, când făceam eu facultatea asta, tu 
te jucai cu rățușca de cauciuc în cada cu spumă. Știu 
unde trebuie să ajung. 

Nu și dacă îmi pun mâinile pe gâtul tău și te 
strâng de el, babuin încrezut și ticălos ce ești. 

— Ray! 

S-a oprit şi s-a întors cu fața la mine, având ace- 
lași zâmbet imens și stupid pe față de acum douăzeci 
de minute. 

— Nu mă cunoşti, nu te cunosc, e clar? 

Zâmbetul lui s-a lărgit și nu știu cum e posibil 
aşa ceva. Ceva nu e bine după mișcarea asta a lui și 
sper doar să nu mă facă de râs. 

A dat uşor din cap și s-a îndreptat spre intrarea 
principală. 

— Bună, iubito. 

Mâna lui Jaxon s-a încolăcit pe talia mea și m-a 
tras la pieptul lui, sărutându-mă ușor pe obraz. 
Mi-am întors capul și l-am privit, zâmbind din toată 
inima. 

— Hei, Savannah, spuneai că vrei tampoane cu 
aripioare sau de alea care le bagi înăuntru de parcă 
ar fi mini vibratoare. 

Zâmbetul meu a dispărut şi mi-am întors capul 
automat, de parcă aș fi fost un robot. Ray se ţine cu 
ambele mâini de ușa principală şi mă priveşte de 
parcă ar fi fost gata să moară de râs. 

Toată lumea e cu ochii pe mine și asta îi dă frate- 
lui meu o satisfacție imensă. 

— Nu contează, o să îţi iau de amândouă. Să ai o 
zi minunată, surioară, și sper că ai calmantele la tine. 
Nu aș vrea să omori pe nimeni azi. 

A intrat în clădire și a dispărut, lăsându-mă 
împietrită și complet umilită. Toţi colegii mei mă 
privesc cu zâmbete ciudate pe buze, colegii lui Jaxon 
îşi fac semne între ei, iar eu simt că îmi pierd minţile. 

— O, Doamne! am exclamat, ascunzându-mi 
chipul la pieptul logodnicului meu. O să îl omor! Nu 
mă interesează de viitorii mei nepoți sau de Jess, îţi 
jur că o să îl omor. 

Jax şi-a pus mâna pe spatele meu și m-a sărutat 
ușor pe creșştet. 

— Deci, ce preferi? 

Mi-am ridicat capul şi l-am dat pe spate pentru 
a-l privi direct în ochi. Mi-am arcuit o sprânceană, 
iar brunetul mi-a dat o şuviţă de păr după ureche. 

— Cu aripioare sau OB-uri? 

Am rămas cu gura căscată și el făcea eforturi 
vizibile să nu se prăpădească de râs. Ray chiar o să 
plătească pentru asta. 

— Ce... tu... 

I-am dat o palmă peste piept şi m-am întors cu 
spatele la el, îndreptându-mă spre intrarea facultăţii. 

— Trebuie să recunoști că e bun. 

l-am arătat degetul mijlociu din mers și am 
deschis ușa, ca și cum aș fi vrut să o smulg. 

Nu îmi vine să cred că idiotul de Ray a îndrăznit 
să facă asta. Și nu îmi vine să cred că idiotul de Jaxon 
e de partea lui. 

M-am oprit în faţa amfiteatrului și am deschis 
ușa. Ca de obicei, primele trei rânduri nu sunt ocu- 
pate deloc, iar în ultimele nici nu mai ai loc. 

Am tras aer în piept și mi-am lăsat geanta pe 
rândul al doilea, agățându-mi geaca în cuier. 

Deja auzeam câteva șușoteli în jurul meu și asta 
m-a enervat la culme. O să fie un semestru lung și 
chinuitor. 

— Hei, păpușă! 

Colega mea, Georgina, a intrat dansând în amfi- 
teatru aruncându-și geanta lângă mine. Rucsacul ei 
greoi a căzut pe jos, abia atingând pupitrul. Am puf- 
nit amândouă în râs și în scurt timp s-a așezat lângă 
mine. Părul ei, acum roz, e ciufulit și ușor ondulat, 
iar sub ochii ei verzi se văd cu uşurinţă cearcăne 
imense. 

Georgina urăște facultatea asta, dar o face doar 
de gura părinților ei. Așteaptă cu nerăbdare să ter- 
mine și să le spună că vrea să se mute la Paris ca să 
devină un chef strălucit. E o petrecăreaţă incurabilă 
și profită de orice moment să se distreze și acordă 
mai puțin interes școlii. 

— O, Doamne, nu îmi vine să cred! 

Mi-a luat mâna stângă în a sa și a început să îmi 
admire inelul, învârtindu-mi degetul pe toate părțile. 

— E absolut superb. Dracu să îl ia de înfumurat! 
Nu am crezut că are suficient sânge în bile. 

Am început să râd și mi-am retras mâna, ad- 
mirându-mi propriul inel. 

Victoria și Mark au botezat-o pe Georgina, iar ea 
îi ştie pe cei din familia King. A copilărit cu Jaxon și 
cu Jessica și ştie ce îi poate capul viitorului meu soț. 

— Bună dimineaţa, domniţele mele, și bine ați 
venit în anul doi la drept. 

Joe și-a făcut intrarea teatrală și ne-a făcut pe 
toți să râdem. A făcut o reverență, apoi s-a așezat pe 
rândul din fața noastră. 

— la uite! 

Georgina mi-a luat mâna stângă și i-a băgat-o 
sub nas colegului nostru. Joe a scos un țipăt ascuțit, 
de parcă ar fi fost o pițipoancă la cumpărături, și a 
sorbit din ochi bijuteria. Aveam senzația că îi curg 
balele deasupra inelului meu și mi-am retras mâna 
înainte să devin şi mai paranoică. 

— Să ştii că albastru și verde nu merg cu pielea 
mea, așa că ai grijă când alegi rochiile de domnișoară 
de onoare. 

M-am uitat la Georgina, iar ea la mine, apoi am 
început amândouă să râdem. 

Joe e un tip de milioane și în primul an de fa- 
cultate a avut probleme de adaptare doar pentru că 
e homosexual. Majoritatea îl ridiculizau, până când 
Georgina și cu mine am început să vorbim cu el. Cu 
părul lui blond și cu ochii albaștri, arăta ca un foto- 
model pe podium. Cred că multe fete plâng după el și 
îi urăsc pe bărbații cu care se întâlnește. 

Faptul că se comportă ca o fată de cele mai multe 
ori e ca un mecanism de apărare pentru el. Sau cel 
puţin asta ne-a spus nouă. 

— Şi când e marele eveniment? 

— Luna viitoare. 

Blondul s-a aplecat spre mine și m-a privit cu 
ochii mijiți. 

— Eşti gravidă? 

I-am dat o palmă peste ceafă, iar el s-a prefăcut 
de parcă l-aș fi înjunghiat. 

— Eşti un cretin. 

A început să râdă și a ridicat din umeri. 

— Oricum, abia aștept să îl văd pe marele Jaxon 
King, punându-și lesă. 

Am strâmbat din buze și m-am uitat cu atenţie 
la inelul meu. 

— Mă faci să par cea mai rea persoană din lume. 

— Nu e vina ta, iubito. Logodnicul tău e doar cel 
mai mare afemeiat din campusul ăsta. 

Am tras aer în piept și m-am lăsat pe spătarul 
scaunului. 

— A fost cel mai mare afemeiat, l-am corectat. 
Acum e doar al meu și aşa o să rămână mereu. 

— Amin! 

— Chiar urăsc noul semestru. 

Mi-am dat ochii peste cap și am continuat să mă 
joc cu mâncarea din farfuria mea, în timp ce sora 
mea vitregă continua să se plângă despre viața ei 
ușoară de studentă. 

Mi-ar plăcea să am problemele ei. 

— Priscilla? 

Mi-am ridicat capul și am întâlnit privirea îngri- 
jorată a mamei mele. 

— Te simţi bine? 

Am tras aer în piept și apoi am expirat. Mama 
mă privește atentă, așteptând răspunsul meu și am 
simţit privirile celorlalți doi membri ai familiei ațin- 
tite asupra mea. 

Am lăsat furculița lângă farfurie și am expirat 
cu putere. M-am sprijinit de spătarul scaunului și 
mi-am strâns buzele tremurânde. 

— Sunt însărcinată! 

Mama și-a scăpat furculița din mână, care s-a 
lovit de farfurie cu un sunet enervant. Powell a clipit 
surprins și un zâmbet slab a apărut pe buzele lui. lar 
Violet are gura căscată la propriu și a rămas înțepe- 
nită cu furculița în mână. 

— Poftim?! 

Am tras aer din nou în piept și mi-am închis 
ochii câteva secunde. 

— O să am un copil. 

Mâinile mamei au căzut de pe masă și am au- 
zit-o inspirând cu putere. Tatăl meu vitreg i-a pus o 
mână pe umăr şi am auzit cuvintele de alint pe carei 
le şoptea la ureche. 

— Scuzaţi-mă. 

Mama s-a ridicat în picioare şi a părăsit încăpe- 
rea. Powell s-a ridicat şi a plecat în urma ei, după ce 
mi-a zâmbit și mi-a făcut cu ochiul. 

Am inspirat adânc și m-am uitat la mâncarea 
din farfuria mea. Brusc mi-a pierit şi puţina poftă de 
mâncare pe care o aveam. 

— Vorbeşti serios? 

Mi-am întors capul și am privit-o pe Violet. 
Furculița ei e acum pe masă, dar șocul de pe fața ei e 
la fel de persistent. 

— Da. Şi nu îţi spun cine e tatăl. Și înainte să 
începi cu comentariile tale sarcastice, să ştii că sunt 
într-o dispoziție proastă și nu prea am chef de ele. 
Știu cine e tatăl copilului, pentru că e singurul bărbat 
cu care m-am culcat. 

M-am ridicat de pe scaun și am plecat de acolo 
înainte să încep să mă cert cu ea. Chiar nu am nevoie 
de certuri stupide care să îmi pună în pericol sarcina. 

M-am oprit în dreptul biroului și puteam să 
aud vocea mamei și a tatălui meu vitreg prin ușa 


întredeschjsă. 

— Asta ţi-ai dorit mereu. Asta și-a dorit Grant 
înainte să moară. 

— Nici măcar nu a terminat facultatea! a izbuc- 
nit mama. 

— Stiu, iubito, dar fiica ta e bucăţica ruptă din 
Grant Miller. El şi-a terminat facultatea în timp ce îl 
îngrijea pe tatăl lui pe patul de spital. Și a terminat și 
primul din generație. 

Mama a chicotit şi apoi a suspinat. 

Am intrat înăuntru, luându-i prin surprindere 
pe amândoi. Mama are lacrimi în ochi și e îmbrăţi- 
şată de soţul ei. 

— Cred că artrebui să vă las singure. 

— Nu, l-am oprit pe Powell. Oricum o să afli de 
la ea. Mai bine rămâi și afli mai repede, am spus cu 
un zâmbet slab pe buze. 

— Sincer, sunt curios rău, a recunoscut. 

Am început amândoi să râdem, iar mama s-a 
desprins de el şi s-a apropiat de mine. 

— Cât de avansată e? 

— Şase săptămâni. 

Şi-a mărit ochii şi mi-a pus o mână pe umăr, 
începând să plângă iar. 

— De ce îmi spui acum? 

Am tras aer în piept şi mi-am umezit buzele. 

— Pentru că nu am ştiut cum să îţi spun. Și mi-a 
fost frică. 

Lacrimile îmi înţeapă ochii și ştiu că nu o să mai 
dureze mult până când o să plâng și eu. 

— O, fetița mea! 

M-a tras în braţele ei și m-a strâns cu putere 
la piept, iar eu i-am înconjurat umerii cu braţele și 
am început să plâng. Powell s-a așezat pe marginea 
biroului, cu mâinile încrucișate la piept şi cu un zâm- 
bet mare pe buze. 

Mama mă mângâie pe spate şi îmi șoptește cu- 
vinte de alint la ureche. 

— Ar fi trebuit să vii la mine imediat, scumpo. 
Niciodată nu ți-aş reproşa nimic. 

Am râs şi mi-a dat capul în spate ca să o pot privi 
în ochi. 

— Minţi. 

Femeia mi-a şters lacrimile și a zâmbit. 

— Dacă spui tu... 

Am început să râdem amândouă și am lăsat-o să 
mă strângă din nou la piept. Am suspinat fericită și 
mi-am lăsat capul pe umărul ei. Powell ne privește 
cu zâmbetul pe buze și s-a apropiat de noi. 

— Pot să o îmbrăţişez şi eu pe viitoarea mămică? 

Am zâmbit şi l-am lăsat să mă cuprindă în îm- 
brățișarea lui de urs inspirându-i parfumul. Nu se 
compară cu cel al lui Lloyd, dar cred că niciunul nu 
se compară cu al lui. 

— Acum trebuie să ne dai niște explicaţii, 
domnişoară. 

Mi-am dat ochii peste cap când am auzit tonul 
autoritar al mamei mele. Tatăl meu vitreg a ridicat 
din umeri și m-a sărutat uşor pe frunte. 


— Cine e tatăl? 

— Lloyd Evans, am spus fără să îi lungesc 
curiozitatea. 

Când am privit-o pe femeie mă așteptam să fie 
şocată sau supărată. În schimb, ea zâmbea şi dădea 
ușor din cap. 

— Eu şi Lloyd suntem certaţi, mamă și nu o să 
mă căsătoresc cu el. 

— Dar... 

— Nu! Nu o să îmi schimb părerea. E un cretin și 
nu am de gând să îmi petrec viața cu el. 

— Porţi copilul lui, a argumentat Powell. 

Am oftat și am ridicat din umeri. 

— Şi ce? O să îl vadă de câte ori o să vrea, dar 
eu nu o să stau prin preajmă. Îl urăsc şi asta nu o să 
schimbe nimic. 

Cei doi și-au aruncat o privire amuzantă și 
mi-am dat seama că nu mă cred. 

Mi-am ridicat mâinile în aer și deja încep să mă 
enerveze. 

— Momentan, am alte probleme pe cap. Trebuie 
să am grijă de gală, de spital și trebuie să îmi termin 
și facultatea. Lloyd Evans poate să se ducă naibii! 

— Fratele meu e cel mai cretin de pe planetă! 
Savannah a intrat că o furtună în biroul meu și 
şi-a aruncat geanta pe unul dintre fotolii. Am zâmbit, 
fără să îmi iau ochii din laptop, în timp ce aşteptam 
să se calmeze. 
— Care din ei? 

— Tâmpitul care face aceeaşi facultate ca şi 
mine şi se crede foarte matur. 

Am zâmbit și m-am simţit puțin dezamăgită că 
nu e vorba de Lloyd. Am nevoie să îl văd. 

Îmi e dor de el şi vreau să fiu în braţele lui mai 
mult că orice. La naiba cu hormonii ăştia care mă fac 
să vreau lucruri tâmpite. 

— Ai nevoie de vreo băutură? 

— Am nevoie de niște otravă. Ai cum să mă ajuţi? 

M-am uitat la ea și mi-am arcuit o sprânceană. 
Privirea ei furioasă e atât de comică, încât nu m-am 
putut abţine să râd. 

A oftat exasperată şi s-a aşezat jos, privindu-mă 
îmbufnată. 

— De ce nu îmi spui ce a făcut? 

— M-a întrebat în fața întregului campus dacă 
vreau tampoane cu aripioare sau OB-uri. 

Mi-am mușcat buzele ca să nu râd, iar ea mă 
privea serioasă. Începeam deja să sughit, iar roșcata 
şi-a ridicat mâinile în aer. 

— Hai, râzi. 

Am început să râd și m-am lăsat în scaun, râ- 
zând cu putere și sughițând în același timp. Încă nu 
ştiu cum reușesc să fac asta, dar privirea fetei e de 
milioane. 

— Trebuie să recunoşti că e bun. 

— Se vede ca tu şi Jaxon sunteţi prieteni, a spus 


îmbufnată. 

Am zâmbit și am privit-o cu atenţie. Chiar dacă e 
foarte nervoasă, pot să văd o bucăţică de amuzament 
în privirea ei. Cred că i-a lipsit fratele ei. 

— Scuze de deranj. 

Judy a intrat în încăpere ţinând în mâna un 
buchet imens de trandafiri albi. Ochii mei s-au mărit 
imediat și încep să mă simt ca un copil care primește 
jucăria preferată. 

— Ai primit ăștia. 

A lăsat buchetul pe biroul meu și a zâmbit. Am 
luat buchetul în mână și l-am strâns la piept, zâm- 
bind din toată inima. 

— Cine l-a adus? 

— Nu a vrut să spună. Au carte de vizită. 

Savannah a luat cartonașul, în timp ce eu admi- 
ram florile mele preferate. 

— Eşti la fel de pură ca albul, elegantă ca tranda- 
firul. Eşti femeia ideală pentru sufletul meu păcătos. 
Lloyd Evans. 

M-am uitat şocată la Savannah, iar ea şi secretara 
mea zâmbeau cu gura până la urechi. M-am uitat la 
flori, iar inima mea a început să bată cu putere. 

— Nu poţi să spui că nu încearcă. 

Roșcata a lăsat biletul pe masă și l-am luat 
imediat. Am început să citesc din nou cuvintele lui, 
încercând să mă conving că nu e o glumă. 

— Se pare că vă vrea pe amândoi. Și pe tine și 
pe copil. 

Am zâmbit și am strâns buchetul la pieptul meu, 
lăsând petalele să îmi mângâie obrazul. 

Chiar exista final fericit pentru mine și Lloyd? 

— lubito? 

Mă uit prin cartea de drept civil și încerc să scot 
ideile principale. Aud vocea iubitului meu undeva 
în fundal, dar nu sunt atentă la cuvintele lui. Îmi 
treceam pixul roșu pe sub cuvinte, încercând să le 
găsesc o logică. 

— Savannah! 

Am tresărit când i-am auzit vocea mai tare şi 
m-am uitat la el. Jax mă privește încruntat, în timp 
ce degetele lui zăbovesc pe tastatura laptopului. 
Cred că vorbea cu mine de ceva timp și eu îl ignoram 
complet. lar el urăște să fie ignorat. 

Am prins pixul în ambele mâini și am încercat să 
afișez o față de copil nevinovat. 

— Da, iubitule? 

— Ai auzit ceva din ce ţi-am spus? 

Mi-am strâns buzele și am dezaprobat ușor din 
cap. Brunetul a oftat adânc și și-a dat scaunul în 
spate. 

— Vino încoace, a spus făcându-mi semn spre 
el. 

Mi-am lăsat pixul pe biroul lui și m-am ridicat în 
picioare. M-am îndreptat spre el și m-a tras rapid în 
brațele sale, zâmbindu-mi. 

— Eşti o fată rea, mi-a șoptit. 

Una din mâinile lui s-a oprit pe sânul meu drept 
şi am simțind căldura pătrunzând prin materialul 

bluzei mele. Întregul meu corp s-a încordat și respi- 
rația mi s-a accelerat când a început să mă mângâie. 
Mi-am simţit sfârcurile întărindu-se și mi-am mușcat 
buza de jos. 

— Jax... 

Şi-a lărgit zâmbetul şi mi-a prins lobul urechii 
între dinții săi. Am suspinat și îmi simțeam inima 
bătând cu putere în piept, încercând să îl spargă. 

— Uşa e încuiată, a şoptit. 

M-a dat jos şi m-a întors cu spatele la el, împin- 
gându-mă spre biroul lui. 

— Pune-ţi mâinile pe birou. 

Am înghiţit în sec și am făcut cum mi-a spus. 
A venit în spatele meu, iar mâna lui a alunecat pe 
coapsa mea, înfiorându-mă de plăcere. Şi-a lipit 
pieptul de spatele meu, apropiindu-și buzele de 
urechea mea. 

— Vreau să te am pe biroul ăsta, iubito! 

Mi-am închis ochii și am suspinat când mâna 
lui s-a strecurat sub fusta mea. Degetul lui mare s-a 
oprit pe clitorisul meu și am gemut când a început să 
se miște dureros de lent. 

Mi-am ţinut răsuflarea când degetul i s-a strecu- 
rat în interiorul meu. 

— Eşti atât de udă, scumpo. 

Am gemut şi mi-am împins fundul în el, făcân- 
du-l să chicotească. 

— Mă vrei? 

Am dat din cap, fiindu-mi rușine de cât de des- 
trăbălată pot fi. Capul mi-a căzut între umeri și îmi 
strângeam pumnii pe masă. l-am simțit umflătura 

din pantaloni şi mi-am muşcat buza de jos, încercând 
să mă abţin să sar pe el. 

Și-a scos degetul din mine și a strâns în pumnul 
lui bucata de pânză care îmi acoperea zona intimă. A 
rupt-o dintr-o singură mișcare, iar sunetul s-a auzit 
în liniştea încăperii. 

Mi-a prins marginea de jos a bluzei şi a scos-o 
de pe mine în câteva secunde. Sutienul nu a rezistat 
mai mult de două secunde și l-a aruncat pe podea. 

— Mai rezişti? 

Am dezaprobat din cap și am înghiţit în sec, 
trecându-mi limba peste buza de jos. 

A râs şi mi-a cuprins sânii în mâinile sale. Am 
gemut și mi-am dat capul pe spate, sprijinindu-l de 
umărul lui. Buzele sale mă sărutau ușor pe obraz, în 
timp ce degetele lui trăgeau de sfârcurile întărite. 

Mâinile lui au coborât, atingându-mi coastele și 
abdomenul. Continuam să mă împing în el, încercând 
să îl fac să termine cu tortura. M-a împins în față și 
mi-a îndepărtat coapsele cu genunchiul. Am auzit 
pârâitul fermoarului său și am înghiţit în sec. 

Şi-a înfăşurat pumnul în jurul părului meu și s-a 
înfipt în mine repede și adânc. Am gemut puternic și 
mi-am strâns pumnii, simțind cum unghiile îmi stră- 
pung pielea. Mi-a mângâiat ușor fesele și a chicotit. 

— jax... 

S-a împins din nou în mine și am gemut din nou, 
speriindu-mă de sentimentul de plăcere nebună 
care explodase în mine. 

— Îmi plac enorm zgomotele pe care le scoţi 


când te fut. 

Îşi lovea bazinul de corpul meu, penetrându-mă 
din ce în ce mai adânc de fiecare dată. Mi-am simţit 
mâinile tremurând şi am căzut în coate pe birou. 
Jaxon s-a lipit și mai tare de mine, lăsându-și mâinile 
de o parte și de alta a corpului meu. 

— Îţi place enorm sexul, nu-i aşa, scumpo? 

Mi-am mușcat buza de jos şi am aprobat din cap, 
fiind incapabilă să vorbesc. 

Am simţit căldura răspândindu-se în fiecare 
părticică din corpul meu. Spasmul orgasmului m-a 
făcut să mă încordez și am început să pâfâi după 
aer în momentul în care s-a declanșat. Mi-am lăsat 
capul pe umărul lui şi i-am simţit răsuflarea caldă pe 
pielea mea. 

Brunetul a gemut terminându-se și a căzut 
peste mine, lipindu-mă complet de birou. Amândoi 
zâmbeam fericiți și gâfâind. 

— Data viitoare o să fii atentă la mine? 

Am început să râd și mi-am întors capul puţin ca 
să îl privesc. 

— Tu ce crezi? 

A zâmbit şi m-a sărutat pe tâmplă. 

— Asta e perversa mea. 

S-a ridicat de pe mine şi m-a apucat de talie, 
trăgându-mă după el. Am început amândoi să ne 
îmbrăcăm, în timp ce iubitul meu mă privea cu un 
zâmbet lasciv pe buze. 

Mi-am scos oglinda din geantă și am încercat să 
îmi refac machiajul complet răvășit. Rujul îmi e în- 
tins pe buze, iar dermatograful, șters. Mi-am trecut 
mâinile prin păr, încercând să îl aranjez. 

— Cu imaginea asta de pisică ciufulită mă faci să 
sar din nou pe tine. 

Am zâmbit și l-am prins de cămașă, trăgându-l 
spre mine. Mi-am apăsat buzele pe ale lui și am sus- 
pinat fericită. 

— Jaxon, trebuie să... 

Ușa s-a deschis și vocea fosilei s-a întrerupt când 
ne-a văzut împreună. Buzele noastre s-au despărțit 
și brunetul și-a ridicat privirea spre dinozaur. 

Parcă nenorocita de ușă era încuiată. 

— Nu știam că ești ocupat, a spus dezgustat. 

M-am întors cu fața la bătrân și i-am aruncat o 
privire superioară, zâmbind ironic. Privirea lui s-a 
schimbat în câteva secunde de la fericită la nervoasă. 

— Păi, după cum vezi, e ocupat acum. 

Jax m-a pișcat discret de șold și a făcut un pas în 
fața mea, acoperindu-mă parțial cu corpul său. 

— Ce s-a întâmplat, bunicule? 

Bărbatul mi-a aruncat un zâmbet de superio- 
ritate, pe care voiam atât de mult să îl şterg cu un 
pumn. 

— Ți-am adus pe cineva. 

Şi-a întors capul spre hol şi i-a făcut semn per- 
soanei să intre înăuntru. Când am văzut-o, mi s-a 
tăiat respiraţia. 

E înaltă ca un fotomodel, cred că are peste 1,80 
m, cu părul negru și lung până în talie, cu trăsături 
de zeiță, cu ochi mari și verzi și cu o talie de viespe 
care mă face geloasă. 

A zâmbit şi întreaga ei faţa s-a luminat când l-am 
văzut pe logodnicul meu înaintând spre ea. 

— Monique? 

Bruneta a dat uşor din cap și s-a aruncat imediat 
în braţele lui. Eu am tresărit de parcă m-ar fi pocnit 
şi bătrânul a văzut reacția mea pentru că și-a lărgit 
zâmbetul. lubitul meu a strâns-o în braţe și au înce- 
put amândoi să chicotească. 

— A trecut foarte mult timp de când nu te-am 
văzut, pitico! 

Familiaritatea asta dintre ei nu îmi place deloc. 
Mai ales că idiotul de dinozaur continuă să mă pri- 
vească cu zâmbetul lui arogant. 

— Nu mai sunt așa mică, a spus modelul. 

Au început amândoi să râdă și s-au desprins 
unul de altul, iar inima mea începea să se calmeze. 
Bătrânul s-a apropiat de ei și și-a pus mâinile pe 
umerii brunetei, în timp ce își privea nepotul. 

— Monique o să înceapă să lucreze aici și vreau 
ca tu să ai grijă de ea. 

Normal că vrei să aibă grijă de ea, fosilă nemer- 
nică și arogantă ce eşti. Ai vrea și ca inelul meu să fie 
pe degetul ei. 

— Nici nu se pune problema. O să am grijă să fie 
cea mai bună. 

Am făcut un pas spre ei și am tușit, făcându-l 
pe iubitul meu să tresară. S-a întors la mine cu zâm- 
betul pe buze şi aproape că radiază. Nu l-am văzut 
niciodată atât de fericit când e în preajma mea. De ce 
e aşa cu ea? 

Şi-a pus mâna pe talia mea și m-a tras lângă el. 

— Monique, ea e Savannah Evans. 

— Logodnica lui, l-am întrerupt brusc. Îmi pare 
bine să te cunosc! 

Mi-am întins mâna stângă spre ea şi am auzit 
mârâitul discret al brunetului. Tipa nu a părut 
perturbată de intervenția mea și a continuat să zâm- 
bească când mi-a strâns mâna. 

I-am aruncat o privire rapidă bătrânului, iar el 
dezaprobat uşor din cap. 

— Monique Martinez. 

Normal că trebuie să fie rudă cu unul dintre 
partenerii baroului. Nenorocitul de dinozaur are de 
gând să păstreze sângele albastru în familie. Naiba 
să îl ia! 

Mi-am înghiţit înjurăturile și am încercat să îmi 
mențin zâmbetul, cu toate că bătrânul deja și-a dat 
seama de șocul meu. 

— Jaxon, mă aştept să o îndrumi pe Monique și 
la școală. Ştii foarte bine ca primul an e dificil. 

— Nu trebuie să îţi faci griji, bunicule. E pe mâini 
bune, l-a asigurat. 

Nu și dacă îmi pun eu mâna pe gâtul ei, dacă se 
mai uită mult la tine. 

— Atunci e timpul să mergem, scumpo. Să îţi 
arăt şi restul locului. 

Bruneta a aprobat ușor din cap și ne-am zâmbit. 

— Abia aştept să lucrăm împreună, Jax. 

O, sunt convinsă că asta aștepți, ticăloaso! 

— O să fie o aventură, a spus idiotul meu. 

Au început amândoi să râdă și mă rugam să 
plece cât mai repede ca să nu comit o crimă. 

— Mi-a făcut plăcere, Sierra. 

— Savannah, am mârâit. Ceea ce l-a provocat 
pe brunet să mă piște din nou și m-am forțat să 
zâmbesc. 

Când cei doi ne-au lăsat singuri, iubitul meu a 
așteptat câteva secunde, apoi s-a întors cu fața la 
mine și și-a încrucișat mâinile pe piept. 

— Ce naiba a fost asta? 

— Se dădea la tine! am spus ridicându-mi o 
mână. 

M-a privit șocat și încerca să gesticuleze cu o 
mână. 

— Pentru că m-a îmbrățișat? 

— Nu, pentru felul în care te-a îmbrățișat. 

A clipit de câteva ori, reacționând de parcă abe- 
rez, și şi-a lăsat mâna pe braț. 

— Eşti geloasă pe Monique? 

— Nu am motive să fiu? am contracarat. 

A început să râdă și m-a tras în brațele lui. Și-a 
împreunat mâinile pe spatele meu și m-a prins în 
capcană. 

— E una dintre cele mai vechi prietene ale mele. 
Nu ai niciun motiv să te îngrijorezi. 

— De ce nu? M-ai făcut să cred că Priscilla e o 
târfă şi că e amanta ta. 

M-a privit atent, apoi a oftat adânc. 

— Poate tu crezi că nu trebuie să mă îngrijorez, 
dar fosila aia are alte planuri. 

Un mușchi s-a mișcat pe chipului și am știut că 
am spus o prostie. E prea devreme să încerc să îi 
deschid ochii în privinţa decrepitului, dar m-a luat 
gura pe dinainte. 

— Nu îl amesteca pe bunicul meu în gelozia ta 
stupidă. 

Mi-a dat drumul și s-a îndreptat spre birou, 
aşezându-se pe scaun. 

— De ce nu? Mă urăște și e mai mult decât 
evident că a adus-o pe ea ca să ne despartă. Vrea ca 
inelul meu să fie pe degetul ei. 

— Vorbeşti prostii, a bombănit. 

Am pufnit în râs și m-am apropiat de el. 

— Serios? Atunci de ce a adus-o aici, după ce 
m-ai cerut de nevastă? 

Nu a spus nimic și a început să se uite în laptopul 
său. 

— Nu ştiu de ce, dar relicva... 

Privirea urâtă pe care mi-a aruncat-o m-a făcut 
să îmi înghit cuvintele urâte. 

— Bunicul tău mă urăște. Și încearcă să ne des- 
partă folosindu-se de orice mijloace. 

— Cred că e timpul să pleci, a spus pe un ton 
serios. 

Nici dacă mi-ar fi înfipt un cuţit în inimă nu m-ar 
fi afectat atât de tare. Am dezaprobat ușor din cap, 
încercând să mă lupt cu lacrimile. 

— Ştiu că îl iubeşti, dar trebuie să îţi deschizi 
ochii înainte să fie prea târziu. 

A început să își miște degetele pe tastatură fără 
să se uite la mine. Am tras aer în piept și am ieșit din 
biroul lui plângând, până am ajuns în lift. 

— Bună dimineaţa, rază de soare. 

Am zâmbit şi am intrat în biroul meu, cu Parker 
pe urmele mele. Avea deja tableta deschisă și își 
aranja ochelarii pe nas când mi-am lăsat geanta pe 
birou. 

— Ai vreun motiv să fii atât de fericit la ora asta? 

Roșcatul a zâmbit larg și ochii lui negri mă 
priveau jucăuși din spatele lentilelor. Pistruii lui îi 
dădeau acea alură sexi care înnebunea fetele. 

— Am avut cel mai grozav sex din ultima lună 
aseară și încă sunt euforic. 

Am luat corespondenţa în mâini și am început 
să citesc expeditorii. 

— Să înțeleg că tu și Diane v-aţi împăcat? 

Nu a fost nevoie de un răspuns verbal ca să aflu 
ce s-a întâmplat. Suspinatul lui urmat de chicotit 
m-au făcut să zâmbesc larg. 

— Dar tu? L-ai lăsat pe soțul tău în chiloţi? 

Am oftat și am lăsat scrisorile pe masă, așezân- 
du-mă pe scaunul meu. 

— Nu e soţul meu. 

— Acum câteva zile aveai altă părere. 

Am oftat și mi-am deschis calculatorul, iar asis- 
tentul meu s-a așezat pe scaunul din fața mea. 

— Ar trebui să iei o hotărâre definitivă. Altfel îi 
dai speranţe false şi îl rănești și pe el și pe tine. 

Am început să îmi citesc emailurile, dar asta 
doar de fațadă pentru că mintea mea era în altă 
parte. 

Nu știu ce să fac cu Ray. Sunt îndrăgostită de el, 
dar îmi e frică să mă implic într-o relaţie cu el. Nu 
vreau să își dea seama cănu mă mai vrea în viaţa lui 
şi să mă alunge. 

— Jess? 

Mi-am ridicat capul și m-am uitat la pistruiatul 
din fața mea. El a oftat şi mi-a întins tableta cu un 
tabel deschis pe ea. 

— Dacă nu vrei să mă bagi în seamă, hai să ne 
apucăm de treabă. 

Am oftat şi am chicotit. Îl iubesc pe Parker pen- 
tru că știe exact ce gândesc și de ce am nevoie. 

— Ai mai primit vreun telefon de la Patricia? 

Parker a început să ia notițe şi a dezaprobat din 
cap. Mi-am fixat privirea în monitor și am oftat. 

— Câteodată chiar o urăsc pe femeia aia. 

Roşcatul a început să râdă și m-a privit ironic. 

— Tu chiar crezi că vrea să fuzioneze cu noi 
după ce i-ai refuzat oferta? Poate că e mătușa ta, dar 
femeia știe când îi este rănit orgoliul. 

Am strâmbat din nas și m-am lăsat pe spătarul 
scaunului, încrucișându-mi mâinile la piept. 

— Nu i-am refuzat oferta. 

— Zău? Şi cum numeşti tu faptul că ţi-a oferit 
postul de vicepreședinte al companiei ei internaţio- 
nale, care e pe același loc cu compania asta, şi tu ai 
refuzat? 

Mi-am mușcat buza de jos ca să nu Îl înjur și ela 
început să râdă. 

— Ştii că unele topuri clasează RED deasupra lui 
Vogue? 

Am început să îmi frec fruntea cu degetele și mi 
se părea atât de incomodă conversaţia asta. 

— Şi acum RED vrea să... 

— Da, bine, gata. La naiba! Ştiu că e grozavă și 
mătușa mea e cea mai tare. Dar ce vrei să fac acum? 

— Să renunți și să mergem la RED? 

Deci asta voia ticălosul mereu. Nu îi plăcea atât 
de mult aici, mai ales ca ceilalți nu prea îi acordau 
încredere. Şi o iubeşte pe Patty de când a cunoscut la 
ultima Gală Miller. 

Am pufnit în râs și l-am privit amuzată pe prie- 
tenul meu. 

— Îţi dai seama că, dacă mergem la RED, Patty o 
să ne pună să deschidem scrisori şi să lipim timbre 
pentru câţiva ani, nu? 

— Poate pe tine, iubire. Eu o să o cuceresc. 

Am început să râd și mi-l imaginam pe roșcat 
alergând după fundul Cruellei și implorând-o să îl 
promoveze. 

— Partea proastă e că nu poţi să fii asistentul ei. 

Bărbatul s-a îmbufnat imediat și a lăsat tableta 
pe masă. 

— Da, ştiu. Ticăloasa de Lily e mâna ei dreaptă și 
nici cu buldozerul nu pot să o iau de acolo. 

— Lily e grozavă și nu cred că ești în stare să îi 
faci față lui Patty așa cum îi face ea. 

Înainte ca el să mai spună ceva, uşa s-a deschis 
şi Dexter Winston și-a făcut apariţia, împreună cu un 
buchet imens de flori. Parker și-a dat ochii peste cap 
şi se abținea cu greu să spună niște cuvinte urâte. 

— Bună, frumoaso! 

Am tras aer în piept și am zâmbit suav, ridicân- 
du-mă în picioare. 

Șeful departamentului de management se 
apropie de mine cu zâmbetul pe buze. Mi-a întins 

buchetul și m-am trezit zâmbind cu gura până la 
urechi. 

— Cu ce ocazie? 

— O femeie frumoasă merită să primească flori 
în fiecare zi. 

L-am privit atentă și m-a luat prin surprindere 
când și-a pus buzele peste ale mele. Am clipit uimită 
și creierul meu s-a blocat pentru câteva secunde. 

— la-ţi labele de pe ea! 

Când i-am auzit vocea, m-am dat imediat un pas 
înapoi și mi-am Întors capul spre ușă. L-am văzut pe 
Ray nervos, zbârlit și absolut superb. 

Acum chiar că nu e o situație plăcută deloc. 
Ray a înaintat în birou și a trântit ușa în spatele lui, 
făcându-mă să tresar. 

— Cine eşti tu? 

— Sunt soțul ei. Tu cine naiba ești și de ce îţi pui 
mâinile pe ea? 

Dexter și-a întors capul spre mine și am simțit 
cum obrajii mei iau foc. 

— Te-ai căsătorit? 

— Nu, a fost primul lucru care mi-a trecut prin 
cap. 

Cuvintele mele au sunat ca o pocnitură de bici 
și toți cei trei bărbaţi mă priveau. Dexter confuz, 
Parker amuzat, iar Ray, ei bine, Ray mai are puțin și 
mă strânge de gât, apoi mă aruncă pe geam. 

— Atunci cine e el şi de ce susține că e soțul tău? 

L-am privit pe Ray, iar el pe mine. Habar nu am 
ce să fac sau ce să spun. Nu vreau să îl rănesc pe 
el, dar nici nu vreau să cad într-o capcană și să mă 
rănesc singură. 

— Se pare că sunt un nimeni. 

S-a întors pe călcâie și a plecat înainte să pot 
spune ceva. Inima mea s-a oprit pentru câteva clipe 
şi am simţit mâinile lui Parker pe umerii mei. 

— Avem treabă, Winston, așa că ieşi afară, a 
început asistentul meu. 

— Ascultă, nevăstuică nu mă... 

— Dexter, te rog! 

Rugămintea mea a fost de ajuns ca să îl facă să 
tacă. Vocea îmi tremură și simt și mâinile roșcatului 
tremurând. Sau poate sunt umerii mei care tremură. 

Când ușa s-a închis, Parker m-a întors cu faţa la 
el şi m-a bătut uşor pe obraz. 

— Dacă chiar îl vrei, trebuie să te duci după el, 
acum. 


kkk 


— Ce faci? 

Şi-a pus bluza din mână în geantă și a zâmbit 
ironic. 

— Ce ți se pare că fac? Mă car de aici. 

Mi-am scăpat geanta pe podea și m-am repezit 
la el. Și-a pus o mâna în fața mea şi m-a oprit. 

— Păstrează-ți scuzele pentru tine, păpușă! Nu 
am nevoie de ele. Mi-ai arătat cine sunt pentru tine. 

A tras fermoarul gențţii și a pus-o pe umărul lui, 
iar eu deja începusem să mă panichez. Fiori reci au 
pus stăpânire pe corpul meu și îmi simt inima în gât, 
fiind incapabilă să scot vreun cuvânt. 

— Îmi pare rău că ţi-ai pierdut timpul cu mine. 

A înconjurat canapeaua și s-a îndreptat spre 
ușă. M-am întors și l-am prins de geantă, reușind să 
o dau jos de pe umărul său. Am lăsat-o pe podea, iar 
brunetul s-a întors cu fața la mine, oftând. 

— Nu am timp de jocuri, Jessica. 

— Nu poţi să pleci. 

A zâmbit și şi-a încrucișat mâinile la piept, pri- 
vindu-mă ironic. 

— De ce nu? 

— Pentru că... 

A făcut un pas spre mine, iar zâmbetul lui s-a 
lărgit. 

— De ce nu pot să plec, Jessica? Ar avea cine să 
te consoleze, scumpo. 

— Te iubesc, prostule! Eşti singurul de care am 
nevoie. 

Ne-am privit amândoi câteva clipe, apoi m-am 
aruncat în braţele lui și l-am sărutat. M-a strâns la 
pieptul lui și m-a ridicat, ţinându-și mâna sub fundul 
meu. Mi-am încolăcit picioarele în jurul taliei sale 
şi mi-am deschis gura permițându-i limbii lui să se 
unească cu a mea. 

A început să se miște și nici măcar nu mi-am 
dat seama că am ajuns în camera mea până când nu 
m-a trântit pe pat. Am gemut când am simțit răceala 
materialului pe pielea mea caldă. Brunetul și-a dat 
tricoul jos și mi s-a tăiat respiraţia când i-am văzut 
corpul. 

— Nu mai poţi să dai înapoi. 

Am dezaprobat frenetic din cap şi l-am tras 
peste mine. 

— Nu vreau să dau înapoi. 

Mâinile lui mi-au rupt cămașa într-o secundă 
şi am auzit câțiva nasturi rostogolindu-se pe podea. 
Când m-a sărutat, am suspinat și i-am prins capul 
între mâinile mele, trăgându-l mai aproape de mine. 

Mâinile i-au alunecat pe sânii mei și i-a eliberat din 
strânsoarea sutienului. Fiorii îmi invadau fiecare 
centimetru din trup și am gemut puternic când de- 
petele lui s-au închis peste sfârcurile mele. 

Am scăpat amândoi de hainele care le mai aveam 
pe noi. Eu de ale lui, el de ale mele. Când s-a lipit de 
mine complet gol și fierbinte, mi s-a oprit respiraţia. 

Gura sa a coborât pe sfârcurile mele și strân- 
geam cearșaful de sub mine în pumni simțind noile 
senzații punând stăpânire pe mine. Limba lui îmi 
mângâia sfârcurile, iar eu înghițeam în sec, muş- 
cându-mi buza ca să nu ţip. Îmi arcuiam spatele, 
împingându-mi sânul mai tare în gura lui. 

Una din mâinile sale a coborât mai jos și degetul 
său a intrat în mine. Am strigat de plăcere când a 
început să îl miște și am simţit că îmi pierd minţile 
de plăcere. 

— Eşti a mea. 

Am dat din cap pentru că nu eram în stare să 
articulez vreun cuvânt. 

— Spune-o! 

Am înghiţit saliva care parcă mă sugruma și 
mi-am deschis ochii. 

— Spune că ești a mea, Jessica! 

Mi-am trecut limba peste buza de jos şi l-am 
privit. 

— Sunt a ta, Ray! Doar a ta! 

Şi-a retras degetul din mine și i-am simțit erecţia 
împungându-mă. 

— Să nu uiţi asta niciodată, scumpo! 

Am icnit când m-a pătruns și mi-am înfipt 
unghiile în spatele lui. A împins ușor până când a 

182 


Volumul 2 Șantajul iubirii 


intrat complet în mine, iar eu am rămas fără aer. M-a 
cuprins în braţele lui şi m-a sărutat ușor pe frunte, în 
timp ce eu mă chinuiam să respir. 

— Relaxează-te! a șoptit. 

Respirația mea își revenea și durerea înțepă- 
toare devenea parcă mai suportabilă. M-am uitat în 
ochii lui și am putut să văd dragostea din ei. 

Brațul lui a alunecat pe talia mea și m-a ridicat 
uşor, în timp ce buzele lui mi se jucau pe pielea 
gâtului. 

— Nu o să te rănesc niciodată, iubito! 

A început să se miște ușor și puteam să îl simt 
pulsând în interiorul meu. Durerea a dispărut com- 
plet, iar plăcerea care i-a luat locul era de nedescris. 
Ray a încercat să îşi controleze mișcările, dar când 
mi-am ridicat soldurile şi-a pierdut controlul. 

Încercam să ţin pasul cu el şi cu ritmul său, dar 
eram depăşită de situație. Îl strângeam între coap- 
sele mele, iar gemetele noastre se întrepătrundeau. 
Mâinile mele îi mângâiau spatele și îmi simțeam 
degetele tremurând. 

Spasmele au explodat în corpul meu și am simţit 
pentru prima oară orgasmul. Geamătul meu adânc a 
răsunat în cameră și capul mi-a căzut greu pe pernă. 
Ray a terminat și el câteva clipe mai târziu, apoi şi-a 
lăsat corpul peste al meu. 

Ne uitam unul în ochii celuilalt și zâmbeam. Mi-a 
înlăturat o şuviță de pe obraz și m-a sărutat uşor pe 
vârful nasului. 

— Te iubesc, scorpie mică! 

Nu m-am putut abţine și mi-am ascuns capul în 
curbura gâtului său, plângând. 

Îmi ţineam mâna dreaptă sprijinită pe tocul uşii 
şi îl priveam pe iubitul meu care ţinea în mână un 
buchet imens de trandafiri roșii şi se uita la mine cu 
ochi de cățeluș implorându-mă să îl iert. 

M-am sprijinit pe celălalt picior și mi-am ridicat 
sprâncenele, așteptând ca el să spună ceva. 

— Îmi pare rău! 

Mi-am lipit umărul de tocul ușii și mi-am pus 
mâinile în sân, privindu-l sceptică. 

A oftat adânc și a lăsat buchetul mai jos, ţinân- 
du-l într-o singură mână. 

— Nu ar fi trebuit să te las să pleci. 

Am tușit forțat, iar el s-a strâmbat și şi-a dat 
ochii peste cap. 

— Bine, am fost un măgar că te-am dat afară. Îmi 
cer scuze pentru asta. Acum pot să intru? 

— Nu. 

M-a privit surprins de parcă l-aș fi pocnit. Mi-am 
mușcat buza de jos pentru că mă abţineam cu greu 
să râd de reacţiile lui. 

— Trebuie să mă pun în genunchi și să cer 
iertare? 

Am analizat ideea asta câteva secunde și îmi 


surâdea să îl văd în genunchi pe mândrul Jaxon King, 
184 


Volumul 2 Șantajul iubirii 


cerându-mi iertare și încercând să mă convingă să 
renunţ la atitudinea arogantă. 

— Nu mă pun în genunchi. 

Am ridicat din umeri şi mi-am pus mâna pe ușă, 
încercând să o închid. 

— Bine, fie! a spus înfrânt. La naiba cu tine și 
mândria ta tâmpită! 

Brunetul a oftat și a murmurat câteva înjurături, 
iar eu am scăpat un chicotit. Privirea lui de gheață 
m-a făcut să transform chicotitul în tușit și mi-am 
strâns buzele ca să nu râd mai tare. 

Logodnicul meu a mutat buchetul de trandafiri 
în cealaltă mână și s-a pus într-un genunchi. Privirea 
lui pe jumătate arogantă și pe jumătate exasperată 
era demnă de camera de filmat. 

— Îmi pare rău că am fost un ticălos fără inimă 
şi un nemernic. Te rog, iartă-mă, ca să pot intra în 
apartament și să pot face sex cu tine! 

Am tras aer în piept, m-am întins după buchetul 
de trandafiri și apoi l-am privit amuzată. 

— Cu toate că trandafirii sunt cea mai mare 
slăbiciune a mea, răspunsul e nu. Dar mulţumesc 
pentru spectacol. 

I-am închis ușa în nas, dar nu înainte de a me- 
mora reacția lui şocată. Am încuiat ușa ca să mă asi- 
gur că nu intră cu forța și m-am sprijinit cu spatele 
de ea, strângând la piept buchetul. 

Nu a durat decât câteva secunde până când 
pumnul lui s-a lovit de ușă și m-a făcut să tresar. 

— Eşti o ticăloasă! 

Am Început să râd și am mângâiat petalele unui 
trandafir. 

— Da, păi stau cu sora ta și Priscilla e cumnata 
mea. Poţi să tragi și tu concluziile. 

— Deschide ușa! a spus lovind din nou ușa cu 
pumnul. 

— Nu! 

I-am auzit oftatul puternic și îmi venea să des- 
chid ușa și să îl iau în braţe. 

— Savannah, mâine e gala. Trebuie să mergem 
împreună! a încercat să mă înduplece. 

— O să ne vedem acolo. 

A mai trântit câteva lovituri în ușă și m-am des- 
prins de ea. 

— Eşti tâmpită? Deschide naibii ușa! 

Am început să râd cu putere și am văzut clanța 
rotindu-se, în încercarea lui de a forța ușa. 

— Încă nu eşti iertat, Jaxon. Dacă eşti băiat cu- 
minte, s-ar putea să te iert până mâine. 

— Îţi baţi joc de mine? Savannah, nu am timp de 
prostiile tale. 

— De ce? Monique te solicită prea tare? l-am 
tachinat. 

Am auzit o lovitură mai ușoară și nu pot decât să 
mă gândesc că și-a pus fruntea pe ușă. 

— Te credeam mai matură, iubito! 

Am strâns și mai tare buchetul la piept și mi-am 
ascuns nasul în trandafiri. 


— Te iubesc, afurisito! 

M-am uitat la ușă și nu am mai auzit nimic. Cu 
siguranță plecase și o să se ducă la individa aia ener- 
vantă şi superbă. 

M-am Îndepărtat de ușă, am luat vază de sticlă 
de pe măsuţa de cafea şi am dus-o la bucătărie. În 
timp ce o umpleam cu apă mă gândeam la Monique 
şi la ticălosul ăla de Derek Black. Nu știu cât de mult 
pot să mă mai apăr de atacurile lui. 

Am pus buchetul în vază și am început să aran- 
jez florile absentă. 

Nu o să înțeleg niciodată de are această aversi- 
une față de mine. 

— Sunt pentru mine? 

Am tresărit când am văzut-o pe Jess în faţa mea 
şi am scos și un țipăt. Blondina avea părul ciufulit şi 
mă privea surprinsă. 

— Ştiu că sunt ciufulită, dar nu cred că sunt atât 
de urâtă. 

Am început să râd și mi-am luat vaza, îndrep- 
tându-mă spre living. 

— Nu, nu sunt pentru tine, sunt ai mei. Şi nu 
ești urâtă, doar că eram pierdută în gânduri și m-ai 
speriat. 

A chicotit și a început să mă urmărească. Am 
lăsat vaza pe masa de sticlă, iar prietena mea s-a 
aşezat pe canapea, zâmbind cu gura până la urechi. 

— Credeam că Ray e la cafenea. 

Blondina m-a privit inocentă și l-a luat în brațe 
pe Domnul Mustăţi care se plimba printre picioarele 


noastre. 

— E la cafenea. 

Mi-am pus mâinile în sân şi am zâmbit, privind-o 
sceptică. 

— Şi atunci de ce ești ciufulită și fericită în mij- 
locul zilei? 

A început să mângâie blana motanului și zâmbe- 
tul ei a devenit larg. 

— A venit acasă pentru că îi era foame. 

Şi sunt convinsă că nu îi era foame de mâncare. 

— Ăştia sunt de la fratele meu? 

Am dat din cap şi mi-am întors automat capul 
spre buchetul care trona în sufragerie. 

Jess a fluierat, iar eu am oftat. M-am așezat în fo- 
toliul din partea cealaltă și mi-am sprijinit picioarele 
pe braţele fotoliului. 

— Care e păcatul lui? 

Mi-am trecut o mână prin păr şi mi-am auzit 
motanul mieunând. A coborât în braţele prietenei 
mele și a sărit pe picioarele mele. 

— Nici măcar nu știu de unde să încep, am spus 
cu un oftat. 

Am început să mângâi blana motanului, iar el a 
început să toarcă. 

— Bunicul tău a adus-o la barou pe Monique 
Martinez. 

— Monique s-a întors? Nu am mai văzut-o de o 
grămadă de ani. 

Entuziasmul din vocea blondinei mă agasează și 


mai tare și l-am ciupit ușor pe motan de urechi. 

— Mda, păi e superbă și îndrăgostită de fratele 
tău. Și bunicul tău știe asta. 

Jess m-a privit cu atenţie și apoi am auzit-o 
oftând. 

— Ştiu că bunicul meu e cam nebun, dar nu cred 
că e în stare să folosească o biată copilă ca să îţi facă 
ție rău. 

Am pufnit în râs şi i-am atins de câteva ori nasul 
grăsanului care torcea. 

— Crede-mă, nu e deloc o copilă. Mai ales după 
privirea pe care mi-a aruncat-o când a plecat. 

— Sav, poate... 

— Uite, am înțeles că e prietena voastră din 
copilărie și că nu ați văzut-o de mult. Dar e și fiica 
asociatului bunicului tău. 

— Nepoată, m-a corectat. 

Am făcut un gest vag în aer și mi-am dat ochii 
peste cap. 

— Ideea e ca dinozaurul ăla enervant o cunoaște 
și o apreciază. Ea are sânge albastru și eu sunt va- 
gaboanda. O să i-o bage pe gât lui Jaxon și nu o să 
dureze mult până o să mă scoată din viaţa lui. 

— Eşti cam paranoică. Ești logodită cu el și asta 
nu se poate rupe așa uşor. 

Am început să râd și m-am întors ca să o privesc. 

— Serios? Am rupt o dată logodna. 

— Pentru că ai fost tu proastă. Dar Jax s-a întors 
și ţi-a spus că te iubește. Chiar dacă bunicul și-ar dori 
să o vadă pe Monique în locul tău, asta nu înseamnă 


că fratele meu o să îl asculte. 

— Când i-am spus teoria mea cu noua lui elevă 
m-a dat afară. 

Jess a deschis gura, dar a închis-o rapid înapoi. 
Am zâmbit și am continuat să îl mângâi pe motanul 
meu. 

— Asta ziceam şi eu, blondo! 

Niciuna dintre noi nu a mai spus nimic câteva 
clipe bune. Am oftat adânc și mi-am lăsat capul pe 
celălalt braț al fotoliului. 

— Simt că o să cedez foarte curând. Nu ştiu cât o 
să mai pot face față atacurilor din partea dinozauru- 
lui, la schimbările de atitudine ale lui Jaxon şi, colac 
peste pupăză, trebuie să mă feresc și de Malcom. 

L-am luat pe Domnul Mustăţi de lăbuţe și l-am 
ridicat, simțindu-i greutatea pe abdomen. 

— Orice s-ar întâmpla o să fiu mereu aproape 
de tine. 

— Uneori am impresia că ăsta e cel mai mare 
păcat al meu. 

Jess a început să râdă și apoi a aruncat cu o pernă 
în mine. Motanul s-a speriat și a sărit pe podea. 

— Sunt cel mai bun lucru din viaţa ta, tâmpito! 

Am început amândouă să râdem și mi-am dat 
capul pe spate, privind tavanul. 

Uneori mi-ar plăcea să trăiesc într-o bulă, 
singură. 

— Ai vreun motiv întemeiat pentru care mă 
urmărești? 

Îmi puneam cercelul în ureche şi o priveam 
pe sora mea vitregă în oglindă. Stă sprijinită de 
marginea patului meu cu ochii în podea, parcă prea 
liniștită. E deja pregătită pentru eveniment și chiar 
nu înțeleg de ce e aici și nu îl bate la cap pe Liam. 

— Vreau să stau cu tine. 

M-am oprit înainte să îmi pun și al doilea cercel 
şi am privit-o atentă în oglindă. Continuă să pri- 
vească podeaua și se joacă cu vârful pantofului pe ea. 

Mi-am pus cercelul, mi-am dat părul pe spate şi 
m-am întors cu fața la ea. 

— Ce s-a întâmplat? 

— M-am despărțit de Liam. 

Am privit-o surprinsă și m-am sprijinit de masa 
de machiaj, prinzând suprafața lemnoasă cu ambele 
mâini. Violet continuă să își țină privirea în jos și am 
putut să îi văd lacrimile prelingându-i-se pe obraji. 

Vestea asta m-a luat complet prin surprindere, 
mai ales ca Liam o adora pe ființa asta. Poate că eu 
şi Violet am avut o relaţie ciudată și plină de lovituri 
sub centură, dar mereu am susținut relația dintre ea 
şi prietenul meu. 

— De ce? 

— Din cauza ta! a spus simplu. 

Cred că dacă m-ar fi pocnit, aș fi fost mai puţin 
surprinsă. Şi-a ridicat capul și mă aşteptam la o 

privire încărcată de ură şi mii de cuțite cu care ar fi 
vrut să mă străpungă. Însă am avut parte de o privire 
tristă. 

Și-a dat ochii peste cap și a oftat adânc, încruci- 
şându-și mâinile la piept. 

— Am fost mai mult decât şocată de sarcina ta și 
am început să vorbesc lucruri fără sens. Şi mi-a spus 
că te-ai prefăcut mereu că ești cea mai mare târfă 
a orașului și că ar trebui să am grijă cum vorbesc 
despre tine în prezenţa lui. 

— Violet... 

— Şi apoi am început să ne certăm și mi-a spus 
că sunt o căţea egoistă și că nu te cunosc. 

Nu s-a mai abținut și lacrimile au început să i se 
prelingă pe obrajii. Și strâns buzele, încercând să nu 
suspine. 

— Mi-a spus că nu mai sunt cea de care s-a 
îndrăgostit și ar fi mai bine să o luăm pe drumuri 
separate. 

Am oftat și m-am apropiat de ea, deschizân- 
du-mi brațele. M-a lăsat să o strâng la piept și şi-a 
lăsat capul pe umărul meu. 

O mângâiam ușor pe spate, în timp ce ea conti- 
nua să plângă, suspinând. 

— Îmi pare rău că am fost aşa răutăcioasă cu 
tine. Ar fi trebuit să fiu o soră mai bună. 

Mi-am pus mâna pe umerii ei și am privit-o în 
ochi. 

— Hei! şi eu ar fi trebuit să fiu o soră mai bună. 
În schimb, am intrat în jocul tău copilăresc şi mi-a 
plăcut să mă cert cu tine. 

A râs câteva secunde, apoi și-a umezit buzele. 

— Dacă nu am putut fi o soră bună, o să încerc 
să fiu o mătuşă bună. 

Şi-a coborât privirea spre abdomenul meu care 
începea deja să se rotunjească. 

— Da, păi cu tine și Savannah, cred că bebelușul 
va fi traumatizat încă din primele minute de viaţă. 

Ochii surorii mele s-au mărit și s-a dat un pas în 
spate, privindu-mă şocată. 

— Lloyd e leul care a mâncat căprioara? 

Am început să râd cu putere când i-am auzit 
cuvintele. Nu m-am gândit niciodată la noi doi în 
această ipostază, dar trebuie să recunosc că Violet e 
cea mai trăsnită fată pe care am întâlnit-o. 

— De ce sunteți atât de siguri că e Lloyd? 

— Pentru că Ray e aici de patru săptămâni și 
ești gravidă de șapte? Şi poate pentru că mereu ai 
avut o pasiune pentru Lloyd? 

— Atât de previzibilă? 

A aprobat din cap și și-a șters lacrimile, 
zâmbindu-mi. 

— De ce nu ești împreună cu el și cu o cărămidă 
pe deget? 

Am zâmbit și am pufnit în râs. 

— Pentru că are aceeași părere despre mine pe 
care ai avut-o și tu până azi. Şi când i-am spus că sunt 
însărcinată, m-a dat afară. 

Violet m-a privit cu gura căscată, iar eu m-am 
întors cu fața la oglindă, aranjându-mi părul. Sora 
mea s-a apropiat de mine şi a început să își retușeze 
machiajul. 

— Te rog, spune-mi că ai de gând să îl torturezi 
pe nemernic. 

Am chicotit și mi-am mângâiat câteva clipe 
abdomenul. 

— M-am săturat să alerg după Lloyd Evans și să 
mă aleg cu insultele. Pot să mă descurc și singură, nu 
am nevoie de un bărbat ca să mă ţină de mână. 

Femeia m-a aprobat și a suspinat. 

— Tu ce ai de gând să faci cu Liam? 

A luat una din pensulele mele și și-a plimbat-o 
ușor pe obraji. 

— Plec din oraș. 

Mi-am ridicat ambele sprâncene, vestea ei luân- 
du-mă complet prin surprindere. 

— Am primit o bursă și o să plec un an în Londra. 
Aşa o să pot să îmi fac ordine în idei. 

— Şi Liam? 

S-a privit în oglindă și și-a închis ochii, probabil 
încercând să se abțină să plângă. 

— El şi-a făcut deja ordine în viaţa lui. Şi eu fac 
parte din ceea ce vrea să arunce la gunoi. 

Am oftat și am privit-o. Chiar dacă inima ei se 
rupea în bucăţi, încerca să își păstreze demnitatea. 
Și trebuie să spun că o admiram pentru asta. Nu se 
duce în genunchi la Liam să îl implore să o ierte sau 
să o accepte înapoi. 

— Trebuie să recunosc că sunt cel mai bun. 

Mi-am dat ochii peste cap, fără să fiu impresio- 
nată de mândria excesivă a lui Craine. 

— Dacă nu aş fi fost eu, nici măcar nu am fi avut 
sala asta. 

Şi-a înghițit lauda după câteva secunde și am 
chicotit. M-am îndepărtat de el înainte să îi mai 

ascult și alte aberaţii și m-am apropiat de mama, 
care discuta intens cu Mark. 

— lubito, totul e perfect. Exact cum am știut că 
o să iasă. 

Am zâmbit și am lăsat-o pe mama să mă sărute 
pe obraz, iar Mark a aprobat din cap și mi-a oferit un 
zâmbet sincer. 

— Crezi că fântâna de șampanie e prea mult? 

Bărbatul s-a uitat în spatele lui, apoi a pufnit în 
râs. 

— Scumpo, sărbătorim împlinirile lui Grant 
Miller o dată pe an. Ne putem permite puțină extra- 
vaganță măcar acum. 

Am zâmbit și am aprobat din cap, amintindu-mi 
de tatăl meu. Oare ce ar spune dacă ar fi aici? Ar fi 
dezamăgit de mine și de viața mea? De faptul că sunt 
însărcinată și tatăl copilului meu nici măcar nu mă 
vrea lângă el? 

— Bună seara. 

Am tresărit când i-am auzit vocea și l-am simţit 
în spatele meu. Am înghiţit în sec și am văzut zâmbe- 
tul de pe buzele mamei, înainte să îl privească pe el. 

— Mă bucur că ai putut să vii, Lloyd! 

— Nu aș fi ratat asta pentru nimic în lume, Meg. 
Arăţi minunat! 

A trecut pe lângă mine și a sărutat-o pe mama 
pe obraz, atingându-mă pe umărul dezgolit. Toate 
simțurile mele s-au activat și mi-am simţit pielea 
înfiorându-se. 

— Putem vorbi puţin? 

Mi-am dat seama că vorbea cu mine pentru că 
i-am simţit respirația atingându-mi urechea și am 

văzut privirile lui Mark și a mamei aţintite asupra 
mea. Și am văzut și zâmbetele lor largi. 

Mi-am luat inima în dinţi și m-am întors cu fața 
la el, cu respiraţia întretăiată. Părul lui e, ca de obicei, 
perfect aranjat și ochii lui mă privesc intens. Aș vrea 
să mor în braţele lui chiar acum. 

— Lucruri personale sau de afaceri? 

— Personale. 

Un zâmbet ironic mi s-a așternut pe buze. 

— Desigur că nu. 

A pufnit iritat și i-am putut vedea maxilarul 
încleștându-i-se. 

— Dar dacă vrei să vorbim despre afaceri, știi 
numărul secretarei mele. 

M-am uitat cu atenţie la el şi cred că se abținea cu 
greu să facă ceva necugetat. Dar așa-zisa lui furie nu 
a rezistat decât câteva secunde și apoi mi-a zâmbit. 

— Ne scuzați, le-a spus celor din jurul nostru. 

M-a apucat de braţ și a început să mă tragă după 
el, sau mai bine zis să mă târască de parcă aș fi fost 
un sac de cartofi. 

A deschis uşile duble ale balconului și m-a 
tras după el pe scările de piatră, intrând în grădina 
localului. 

— Ştii că aș putea să te dau în judecată pentru 
asta, nu? Pot să obţin chiar și un ordin de restricţie. 

— Ştim amândoi că îți dorești exact opusul, a 
mârâit. 

S-a oprit lângă tufele cu trandafiri și mi-a elibe- 
rat brațul. Am început să îl masez cu grijă pentru că 
animalul mă strânsese destul de tare. 

— Te-am rănit? 

Mă privea îngrijorat și nu ştia dacă să mă atingă 
sau nu. 

— În mai multe moduri decât îți dai seama, l-am 
atacat. 

M-a privit câteva secunde, apoi a oftat adânc și 
și-a trecut o mâna prin păr. 

— Ce mai vrei de la mine, Lloyd? Credeam că ai 
fost foarte clar când ne-am văzut ultima oară. 

Liniște. 

— Ce, ai auzit că Priscilla cu care te-ai culcat 
până acum e de fapt o fată bună? 

Şi-a întors capul și a strâmbat din buze, făcân- 
du-mă să râd. 

— Deci asta era! Savannah ţi-a spus că totul e o 
minciună și probabil ţi-a spus și că ar trebui să vii la 
mine. Şi tu, pentru că ești un frate bun și ascultător, 
ai făcut asta. 

Mușchii feţei i s-au tensionat şi am zâmbit. 

— Ai venit să afli dacă e adevărat? Să te convingi 
că ești un ticălos care se lasă înșelat de aparenţe? 
Credeam că la drept va învaţă să judecați după fapte. 

— Și mi-ai oferit fapte din plin. Nu poţi să spui 
că nu m-ai păcălit. 

M-am dat un pas în spate și m-am abținut cu 
greu să îmi lipesc palma de obrazul lui. 

— Dacă nu ai fi fost atât de orb, ai fi văzut 
semnele. 

M-a privit furios, la fel îl priveam și eu. Eram ca 
doi rivali care se pregătesc să se lovească în ringul 
de box. 

— Dacă ai fi fost fată deșteaptă, ai fi știut să mă 
prinzi în capcană încă de la început. Ai păcălit un 

oraș întreg, dar nu ai fost în stare să mă păcălești pe 
mine? 

Zâmbetul lui arogant îmi făcea palmele să tran- 
spire şi, oricât de mult îmi venea să ripostez, trebuia 
să îmi păstrez calmul. 

— Sunt însărcinată cu copilul tău. Deci cred că 
te-am prins în capcană destul de bine. 

Ochii lui s-au întunecat și a făcut un pas spre 
mine, iar eu am făcut un pas înapoi. 

— Asta ai vrut de la început? 

Inima mea bătea cu putere și parcă o simțeam 
în gât. Am tras aer în piept, încercând să găsesc ceva 
de care să mă agăţ. Dar el era furios și nu știam cum 
să îl calmez. 

— Nu. Nu am plănuit niciodată să rămân însăr- 
cinată, dar s-a întâmplat. Și tu știi perfect că ai fost 
singurul. Și când am fost speriată și am avut nevoie 
de tine, m-ai insultat și m-ai dat afară. 

Şi-a strâns buzele și și-a pus mâinile în buzunare. 

— Nu ai niciun drept să vii și să îmi ceri soco- 
teală sau să mă condamni pentru sarcină. E nevoie 
de doi ca să concepi un copil şi nu e doar vina mea. 

— Nu te învinuiesc pentru sarcină. 

Ei bine, asta era o surpriză. Nu mă aşteptam să 
spună asta. Nici nu mă aşteptam să avem conversaţia 
asta. 

— Atunci despre ce vorbim acum? Ce vrei de la 
mine, Lloyd? 

— Te vreau pe tine. 

Oare dacă m-ar fi lovit aş fi fost la fel de uimită? 
Sau năucită? 

Brunetul a inspirat adânc şi s-a apropiat de 
mine. De data asta, nu m-am mai dat în spate. L-am 
lăsat să îmi ia mâinile în ale lui și l-am privit în ochi. 

— M-ai dat peste cap din prima clipă în care 
te-am văzut. Te-am vrut în patul meu și, când în sfâr- 
şit te-am avut, nu am putut să mă mai satur de tine. 
Ştiu că ai fost doar a mea pentru că am pus detectivul 
lui Braden pe urmele tale tot timpul. 

A început să râdă, probabil amuzat de ochii mei 
cât cepele și de gura mea căscată. 

— Am securizat toată casa pentru bebeluș, am 
cumpărat până și pătuț și scutece. Casa mea e pre- 
gătită pentru tine și copilul nostru. Eu sunt pregătit 
pentru noi, iubito! 

Am înghiţit în sec și mi-am simţit mâinile tremu- 
rând în ale lui. Lacrimile mele au început să curgă, 
neputând să le mai controlez. 

— Eşti un ticălos, Lloyd Evans! 

Am început să îl lovesc cu pumnii în piept, iar el 
a rămas nemișcat. Sunt sigură că nici măcar nu sim- 
tea loviturile mele, dar aveam nevoie să mă descarc. 

— De ce nu ai putut fi așa de la început? De ce 
a trebuit să fii un ticălos fără inimă şi să mă faci să 
sufăr? M-ai ignorat pentru trei săptămâni de când 
ţi-am spus că sunt gravidă și eu eram acum pregătită 
să merg mai departe. Voiam să îți spun că o să poți 
vedea copilul de câte ori vrei, dar nu și pe mine. 
Voiam să îţi spun să te duci la dracu cu aroganțţa și 
cu mândria ta. 

Mi-am oprit loviturile și respiram greu la pieptul 
lui. Lacrimile încă mi se prelingeau pe obraji și eram 
absolut convinsă că machiajul meu era distrus. 

199 


Ivo Dima Iubiri de neuitat 


— Eşti cel mai mare ticălos și nu mă meriți nici 
pe mine, nici pe copilul nostru, am spus printre 
suspine. 

— Ştiu. 

— Ar trebui să stai singur, într-o peșteră, în 
vârful celui mai mare munte. 

— De acord. 

L-am văzut în genunchi în fața mea, cu un 
zâmbet larg pe buze. Mi-a luat mâna stângă în a lui 
şi mi-a strecurat pe inelar cărămida de care vorbea 
mai devreme sora mea. 

Toate protestele mele au dispărut și toată aten- 
ţia mi-a fost captivată de bijuterie. Diamantul alb e 
înconjurat de pietre strălucitoare mai mici și arăta 
absolut minunat pe degetul meu. 

— Dar te iubesc și nu te vreau pe un munte. Te 
vreau lângă mine, în patul meu, în viața mea. Nu mă 
mai alunga niciodată! 

— Niciodată, iubito! 

S-a ridicat și m-a luat în braţe, sărutându-mă 
cu putere pe buze. I-am înconjurat gâtul cu ambele 
mâini și l-am tras mai aproape de mine, lipindu-mă 
complet de el. 

— Te iubesc, mucoaso. Şi o să te iubesc pentru 
totdeauna și pe tine și pe copiii noștri. 

— Sper, altfel te castrez! l-am ameninţat. 

Am început amândoi să râdem și apoi ne-am 
unit buzele. 

Acum, viața mea începe să fie din ce în ce mai 
aproape de perfecțiune. Mai trebuie doar să am grijă 
de sora și de cumnata mea ca să pot fi liniștită pentru 
totdeauna. 

— Se pare că frăţiorului nostru i-a venit mintea 
la cap. 

Când mi-am întors capul, am văzut-o pe Priscilla 
în braţele fratelui meu, care părea extrem de fericit. 
Bruneta radiază pur și simplu, iar Lloyd are un zâm- 
bet larg pe buze. 

— Ar trebui să zâmbești, puștoaico! 

M-am uitat la Ray și mi-am dat ochii peste cap, 
privindu-l ironică. 

— Încearcă tu să zâmbești când toţi se uită la 
tine ca la un animal de zoo. 

— Păi, data viitoare ia-ți o rochie care are şi 
sutien. 

Da, ştiu că nu ar fi trebuit să o ascult pe Jess şi să 
cumpăr rochia asta. Dar chiar vreau să îl fac pe Jaxon 
să sufere pentru că a fost un ticălos. Şi rochia asta 
chiar o să îl facă să plătească. 

— Sutienul nu mă face fabuloasă. Şi trebuie să 
fiu fabuloasă în seara asta. 

Fratele meu a început să râdă și s-a uitat la mine 
de parcă nu m-ar fi cunoscut. 

— Cine eşti tu și ce ai făcut cu băieţelul din sora 
mea? 

Am pufnit în râs în cel mai neelegant mod și 
brunetul m-a acompaniat. Atrăsesem atenţia asupra 
noastră și mi-am ascuns fața în umărul fratelui meu. 

— Aţi putea să nu mă mai faceţi de râs? 

201 


Ivo Dima Iubiri de neuitat 


Ne-am întors amândoi și l-am văzut pe Lloyd 
Evans în costumul lui scump și cu frizura perfect 
aranjată. Îşi ţine o mâna în buzunarul pantalonilor, 
iar în cealaltă are un pahar de șampanie. 

M-am uitat la Ray, el la mine, apoi am ridicat 
amândoi din umeri și am afișat câte un zâmbet ino- 
cent. Fratele nostru mai mare a oftat și a dezaprobat 
din cap, fără să își șteargă zâmbetul de pe buze. 

— Unde e doamna ta? 

O luminiţă i s-a aprins în ochi și întregul său 
chip s-a înseninat. 

— Circulă. În clipă asta e felicitată de toată 
lumea. 

Am aprobat ușor din cap și m-am uitat prin încă- 
pere, fiind din nou uimită de eleganța și grandoarea 
încăperii. 

— Are şi de ce. A făcut o treabă al naibii de bună. 

Brunetul a aprobat din cap și a făcut un semn 
scurt cu mâna deasupra noastră. S-a uitat la mine și 
a sorbit din paharul lui. 

— O, uite, Braden! E chiar micuța vulpiţă care 
mi-a furat cartea de credit. 

Vocea era inconfundabilă şi, când am văzut 
expresia de amuzament de pe chipul lui Lloyd, eram 
deja convinsă că nu aveam cum să o confund. 

M-am întors încet pe călcâie și mi-am strâns 
buzele, încercând să par cea mai inocentă ființă de 
pe lumea asta. 

Liv arată ca o vedetă într-o rochie verde și mu- 
lată, ce îi scoate în evidență toate formele și pielea ei 
cu un bronz de invidiat. Radiază la braţul lui Braden, 
în timp ce el avea alura unui om de afaceri. 

— Nu mai ţin minte dacă a furat-o pentru o 
nouă pereche de role sau pentru o pereche nouă de 
adidași. 

Am început să râd și am îmbrăţișat-o pe prie- 
tena mea de terapie. Râsul ei mi-a gâdilat urechea și 
i-am simţit mâinile calde pe spatele meu. 

— A fost pentru o pereche de blugi. 

— Da, corect. 

Ne-am privit în ochi și apoi l-am lăsat pe Braden 
să mă îmbrățișeze şi să mă sărute ușor pe obraz. Și 
exact cum mă aşteptam, mi-a ciufulit părul și mi-a 
făcut cu ochiul. 

S-au schimbat atât de multe de când i-am văzut 
ultima oară. Ce știu de la Lloyd e că au doi copii, Liv 
are o carieră de invidiat, iar Braden a sporit renumele 
companiei Ashford Global și a devenit și partener. 

Privindu-i pe cei doi, îmi pot da seama cât de fe- 
riciți sunt, chiar și după atâţia ani de căsnicie. Peste 
câteva săptămâni o să fiu în fața unui altar și o să 
devin soția lui Jaxon. O să pot să fiu și eu ca ei? O să 
fiu la fel de fericită? 

— Hai să facem o plimbare. 

Liv şi-a petrecut braţul în jurul umerilor mei și a 
început să mă împingă spre balconul imens. 

— Cred că avem câteva bârfe de recuperat, nu? 

Am zâmbit și am văzut-o rapid pe Priscilla gesti- 
culând agitată în fața unui bărbat. 

— Cred că tu ai mai multe de povestit decât 
mine. 

Blonda a chicotit și mi-a eliberat umerii, spriji- 
nindu-se de balustrada de piatră. 

— Păi, am doi copii minunați și, înainte să în- 
trebi, sunt cu bunicii lor. 

— Nu am crezut vreodată că Roy Ashford o să 
rateze un eveniment social, am spus chicotind. 

Femeia a început să râdă și şi-a dat părul pe 
spate. 

— Nepoţii lui îl au la degetul mic. Nici măcar în 
companie nu mai e așa implicat. Are vacanțe din ce 
în ce mai dese și, când nu e aici, e în Chicago la Oliver 
şi Julia sau în Dubai sau Dumnezeu mai știe unde. 

— Greșesc cu ceva dacă spun că îl urăsc și că 
vreau viața lui? 

Olivia a început să râdă și m-a privit. 

— Şi eu cam vreau viața lui, mai ales când sunt 
stresată şi chiar am nevoie de o vacanţă. 

— Firma îți dă bătăi de cap? 

A zâmbit și și-a încrucișat mâinile la piept. 

— Nu ştiu ce m-aș face fără Tammy și fără Jonah. 

— Tammy nu a făcut arhitectura, am spus-o 
convinsă de cuvintele mele. 

A zâmbit și şi-a ridicat umerii, privindu-mă 
amuzantă. 

— Ba da. S-a plictisit groaznic în primul ei an 
la informatică și s-a apucat de arhitectură. Acum e 
partenera mea și cred că, dacă nu ar fi fost ea și ideile 
ei geniale, nu am fi ajuns atât de sus. 

— Ai avocat? 

M-a privit câteva clipe și apoi a început să râdă. 

— Lloyd face o treabă bună, dar o să fie șocat 
când o să îi furi slujba de sub nas. 

Am început să râd și m-am sprijinit de balus- 
tradă. Chiar dacă eu şi Liv nu suntem cele mai bune 

prietene, am trecut amândouă prin multe, dar mereu 
ne-am înțeles una pe cealaltă. Lloyd e foarte norocos 
că a stat lângă ea și familia Ashford aproape toată 
viața. 

— Braden mi-a spus de Malcom. 

Zâmbetul meu a dispărut instant și Liv s-a pus 
în fața mea, cu o privire serioasă în ochi și fără niciun 
zâmbet pe buze. 

— De ce nu m-ai sunat? 

Am deschis gura ca să vorbesc, dar mâna ei 
ridicată m-a oprit să pronunt vreun cuvânt. 

— Înainte să pleci înapoi în Boston, mi-ai promis 
că o să mă suni de fiecare dată când o să ai probleme 
și când simți că te întorci la acea stare de depresie. 

— Liv, îmi pare rău, am șoptit. Dar am atât de 
multe pe cap în perioada asta încât am vrut să înlă- 
tur cu totul acea parte a vieții mele. 

— Și cum merge până acum? 

Am oftat și mi-am sprijinit palmele pe piatra din 
spatele meu. 

— Ca naiba! am recunoscut. 

M-am întors și am privit grădina imensă care se 
întindea în fața ochilor mei. 

— Nici măcar nu știu cum să am grijă de mine. 
Îmi e frică de fiecare dată când ies pe stradă şi frica 
se intensifică ori de câte ori sunt însoţită de cineva 
drag mie. Sunt paranoică? 

— E ceva normal, Savannah, m-a liniștit. Malcom 
l-a adus pe Ray la un pas de moarte. 

— Ar fi putut să moară. 

Vocea mea tremură și am simţit lacrimile inun- 
dându-mi ochii, făcându-mă să clipesc mai des ca să 

le alung. Liv și-a pus mâna pe unul dintre umerii mei 
şi a oftat. 

— Dar nu a făcut-o. Și nici nu o să o facă. De data 
asta nu poţi să lupți împotriva lui Malcom singură. 
Trebuie să îi lași să te protejeze. 

— Şi dacă îi pierd? 

— Cred că ai o șansă mai bună să îi pierzi dacă 
te exilezi. Și pot să îţi garantez asta pentru că am 
simțit-o pe pielea mea. 

Mi-am umezit buzele și m-am întors la prietena 
mea. Mi-a zâmbit ușor și mi-a dat părul pe spate. 
M-am înfiorat câteva secunde când am simţit şuvi- 
tele pe pielea goală. 

— Bună seara, Olivia. 

Am văzut fosila peste umărul blondei și apoi 
m-am străduit să nu pufnesc în râs când prietena 
mea și-a dat ochii peste cap. Și-a arcuit buzele în- 
tr-un zâmbet și s-a întors cu fața la el. 

— Domnule Black! a spus diplomată. 

Dinozaurul a zâmbit și s-a apropiat de ea, i-a 
luat mâna şi a dus-o la buze. În momentul ăsta mă 
bucur că ne urâm, pentru că sigur aș vomita dacă 
mi-ar face mie asta. 

— E o plăcere să te revăd, ca de fiecare dată. 

— Mulţumesc. 

Mi-am mușcat buza de jos şi am scos un scân- 
cet slab, în încercarea mea de a nu râde. Liv nu l-a 
cunoscut foarte bine pe Domnul-Sunt-Aproape-de- 
Moarte, dar nu îl are la inimă, mai ales pentru că îl 
persecută pe Lloyd. 

— Aş putea să o răpesc pe prietena ta câteva 
clipe? 

Parcă şi văd anunţul din ziarul de mâine: „Derek 
Black, ilustrul avocat al New York-ului, moare subit 
sufocat în tufele de trandafiri!” 

Blonda și-a întors capul și m-a privit, iar eu am 
aprobat ușor din cap. Ce naiba se mai poate întâmpla 
acum? 

Liv s-a retras elegant, iar eu și fosila am rămas 
singuri, față în față, privindu-ne. Analizându-l, pot 
să înțeleg de unde a luat Jaxon alura de avocat. Cu 
siguranță, dinozaurul a fost atrăgător acum două mii 
de ani, când era tânăr, și probabil a frânt multe inimi. 

— Am auzit că peste câteva săptămâni o să îmi 
distrugi complet nepotul. 

Am oftat și m-am uitat câteva clipe pe fereastră 
la atmosfera din interiorul camerei, apoi mi-am 
întors privirea spre el, zâmbind. 

— Nu am de gând să fac asta aici, am spus. 

Am făcut un pas, încercând să mă îndepărtez de 
el, dar m-a apucat de braț și m-a tras lângă el. Pentru 
un bătrân are o forță destul de mare. 

— Îndepărtează-te de Jaxon cât mai poţi, altfel o 
să îți pară rău! 

— Cred că ar trebui să îmi dai drumul, am spus 
pe un ton calm. 

A început să râdă, făcându-mă să îmi întorc 
privirea înspre el. 

— Altfel ce? O să dai fuga la Victoria și o să îi 
spui tot? O să te victimizezi din nou și apoi o să o 
convingi să îl manipuleze pe nepotul meu? 

E patetic. De-a dreptul patetic. 

— Singura persoană care îl manipulează ești 
chiar tu. 

— Doar mă asigur că nu își distruge viața. 

Am început să râd și mi-am smuls brațul din 
strânsoarea sa. 

— De asta vrei ca Monique să îmi ia locul? 

— Monique e exact genul de persoană de care 
Jaxon are nevoie. E frumoasă, deşteaptă, dintr-o 
familie bună şi care înseamnă ceva în societate. Tu 
vii dintr-o familie coruptă, laşă și care se folosește 
de cei din jurul lor. 

— Taci din gură! l-am amenințat cu un ton 
scăzut. 

Zâmbetul lui s-a lărgit și a făcut un pas spre 
mine. 

— Ştiu că adevărul te doare. Mama ta a fost o 
femeie de doi bani care a folosit-o pe fiica mea. Tatăl 
tău l-a folosit pe Roy Ashford ca să ajungă cât mai 
sus, iar fratele tău e un mincinos care calcă pe cada- 
vre ca să își facă o reputație. 

Palma mea s-a lovit de obrazul lui și sunetul s-a 
auzit că un ecou. Respiram sacadat și îl priveam cu 
ură pe bărbatul din fața mea. 

— Să nu îndrăzneşti să mai vorbeşti aşa despre 
familia mea vreodată, ticălosule! Spui că suntem laşi 
şi mincinoșşi, dar măcar suntem împreună. Tu nu ai 
nimic şi când o să îți dai seama de asta, o să fie prea 
târziu. 

Nu mă aşteptam să mă privească uimit sau șocat. 
Se aștepta la reacția mea, judecând după zâmbetul 
de pe buzele lui. 

— Ce naiba se petrece aici? 

Asta a vrut de la început. Mi-a întins o capcană 
şi eu am căzut în ea ca o proastă. 

Simţeam cum furia mea avea să refuleze din 
clipă în clipă. Savannah mă privea speriată, în timp 
ce urma roșie de pe obrazul bunicului meu mă irita 
din ce în ce mai tare. 

— Eşti bine, bunicule? 

Bărbatul a zâmbit și m-a bătut ușor pe umăr. 

— Am avut parte și de unele mai bune, băiete. 
Dar poate asta îți deschide ochii o dată și pentru 
totdeauna. 

O, mi-a deschis ochii într-adevăr. 

Bătrânul s-a retras și ne-a lăsat singuri. Mi-am 
strâns pumnii pe lângă corp și m-am uitat peste 
umăr cum bunicul închide ușa în spatele lui, izolân- 
du-ne de restul invitaţilor. 

Mi-am întors capul și am privit-o pe logodnica 
mea. Ochii ei îi străluceau și evita să mă privească, 
în timp ce își frângea mâinile. De data asta nici nu 
încerca să se justifice. 

— Ce dracu e în capul tău? 

Roșcata mă privea fără să scoată vreun cuvânt. 
Am făcut un pas spre ea, iar ea unul în spate. 

Am mârâit când s-a retras din nou şi m-am 
oprit. Mi-am închis ochii câteva secunde și am tras 
aer adânc în piept, încercând să nu sar pe ea și să o 
omor. 

— Savannah, răspunde-mi la întrebare înainte 
să îmi pierd controlul complet. 

A tras aer în piept și a zâmbit. 

— De ce ar trebui să îţi răspund, când e mai mult 
decât evident că nu o să mă crezi? 

Am făcut un pas spre ea și de data asta nu s-a 
mai dat înapoi. Și-a dat capul pe spate ca să mă poată 
privi în ochi și am văzut tristeţea din ei. 

— Ți-am spus de atâtea ori să nu te apropii de 
bunicul meu. Şi acum îl loveşti? 

Am rostit cuvintele printre dinţi și simţeam cum 
toată furia mea începea să pună stăpânire pe corpul 
meu. 

— Ele cel care mă atacă. Nu pierde nicio ocazie 
să îmi jignească familia și să îmi spună că mă vrea 
afară din viaţa ta. 

— Cred că ar trebui să te duci la un doctor. 

S-a dat un pas în spate de parcă aș fi lovit-o și 
m-a privit şocată. 

— Doar m-am apărat, Jaxon! 

— Împotriva unui bătrân care nu ţi-a făcut 
nimic? 

— Nu poţi să spui asta pentru că nu ai fost 
niciodată de față când m-a atacat. În preajma ta, se 
comportă ca un mielușel, iar când sunt singură cu el 
se transforma într-un monstru. 

Nu am mai rezistat și am apucat-o de braț, apro- 
piind-o brusc de mine. 

— Dacă nu îţi ţii gura, o să regreți asta. 

A început să râdă și s-a smuls din strânsoarea 
mea. 

— Dacă nu îţi deschizi ochii, tu o să regreți toate 
astea. De ce îţi e atât de greu să mă crezi? Dacă mă 
iubești, ar trebui să fii de partea mea și să îmi acorzi 
credibilitate. 

— Eşti atât de sigură că te iubesc? 

Roșcata mă privește cu gura căscată și albă la 
față. Și-a pus mâna la piept și am văzut lumina stră- 
lucind pe diamantul ei. 

Mi-am pus mâinile în buzunarele pantalonilor și 
am privit-o ironic. 

— Chiar crezi că te iubesc? 

— Asta ai spus-o chiar tu. 

Am zâmbit și m-am uitat în altă parte pentru că 
nu suportam să îi văd chipul rănit. 

— Am spus acele cuvinte pentru că trebuia să te 
fac să te întorci. 

— De ce? 

— Chiar dacă mama mi-a spus că e fericită, ori- 
care ar fi alegerea mea, nu o cred. 

Icnetul ei m-a făcut să îmi închid ochii pentru 
câteva secunde. 

— Ai făcut-o pentru Victoria? Pentru fericirea 
ei? 

Am strâns materialul buzunarelor între degete 
și deja uram cuvintele pe care urma să le spun. 

— Ti-am mai spus că nu ești opțiunea mea, 
Savannah. Nu te-aș fi ales niciodată ca să îmi fii soţie. 

Am auzit-o gemând, dar nu m-am întors să o 
privesc. Dacă făceam asta, toată masca mea avea să 
se destrame. Nu puteam face asta. 

— Nu o să fiu niciodată suficient de bună pentru 
tine, nu? Te-ai jucat mereu cu mine și m-ai manipulat 
după bunul tău plac. De ce nu m-ai lăsat în pace? 

Am înghiţit saliva care mi se adunase în gât și 
am continuat să privesc fântâna arteziană care trona 
în mijlocul grădinii. 

— Acum înţeleg de ce ești atât de apropiat de 
bunicul tău. Pentru că ești același monstru ca și el. 

Mi-am întors privirea pentru a o înfrunta pe 
Savannah Evans rănită, cu lacrimi în ochi şi mai pa- 
lidă ca niciodată. Inima îmi era strânsă și îmi doream 
atât de mult să o iau în braţe și să îi spun cât de mult 
o iubesc. 

— M-ai făcut să te iubesc și ai aşteptat liniștit 
până când ai considerat că e timpul să îmi frângi 
inima. Și el continuă să îmi spună că sunt o sărăn- 
toacă proastă și needucată. 

— Poate că are dreptate, m-am forțat să spun. 

Roșcata a icnit și s-a sprijinit de marginea balco- 
nului. Am avut nevoie de multă stăpânire de sine ca 
să nu o iau în braţe. 

— Poate ca mama nu vede asta, dar tu nu o să te 
poți adapta niciodată acestei vieți. Ar trebui să stai 
în vizuina ta cu oameni de seama ta. 

A început să râdă, îngrijorându-mă. Se comporta 
că o nebună și nu știu dacă era un semn bun. 

— Da, ai perfectă dreptate. Ar trebui să stau cu 
oameni de seama mea, care sunt mai integri și mai 
sinceri decât clasa voastră socială de doi bani. 

— Îmi vreau inelul înapoi. 

A zâmbit şi s-a uitat la mâna ei stângă, pipăind 
bijuteria. 

— Mereu am considerat că e prea mare pentru 
mine. 

A scos inelul şi s-a apropiat de mine, 
întinzându-mi-l. 

— Cred că o să fie perfect pentru degetul lui 
Monique. 

Am întins palma, iar inelul a căzut în ea. Încă se 
simţea căldura mâinii ei și un fior m-a pătruns pe 
şira spinării. 

— Cred că o să aflu. 


kkk 


— Mai umple unul, Ronny. 

Am împins paharul gol spre barman, care mă 
privea îngrijorat. 

— Eşti sigur? E deja al patrulea pahar și nu îți 
stă în fire să bei atât. 

Am bătut cu degetele pe sticlă, făcându-l să 
înțeleagă mesajul meu. A oftat și mi-a turnat din nou 
whisky, punându-mi paharul în față. 

Am dat băutura peste cap şi mi-am închis ochii 
când am simţit alcoolul arzându-mi gâtul. 

Nu vreau să aud de nimeni în momentul ăsta. 
Nu vreau să văd chipul fericit al bunicului meu sau 
cel de dezamăgire al mamei. Știu că nu o să mă ierte 
niciodată, dar sunt fiul ei și nu are încotro. 

— Mai vreau unul, Ron. 

— Cred că ar trebui să te oprești. 

Mi-am întors capul şi am văzut-o pe Monique 
lângă mine. Mă privea îngrijorată și i-a făcut semn 
barmanului să plece. 

— Lasă-mă în pace! 

Am ridicat mâna şi i-am arătat paharul lui 
Ronny, care mă ignora complet. Bărbat de doi bani. 
Se lasă intimidat de o femeie. 

— Ar trebui să mergi acasă, Jax. 

Am început să râd și m-am uitat la ea. 

— De ce? Ca să îi demonstrez mamei că sunt o 
dezamăgire? Să văd cât de mult o rănesc? 

— Hai să mergem. 

Mi-a luat brațul drept și mi l-a pus peste umerii 
ei, încercând să mă ridice de pe scaun. Am început să 
râd când i-am văzut încercările patetice, iar ea mi-a 
aruncat o privire urâtă. 

— Eşti amuzantă. 

— Sunt convinsă că sunt de-a dreptul hilară. Te 
rog, Jax! 

Mi-am dat ochii peste cap și m-am ridicat de 
pe scaun, simțind imediat cum totul se învârtea cu 
mine. 

Nici nu îmi amintesc când am urcat în taxi, când 
am coborât din el și când am ajuns într-un aparta- 
ment. Pot să spun doarcă nu era apartamentul meu. 
Culorile calde de bej și crem nu erau pe gustul meu. 

— Asta e casa ta? 

— Înm, am auzit un murmur. 

A deschis o ușă și am ajuns în dormitor, spe- 
riindu-mă de culoarea roz-pal de pe pereți. Slavă 
Domnului că logodnica mea nu are gusturi atât de 
proaste. 

Am privit tavanul alb care se învârtea cu mine. 
De când are Savannah stele pe tavan? Și de ce se 
învârt? 

— Jaxon? 

Iubita mea s-a aplecat deasupra mea și am zâm- 
bit când i-am văzut ochii. 

Mi-am pus o mână pe obrazul ei și am apropi- 
at-o de mine. 

— Mi-a fost dor de tine, iubito! 

Am sărutat-o, punându-mi o mână pe talia ei, 
lipind-o complet de mine. Am auzit-o gemând și și-a 
arcuit trupul pe al meu ca o felină. 

— Îţi jur că de data asta îl omor! ameninţa gra- 
viduţa noastră. 

Am zâmbit şi mi-am strâns braţele și mai tare 
în jurul meu, în timp ce priveam în gol pe geamul 
maşinii. 

Lloyd conduce violent și înjură mai des decât 
ştiam eu. 

— Dacă scapă viu din mâinile mele poți să îi faci 
ce vrei. 

Mi-am privit mâna stângă și mi-am atins inela- 
rul, suspinând. De data asta, chiar s-a terminat. De 
data asta, nu o să se mai întoarcă și nu o să îmi mai 
spună că mă vrea înapoi. 

Lloyd a oprit mașina în fața blocului și am 
deschis portiera înainte să facă el asta pentru mine. 
Poate că am inima rănită, dar nu sunt handicapată. 

Am intrat în bloc fără să îi aştept pe ei și am 
încercat să îi zâmbesc portarului. 

— Sunteţi bine, domnişoară? 

M-am oprit și mi-am întors capul, uitându-mă la 
bărbatul de vârstă mijlocie care mă privea îngrijorat. 

Am zâmbit și mi-am pus o mâna pe umărul lui. 

— Sunt bine, Sam. Am avut doar o seară grea. 

Zâmbetul lui mi-a încălzit inima când m-a bătut 
ușor pe umăr. Dacă bărbatul ăsta care nu știe absolut 

nimic despre mine e atât de amabil, de ce nu a putut 
şi Jaxon să fie aici? 

M-am oprit în fața liftului şi am apăsat pe buton, 
iar fratele şi prietena mea au venit în spatele meu. 

— Nana... 

Am dezaprobat din cap şi am pășit în interiorul 
ascensorului, lipindu-mă de peretele rece, ignorând 
frigul care mi-a pătruns pielea. Mi-am trecut limba 
peste buza de jos, evitând să îi privesc pe cei doi. Nu 
vreau să le văd privirile încărcate de milă pentru că 
nu mai rezist mult. Vreau doar să fiu singură și să 
plâng. 

Când am auzit clopoțelul, am părăsit liftul și am 
căutat cheia în geanta-plic. Slavă Domnului că Jess 
şi Ray au plecat înainte să afle de toată cacealmaua 
asta. Sper doar să nu fie acasă. 

Am băgat cheia în broască și am deschis ușa, în- 
cercând să scap cât mai repede de cei doi însoțitori. 
Dar încercarea mea s-a năruit când Lloyd m-a prins 
de braț și m-a întors cu fața spre el. 

— Cred că ar trebui să vorbim. 

— Nu. 

— Nana... 

Mi-am smuls braţul din strânsoarea sa și l-am 
privit furioasă. 

— Nu am nevoie de tine să îmi plângi de milă, 
Lloyd. Vreau doar să fiu singură și să mă lăsaţi cu 
toţii în pace. 

— Nu cred că... 

— Mă doare în cur de ce crezi tu. Ai o iubită, o 
să ai un copil, ai o carieră de invidiat, așa că ai grijă 

de ele. Nu am nevoie să mă dădăcești și să îmi ștergi 
lacrimile. Știu cum să fac asta de vreme ce nu ai fost 
niciodată acolo. 

Când mi-am auzit propriile cuvinte am regretat 
că le spusesem, dar era prea târziu. Chipul îndurerat 
al fratelui meu îmi provoca silă. Ce fel de om am 
devenit? 

Lacrimile stăteau să îmi cadă, deşi crezusem 
secat acest izvor. Mi-am aruncat geanta pe podea 
şi mi-am mușcat buza de jos încercând să mă mai 
controlez. 

— Vreau doar să fiu singură și să îmi ling rănile. 
Cer prea mult? 

Lloyd și-a încordat maxilarul și a mormăit un nu 
printre dinți. Am dat uşor din cap şi m-am îndreptat 
spre camera mea. 

— Nu o să plec nicăieri, Savannah. Şi mă doare 
în cur de ce vrei tu. 

Am trântit ușa în spatele meu și m-am întins pe 
podea, izbucnind în lacrimi. Mi-am acoperit chipul 
cu ambele mâini și am izbucnit în plâns. 

Singurul lucru de care aveam nevoie era Jaxon 
King. Voiam să vină și să îmi spună că totul a fost 
o minciună și că a făcut toate astea pentru a păcăli 
acea fosilă nenorocită. 

De ce nu pot să am o viață ușoară? Să fiu îndră- 
gostită şi să mă pot bucura de acea iubire? De ce 
trebuie să îmi fie smulsă inima din piept și călcată 
în picioare. Nu am făcut rău nimănui, mereu m-am 


menținut la limită. De ce continua să mă atace? 

Nu am vrut niciodată banii lor. Nu am vrut ni- 
ciodată să fac parte din viața lor tâmpită. Tot ce am 
vrut a fost iubire și afecțiune. Am cerut chiar atât de 
mult? 

Vreau doar să mor. 

XXX 

— De ce naiba nu m-ai sunat? 

Urletul lui Ray e inconfundabil. Mi-am deschis 
ochii şi mi-am simțit mușchii amorțiți. Cred că asta 
se întâmplă când adormi pe podea. 

M-am ridicat în picioare și am încercat să mă 
întind, dar durerea m-a împiedicat. 

— Vorbeşte mai încet, Ray, o s-o trezeşti. 

Super, acum fac ședință de familie și o să mă 
eticheteze drept nebună. 

Am deschis ușa încet, asigurându-mă că nu fac 
zgomot. Prefer să trag cu urechea decât să îi las să 
mă ia în braţe. M-am strecurat ușor pe hol și m-am 
oprit lângă baie, fără ca ei să mă vadă. Jess și Ray au 
venit acasă și fetele stau pe canapea, în timp ce frații 
mei se privesc unul pe altul furioși. 

— Nu vrea să vorbească cu nimeni. Ce vrei să 
fac? Să intru peste ea cu forța și să o strâng în brațe 
până îi pocnesc oasele? 

— Pentru un avocat ești destul de sensibil când 
vine vorba de o femeie. 

— Întinde coarda, boule! l-a provocat. Chiar 
simt nevoia să pocnesc pe cineva. 

— Ar trebuit să te duci la ea și să o forţezi să 
vorbească cu tine. Nu trebuia să o lași să plângă și se 
închidă în ea ca într-o carapace. 

Uneori am impresia că am fost adoptată. 

— Da, sigur că asta e cea mai bună strategie. 
Doar e gândită de marele Raymond Evans care, după 
o decepție în dragoste, și-a abandonat facultatea. 

Ray era iritat și l-a lovit pe Lloyd direct în obraz. 
La rândul lui, Lloyd s-a năpustit asupra fratelui nos- 
tru, împingându-l în insula din bucătărie. Blondina 
mea sări instant în picioare și s-a apropiat de ei. 

— Terminaţi! Dacă aveți chef de pumni, faceţi-o 
în altă parte, nu în casa mea. 

Lloyd îi dădu drumul bărbatului din fața sa 
înjurând. 

— E numai vina ta. 

Fratele meu cel mai mare îl privea pe Ray cu 
gura căscată și pumnii strânși, probabil pornit să îl 
pocnească din nou. 

— Vina mea? De ce mama dracului e vina mea? 

— Știai foarte bine ce a pornit Black împotriva fa- 
miliei noastre. Ai fi putut să o avertizezi pe Savannah 
în legătură cu asta și să îi spui să stea naibii departe 
de Jaxon. 

Lloyd nu scotea un cuvânt, dar Jess îl privea 
nedumerită pe iubitul ei fără să înțeleagă ce vrea să 
spună. 

— Nu mă privi aşa, blondo! Ştii foarte bine ce 
părere are bunicul tău despre noi. Eşti perfect con- 
știentă că tu, Mark și Victoria nu ați fi putut nicio- 
dată să o apărați. Aţi crezut că Jaxon o să fie asul din 
mânecă, dar a fost tot timpul în mâneca boșorogului. 

Nimeni nu spunea nimic și asta mă făcea să cred 
că Ray atinsese un punct sensibil. 

— Am ştiut că bunicul vrea să se răzbune pe voi, 
dar nu am crezut niciodată că o să ajungă până aici. 
Nici măcar mama nu îl mai poate face să își vină în 
fire. 

— Nu l-a folosit doar pe Jaxon. 

M-am uitat la Lloyd și nu eram singură cine 
spusese asta. 

— L-a scos pe Malcom din închisoare. 

Inima mea s-a oprit pentru câteva secunde și 
am simțit podeaua învârtindu-se. Am înghiţit în sec 
și îmi simțeam respiraţia accelerată. 

— Vrei să spui că Derek Black e noul avocat al 
lui Malcom? 

Nici măcar nu eram sigură că eu pusesem între- 
barea. Când și-au întors privirile spre mine, m-am 
simţit ca un criminal la proces. 

M-am apropiat de frații mei și m-am oprit la o 
distanță considerabilă. Lloyd s-a apropiat de mine, 
dar nu suficient cât să mă atingă. 

— Nana, ar trebui... 

— Vreau răspunsul tău, Lloyd. Da sau nu? 

A tras aer în piept și şi-a închis ochii, încercând 
să găsească o cale de ieșire. 

— Da sau nu, răspunde, la dracu! am țipat 

— Da, Derek Black e noul avocat al lui Malcom. 

M-am dat un pas înapoi și m-am uitat pe măsuța 
de cafea, fixându-mi privirea pe cheile de la mașina 
fratelui meu. 

— O să ducă asta la limită, nu? Chiar vrea să mă 
distrugă. 

— Încă nu știm dacă ăsta e planul lui. Trebuie 
să... 

Am început să râd isteric și privirea îmi era 
încețoșată de lacrimi. M-am uitat la fratele meu, 
mușcându-mi buza de jos și încercând să opresc 
lacrimile să mi se prelingă pe obraji. 

— Nu ştim? Serios, Lloyd? Cred că știm perfect 
ce vrea cu adevărat. Nu te-a putut dărâma pe tine, 
ştie că nu are nicio șansă cu Ray și singurul Evans 
care a mai rămas sunt eu. 

Am început să râd din nou, încercând să evit 
privirea îngrijorată a fratelui meu. 

— Eu sunt veriga slabă și el vrea să rupă lanţul. 
Dar nu o să îl las să o facă. 

M-am întins și am luat cheile mașinii, apoi m-am 
repezit spre ușă. Am prins cheile din bolul de sticlă 
de lângă intrare din mers, și am ieşit din apartament, 
încuind ușa în urma mea. Totul s-a petrecut în câteva 
secunde și trebuie să fiu recunoscătoare că am parti- 
cipat la decatlon câţiva ani la rând. 

Când am scos cheia din broască, am văzut clanța 
mișcându-se violent, apoi am auzit pumnul lui Lloyd. 

— Savannah, deschide naibii ușa! 

— Îmi pare rău, frate mai mare! am șoptit. Dar 
asta e lupta mea. 

Am început să alerg, îndreptându-mă spre scări. 
Dacă aştept liftul, risc să fiu prinsă și nu pot să per- 
mit asta. 

Mă ţineam de balustradă ca să mă asigur că nu 
îmi rup gâtul, și simțeam adrenalina cum îmi pulsa 
în vene și inima în piept. 

Îmi strâng degetele în jurul volanului şi respir 
agitată. 

Privesc clădirea impunătoare prin parbrizul 
mașinii și mai am puţin și mușc din materialul de 
piele. 

Am scos cheia din contact și am deschis porti- 
era. Când mi-am simțit picioarele desculțe pe asfalt, 
am mormăit o înjurătură. Normal că m-am descălțat 
când am intrat în mașină aseară. Urăsc să port tocuri. 

Am trântit portiera în spatele meu și am zâmbit, 
gândindu-mă că, dacă Lloyd ar fi fost aici, acum mi-ar 
fi ţinut morală. 

Am tras aer în piept și m-am îndreptat spre 
intrarea în clădire, atrăgând toate privirile. Da știu, 
e foarte neobișnuit ca o femeie să poarte rochie de 
seară, desculță și foc de nervoasă. 

Când am pătruns în firmă, Benjamin era din nou 
de serviciu şi a înmărmurit când m-a văzut. 

— Domnișoară Savannah? Sunteţi bine? 

Acum ştie cine sunt și mi-a reținut şi numele. 
Cât de drăguţ din partea ticălosului! 

Când a ajuns lângă mine l-am împins fără să îi 
răspund şi m-am îndreptat țintă spre lifturi. 

— Aţi fost atacată? Aveţi nevoie de ceva? 

M-am întors brusc pe călcâie, lovindu-l cu părul 
drept în ochi. Probabil arătam extrem de furioasă 
pentru că l-am văzut înghițind în sec și s-a dat un 
pas în spate. 

— Da, am nevoie să te duci la dracu și să dispari 
din faţa mea! 

Sunetul ascensorului s-a auzit exact la timp și 
am intrat înăuntru, apăsând butonul pentru etajul 
mumiei. Continuam să îl privesc pe paznic, în timp 
ce unul dintre colegii lui a ajuns lângă el. 

Data trecută m-a ținut afară și aproape că mi-a 
dat şi câteva șuturi. Ar trebui să îmi mulțumească că 
nu l-am castrat de data asta. 

Băteam agitată din picior privind luminiţa albă 
care se plimba pe tabloul electric. 

Am ieșit din ascensor la etajul potrivit și am stat 
câteva secunde în fața ușilor de sticlă. Am tras aer în 
piept și am trecut fulgerător pe lângă recepționeră, 
care mă privea cu gura căscată. Toţi angajaţii se 
comportau de parcă eram un animal scăpat de la 
circ. Poate că așa și e, sau cel puţin așa mă simt. 

Când m-a văzut, Naomi a tresărit ca arsă. 

— Unde e fosila? 

— Care fos... 

Privirea mea a făcut-o să își înghită întrebarea 
stupidă și a înghiţit în sec. 

— E în sala de conferinţe. 

Am privit lung spre încăperea din capătul cu- 
loarului și am zâmbit. Mai bine de atât nu se putea. 
Partenerii lui aveau să îşi dea seama ce fel de mon- 
stru e. 

— Nu poţi să intri! 

Cu nesuferita blondă în urma mea, am pășit pe 
hol și am deschis ușa sălii de conferințe. Toţi şi-au 
întors privirile spre mine, dar eu fixam privirea mu- 
miei din capătul mesei. 

— Îmi pare rău, domnule, am încercat... 

Bărbatul și-a ridicat o mâna, reducând-o la tă- 
cere. Mă privea la fel de uimit ca și ceilalți și asta mă 
făcea să mă simt bine. 

Am zâmbit și am început să bat din palme, apro- 
piindu-mă de bătrân. 

— Chiar te-am subestimat, nu? 

Şi-a îndepărtat scaunul de masă și m-a privit. 
M-am oprit lângă el și mi-am pus ambele mâini pe 
bucata strălucitoare de lemn, abținându-mă să râd 
că o isterică. 

— Chiar te-ai străduit mult ca să mă dobori, 
Derek, băiete. 

Mi-am întors ușor capul și am văzut laptopul și 
dosarele din preajma lui. 

— Ei bine, ai ales persoana greșită pe care să o 
enervezi. 

Dintr-o singură mișcare am aruncat toate 
obiectele pe podea. Am auzit rumoare, scaune 
mișcându-se, uși deschizându-se, murmure indesci- 
frabile. Dar eu eram atentă doar pe Derek Black și pe 
privirea lui consternată. 

— De ce faci toate astea? am început să țip. Din 
cauza părinților mei? Din cauza fratelui meu? 

Clipea des și pur și simplu se uita la mine, făcân- 
du-mă să răbufnesc. Am izbit telefonul fix de podea 
și l-am auzit spărgându-se. 

— Răspunde-mi, la naiba! De ce mă torturezi? 
Nu ţi-am făcut niciodată nimic. 

Am auzit vocea lui Jaxon pe hol și am tresărit. 
M-am repezit spre ușă și am încuiat-o înainte ca el 
să ajungă aici și să își salveze eroul. M-am întors spre 

bătrân fără să bag în seamă strigătele sau bătăile 
apăsate din ușă. 

— Nu am spus nimic când ai încercat să îmi 
afectezi viața academică. M-am ținut departe de tine 
și de Jaxon. Nu am ripostat când mi-ai atacat fratele. 
Dar Malcom? Ştii măcar ce mi-a făcut? l-am întrebat 
cu vocea tremurândă. 

Am înghiţit în sec și îmi simțeam deja lacrimile 
stând să cadă. 

— Ai idee cât de traumatizant poate fi pentru o 
copilă să fie aproape violată? Să își vadă fratele în- 
tr-o baltă de sânge? Să creadă că nu o să îl mai vadă 
niciodată? Ştii toate astea? 

M-am așezat în faţa lui și l-am apucat de cămașă, 
trăgându-l spre mine. Am încercat să îl ridic în pi- 
cioare, dar nu aveau putere. S-a ridicat singur. Eram 
la același nivel și îl priveam în ochii lui cruzi. 

— Nu știu şi nu vrea să știu ce ți-au făcut părinții 
mei, dar nu trebuie să mă condamni pe mine pentru 
acțiunile lor. Tot ce am vruta fost iubire. Și am crezut 
că am găsit-o cu Jaxon. 

Lacrimile au început să îmi curgă și mi-am luat 
mâinile de pe el, făcând câțiva pași în spate. Am auzit 
ușa spărgându-se, dar nu mi-am întors capul. 

— Bunicule! 

Bărbatul a ridicat o mână și totul parcă a înghe- 
tat. ÎI priveam cu lacrimi în ochi, iar el mă privea cu 
compasiune. 

— Dar nu am fost suficient de bună pentru 
marele Derek Black. Așa ca el s-a decis să mă rupă 
în bucăți. 

— Savannah... 

Am pufnit în râs şi am dat din cap. 

— Ai o familie, Derek. Ai iubire, siguranță și 
alegi să îi îndepărtezi de tine, manipulându-i. Eu în 
schimb, nu mai am nimic. 

Mi-am tras nasul și mi-am şters lacrimile. 

— Părinţii mei au murit când aveam cea mai 
mare nevoie de ei. Lloyd a venit aici ca să uite dure- 
rea şi Ray s-a prefăcut că nu exist. Când am venit aici 
și l-am cunoscut pe Jaxon am crezut că asta e șansa 
mea să fiu fericită. 

Am suspinat adânc și mi-am pus mâna la piept, 
încercând să înăbuș durerea care mă sfâșia. 

Respirația îmi era din ce în ce mai accelerată şi 
îmi strângeam degetele pe piept, cu unghiile înfipte 
în piele. Mi-am umezit buzele cu limba și l-am privit 
pe Jaxon King. Palid, îngrijorat și speriat. 

— Acum înţeleg de ce ești atât de apropiat de el 
şi îi iei apărarea mereu. Pentru că ești la fel de crud 
şi ticălos ca el. Niciodată nu m-ai vrut. Ai vrut doar o 
jucărie nouă şi eu eram disponibilă. 

A făcut un pas spre mine şi am suspinat, dorin- 
du-mi atât de mult să mă atingă. Dar Monique s-a 
pus între noi și l-a oprit. 

— E timpul să pleci! Nu ai ce căuta aici! 

I-am auzit numele, dar nu știam dacă Derek sau 
Jaxon o strigase. Individa mă privea de sus, de parcă 
aş fi fost ultima cârpă din lume. 

— Ce naiba vrei? am spus complet enervată de 
apariţia ei. 

— Să stai departe de logodnicul meu și de com- 
pania asta. 

Logodnicul meu! 

Logodnicul meu! 

Logodnicul meu! 

Cuvintele ei îmi răsunau în cap, și parcă întreaga 
încăpere se învârtea. M-am dat un pas în spate și am 
simţit un gol în stomac. 

Târfa a zâmbit cu gura până la urechi și și-a dus 
mâna stângă la gât, asigurându-se că observ diaman- 
tul imens, diamantul meu, strălucind pe inelarul ei. 

— Normal că ai fost jucăria lui. Aseară am râs 
cu poftă de tine. După ce am făcut dragoste, desigur. 

Jaxon a prins-o de braț și a smucit-o spre el, 
scrâşnindu-i ceva în ureche. Nu reușşeam să aud ce îi 
spune pentru că simțeam cum mă prăbușesc. Fosila 
m-a prins exact înainte să mă prăbușesc pe podea. 
Jaxon a împins-o pe Monique de lângă el și a făcut 
un pas spre mine. l-am simţit mâinile calde pe pielea 
mea și l-am privit direct în ochi. 

— Te-ai culcat cu ea? am șoptit. 

Brunetul și-a închis ochii câteva secunde și şi-a 
strâmbat buzele. Mi-am retras mâinile de sub ale lui 
și m-am desprins în același timp și de bunicul lui. 

— Vă meritaţi unul pe celălalt. 

— Să fii sigură de asta, sărăntoaco! 

M-am uitat la tipa enervant de arogantă și am 
zâmbit. 

I-am tras cu toată puterea un pumn direct în nas. 
S-a dat în spate, și-a acoperit nasul cu ambele mâini 
și a început să urle. Sângele a țâșnit și a început să i 
se prelingă pe față, dar cel mai amuzant era faptul că 
niciunul dintre bărbaţi nu s-a apropiat de ea. 

— Idioato! Mi-ai spart nasul! O să plătești pen- 
tru asta! 

— Ar trebui să îmi mulțumești. Tocmai te-ai ales 
cu o operaţie de nas gratuită. 

Nu am mai stat pe gânduri și am ieșit din sală. 
Angajaţii erau adunați cu toţii lângă ușă și s-au dat 
imediat la o parte când m-au văzut. 

Am ajuns rapid la lift și m-am strecurat înăuntru 
înainte să se închidă. M-am lipit de perete și am privit 
tavanul, trăgând aer în piept. Îmi simţeam lacrimile 
uscate pe obraji, dar în același timp simțeam cum 
cad într-un abis. 

S-a culcat cu ea și apoi i-a pus inelul pe deget. 
Nu mai am nevoie de nimic altceva. L-am pierdut 
pentru totdeauna. 

Oricât de mult aș încerca să fac ceva, nu o să 
reușesc niciodată să fiu fericită cu el. 

Când ușile liftului s-au deschis, am dat ochii cu 
Lloyd şi apoi cu Ray. Amândoi se uitau la mine în- 
grijorați şi imediat mi-am simţit lacrimile izbucnind 
din nou. 

M-am aruncat direct în braţele fratelui meu și 
am început să plâng. Bărbatul m-a strâns la pieptul 
lui şi m-a sărutat apăsat pe creștet, fără să spună 
ceva. 

— Nu mai rezist. Nu mai am nimic de ce se mă 
apăţ. Vreau doar să dispar. 

L-am simţit încordându-se, acompaniat de înju- 
rătura lui Ray, dar niciunul dintre ei nu a spus nimic. 


Doar m-au lăsat să plâng. 

— Din fericire nu are nasul rupt, e doar puțin 
şifonat. 

Continui să stau sprijinit de peretele rece, cu 
mâinile încrucișate pe piept, și îl ascult cu atenţie pe 
tata. 

— O să fie umflat câteva zile, dar apoi o să își 
revină. 

Am aprobat din cap, fără să îmi pese câtuși de 
puțin de nasul lui Monique. 

— Acum poți să îmi spui ce naiba se întâmplă și 
de ce Monique are inelul lui Savannah pe deget? 

Mi-am ridicat capul și m-am uitat la tatăl meu, 
fiindu-mi frică de ce aveam să îi spun. Habar nu am 
cum o să reacționeze, dar poate o să mă ajute să 
descurc toată problema asta. 

— Pentru că am dat-o în bară rău de tot. 

Bărbatul m-a privit sceptic, apoi mi-a făcut 
semn să îl urmez. Am răsuflat ușurat când mi-am dat 
seama că o să avem discuţia asta în particular, fără să 
asculte alte persoane conversaţia. 

Tata a deschis ușa biroului său și m-a lăsat să 
intru, spunându-i secretarei sale să nu fie deranjat. 


— Presupun că ai nevoie de o băutură... 

M-am aşezat pe canapeaua lui veche și am dat 
ușor din cap. Bărbatul s-a apropiat de bar și a pregă- 
tit paharele de băutură. 

De ce în spitalul ăsta toată lumea are barul lui 
cu băutură? 

Mi-a pus paharul în față și am ezitat câteva clipe 
înainte să îl iau. Bătrânul s-a așezat lângă mine și a 
oftat. 

— Ce se întâmplă cu tine? Nu ești în apele tale 
de ceva timp, Jax. 

Am învârtit paharul între degetele, privind lichi- 
dul care se mișca dintr-o parte în cealaltă a sticlei. 

— Cred că m-am culcat cu Monique. 

S-a oprit brusc înainte de a sorbi din băutură și 
pentru câteva secunde a rămas nemișcat. Liniştea 
apăsătoare îmi zguduia creierul și uram fiecare se- 
cundă de tăcere. 

— Doar crezi? 

Mi-am trecut limba peste buza de jos şi am dat 
peste cap toată băutura, făcându-mi curaj să vorbesc. 

— Nu am nicio idee ce naiba se întâmplă între 
bunicul și Savannah. La gală am văzut când ea i-a dat 
o palmă și ceva în mine a explodat. M-am înfuriat, 
am lăsat furia să pună stăpânire pe rațiunea mea şi 
am rănit-o peste limită. I-am cerut inelul înapoi şi 
apoi m-am trezit la bar. Îmi amintesc ca Monique a 
venit după mine și m-a dus acasă. Eram atât de beat 
încât am crezut că e Savannah și am sărutat-o. Şi 
apoi totul a devenit negru și, când m-am trezit, ea 
era în brațele mele. 

— Eraţi dezbrăcaţi? 

M-am uitat la o picătură de lichid maroniu care 
se scurgea pe pereţii paharului. 

Acum că tata mi-a pus întrebarea asta, îmi amin- 
team că nu eram dezbrăcat. Aveam doar cravata dată 
jos şi cămaşa descheiată. Dar eram la fel de îmbrăcat 
ca un beţiv care venise acasă. Nici măcar nu fusesem 
atent la Monique. Habar nu am cu ce naiba era îm- 
brăcată sau dacă era îmbrăcată. 

— Nu. Îmi amintesc că m-am dat jos din pat, 
mi-am încheiat cămașa, mi-am luat sacoul şi am 
plecat. 

— Şi cum a ajuns inelul la ea? 

Am ridicat din umeri şi am lăsat paharul pe 
masă. 

— Habar nu am. A ajuns acasă, m-am schimbat 
şi apoi m-am dus la barou. Și acolo am găsit-o pe 
Savannah țipând la Derek şi plângând. Nu am prins 
firul discuţiei, dar era sfâșiată. Și toate astea din 
cauza mea. 

M-am lăsat pe spătarul canapelei și mi-am tre- 
cut o mână prin păr. În momentul ăsta mă simt ca 
ultimul om de pe planetă și cred că merit tot ce mi 
se întâmplă. 

— Voiam atât de mult o să iau în braţe, să îi spun 
că am fost un dobitoc și că nu vreau altceva decât să 
o iubesc şi să o am lângă mine. 

— Cred că o să fie cam greu să faci asta acum. 


Am pufnit în râs și am privit tavanul. 

— Nu cred că o s-o mai recuperez niciodată, 
tată. Ar fi trebuit să o vezi. Era distrusă, am șoptit 
neajutorat. 

— Ea a trimis-o pe Monique aici? 

Am oftat și am zâmbit când mi-am amintit de 
pumnul piticei mele. 

— Nu ştiu cum, dar Monique mi-a luat inelul și 
şi l-a pus pe deget. Şi i l-a arătat lui Savannah, râzân- 
du-i în nas. lar ea a ripostat. 

Tata a început să râdă cu putere, iar m-am trezit 
zâmbind. Ceea ce îmi place cel mai mult la iubita 
mea e spiritul ei de luptă și faptul că ripostează de 
fiecare dată. 

— Nu cred că trebuie să îţi spun eu în ce rahat 
ești băgat, nu? 

Am dezaprobat din cap, iar tata a oftat. 

— Întotdeauna ai avut o relaţie specială cu 
Derek, dar nu am înţeles niciodată de ce te-ai încăpă- 
țânat să îi iei mereu apărarea. Mai ales în ultimii ani. 

Dacă ai ști ce se întâmplă de fapt între mine și 
socrul tău, cred că m-ai renega. 

— E ceva ce nu ai înțelege. 

Nu a spus nimic și sunt sigur că nu îi place deloc 
treaba asta. Nu am crezut că o să am vreun secret 
față de tata. Dar dacă îi spun adevărul, o să fie și mai 
dezamăgit de mine şi nu cred că aş putea suporta 
asta. Să îl văd în fiecare zi şi să ştiu că e necăjit din 
cauza mea. 

— Poate ai dreptate. Poate e ceva ce crezi că nu 
ar trebui să știu. Dar nu poți să îți mai distrugi viața, 
încercând să îl mulţumești pe el, Jaxon. 

Mda, prea târziu pentru asta. 

— Ai fost de acord să faci liceul în Franţa, la 
prietenul lui cel mai bun. Ai renunțat la cariera ta de 
vis ca să devii avocat şi să preiei baroul lui. Mama ta 
și cu mine nu am încercat să te convingem mai mult 
pentru că ne-am dat seama că erai o cauză pierdută. 
Dar dacă într-adevăr o iubeşti pe fata asta, nu o 
abandona pentru el. 

Mă jucam cu degetele, pocnindu-le zgomotos. 

— Bunicul tău chiar are ceva împotriva familiei 
lor. Nu știu despre ce e vorba, nici măcar mama ta 
nu știe. Dar e mai mult decât evident că a dus ura lui 
la extrem și s-a folosit de tine. Știu că îl iubeşti şi îl 
respecţi, dar trebuie să pui piciorul în prag. 

Am oftat şi am dat ușor cu capul de perete. 

— Mă tem că am pierdut-o pentru totdeauna. 

— Fii sincer cu ea și nu o să mai ai motive de 
teamă. 

Uşa s-a deschis brusc și una dintre asistentele 
tatei a dat buzna abia respirând. 

— Doctorul Howard are nevoie de dumneavoas- 
tră urgent! 

Bărbatul şi-a terminat băutura și s-a ridicat în 
picioare, aranjându-șşi halatul. 

— E o zi minunată să salvăm vieți. 

Am rămas singur în biroui imens și mi-am în- 
dreptat atenţia spre peretele din fața mea, care era 


plin de diplome ale tatălui meu. 

Nu ştiu ce o să fac. Îmi e frică să îi spun ei ade- 
vărul. Mi-e teamă că nu o să mă creadă sau o să aibă 
impresia că îmi bat joc de ea şi încerc să o mint iar. 

M-am ridicat în picioare şi am părăsit biroul, 
îndreptându-mă spre salonul lui Monique. Când am 
deschis ușa, am văzut-o stând pe pat cu nasul ban- 
dajat. Ținea o oglindă în mână și se analiza din toate 
părțile cu lacrimi în ochi. 

— Îţi vine să crezi ce mi-a făcut bestia aia? Ar 
trebui să o dau în judecată pentru asta. 

Mi-am dat ochii peste cap și m-am apropiat de 
ea. Vanitatea ei întrecea limitele mele și nu știu ce 
naiba credea bunicul. Nu aș putea fi cu o femeie ca 
Monique Martinez nici dacă ar fi singura femeie de 
pe planetă. 

— O să o fac să regrete pentru ca a îndrăznit să... 

— Ce caută inelul pe degetul tău? 

Am întrerupt-o brusc, iar ea a lăsat oglinda jos și 
m-a privit uimită. 

— Tu mi l-ai dat. După ce am făcut dragoste. 

Am zâmbit şi m-am oprit lângă patul ei, făcând-o 
să îşi dea capul pe spate pentru a mă privi. 

— Poate că am fost beat, dar știu că nu m-am 
culcat cu tine. Și mai mult ca sigur știu că nu ţi-am 
dat inelul. 

A înghiţit în sec și a încercat să zâmbească. 

— lubitule, ştiu că nu îţi vine să crezi, dar aşa s-a 
întâmplat. Am făcut... 

Am apucat-o brusc de gât și am redus-o la tă- 
cere. M-am uitat în ochii ei și vedeam cât de speriată 
era. Ca o căprioară vânată. 

— Spune-mi adevărul și scuteşte-mă de prostii! 

Și-a închis ochii pentru câteva clipe, apoi m-a 
privit cu frică. 

— L-am luat din sacoul tău înainte să te trezești, 
a recunoscut înfrântă. 

— Te-ai prefăcut că dormi când m-am trezit? 

A aprobat din cap şi am scos o înjurătură. 

— Nu m-am culcat cu tine, nu? 

A dezaprobat din cap, iar eu am pufnit în râs. 

— De ce ai făcut tot circul mai devreme? 

— Bunicul tău a spus că te vrea departe de 
Savannah. Mi-a spus să fac orice ca să o îndepărtez. 

Mi-am luat mâna de pe gâtul ei și i-am smuls 
inelul de pe deget, făcând-o să geamă. Nu mă inte- 
resa nici dacă îi rupeam un deget. 

Mi-am lăsat o mână pe saltea și m-am aplecat 
spre ea, punându-i inelul în față. 

— Ăsta nu o să fie niciodată al tău! Când te-am 
sărutat am făcut-o pentru că eram beat şi pentru că 
am crezut că eşti Savannah. Niciodată nu o să fiu cu 
tine, aşa ca scoate-ți ideea asta din cap. 

A tras aer în piept şi a dat uşor din cap. 

— Ar trebui să îi mulțumești că ţi-a şifonat doar 
nasul. Altfel îmi puneam eu mâna pe tine și erai toată 
în ghips. 

Ochii ei s-au mărit imediat și a înghiţit în sec, 
lipindu-se de tăblia patului. 

M-am dat un pas în spate şi am privit-o câteva 
clipe, apoi m-am întors pe călcâie și am plecat. 

— Nu ştiu ce să mai fac. 

Mă jucam cu degetele, în timp ce priveam în 
gol spre coridor. Lloyd se plimba dintr-un capăt în 
celălalt al apartamentului, iar iubitul meu era așezat 
pe brațul canapelei, încruntat şi fără să scoată niciun 
cuvânt. 

— Am încercat să vorbesc cu ea, dar nici măcar 
nu deschide ușa. Tava cu mâncare stă pe podea de 
aseară și acum regret că are dormitorul cu baie. 

Băteam ușor din piciorul drept și am auzit mota- 
nul miorlăind. Niciunul dintre băieți nu l-au băgat în 
seamă. El continua să plângă, în timp ce se îndrepta 
spre camera prietenei mele. 

S-a ridicat în două lăbuțe pe ușă și a început să 
miaune și mai tare, zgâriind ușor cu gheruţele mate- 
rialul de lemn. 

— Nici măcar nu știm ce naiba s-a întâmplat în 
biroul lui. 

M-am ridicat în picioare și am simţit privirile 
celor doi asupra mea. 

— lubito? 

M-am dus direct spre camera roșcatei, fără să 
îi răspund lui Ray sau măcar să mă uit la vreunul 
dintre ei. Motanul stătea în fund pe podea și se uita 
la mine, mieunând încet. 

Am tras aer în piept și am bătut în ușă. 

— Deschide ușa! 

Nu mă așteptam la vreun răspuns pentru că 
știam că nu aveam să îl primesc. Dar aș fi vrut să aud 
măcar un sunet ca să ştiu că încă e vie și mă aude. 

Gândul că a făcut ceva necugetat mă scotea din 
minţi și habar nu aveam cum să o aduc înapoi. 

Mi-am lăsat palma pe ușă și am oftat adânc. 

— Sav, ştiu că mă asculţi, dar am nevoie să des- 
chizi ușa. Vreau doar să știu că eşti bine. 

— Sunt vie, dacă asta e problema voastră. 

Mi-am întors capul și m-am uitat la fraţii ei, care 
mă priveau de parcă încercam să fac un miracol. 

— Bine, am înţeles că nu vrei să vorbeşti cu noi. 
Dar şi Domnul Mustăţi trebuie să sufere? 

Liniște. 

— Îi e dor de tine, Sav. Sunt sigură că l-ai auzit 
plângând. Vrea la tine. 

— Atunci pleacă! 

Am zâmbit și am privit ușa. 

— Cât de bine mă cunoști, Savannah? 

Am auzit oftatul ei prelung, semn că era foarte 
aproape de ușă. M-am dat un pas în spate și am luat 
motanul în braţe, în timp ce ușa se descuia. 

Când a deschis-o, am rămas cu gura căscată. 
Scăpase de rochie și era în pijamale, părul îi era 
ciufulit şi cearcănele o făceau să arate ca un raton. 
Mi-am strâns degetele pe blana animalului și am 
suspinat. 

— Lasă-mă să intru și pisica nu va păți nimic. 

Nici măcar nu a încercat să zâmbească. Mă pri- 
vea fără nicio expresie pe faţă și îşi ținea mâna pe 
uşă. 

Am împins-o și am intrat în cameră, auzindu-i 
oftatul. Apoi ușa s-a trântit cu putere și m-a făcut 
să tresar. Am lăsat motanul pe patul răvășit și l-am 
privit cum străpungea cearșaful cu gheruţele. 

— leşi afară! 

M-am întors cu faţa la ea și eram foarte aproape 
să o strâng de gât. 

— Dă-mă tu, dacă ești atât de grozavă, am 
provocat-o! 

Ne priveam una pe cealaltă și cred că urma să ne 
luăm de păr dacă nu înceta cu defensiva asta stupidă. 

— Îmi ajunge să mă lupt cu un King, nu am ne- 
voie să fac asta şi cu tine. 

— Atunci nu mă mai respinge. Vreau să te ajut, 
vreau să fiu de partea ta și să te ajut să treci peste 
toate astea. 

— De ce? 

Întrebarea ei m-a luat prin surprindere. Nu 
pentru că nu știam ce să îi spun, ci pentru că ea avea 
îndoieli. 

— Pentru că te iubesc. 

A pufnit în râs și asta nu era deloc un semn bun. 

— Asta v-a învățat mama voastră? Sau Derek 
Black? 

Mi-am ridicat sprâncenele și nu înțelegeam 
absolut nimic din ce spunea. 

— Fratele tău mi-a spus că mă iubește și apoi 
s-a culcat cu Monique Martinez şi nu a întârziat să îi 
pună diamantul pe deget. 

Deci asta era! 

De asta e atât de afectată și rănită. Faptul că 
bunicul l-a scos pe Malcom din închisoare e doar un 

factor. Dar ceea ce o arde cel mai tare e trădarea lui 
Jaxon. 

— A făcut asta ca să îl mulțumească pe Derek 
Black. Tu de ce mă iubeşti, Jess? Ca să o mulțumești 
pe mama ta? Sau pentru că ești o ratată fără niciun 
prieten? 

Uitându-mă cu atenţie la ea, vedeam cât de ră- 
nită e. Nici măcar nu mai era prietena mea pe care 
o iubeam. Devenise o persoană rece, dură, care voia 
răzbunare. Și se pare că nu îi păsa pe cine călca în 
picioare ca să o obţină. 

— Rănindu-mă pe mine nu o să te ajute cu nimic. 

— Mă ajută mai mult decât crezi, a spus rece. 

Am tras aer în piept şi mi-am mușcat buza de 
jos. 

— Vreau doar să te ajut. 

— Nu îmi amintesc să îţi fi cerut ajutorul. 

Defensivă după defensivă. Nu are de gând să 
lase pe nimeni în preajma ei. 

— Poate nu mă crezi, dar o să fiu mereu de 
partea ta. 

— Ai dreptate, nu te cred, a spus ridicând din 
umeri. 

Am zâmbit şi am privit-o tristă, simţindu-mi 
vocea gâtuită. 

— De ce? 

— Pentru că nu vreau să am încredere în tine 
şi apoi să primesc un cuţit în spate. Nu o să mai am 
încredere vreodată într-un King. 

Privirea ei implacabilă îmi trimitea fiori în corp 
şi mă străduim să nu plâng și să fiu puternică. Nu îmi 
venea să cred în ce fel de persoană o transformaseră. 

— Cred că e mai bine dacă plec. 

A dat din cap și a făcut un pas spre mine, privin- 
du-mă cu atenţie. 

— Nu ar trebui să pleci doar din camera asta. Ar 
trebui să pleci din casa asta pentru totdeauna. 

Dacă mi-ar fi dat o palmă, cred că m-aș fi simţit 
mai bine. Și mai puțin şocată. Am înghiţit în sec în 
timp ce mă uitam în ochii ei reci. 

— Nu am nevoie de tine să îmi ștergi lacrimile 
provocate de familia ta. Nu am nevoie de niciunul 
dintre voi în viața mea așa că staţi naibii departe. 

Nu cred că o s-o mai recuperez vreodată pe 
Savannah a mea. 

— Nu îmi pasă de relaţia ta cu fratele meu sau de 
ce simţi pentru el. Dar o să fiu mereu în spatele tău 
şi dacă o să îl faci să sufere, nu o să ştii ce te-a lovit. 

Cuvintele mele pur și simplu erau blocate și 
habar nu aveam cum să ripostez. 

— Aţi vrut să vedeţi animalul din interiorul 
meu? Atunci bine ați venit la zoo! 

Am plecat de lângă ea pentru că nu mai supor- 
tam să o văd astfel. M-am lipit câteva secunde de ușă 
după ce am închis-o în urma mea și am încercat să 
îmi recapăt respirația. Am auzit încuietoarea și am 
sărit de parcă ar fi putut să mă atingă. 

— lubito? 

Nici nu mi-am dat seama când picioarele m-au 
purtat în sufragerie. L-am văzut pur și simplu pe Ray, 
înaintând îngrijorat spre mine. Mi-am mușcat buza 
de jos și, când l-am privit, am realizat că plângeam. 

— Nu e moartă fizic, dar în interiorul ei totul a 
murit. 

L-am lăsat pe iubitul meu să mă ia în braţe și am 
început să plâng pentru prietena mea. 

— Are nevoie doar de puțin timp. O să își revină. 

Am lăsat valizele să cadă pe podeaua holului din 
casa părinților mei şi m-am dus direct în sufragerie. 

— Jess? 

Mama s-a ridicat de pe fotoliul ei și s-a apropiat 
îngrijorată de mine. 

— Ce s-a întâmplat? 

Am dat din cap în semn că nu și am lăsat-o să 
mă strângă în braţe, abținându-mă cu greu să plâng. 
Probabil Ray i-a aruncat o privire care explica totul 
şi mama a încetat imediat cu întrebările. 

— Am nevoie de explicaţii. Ce naiba se întâmplă 
cu ea? 

M-am dat un pas în spate și am privit-o. 

— Tatăl şi fiul tău cretin i-au distrus sufletul. 
Acum m-a dat afară pentru că nu mai vrea pe nimeni 
din familia noastră lângă ea. Şi îţi jur că... 

— Ce e cu toate valizele alea în hol? Cine pleacă? 

Jaxon venise în sufragerie și am putut auzi mâ- 
râitul lui Ray. Dar slavă Domnului că s-a abținut și nu 
a sărit la el pentru că voiam eu să am parte de ocazia 
asta. 

— Eşti cel mai mare dobitoc! am ţipat la el. 

Am luat vaza scumpă a mamei şi am aruncat-o 
în fratele meu. S-a ferit la timp, iar obiectul s-a spart 
de podea. 

— Ai înnebunit? 

Am început să râd că o isterică şi aș fi vrut să 
arunc şi cu scrumiera în el, dar mama deja o luase 
de pe masă. Am luat perna și am aruncat-o, dar a 
prins-o în mână și s-a apropiat de mine. 

— Ce naiba ai? 

— Savannah m-a dat afară din casă. 

Perna a căzut dintre degetele lui și s-a oprit pe 
podea. Mă bucur că e șocat și nu e în stare să spună 
nimic. Poate așa își dă seama ce a făcut şi poate mai 
găsim o cale să rezolvăm toate astea. 

— Mi-am pierdut cea mai bună prietenă din ca- 
uza ta. În momentul ăsta, crede că oricine din familia 
noastră o să o atace. Şi nu o condamn pentru asta. 

Jax mă privea încă uimit și îngrijorat. Acum aș 
vrea să îl strâng de gât și să îl omor. Dar știu că simte 
ceva pentru ea și că nu e o minciună. Ceva l-a împins 
să facă toate astea şi trebuie să aflu ce, ca să pot să 
rezolv problema. 

— Nu ştiu ce naiba a fost în capul tău, dar tre- 
buie să rezolvi problema asta, Jaxon. 

— Nu o să se mai apropie de sora mea. 

Amândoi ne-am întors privirile spre iubitul meu 
care se străduia din răsputeri să nu sară pe fratele 
meu. 

— Nu o să se mai apropie de sora mea, poți fi 
sigură de asta! 

Am oftat şi l-am privit pe Jax. Chiar dacă voia să 
spună ceva, nu putea să o facă. Însă şi el era dornic 
să se ia la trântă cu Ray, judecând după pumnii săi 
strânși. 

— Tu habar nu ai care e problema de fapt. Nu 
poți să mă ţii departe de ea! 

Ray a mârâit iritat și m-am pus în faţa lui Jaxon 
înainte ca iubitul meu să ajungă la el. 

— Dacă eşti inteligent, o să stai cât mai departe 
de ea. 

— Dacă ești inteligent, nu o să îţi bagi nasul 
unde nu trebuie. 

Iubitul meu a început să râdă și și-a întins bra- 
tul, încercând să îl atingă pe fratele meu. Mi-a trebuit 
foarte multă forță să împiedic treaba asta și m-am 
dat un pas în spate, obligându-l pe Jax să facă același 
lucru. 

— Crezi că tu și bunicul tău puteţi să o distrugeți 
doar pentru că aveţi bani? Crezi că asta îți dă dreptul 
să controlezi viața cuiva? 

— Ține-ţi gura, Ray, a mârâit Jax. 

— Altfel ce, păpușel? O să îl suni pe buni și o să 
îi spui că cineva s-a luat de tine? 

Ştiam că fratele meu nu o să mai reziste și 
l-am privit cu coada ochiului, avertizându-l să stea 
departe. 

— Ray, cred că e mai bine să pleci, am spus cu 
vocea scăzută. 

Brunetul l-a privit pe adversarul său câteva clipe, 
apoi m-a tras brusc în brațele sale și m-a sărutat. 

— Ne vedem mai târziu. 

I-a aruncat o ultimă privire lui Jaxon, iar el i-a 
susținut-o. 

— Îmi spune şi mie cineva ce se întâmplă de 
fapt? 

Acum avem cea mai mare problemă. Să îi spu- 
nem mamei ce se întâmplă și să strângem după 
taifun. 

— Poţi să îţi spun sigur că de data asta nu mai e 
traumatizată. 

Doctorița și-a pus ambele mâini împreunate pe 
biroul ei, iar eu o priveam, așteptând explicația de 
rigoare. 

— Vestea că Malcom e liber a zdruncinat-o pu- 
țin, dar nu atât de tare ca discuţia dintre ea și Derek. 

— Vrei să spui confruntarea. 

A început să râdă și și-a aranjat ochelarii pe nas. 

— Trebuie să recunoști că e destul de războinică 
pentru vârstă ei. Eu nu cred că aș fi avut curajul să 
mă duc și să îl înfrunt așa cum a făcut-o ea. 

Am zâmbit și am aprobat discret din cap, fiind 
mândru de sora mea. 

— Savannah crede că urăște pe toată lumea, dar 
ura asta e doar armura ei de protecție. Dacă o dai jos 
e aceeași fată pe care o îndrăgim cu toții. 

— Şi cum îi dau armura jos? 

Femeia m-a privit câteva clipe fără să spună 
ceva, apoi a oftat și s-a lăsat pe spătarul scaunului. 

— Nu ştiu. 

M-am ridicat brusc în picioare și scaunul a căzut 
pe podea. 

— La naiba, Jill, e a patra ședință. Ar fi trebuit să 
ştii până acum. 

Ea însă nu s-a lăsat impresionată de comporta- 
mentul meu violent. Mă privea prin lentile de contact 
și era incredibil de calmă, în timp ce eu spumegam 
de furie şi neputinţă. 

— Am adus-o la tine ca să mă ajuţi. Mergem ca 
pe ouă în jurul ei și nu mai știu ce naiba să fac. Vrea 
să renunțe la facultate şi să plece în Boston. 

— Mi-a spus asta. 

— Sper că i-ai spus că e cea mai mare tâmpenie. 

— De ce crezi asta? 

Am început să mă plimb prin biroul ei, mormă- 
ind în barbă. 

— Pentru că nu am de gând să o las singură. 
Nenorocitul ăla e în libertate și poate oricând să 
pună mâna pe ea. 

— Eşti sigur că asta e motivul? Nu faptul că tu 
nu vrei să o lași să plece ca să nu îţi repeţi de fapt 
greşelile? 

M-am uitat la ea cu gura căscată și femeia era 
atât de calmă încât îmi venea să o arunc de la geam. 

— Nu am nevoie de psiholog. Acum vorbim 
despre Savannah. 

A tras aer în piept, apoi a oftat și și-a turnat un 
ceai din tava de pe masă. 

— Poate e timpul să încetați să o mai dădăciţi. 

— Nu o dădăcim, am spus revoltat. 

A pufnit în râs și a lăsat ceainicul jos, punându-și 
câteva cuburi de zahăr în ceașcă. 

— Tot ce faceţi este să o supravegheați, să îi 
aduceţi mâncarea la pat și să o trataţi ca pe o păpușă 

fragilă. Știu că a trecut printr-o dezamăgire groaz- 
nică, dar aţi întrebat-o măcar ce vrea? 

Mi-am deschis gura, dar am închis-o imediat 
când mi-am dat seama că avea dreptate. Ray și cu 
mine nu am încercat să vorbim cu ea, nici să o între- 
băm ce vrea cu adevărat. 

— Jess şi Priscilla au încercat asta și le-a dat 
afară cu lacrimi în ochi. 

A zâmbit larg și a început să amestece în ceașcă. 

— Pentru că ea nu are nevoie de ele. Savannah 
poate e dură cu prietenele ei, dar face asta doar ca să 
vă atragă atenția. Și nu m-ar surprinde dacă fetele ar 
fi alături de ea în farsa asta. 

Mă uitam la ea cu gura căscată. 

— Vrei să spui că Priscilla şi Jessica se prefac 
rănite doar ca să ne atragă mie și lui Ray atenţia? 

— Nu o fac în mod intenţionat, a spus în apăra- 
rea lor. 

Am ridicat scaunul de pe podea și m-am aşezat 
pe el pentru că simțeam că mă prăbușşesc 

— M-ai pierdut. 

Jill a dat uşor din cap şi şi-a sorbit ceaiul. 

— De câte ori tu sau Ray ați vorbit deschis cu 
ea? Aţi întrebat-o despre vise, sentimente, idealuri? 
Ştiţi măcar ce îşi dorește cel mai mult? 

Mi-am închis ochii și am dezaprobat din cap, 
urându-mă pentru cât de ticălos am fost în privința 
ei. 

— Mama ta a ştiut mereu ce să facă. Apoi a 
murit și a lăsat-o cu voi. Tu ai venit aici pentru că 

nu suportai să stai acasă. Ray a început să atragă 
probleme și amândoi aţi ignorat-o. Cu toate astea, a 
reușit să treacă peste acea perioadă cu brio. Apoi a 
venit aici şi a cunoscut-o pe Jess, care a deschis-o ca 
pe un boboc de floare. Și Savannah cea adevărată a 
venit înapoi din nou. 

Mi-am trecut o mână prin păr, inspirând adânc. 

— Când l-a cunoscut pe Jaxon, s-a îndrăgostit 
imediat. Și chiar dacă nu crezi, a fost blând și bun și 
iubitor cu ea. Chiar dacă aveau și alte probleme. Dar 
el a fost acolo când ea a avut nevoie. Întotdeauna. 

Urăsc să îi dau dreptate, mai ales că vreau să îl 
urăsc pe Jaxon în acest moment. 

— Apoi a aflat că Priscilla nu e persoana pe 
care o credea și şi-a făcut o nouă prietenă și o nouă 
confidentă. Și acum, ea e dură pentru că are nevoie 
ca ele să o scoată din abis. Jess şi Priscilla pot să facă 
asta pe două căi. 

Și-a ridicat două degete și le-a pus în raza mea 
vizuală. 

— Să vă determine pe voi doi să vedeţi ce are ne- 
voie cu adevărat. Şi să îl facă pe Jaxon să se întoarcă. 

— Ai înţeles toate astea doar din patru şedinţe? 

A început să râdă şi şi-a lăsat degetele jos, luând 
ceașca în mână. 

— Lloyd, uiţi că nu e prima oară când Savannah 
e pacienta mea. 

Avea dreptate. Jill a scos-o din depresie și când 


s-a întâmplat incidentul cu Malcom. O ştie destul de 

bine pe sora mea și se pare că o știe mai bine chiar și 
decât propria ei familie. 

— Şi ce pot să spun? Ce pot să fac? 

— Deschide-ţi inima în fața ei. Nu are nevoie de 
sfaturi de adult și de prostii că o să fie bine și o să 
trecem împreună. Are nevoie de frații ei. Nu ca să îi 
dați de mâncare sau să o înveliţi și să o mângâiaţi pe 
cap. 

— Şi dacă o să fie ca şi cu fetele? 

— Atunci ar trebui să îmi ard licenţa și să vând 
pixuri în Brooklyn. 

Am început să râd, imaginându-mi cum ar arăta 
într-un costum cu două numere mai mari și cu un 
pumn de pixuri în mână. 

— Ce își doreşte cu adevărat, Jill? 

A zâmbit cu gura până la urechi și și-a acoperit o 
parte din față cu ceașca de ceai. 

— Asta e între mine și clienta mea. 

Naiba să o ia de ticăloasă. Mă plimbă în jurul 
cozii şi acum nu îmi dă nimic de ce să mă agăţ. 

— Adu-mi aminte din nou de ce am angajat-o pe 
Jill ca să... 

Vorbele mele au amuţit în momentul în care 
l-am văzut pe Jaxon în casa mea. El și Priscilla erau 
pe canapea şi mă priveau amândoi. 

Am închis ușa în spatele meu și mi-am lăsat 
servieta pe dulapul de lângă ușă. 

— Ce naiba cauţi aici? 

Mi-am auzit logodnica oftând, iar el nu își lua 
ochii de la mine. Am pășit în living și m-am pus în 
fața amândurora, cu mâinile pe şolduri. 

— De ce l-ai lăsat să intre? am întrebat-o pe 
trădătoare. 

— Pentru că e prietenul meu cel mai bun. 

Am pufnit și am scos o înjurătură, dorindu-mi să 
o strâng de gât. 

— Priscilla, ştii... 

— Știu ce a făcut, Lloyd, dar are dreptul să fie 
ascultat. Cred că ştii cel mai bine că în orice poveste 
sunt două puncte de vedere. Și trebuie să le asculți 
pe toate înainte să tragi o concluzie. 

Mi-am închis ochii și am oftat adânc, urându-mă. 
Nu pot să cred cât de ușor mă poate manipula femeia 
asta pe care o iubesc atât de mult. 

M-am așezat lângă ea şi i-am luat mâna stângă 
în a mea privindu-l fix pe Jaxon King. 

— Vorbește! 

A zâmbit şi s-a ridicat în picioare. 

— Am vorbit deja cu cine trebuia. Nu am de 
gând să fac asta și cu tine. 

Am ţâșnit brusc în picioare și am simţit strân- 
soarea iubitei mele, care mă ţinea să nu îl pocnesc. 

— Ai mult tupeu, ticălosule! 

— Nu îţi spun nimic, Lloyd, până nu vorbesc 
cu Savannah. E problema noastră și nu vreau să te 
implic pe tine sau pe Ray. 

— Crezi că poți să ne ţii deoparte? Crezi că o să 
te lăsăm să o vezi? 

— Aici nu e vorba despre ce vreți voi, ci despre 
ce vrea ea. Dacă nu vrea să mă vadă o să trebuiască 
să îmi spună în față. E destul de curajoasă, nu are 
nevoie de bodyguarzi. 

Am mormăit iritat și imediat mi-a venit în cap 
discuţia cu Jill. Ea chiar avea dreptate. O cunoșteam 
atât de puțin pe sora mea, încât nu știam dacă i-ar 
spune lui Jaxon să plece sau să rămână. 

— Nu am ştiut că Derek l-a scos pe Malcom din 
închisoare. 

Acum e pur și simplu Derek? Nu mai e bunicul 
lui scump și drag pentru care ar face orice. 

— Nu ştiu nici ce naiba are cu voi, dar o să aflu 
direct de la sursă. Tot ce pot să îți spun e că îmi pare 
rău că a trebuit să o rănesc pe ea, ca să am curajul să 
pun piciorul în prag. 

Am pufnit în râs și am privit-o câteva clipe pe 
brunetă, care mă privea supărată. 

— Trebuie să știi un lucru, Lloyd. Faptul că o să 
fac orice ca să o recuperez. Și nu îmi pasă de părerea 
ta sau a lui Ray. 

— Ar trebui! am spus hotărât. 

A zâmbit şi și-a pus mâinile în buzunarele pan- 
talonilor, privindu-mă cu aroganță. 

— Nu, nu ar trebui. Pentru că nu v-aţi obosit 
niciodată să o susțineți. Doar ați împins-o deoparte 
ca să uitaţi că încă mai aveţi o familie. 

Şi-a luat la revedere de la Priscilla și a ieșit din 


casa mea, fără să aibă urmele degetelor mele pe gât. 

Bruneta a oftat şi şi-a pus un picior peste celă- 
lalt, privindu-mă cu tristeţe. 

— Nu îl mai vreau aici! 

— Pentru că ţi-a rănit orgoliul? a pufnit amuzată. 

M-am întors cu fața la ea și am privit-o cu gura 
căscată. 

— Ştii că ţi-a spus doar adevărul. Chiar tu mi-ai 
spus că dacă ai putea să dai timpul înapoi nu ai lăsa-o 
niciodată singură. 

— De unde era să ştiu că Ray nu o să aibă grijă 
de ea? am spus ridicându-mi mâinile în aer. 

— Pentru că era responsabilitatea ta. Părinţii tăi 
ti-au spus că dacă orice s-ar întâmpla cu ei, Savannah 
e responsabilitatea ta. Nu poți să dai vina pe Ray. Nu 
te-a împins să vii aici. Frica şi furia ta au făcut-o. 

Am zâmbit şi am dezaprobat din cap, simţin- 
du-mă ca ultimul om de pe planetă. Priscilla mi-a 
făcut semn să mă așez lângă ea și nu am ezitat nicio 
secundă. 

M-am sprijinit de spătarul canapelei și i-am 
simţit mâna caldă pe piept. 

— Ştiu că e o situaţie dificilă și îți dorești ca 
Savannah să fie bine. Dar acum ea are nevoie de 
două lucruri: de fraţii ei și de Jaxon. 

M-am uitat la ea cu gura căscată și parcă o ve- 
deam pe Jill Cahill în fața mea din nou. 

— Şi dacă voi doi babuinilor încercaţi să îl opriţi, 
o să îi faceți mai mult rău decât bine. 


Am dat de naiba, oricum. 

— Savannah, dacă nu deschizi drăcia asta de 
ușă, o sparg! 

Am bătut cu pumnul de câteva ori, dar era la fel 
de linişte ca într-un mormânt. 

Am oftat și mi-am lăsat ambele palme pe tocul 
ușii, străduindu-mă cu greu să nu înjur. Trebuie să 
fac ceva ca să o scot pe căpoasa asta de acolo. 

Am văzut motanul care se plimba pe lângă pi- 
cioarele mele şi mi-a venit o idee. 

— Motanul tău cel prost e aici. 

— Ba nu, nu e! 

M-am dat un pas în spate și am privit ușa apoi 
m-am uitat câteva secunde la motan și mi-am întors 
privirea spre bucata de lemn. 

— Îţi baţi joc de mine? 

— Dacă ar fi fost aici, ar fi mieunat, Ray. Nu sunt 
atât de proastă. 

— Adică idiotul ăsta blănos stă și se gudură de 
picioarele mele și mă umple de păr, iar tu îmi spui 
mie că nu e aici? 

Am auzit-o râzând. 

— Dacă nu deschizi ușa, îl iau de coadă și îl 
arunc pe geam. Şi stăm la etajul 10, nu uita. 

— Nu ai tupeu! 

Exact asta așteptam. M-am uitat cu un zâmbet 
larg pe buze la motan și l-am apucat de coadă, tră- 
gându-l în sus. Mieunatul lui a făcut-o pe sora mea 
să deschidă ușa. 

— la-ți labele de pe el! 

Privirea ei dură mă făcea să râd, dar mă 
abțineam. 

Am prins motanul în brațe și în următoarea 
secundă și-a înfipt ghearele în brațele mele. 

— La naiba! 

Blănosul a sărit apoi în brațele surorii mele care 
a început să râdă, în timp ce eu îmi priveam rănile 
roşiatice. 

— Mâţă proastă! am bombănit. 

— Ce naiba faci? 

Lloyd a venit lângă mine și mă privea plictisit. 
Probabil azi era ziua lui liberă pentru că era îmbrăcat 
doar într-o pereche de blugi, un tricou și o pereche 
de tenişi. 

— Ela început. 

Am arătat cu degetul înspre animalul care părea 
mai nevinovat ca niciodată. Îşi lingea laba, fără să mă 
bage în seamă. Fratele meu și-a dat ochii peste cap și 
probabil credea că sunt un idiot. 

— Nu așa repede, domnişoară. 

Savannah încerca să se retragă în camera ei, dar 
vocea avocatului a oprit-o. A lăsat motanul jos și și-a 
îndreptat privirea şi atenţia spre sora noastră. 

— Trebuie să vorbim! 


S-a întors cu fața la noi și a răsuflat cu putere. 

— Ba nu, nu trebuie! 

Lloyd s-a uitat la mine, eu m-am uitat la el și 
probabil ne gândisem la același lucru. 

Ne-am întors amândoi privirile spre sora noas- 
tră şi în următoarea secundă am apucat-o de câte un 
braţ și am împins-o în cameră. 

Am aruncat-o pe pat și ne-am pus de o parte 
şi de cealaltă a ei, gâdilând-o. Roșcata a reușit să se 
abţină câteva secunde bune, apoi a izbucnit într-un 
hohot de râs care umplea întreaga cameră. 

— Stați... nu... gata... 

Lloyd și cu mine zâmbeam și ne uitam la ea cum 
se zvârcolea chinuindu-se să ne oprească. Lacrimile 
i se formaseră în colțurile ochilor și cred că era pe 
cale să cedeze. 

— Bine. Mă predau! 

Ne-am retras mâinile, iar pitica a început să 
tragă lacomă aer în piept. 

— Sunteţi doi cretini și vă urăsc pe amândoi. 

Am zâmbit și ne-am lăsat cu spatele pe tăblia 
patului, în timp ce sora noastră continua să stea 
lungită și să își şteargă lacrimile din colțurile ochilor. 

— Spuneţi ce aveţi de spus și căraţi-vă! 

M-am uitat la Lloyd, însă el deja părea pregătit 
să înceapă cu întrebările. 

— Ce vrei cu adevărat? 

Atât eu, cât şi Savannah eram la fel de uimiţi de 
întrebarea lui și îl priveam cu gurile căscate. 

Pitica s-a ridicat și s-a întors cu faţa la noi, 
așezându-se turcește. Sau ca la yoga. Sau ca o tipă 

care nu are oase în corp. Cum naiba poate să își ţină 
picioarele în felul ăsta? 

— Ce vreau cu adevărat? 

Bărbatul a aprobat din cap, așteptând răspunsul 
ei. 

— Nu o să îmi spui că o să fie bine și că o să fii 
lângă mine? Sau că o să găsesc pe altcineva mai bun 
decât Jaxon? 

— Pe el îl vrei? 

Savannah și-a lăsat privirea în jos, mușcându-și 
buza de jos, în timp ce obrajii ei prindeau culoare. 

— Cred că îţi baţi joc de mine, am spus nevenin- 
du-mi să cred. 

Lloyd mi-a tras un pumn în umăr și, după privi- 
rea lui urâtă, am înţeles trebuia să tac. 

— Şi-a bătut joc de tine şi tu tot pe el îl vrei? 

— Ray... 

Numele meu pe jumătate oftat, pe jumătate 
mârâit îmi spunea că întind coarda, dar nu prea îmi 
păsa. 

— Ar trebui să revii la realitate, fraiero! 

— Şi să fac ce ai făcut tu? 

Lovitură sub centură! 

— Îmi pare rău că nu avem acelaşi mod de a 
suferi, Ray. Nu o să mă mut de aici sau să renunţ la 
facultate pentru că sufăr. 

— leri aveai altă părere. 

A zâmbit și şi-a pus mâinile pe genunchi, privin- 
du-mă ironică. 

— La cât de idiot ești, nu mă mir. Tu îţi speli 
hainele albe cu cele colorate și apoi te întrebi de ce 
chiloţii tăi devin roz. 

Lloyd a început să râdă cu putere și a arătat cu 
degetul spre mine. 

— Ai chiloţi roz? 

Mi-aș fi dorit să pot arunca fulgere cu ochii ca să 
îi trimit unul fix în cap surorii mele. 

Fratele meu se rostogolea pe pat de râs, iar pi- 
tica mă privea amuzată. l-am dat o palmă peste ceafă 
avocatului și m-am uitat urât la el. 

— Ai putea să te concentrezi? Aici e vorba de ea, 
am spus arătând-o pe pitică cu degetul. 

S-a aşezat în fund şi şi-a şters lacrimile de la 
ochi, trăgând aer în piept. 

— Poţi naibii să vorbeşti deschis cu noi? M-am 
săturat de toată porcăria asta. Dacă îl vrei pe Jaxon, 
de ce te comporți ca o nebună și le-ai dat pe alea 
două afară? 

S-a uitat la amândoi și apoi dracul de motan 
a apărut şi s-a pus între picioarele ei. A început să 
îi mângâie absentă blana, fără să îmi răspundă la 
întrebare. 

— Nana... 

A oftat cu putere și şi-a închis ochii. 

— Îmi e dor de familia mea. 

Am clipit de câteva ori și m-am uitat la fratele 
meu care nu părea prea surprins de revelaţia asta. 

— Când mama și tata erau aici, totul era perfect. 
Apoi ei au murit și totul s-a dus naibii. Tu, a ridicat 

mâna spre Lloyd, ai venit în orașul ăsta și nu ţi-a 
păsat nici de mine, nici de el. 

Când a arătat cu degetul spre mine m-am simțit 
ca un copil de grădiniţă care era pedepsit. 

— Şi tu, de data asta s-a uitat la mine, pe tine te-a 
durut fix în cur de mine. Petreceri, alcool, droguri. 
Era să pun în mâncare unul din prafurile tale, Ray. Şi 
nu e amuzantă faza cu negresele. 

Mi-am întors privirea şi am simțit toată atenția 
asupra mea. Chiar și motanul ăla enervant se uita la 
mine. 

Perioada aia a fost foarte neplăcută și s-a oprit 
când aproape am murit. 

— Voi nici măcar nu mă cunoaşteţi. Savannah de 
acum zece ani nu mai există. Sunt o femeie în toată 
firea şi nu am nevoie să mă dădăciți. Am nevoie să 
mă ascultați. Ray, care e trupa mea preferată? 

M-am uitat la ea nedumerit și am înghiţit în sec, 
fără să ştiu răspunsul. 

— Lloyd, cine e modelul meu în viață? 

Fratele meu era la fel de confuz ca și mine, iar 
după fața lui, nici el nu avea habar ce să spună. 

Sora noastră a început să râdă și a luat motanul 
de labe, jucându-se cu el. 

— Exact. Voi credeţi că dacă îmi dați bani şi mă 
mai sunați din când în când sunteţi cei mai buni frați 
din lume? 

— Atunci nu aștepta să te întrebăm noi care e 


problema. Doar spune şi noi o să ascultăm. 

O să fiu un avocat de rahat pentru că niciodată 
nu o să am diplomaţia lui Lloyd. Sau mintea ageră pe 
care o are Savannah. 

Brunetul a tras-o în braţele lui, iar micuța a 
cedat. Și-a pus capul pe pieptul lui şi şi-a întins pi- 
cioarele pe mine. 

— Când te-ai spălat ultima oară pe copite? 

S-a uitat urât la mine și le-a ridicat la nasul meu, 
iar eu m-am prefăcut oripilat. 

— Am făcut duş aseară, boule. 

Lloyd a început să râdă și simţeam cum înce- 
peam să redevenim cei de altădată. De acum înainte 
ar trebui să fim mai apropiaţi şi poate evităm porcă- 
rii ca asta. 

— Dă drumul la păsărică, iubito. 

S-a uitat la mine și şi-a ridicat o sprânceană. 

— Nu ar trebui să îi spui asta lui Jess? 

De data asta, și eu şi Lloyd am început să râdem, 
iar sora noastră ne privea de parcă eram scăpați de 
la nebuni. 

— Acum serios, spune exact ce simți. 

A tras aer în piept, iar mâţa aia tâmpită s-a așezat 
pe abdomenul ei. De ce naiba e așa de lingușitoare? 

— Nu știu ce se întâmplă între mine și Jaxon. 
Problema e Derek Black. Dacă el nu ar fi, atunci eu și 
el am fi cei mai fericiți. Dar ceva îl leagă de bunicul 
lui, ceva puternic și nu ştiu ce e. 

— Poate îl iubeşte foarte mult. 

A dat din cap că nu, și a mângâiat motanul pe 
nas. 

— E ceva mai puternic și trebuie să aflu. 

— De ce? 

— Pentru că îl iubesc şi vreau să fiu cu el. 

— Chiar și după toată porcăria pe care ţi-a 
făcut-o? 

A aprobat din cap, iar eu l-am privit pe Lloyd. El 
a ridicat din umeri și a sărutat-o pe creștet. 

— Dacă tu și Jess aţi trece prin asta, ai face la 
fel, Ray. Ai face orice ca să nu renunți la ea. Eu acum 
încerc să găsesc o cale să îl bat pe Derek Black la 
propriul lui joc. 

— Şi cum ai de gând să faci asta? 

— Păi, am dat-o afară pe Jess de aici și Priscilla 
a plâns două zile după discuţia cu mine, nu? a spus 
mândră de ea. Jaxon ar cam trebui să își facă apariția. 

Eram șocat și mă uitam la pitica din braţele fra- 
telui meu care se presupunea că e sora mea. Zâmbea 
cu gura până la urechi și a început și Lloyd să râdă. 

— Deci Jill avea dreptate. Tu chiar le-ai manipu- 
lat pe fete ca să te ajute. 

— Știu perfect ce vreau și cum să obţin. Sunt o 
Evans și nu o să îl las pe Derek Black să mă scoată 
din joc. 

Mă uitam când la unul când la celălalt și nu îmi 
venea să cred ce auzeam. Savannah era mai nebună 
decât credeam și cine spune că seamănă perfect cu 
tata, are dreptate. 

— Mi-ai făcut iubita să plângă ca să îl atragi pe 
iubitul tău? 

— Jess mă iubește şi o să mă ierte în secunda 
doi. Nu îmi fac griji în privința asta. 

Mi-am lovit capul de perete și am privit tavanul 
câteva clipe, dezaprobând din cap. 

— Nu artrebui să fii șocat, Ray. Și tu ai manipu- 
lat-o pe Jess ca să fie cu tine. 

Am zâmbit. Chiar am făcut asta, nu? Se pare că e 
ceva în sângele nostru până la urmă. 

— Sunt speriată de Malcom, dar sunt terorizată 
de ideea că ar putea să îmi rănească familia. Toată 
familia. Sunt sigură că mă urmărește și așteaptă 
momentul oportun ca să mă atace. 

— Nu o să se întâmple pentru că... 

— Dar vreau să se întâmple. 

A ridicat din umeri și a tras aer în piept. 

— Data trecută eram mică și nu știam cum să 
mă apăr. De data asta, vreau să îl înfrunt şi să îl atac 
înainte să o facă el. Vreau să îi arăt că nu îmi mai este 
frică. 

M-am uitat la Lloyd, dar el părea pierdut în 
gândurile lui. 

— Îl iubesc pe Jaxon şi sunt rănită în momentul 
ăsta. Dar am nevoie de elca să respir. Oricât de multaș 
vrea să îl omor, am nevoie de el ca să supraviețuiesc. 

— De ce? De ce nu poate fi altcineva? Cineva 
care chiar te merită. 

— Pentru că mi-a oferit tot ce am avut nevoie. 
Și pentru că e singurul care mă înțelege cu adevărat. 


La naiba. 

— Te iubesc, Savannah! 

Mi-am trecut mâna prin părul lui şi am zâmbit 
din toată inima. El s-a lăsat cu toată greutatea pe cor- 
pul meu și am simţit presiunea între picioarele mele. 

— Și eu te iubesc, scumpule. 


Mi-am deschis ochii și m-am privit în oglindă. 
Reflexia mea e tristă și acum înțeleg de ce toată lu- 
mea e atât de îngrijorată în privinţa mea. Cearcănele 
încep să fie mai puțin proeminente, însă oasele ume- 
rilor îmi ies în evidență foarte tare. Am slăbit exage- 
rat de mult şi acum arăt ca un schelet de Halloween. 

Mi-am trecut mâinile prin părul ud și am tras 
aer în piept. Reușisem să îi fac pe ceilalți să creadă 
că sunt puternică, dar adevărul este că sunt praf. 

Îmi vreau viaţa înapoi. Vreau să dau timpul îna- 
poi şi să nu cad în capcana idioată a lui Black. 

Soneria de la intrare m-a făcut să tresar și m-am 
uitat la ușa de la baie. Ray e la cafenea, Jess nu a mai 
venit pe aici de când am dat-o afară, iar Lloyd e la 
firmă. 

Am deschis ușa şi mi-am tras halatul pe mine în 
timp ce mă îndreptam spre living. Domnul Mustăţi 
a ieșit înaintea mea și a început să miorlăie. Am 
trecut pe lângă el și m-am îndreptat spre intrarea 
principală. 

Am pus mâna pe clanță, am rotit-o, iar când am 
deschis-o, am îngheţat. Înălţimea lui impunătoare 
îmi face părul să mi se ridice pe ceafă, iar ochii lui 
negri mă privesc amuzați și treaba asta îmi făcea 
sângele să-mi clocotească în vene. 

— Ţi-a fost dor de mine, iubito? 

Am încercat să îi închid ușa în nas, dar cu o sim- 
plă atingere a izbit-o de perete. Am înghiţit în sec și 
am început să mă dau înapoi. A făcut un pas în față și 
a prins ușa, trântind-o în urma lui. 

— Cum m-ai găsit? am şoptit terifiată. 

— Te urmăresc de ceva timp, micuţo. 

Asta nu e bine. La dracu, la dracu, la dracu! 
Proastă alegere să fiu singură acum. 

Pulsul mi s-a accelerat și m-am oprit când am 
considerat ca distanţa era potrivită. 

Închisoarea îl făcuse să pună ceva mușchi pe 
el și de sub tricou i se văd tatuajele negre. Părul lui 
blond e tuns scurt și are un început de barbă. 

— Ce vrei de la mine? 

Şi-a arcuit buzele într-un zâmbet. 

— Cred că am fost întrerupți ultima oară. 

Inima mi s-a oprit în gât. M-am uitat cu coada 
ochiului în jurul meu sperând că o să găsesc ceva de 
care să mă agăţ. Dar singurul lucru care era aici era 
motanul meu. 

— Vino la tati, a spus seducător. 

A făcut un pas spre mine și am încercat să fug, 
dar mâna lui m-a apucat violent de braț. Am încercat 
să țip, însă mâna butucănoasă mi-a acoperit gura şi 

i-am simțit pieptul lipindu-se de spatele meu. Fumul 
de țigară și mirosul de băutură mi-au pătruns în nări 
şi am simțit gustul acid de vomă. 

Mi-am înfipt unghiile în braţul lui, încercând să 
scap de el. Am început să dau din picioare, încercând 
să îl lovesc. A scos un geamăt scurt și m-a izbit de 
perete, provocându-mi o durere cruntă. 

Îi priveam zâmbetul printre lacrimi, în timp ce 
mă rugam să fiu salvată. 

— În tot acest timp mi-am închipuit reîntâlnirea 
noastră. Dar niciodată nu mi-am imaginat că o să fie 
atât de bună. 

M-a analizat din cap până în picioare, lingându-și 
buzele. Am mârâit și am încercat să îl lovesc între 
picioare, dar m-a imobilizat cu o singură mișcare. Mă 
țintuia la perete cu corpul său, în timp ce mâna lui 
liberă i se oprise pe sânul meu. 

— În fiecare seară mi-am imaginat ce sunete 
scoţi când intru în tine. 

Plângeam şi îmi era din ce în ce mai frică. Îmi 
simțeam întreg corpul tremurând și încercam să 
respir pe sub palma lui. 

— Promiţi că nu ţipi dacă îmi iau mâna? 

Am înghițit în sec și am aprobat frenetic din 
cap. Şi-a presat buzele pe fruntea mea și i-am auzit 
chicotitul înainte de a-și lua mâna de pe gura mea. 

S-a dat un pas în spate şi am putut să mă des- 
prind de pe perete, încercând să mă ţin pe picioare. 

— Eşti mai frumoasă decât îmi amintesc. 

Mi-a prins o șuviță de păr între degete, în timp 
ce ne uitam unul în ochii celuilalt. 

Malcom nu a fost niciodată așa. Înainte să în- 
ceapă cu drogurile era un băiat de treabă, blând și 
simpatic. Era o adevărată plăcere să petrec timpul cu 
el și de multe ori mă ajuta cu temele. 

lar acum e un maniac care mă sperie din toate 
încheieturile. 

Și-a coborât mâna spre talie și a prins marginea 
tricoului între degete. 

— Abia aştept să fii a mea, Savannah. 

Genunchiul meu s-a oprit exact între picioarele 
lui și l-am auzit urlând de durere. Când am trecut 
pe lângă el crezusem că am scăpat, dar m-a prins de 
picior şi m-a trântit la podea. 

Izbitura mi-a amorţit o parte din corp, iar 
Malcom m-a tras spre el și s-a urcat peste mine. 

— Târfo! 

M-a lovit cu putere peste obraz şi am simțit 
durerea amorțindu-mi maxilarul. Lacrimi de durere 
mi-au țâșnit din ochi și am încercat să îl împing de 
pe mine. Dintr-o singură mișcare, mi-a prins mâinile 
deasupra capului și gâfâia stând deasupra mea. 

— Am vrut să fiu blând cu tine și să te iubesc, 
dar ţie îți place dur, nu? 

Gustul metalic al sângelui îmi umplea gura și 
buza de jos mi-a amorţit complet. 

— Dă-te de pe mine! am ţipat. 

A începutsărâdă și s-a ridicatînpicioare.Pumnul 
lui s-a strâns în jurul părului meu și m-a ridicat de 
pe podea. În ochii lui se vedea o furie nemărginită și 
frica a încolțit în mine mai tare ca niciodată. 

— În curând o să mă rogi să stau numai în tine. 

M-a lovit cu putere în abdomen, făcându-mă 
să mă chircesc. Am încercat să respir, dar era prea 
dureros. Am căzut în genunchi, iar el şi-a luat mâna 
din părul meu, chicotind. 

Şi-a înfipt piciorul în coastele mele și m-a trimis 
direct în perete. Capul meu s-a lovit de suprafața 
dură și am simţit durerea crâncenă, în timp ce corpul 
meu s-a alungit pe podea. Toţii mușchii mei, toate 
oasele parcă nici nu mai erau în corpul meu. 

— Asta ar trebui să te învețe minte să fii mai 
cooperantă data viitoare. 

Am încercat să îmi ridic capul, dar nu aveam 
nicio putere. Privirea îmi era încețoşată și îi auzeam 
foarte vag vocea. 

L-am simţit aplecându-se peste mine și lacrimile 
îmi curgeau necontenit. 

— la-ţi mâinile de pe ea, nenorocitule! 

Jaxon. 

Uşa de la intrare s-a deschis brusc și abia distin- 
geam silueta din ea. Nu puteam să văd clar imaginea. 
Durerea din tot corpul era insuportabilă. 

Ceea ce a urmat e confuz. Am auzit strigăte, 
lovituri, înjurături. Masa mea de sticlă, spartă. Apoi 
s-a așternut întunericul. 

— leşi afară, acum! 

Nu reușeam să disting vocea feminină care toc- 
mai ţipase, însă știu sigur că unul din frații mei era 
aici. Și sigur era Ray pentru că vocea lui o puteam 


recunoaște dintr-o mie. 

Mi-am deschis ochii şi i-am închis imediat la loc, 
căci nu puteam suporta lumina. 

— Nana! 

Mi-au trebuit câteva secunde ca să mă acomo- 
dez cu intensitatea luminii şi brusc m-am trezit cu 
fratele meu deasupra mea. 

— Eşti bine? Ce te doare? Ştii cine sunt? 

Am gemut și simţeam durerea, de data asta mai 
diminuată, pătrunzându-mi în coaste. 

— Bine, voi doi trebuie să ieşiţi afară chiar acum. 

Victoria își ținea braţul întins spre ușă, făcân- 
du-le semn celor doi catâri să iasă afară. 

— Tu chiar crezi că pot să plec acum? 

Mark l-a dat la o parte și a început să îmi facă 
testele pentru proști. Urmărește luminiţa, urmărește 
degetul și așa mai departe. 

— Ce s-a întâmplat? 

Bărbatul și-a lăsat degetul în jos și m-a privit în 
ochi. 

— Îţi aminteşti ceva? 

— Eram acasă, apoi s-a auzitsoneria şi... Malcom. 
Jaxon! am spus încercând să mă ridic. Unde e Jaxon? 

Nimeni nu îmi dădea niciun răspuns și inima mi 
s-a oprit. Am dat cearşaful de pe mine la o parte și 
am simțit durerea străpungându-mi coastele când 
am încercat să mă mişc. 

— Ce crezi că faci? 

Am încercat să mă dau jos din pat, însă mâinile 
lui Mark s-au oprit pe umerii mei și m-au împins 
înapoi. Am început să plâng și l-am privit speriată. 

— Jaxon era acolo. L-am auzit şi tu nu îmi spui 
unde este el acum. E mort? Malcom l-a omorât? 

266 


Volumul 2 Șantajul iubirii 


A strâmbat din buze, dar tot nu îmi dădea niciun 
răspuns. Am început să mă lupt cu el și să mă dau jos 
din pat. 

— Trebuie să te calmezi. 

— Trebuie să îl văd. Trebuie să știu că e în si- 
guranță. la-ţi mâinile de pe mine, am spus în gura 
mare. 

— Savannah, ai suferit un şoc major, trebuie să 
stai liniştită. 

Am început să îl lovesc peste mâini în încercarea 
mea patetică dea mă elibera. 

— Doar după ce îl văd pe el teafăr și nevătămat. 

Am încercat să mă ridic, ignorând durerea insu- 
portabilă din corpul meu. Ray m-a împins cu putere 
pe saltea aplecându-se deasupra mea. 

— Eşti gravidă. Stai naibii în patul ăsta și 
calmează-te! 

Cuvintele lui au avut un efect de șoc asupra mea 
și m-am lăsat moale pe saltea. M-am uitat la fratele 
meu cu gura căscată, apoi mi-am întors capul spre 
Mark. Zâmbea ușor și Victoria s-a apropiat mai mult 
de mine, lăsându-și bărbia pe umărul soţul ei. 

— Sunt însărcinată? 

— Vită-te puţin la nebuna de lângă mine, a spus 
făcând semn spre soţia lui. 

Victoria era în culmea fericirii și cu ochii înlă- 
crimați. M-a luat de mână şi m-a strâns uşor, aşezân- 
du-se pe marginea patului. 

— O să fii mămică. lar Jaxon e teafăr şi nevătă- 
mat şi o să fie cel mai fericit. 

M-am uitat la abdomenul meu și l-am atins ușor, 
simțind o senzație de căldură răspândindu-mi-se în 
tot trupul. 

Jaxon 


— Ai stricat mașina lui tati şi acum te lasă la 
răcoare? 

Continuam să îmi țin capul în jos, frecându-mi 
pumnii răniți. 

— Îți e teamă că o să te lase aici pentru totdeauna 
și o să devii noua noastră prietenă? 

Cei trei bărbați masivi au început să râdă cu 
putere și am răsuflat. Mi-am ridicat capul și i-am 
privit, însă nici măcar o urmă de furie nu reușeau să 
trezească în mine. 

Stăteau așezați pe aceeaşi bancă, cu mâinile 
încrucișate la piept și cu picioarele întinse. Unul 
dintre ei se juca cu o bucată de metal, iar ceilalți doi 
mă priveau cu un zâmbet ironic pe buze. 

— De ce eşti aici, puștiule? 

Am zâmbit şi m-am uitat la mâinile mele care 
încă aveau urme de sânge pe piele. 

— Aproape am omorât un tip. 

Am auzit un fluierat, dar nu m-am obosit să îmi 
ridic privirea ca să văd cine îl scosese. 

— Scapi ieftin dacă aproape l-ai omorât. 

Am pufnit în râs și m-am sprijinit cu spatele de 
peretele rece. Mi-am pus mâinile pe genunchi și am 
strâns rotula între degete. 

— Mi-aş dori să fie mort. 

Cei doi mă priveau cu interes, dar eu eram atent 
la gratiile din spatele lor. 

Pentru câteva clipe, chiar crezusem că l-am 
omorât. Când l-am văzut deasupra ei, rânjind și în- 
cercând să o rănească şi mai tare, am crezut că o să îl 
omor. Eram convins de lucrul ăsta. 

Indiferent de soarta nenorocitului voiam doar 
să ştiu că ea e bine. Acum probabil că tata și întreaga 
lui echipă o țin sub observaţie și sper doar să fi ajuns 
la timp. 

Mi-am trecut ambele mâini prin păr și mi-am 
strâns șuviţele de păr în jurul degetelor, trăgând de 
ele. 

Doamne, am nevoie de ea! Am atâta nevoie de 
ea! Nu poți să o iei de lângă mine! Nu poți să mă 
pedepsești în felul ăsta! Știu că nu o merit și am fost 
un ticălos cu ea, dar o să fac tot ce îmi stă în putere 
ca să o protejez. 

— Ce ţi-a făcut tipul? 

Mi-am coborât mâinile şi m-am uitat la cel mai 
înalt dintre cei trei indivizi. Părea intrigat de situaţia 
mea și nu înțelegeam motivul. De patru ore de când 
sunt aici mă ia peste picior și râde de mine. 

— Mi-a bătut soţia, am spus simplu. 

M-a privit surprins, apoi a zâmbit și a pufnit în 
râs. Sincer să fiu, nu știu cum ar trebui să interpretez 
gesturile lui. 

— Eu sunt aici pentru că nevasta mea crede că 
divorțul m-a dat peste cap. 

— Și te-a dat peste cap? 

Atrasaer în piept și a râs privindu-măcu tristeţe. 

— Mai tare decât pot eu realiza. Mi-am pierdut 
controlul și am ajuns aici. 

Pot să înțeleg furia și resentimentele, chiar și 
pierderea controlului. Dar nu o să înțeleg niciodată 
de ce ar lovi-o pe femeia pe care o iubește. Pe care 
a jurat să o protejeze și să fie lângă ea indiferent de 
situație. 

— Jaxon King. 

Am țâșnit în sus și m-am uitat la polițistul care 
descuie poarta de metal. 

— Avocatul te așteaptă. 

— Ai grijă, puștiule! Dacă o iubești, nu lăsa pe 
nimeni să o ia de lângă tine. 

M-am uitat la bărbatul corpolent, reflectând 
asupra cuvintelor lui câteva secunde. Înainte să ies 
pe ușă, am zâmbit și am aprobat din cap. Am tras aer 
adânc în piept şi aveam senzaţia că era mai curat și 
mai sănătos decât cel dintre gratiile alea. 

Polițistul din fața mea a deschis ușa camerei 
de interogări și mi-a făcut semn să intru. Lloyd era 
aşezat pe un scaun, iar detectivul se afla în faţa lui. 
Păreau în toane bune pentru că își zâmbeau. 

— la loc, Jaxon. 

Am auzit ușa închizându-se în urma mea şi am 
tras singurul scaun liber de la masă, așezându-mă pe 
el. 

— Ai de gând să îmi spui ce știu deja? 

Şi-a pus o mână pe spătarul scaunului și m-a 
privit amuzat. 

— Şi ce ştii deja? 

Am oftat adânc și mi-am pus coatele pe masă. 

— Că a murit şi mă pasc niște ani frumoși la în- 
chisoare. Că Lloyd mă urăște și nu o să miște niciun 
deget ca să îmi reducă pedeapsa. 

A început să râdă şi m-am uitat cu coada ochiu- 
lui la avocat, privindu-i zâmbetul. 

— Vreau doar să știu un singur lucru. 

— Ce anume? 

M-am întors cu fața către Lloyd și m-am uitat la 
el, simțindu-mi inima în gât. 

— Vreau doar să știu că ea e bine şi că nu a păţit 
nimic. 

M-a privit impasibil și nu reuşeam să citesc 
nimic pe chipul său ori în ochii lui. Şi asta mă aducea 
în pragul disperării pentru că aveam nevoie să știu 
că ea e bine. Că e în siguranţă. 

— E bine, Jaxon. 

Am răsuflat ușurat și mi-am prins capul între 
mâini, încercând să îmi calmez bătăile inimii. 

— Şi tu nu o să stai în închisoare. 

M-am uitat la avocat, care a ridicat uşor din 
umeri și a zâmbit, apoi mi-am întors privirea spre 
polițist. 

— Malcom nu e mort, dar nici mult nu mai are. 
Analizele au ieșit cam prost. Mai ales că are probleme 
cu inima și a combinat treaba asta cu alcool și ţigări. 
Evident, nu am putut obține vreo mărturie de la el. 
Savannah încă nu e în stare să vorbească cu noi, iar 
din relatarea ta totul pare să fie o simplă apărare, a 


spus Lloyd. 

— Dacă Savannah confirmă povestea ta, o să fii 
liber ca pasărea cerului. În momentul ăsta, nu avem 
de ce să te ţinem aici, aşa că ești liber. Nu ai voie să 
părăsești orașul până când toată treaba asta nu se 
termină. 

Am început să râd. 

— Crezi că aș putea să plec când nevasta mea e 
pe un pat de spital? 

L-am simţit pe Lloyd încordându-se lângă mine, 
iar detectivul mi-a zâmbit. 

— Eşti liber să pleci, Jaxon. 

Am zâmbit și m-am ridicat în picioare. Bărbatul 
mi-a întins mâna, și m-am uitat câteva secunde la 
ea înainte să i-o strâng. Lloyd s-a ridicat și el de pe 
scaunul său și l-a bătut ușor pe umăr pe poliţist. 

— Ar trebui să nu ne mai întâlnim așa. Golf 
săptămâna viitoare? 

Detectivul a început să râdă și a dat din cap. 

— Cu siguranță. Abia aștept să aud despre 
doamna ta frumoasă și despre tornada care te 
așteaptă. 

— Mulţumesc că nu m-ai lăsat să putrezesc 
acolo. 

Mă uitam la parbriz în timp ce avocatul condu- 
cea degajat, strecurându-se în trafic. 

— Contrar așteptărilor tale, să știi că nu am 
niciun interes să te las în închisoare. 

Am zâmbit și mi-am sprijinit cotul de portieră 
neștiind dacă să îl cred sau nu. 

— Te referi cam des la Savannah ca soţia ta. Şi 
din câte știu, inelul ăla e pe degetul alteia. 

Am pufnit în râs și mi-am întins mâna dreaptă 
spre buzunarul pantalonilor, scoțând la iveală 
bijuteria. 

— După cum vezi, e chiar aici. Nu i l-am dat ni- 
ciodată lui Monique. Mi l-a luat din haine la ordinele 
lui Derek. 

Mi-a aruncat o privire rapidă, apoi s-a concen- 
trat asupra drumului. 

— Acum e Derek? 

Am învârtit inelul între degetele mele și am 
oftat adânc. Razele soarelui se reflectau pe diamant, 
făcându-l să strălucească. 

— Ştie cel mai întunecat secret al meu. Secret pe 
care nici măcar părinţii mei sau Jess nu îl știu. Și asta 
m-a determinat să fiu cățelușul lui până acum. 

— Ce s-a schimbat acum? 

— Savannah. 

Bărbatul s-a relaxat în scaunul său și a oprit la 
semafor. Și-a întors capul și m-a privit. 

— Ştiu că am dat-o în bară și ar fi trebuit să mă 
trezesc la realitate mai devreme, dar s-a întâmplat 
acum. Și nu mai am de gând să plec de lângă ea, indi- 
ferent ce ai face tu sau Ray. 

— Şi dacă ea nu te vrea? 

Încă nu am un răspuns la întrebarea asta. Mereu 
am crezut că o să mă accepte și o să mă ierte într-un 
final. Dacă nu ar vrea să se mai întoarcă la mine, nu 


ştiu ce m-aș face. 

Lloyd a pornit de pe loc și m-a lăsat fără cuvinte. 

— Noi doi ne-am înțeles mereu, Jax. Nu pot să 
spun că nu Îmi place de tine sau că îmi displace ideea 
de a fi cu sora mea. 

— Dar? 

A zâmbit și și-a strâns degetele în jurul volanului. 

— A trecut prin rahaturi mari și a fost aproape 
de apogeu. Nu are nevoie de încă o problemă. Dacă 
vrei cu adevărat să fii cu ea, trebuie să te detașezi de 
Derek pentru totdeauna. Cu secret sau fără, o să aibă 
mereu o influență proastă asupra ta. 

Am dat din cap și am recunoscut drumul spre 
St. Joseph. 

— Ea e bine? 

— Victoria a spus că are buza spartă și coastele 
fracturate. Dacă nu ajungeai la timp, acum ar fi avut 
nevoie de operaţie și probabil de câteva perechi de 
coaste noi. 

— Asta a pățit Ray? 

A răsuflat cu putere și a dezaprobat din cap. În 
ochii lui se vedea o urmă de furie și începea să fie 
tensionat. 

— Ray şi-a pierdut un rinichi și a stat în comă 
două săptămâni. Lui Malcom nu i-a fost suficient 
să îl înjunghie o singură dată. A făcut-o de două ori 
înainte ca Savannah să îi spargă veioza în cap. Am 
zâmbit şi am strâns mâna în care se afla inelul, fiind 
mândru de războinica mea curajoasă. 

Lloyd a oprit mașina în parcarea privată a spita- 
lului și a tras frâna de mână. Când s-a uitat la mine, 

mă privea serios și aveam senzația că o să sară să mă 
ia la bătaie. 

— Dacă o mai faci să sufere, faptul că o să putre- 
zeşti în închisoare o să fie cea mai mică problema a 
ta. Ai înțeles? 

— Da, domnule. 

Am dat din cap, făcându-l să zâmbească. Am 
coborât amândoi din mașină şi simțeam cum inima 
îmi bătea cu putere în piept. 

Avocatul mergea în fața mea, conducându-mă 
direct spre salonului micuţei mele. Înainte să apuc 
să spun ceva, mama mi-a sărit în brațe și m-a strâns 
cu putere la piept. 

S-a dat un pas Înapoi și mi-a luat fața în mâini, 
privindu-mă cu atenție. 

— Eşti bine? Ţi-a făcut ceva? 

Am zâmbit și am sărutat-o ușor pe obraz. 

— Sunt bine, mamă. 

Tot comitetul de întâmpinare era aici, mai puţin 
sora și prietena mea. Ray mă străfulgera cu privirea 
și făcându-mă să zâmbesc. Poate că Lloyd era mai 
ușor de câștigat, dar Ray era la polul opus. 

— Pot să o văd? 

Mama i-a aruncat o privire fugară lui Ray, iar 
acesta a aprobat din cap, mârâind ușor. 

Când am intrat în cameră, am recunoscut glasul 
surorii mele. Priscilla era așezată pe marginea patu- 
lui, iar Jess stătea în picioare, furioasă, gesticulând 
că o nebună spre roșcată. Savannah era cu spatele 
la blondă, privind peisajul de pe fereastră, fără să o 
bage în seamă pe guralivă. 

— Eşti cea mai mare tâmpită de pe planetă! 
Dacă o să mai faci asta vreodată, îţi jur că îţi tranșez 
motanul și îl vând pentru organe. 

Savannah a început să râdă cu putere și s-a 
întors cu fața. Dar în loc să o privească pe sora mea, 
s-a uitat direct la mine. A încetat imediat să râdă și 
mâinile i-au căzut pe lângă corp. 

Am făcut un pas înainte, dar ea continua să stea 
nemișcată. Am mai făcut un pas, apropiindu-mă 
de ea. De data asta, i-am văzut lacrimile pe care se 
străduia să nu le lase să cadă. 

— Te rog spune-mi că ești adevărat și nu o 
fantomă. 

Am zâmbit și m-am oprit la doi pași de ea. Avea 
ochii roșii şi începuse să tremure. 

— De ce nu vii să te convingi? 

Nu mă aşteptam să sară în braţele mele și să își 
pună mâinile în jurul gâtului meu. Nu am ezitat nicio 
clipă şi am strâns-o la piept, auzind-o gemând. Mi-am 
amintit de coastele ei rănite și am slăbit strânsoarea, 
ascunzându-mi nasul în părul ei. 

Am simţit lacrimile alunecând pe gâtul meu și 
corpul ei tremurând în braţele mele. 

— Nu mai plec nicăieri, iubito! Niciodată! 

Și-a ascuns chipul la spatele meu și am suspinat 
fericit, inspirând parfumul ei dulce. 

Sunt absolut convins că nu scap așa ușor. Dar 
măcar mă pot bucura de clipele astea. Presimt că în 


curând o să plătesc scump pentru ele. 

Savannah 


Mă strângea cu putere în braţe, iar eu îl cuprin- 
deam cu mâinile tremurânde și cu inima zbătân- 
du-mi-se cu putere în piept. 

E viu. E în siguranță. 

Şi tocmai a dat de dracu. 

Mi-am ridicat capul de pe umărul lui și m-am 
dat un pas în spate, privindu-i zâmbetul nevinovat 
și chipul obosit. 

— Mă bucur atât de mult că... 

Palma mea i-a oprit cuvintele și, pentru o 
secundă, mi-aș fi dorit să-și fi înghiţit și limba. Nu 
am reușit să îi mișc capul sau să îl arunc pe podea, 
aşa cum îmi imaginasem de câteva zile încoace, dar 
măcar i-am provocat o urmă de durere. 

— Asta e pentru că te-ai culcat cu Monique. 

Mi-am ridicat cealaltă mână și i-am mai dat o 
palmă, zâmbind cu gura până la urechi. 

— Şi asta, pentru că ai impresia că sunt proasta 
ta. 

Privirea lui a rămas aţintită în a mea. Nu a în- 
cercat să îşi acopere obrajii roșii sau să scoată vreun 
sunet de durere. Însă acum era pregătit pentru o 
discuție mai profundă. 

— leşiți afară! a poruncit. 

Nici nu le privise pe fete, dar ştiam că ordinul le 
e adresat lor. Nu voia să aibă spectatori și eram de 
acord şi eu cu asta. 

Priscilla s-a dat jos de pe pat cu un oftat, fiind 
mai mult decât pregătită să ne ofere intimitatea 
de care avem nevoie, dar Jess? Ei bine, Jess s-a pus 
în faţa fratelui ei, cu mâinile în sân și cu o privire 
sfidătoare. 

— Nu o lăsăm singură cu tine. 

Jaxon şi-a îndreptat atenţia spre sora lui şi a 
încercat să o intimideze cu o privire fermă. 

— Dacă nu pleci de bună voie, te dau afară. 

Jess şi-a pus mâinile în șolduri și a pufnit. 

— Hai să te văd, barosane! l-a provocat 
sfidătoare. 

Brunetul a mormăit o înjurătură, a prins-o de 
braţ și a târât-o spre ușa salonului, fără să îi bage în 
seamă protestele sau loviturile. 

— Nu o mai las niciodată singură cu tine. Ultima 
oară m-a dat afară din propria mea casă și asta nu- 
mai din cauza ta, boule! 

Cu mâna liberă, a deschis ușa glisantă, a îm- 
pins-o pe hol şi s-a pus în ușă. 

— Pentru că tu ai fost suficientă de proastă să o 
laşi să te dea afară. 

Blondina s-a repezit spre fratele ei, lovindu-l 
cu pumnii în piept, dar Jaxon doar şi-a dat capul pe 
spate şi a lăsat-o să se descarce. 

Priscilla şi-a dat ochii peste cap, m-a încurajat 
cu o privire, apoi s-a strecurat pe lângă cei doi King 
şi a ieşit din salon. 

— Haide, Jess, a spus trăgând-o cu blândeţe de 
braț. Viitorii părinţi au de discutat. 

Mama naibii de treabă! Mersi mult, Pris! 

I-am aruncat o privire urâtă, iar ticăloasa doar 
mi-a zâmbit, reușind să o desprindă pe Jess de lângă 

fratele ei. Blondina a început să chicotească, poate 
pentru că domnul King Jr. devenise palid și șocat. 

S-au îndepărtat cu un zâmbet larg, iar fostul 
meu logodnic s-a întors cu fața la mine, palid, așa 
cum am presupus, și a tras cu grijă ușa în urma lui. 

— Eşti însărcinată? a șoptit. 

Mi-am trecut limba peste buza de jos, apoi am 
oftat răspunzându-i la întrebare înclinându-mi ușor 
capul. 

Jax s-a apropiat de mine, cu privirea ațintită 
asupra abdomenului meu, mult prea tăcut. 

lar Jaxon King nu e niciodată tăcut. 

Și-a întins mâna și a așezat-o pe abdomen, fă- 
cându-mă să tresar surprinsă. Căldura palmei sale a 
trecut prin cămașa de spital și am înghiţit în sec. 

— Un copil! am spus cu un zâmbet larg. 

Degetele i s-au strâns cu afecțiune și apoi m-a 
privit în ochi. Lacrimile lui m-au făcut să îl privesc 
fascinată și să îmi muşc buza. 

Nu l-am văzut niciodată atât de fericit. Nu l-am 
văzut niciodată cu lacrimi în ochi. 

— Acum avem un motiv în plus să ne căsătorim 
cât mai repede. 

Mi-am coborât privirea spre palma sa și am 
zâmbit, încercând să mă încurajez singură. 

— Logodnica ta e alta, Jax, am șoptit cu vocea 
răgușită. 

Nu o să fim o familie mare și fericită. Nu o să fim 
împreună pentru acest copil. Dacă o să am noroc, o 
să obțin custodia. Dar restul timpului o să fie cu tatăl 
său şi nu nenorocita aia de Monique. Care are sânge 
albastru şi care merită să îi fie alături. 

— Tu ești singura, Savannah! a spus scoțând 
inelul din pantaloni. 

M-am uitat la diamantul strălucitor, apoi mi-am 
ridicat privirea spre a lui. 

— Nu m-am culcat niciodată cu Monique. 

Voiam să îl cred. Voiam să îmi scot din cap toate 
minciunile, toate cuvintele urâte, toate coşmarurile. 

— Când am plecat de la petrecere, m-am dus la 
bar și m-am îmbătat. Derek a trimis-o după mine și 
m-a dus la ea acasă. Am sărutat-o pentru că eram 
atât de beat încât am crezut că ești tu, a spus aran- 
jându-mi o șuviță după ureche. Dar nu m-am atins 
de ea mai mult decât atât. 

— Şi inelul? 

— L-a luat din hainele mele fără ca eu să îmi dau 
seama, a spus cu un oftat. Nu mi-am dat seama că 
nu mai e la mine până când nu ţi l-a băgat sub nas la 
barou. 

Mi-a luat mâna în a sa și l-a pus înapoi pe dege- 
tul meu, profitând de faptul că încă eram amețită și 
emoționată. 

— L-am luat înapoi imediat și am aflat că Derek 
a pus-o să ne despartă. 

Am început să râd și am simţit lacrimile prelin- 
gându-mi-se pe obraji. 

— Deci acum mă crezi? 

A oftat și mi-a luat fața în mâinile lui, apropiin- 
du-și chipul de al meu. 

— Îmi pare rău pentru tot, iubito! Ştiu că asta nu 
o să şteargă toate lacrimile și durerea ta, dar am avut 
motivele mele. 

Am simţit o lacrimă prelingându-se și oprin- 
du-se pe mâna lui. 

— E prea târziu pentru scuze, am șoptit. 

M-am dat un pas în spate, eliberându-mă din 
braţele lui și simțind cum inima mea era pe cale să 
se sfărâme, din nou. 

— Savannah, trebuie să mă asculți! 

M-am uitat în ochii lui și știam că e greșit, dar 
mă bucuram să văd durerea în ei. Mă bucuram că e 
nefericit. 

— Nu, am spus dezaprobând din cap, e timpul ca 
tu să mă asculţi. Crezi că dacă m-ai salvat de Malcom 
o să te iert? O să iert toate umilințele, toate porcăriile 
pe care le-ai făcut? 

Am suspinat și m-am așezat pe marginea patului. 

— Niciodată nu m-ai apărat în fața bunicului 
tău și l-ai lăsat să mă trateze ca pe o cârpă, Jaxon. 
Am fost bună pentru tine doar când aveai nevoie să 
păstrezi aparențele, am spus ridicând din umeri. Ai 
spus că ai terminat-o cu mine și acum te-ai răzgândit 
doar pentru că sunt însărcinată? Ei bine, eu am ter- 
minat-o cu tine și nu o să poți schimba asta. 

A făcut un pas spre mine și la al doilea s-a oprit. 
Şi-a ridicat mâinile, apoi le-a lăsat să cadă pe lângă 
corp. 

— Savannah, trebuie să avem o discuţie rați- 
onală. Măcar să încercăm să avem una, de dragul 
copilului. 

Am început să râd, ştergându-mi lacrimile cu 
dosul palmei. 

— Doar pentru că sunt însărcinată, nu înseamnă 
că trebuie să fim împreună, Jaxon. Sarcina asta e 
o greșeală și nu am de gând să o complic măritân- 
du-mă cu tine. 

Când mi-am auzit propriile cuvinte, am realizat 
că lăsasem ura și resentimentele să vorbească. lar 
când privirea lui Jaxon s-a întunecat, am știut cât de 
mult reușisem să îl rănesc. 

— Copilul meu e o greșeală? 

Am dezaprobat din cap şi am încercat să vorbesc, 
dar și-a ridicat o mână și m-a împiedicat. A făcut al 
doilea pas spre mine şi am înghiţit în sec când i-am 
văzut furia din ochi. 

— Bine, nu vrei să asculți de ce l-am ales pe 
Derek şi nu pe tine, atunci nici eu nu vreau să îţi 
ascult scuzele. Dar o să te căsătorești cu mine, fie că 
îți place, fie că nu. 

Da, vreau asta, dar nu aşa. Nu din cauza copi- 
lului sau pentru că ești furios și crezi că o să mă 
pedepsești aşa. 

— Îţi mai aminteşti filmul nostru de dragoste, 
nu? 

Rahat. Nu îmi vine să cred că are de gând să mă 
şantajeze ca să ajung la altar. 

— Ai două opțiuni, Savannah: te căsătoreşti cu 
mine sau public filmuleţul și te şterg de pe harta 
orașului. Şi cred că o să iei decizia corectă, a spus 
îndreptându-și spatele. 

Mi-a aruncat o privire furioasă, s-a întors spre 
călcâie şi a părăsit salonul. 

lar eu mă simțeam ca ultima proastă. 

Pentru că mă îndrăgostisem de el. 

Pentru că îl lăsasem să mă șantajeze. 

Pentru că îl alungasem. 

Jess 


— Te rog, pleacă înainte să te dau afară din nou. 

Am aruncat cu perna în ea și am făcut-o să râdă. 
De data asta nu mă mai păcăleşte așa de ușor. 

— Mă păcălești o dată, să îţi fie rușine. Mă păcă- 
leşti de două ori, să îmi fie mie rușine. 

Mi-a scos limba și și-a strâns perna în brațe. 

— Bine, spune ce vrei de la mine și apoi lasă-mă 
în pace. Chiar am nevoie să fiu singură. 

Am oftat și m-am așezat pe pat lângă ea, lungin- 
du-mi picioarele. 

— Care e treaba cu tine și cu fratele meu? 

Roșcata a tras aer în piept și a început să se joace 
cu materialul pernei, zâmbind ușor. 

— Nici măcar eu nu știu ce se întâmplă de fapt. 
Până acum l-a pus pe Derek pe un piedestal, apoi 
și-a schimbat complet atitudinea. Și nu mai știu ce 
să cred sau dacă să îl cred. leri mi-a spus că nu s-a 
culcat cu Monique. Derek a plănuit toată farsa asta. 

Am gemut și mi-am dat jos tenișii, sprijinin- 
du-mă de tăblia patului și întrebându-mă cu cine 
naiba semăn. 

— Nu mai știu ce să mai cred. E încântat de copil 
şi vrea să ne căsătorim. 

Am chițăit și m-am întors spre ea, zâmbind cu 
gura până la urechi. Dar zâmbetul trist a lui Sav îmi 
cam știrbea fericirea. 

— Ai făcut o prostie, am dedus. 

A început să râdă și şi-a pus mâinile pe abdo- 
men, încercând să își menţină zâmbetul pe buze. 

— l-am spus că sarcina e o greşeală. 

Mi-am închis ochii și am oftat, încercând să nu 
izbucnesc și să nu țip la ea sau să o strâng de gât. De 
data asta, chiar făcuse o prostie mare și eram sigură 
că pentru Jax fusese ca o lovitură sub centură. 

— Eşti mai proastă decât am crezut. 

A oftat și m-a privit supărată, în timp ce strângea 
în pumni perna. 

— Cum ai putut să spui asta? Eşti fericită că o să 
ai un copil și îl iubeşti pe Jaxon, am spus cu un oftat. 
Ştiu că a luat decizii proaste, dar acum e lângă tine, 
vrea copilul și te vrea pe tine. A înţeles într-un final 
că Derek nu o să îl facă fericit, ci tu. 

— Nu pot să îl iert atât de ușor, a spus încăpă- 
țânată. 

Am luat una din perne şi m-am lovit cu ea în față. 

— Nimeni nu ţi-a cerut să îţi închizi ochii la 
faptele lui. Chiar şi el e conștient de lucrul ăsta. Dar 
dacă întinzi coarda prea tare, o să îl pierzi. Definitiv. 

A aruncat perna pe podea și şi-a strâns genun- 
chii la piept. 

— Cred că trebuie să ai o discuţie serioasă cu 
el. Să fiți sinceri unul cu celălalt și să ajungeţi la un 
punct comun. 

— Şi dacă nu vrea? a spus speriată. 

Am început să râd și mi-am pus o mână pe unul 
dintre genunchii ei. 

— Nătărăul e îndrăgostit până peste cap de tine 
şi sunt convinsă că o să facă absolut orice ai spune. 
Dar trebuie să ştii ce vrei, Sav. 

A oftat și m-a privit îngrijorată, probabil în- 
cercând să își facă ordine în cap. Sper doar să facă 
alegerea potrivită și să fie fericită. 

Am bătut-o ușor pe genunchi și m-am ridicat de 
pe pat. 

— Am întins-o de aici. 

— Unde pleci? 

M-am întins după teniși și am zâmbit, începând 
să mă încalț. 

— Mă duc să mă întâlnesc cu doamna de fier a 
publicității. 

A început să râdă, și am zâmbit și eu. 

— Te-ai decis să te duci la RED? 

Mi-am îndreptat spatele și mi-am dat părul pe 
spate. 

— Parker mă bate la cap de când a cunoscut-o și 
e atât de enervant și obositor, am spus cu un geamăt. 
În plus, e mult mai frumos de lucrat decât la Vogue. 
Şi dacă ar fi să lucrez la RED, cred că aș fi mai bucu- 
roasă şi mai motivată. 

M-a privit cu zâmbetul pe buze și cu bărbia 
sprijinită de genunchi. 

— Păi, mereu ai admirat-o pe Patty și munca ei. 
Mai ales după ce s-a despărțit de soţul ei. 

Divorțul mătușii mele era încă un mister pentru 
mine. Și pentru restul lumii. 

— Încă nu înţeleg de ce ea şi unchiul Nick s-au 
despărțit, dar e eroina mea. Și cred că o să mă pună 
să stau în genunchi și să ling podelele ca să mă 
primească. 

Savannah a început să râdă, iar eu am oftat 
adânc. 

— Eşti nepoata ei preferată și o înţelegi cel mai 
bine din familie și nu cred că o să spună nu. Daro să 
te facă să transpiri puțin pentru slujbă. Ai fost puțin 
arogantă când ai ales Vogue și nu RED. 

Mi-am dat ochii peste cap și m-am îndreptat 
spre ușă. 

— Dacă treci pe la Ray, poţi să foloseşti prezer- 
vativ? Nu știu cum ar reacționa băieţii cu trei copii 
mici în același timp. 

M-am oprit înainte să ating clanța și m-am întors 
către roșcată, care mă privea cu un zâmbet pe buze. 

— O să mă prefac că nu am auzit asta. Şi dacă nu 
vrei o căzătură de la etajul 10, nu o să mai spui asta 
vreodată, am amenințat-o. 

— Doar te testam. 

I-am arătat degetul din mijloc, iar ea a început să 
râdă. Am dat din cap amuzată și am ieșit din cameră. 

Măcar începe să își revină și relația noastră, la 
fel. 


xXx 


— Eşti nerăbdătoare? 

Am mai dat o pagină din revistă, rămânând 
calmă. 

— Nu. 

Parker își freca mâinile de pantaloni, încercând 
să le șteargă transpirație. Mă uitam cu colțul ochiului 
la el și părea gata să explodeze. Am zâmbit discret și 
m-am prefăcut captivată de un articol despre blănuri. 

— Crezi că o să ne dea afară? 

Mi-am umezit buzele și mi-am ascuns fața pe 
jumătate cu revista. 

— Tot ce e posibil. 

A mormăit un aha şi mi-am mușcat buza de jos 
ca să nu râd. E atât de amuzant când e agitat. 

Mi-a smuls revista din mâini și a trântit-o pe 
masa de sticlă. Și-a pus mâinile pe umerii mei și a 
început să mă zguduie, făcându-mi capul să se bă- 
lăngăne înainte și înapoi. 

— Încetează să mai fii o scorpie fără sentimente, 
a ţipat la mine. 

M-am uitat surprinsă la el, iar asistentul meu 
s-a oprit brusc și m-a privit șocat. Şi-a luat imediat 
mâinile de pe mine, iar eu am zâmbit. 

— De ce naiba ești atât de calmă? 

— De ce m-aș agita? 

Înainte să vorbească, Lily și-a făcut apariţia şi l-a 
făcut să își închidă gura. Părul ei roșcat și lung era 
împletit în coadă, iar sub ochii ei verzi și superbi se 
puteau distinge câteva cearcăne. 

— Ce cauţi aici? am întrebat-o puțin indiscret. 

Roșcata a zâmbit și s-a așezat lângă mine. 
Secretara şi-a ridicat ochii din calculator și şi-a înăl- 
tat sprâncenele, însă Lily a dezaprobat din cap și i-a 
zâmbit. 

— Credeam că ești într-o ședință cu ea. 

A oftat și și-a lăsat capul pe spate câteva se- 
cunde, apoi m-a privit. 

— M-a dat afară. 

M-am uitat la ea uimit și l-am auzit pe Parker 
chițăind. A început să râdă și am observat că și se- 
cretara era la fel de uimită ca mine. 

— Cum e posibil așa ceva? 

Și-a netezit fusta neagră și a tras aer în piept. 

— Păi, am avut o idee bună pentru un articol 
grozav şi Brett Roberts a încercat să îl taie. Am spus 
niște lucruri, el a spus nişte lucruri și aproape l-am 
strâns de gât. Și apoi Patty m-a scos afară înainte să 
fie nevoie de poliţie. 

Am început să râd, imaginându-mi cum fiinţa 
asta micuță și inocentă ar putea să omoare un bărbat 
de două ori mai mare decât ea. 

— O să te dea afară? 

Mi-am dat ochii peste cap la întrebarea stupidă 
a lui Parker. Lily nu a părut deloc afectată, chiar și-a 
lărgit zâmbetul. 

— Îmi pare rău să te dezamăgesc, Percy, dar 
Patty nu o să mă dea niciodată afară, pentru că sunt 
fiica ei. 

— E Parker, a încercat să o corecteze iritată. 

Mi-am pus mâinile în sân, strângându-mi buzele 
şi aşteptând spectacolul. 

— Nu îmi pasă, pentru că e un nume pe care nu 
trebuie să îl țin minte. 

Bărbatul a mârâit, iar roșcata a zâmbit arogantă. 
Patty o iubea pe Lily ca pe propria ei fiică, mai ales 
că avea doar băieţi. Întotdeauna a spus că o să fie 
aproape de ea şi o s-o protejeze cu orice preţ. 

— Vai, vai, dacă nu este nepoata dezertoare! 

M-am ridicat în picioare și am întâlnit privirea 
amuzantă a mătușii mele. 

— Bună, mătușă, am spus îmbrăţișând-o strâns. 

A început să râdă și mi-a făcut semn să o urmez, 
îndreptându-se spre ușa biroului ei. 

— Acum sunt mătușa? Eram sigură că nu eo 
vizită de curtoazie. 

Am început să râd și am intrat în somptuosul ei 
birou cu Parker și Lily pe urmele mele. 

— Lasă-mă să ghicesc, a spus trăgându-și scau- 
nul. Vrei să vii să lucrezi cu mine pentru că ţi-ai dat 
seama că Vogue e o revistă care nu îţi aduce nicio 
satisfacţie. 

— Exact, am aprobat, convinsă poate să îmi 
citească gândurile. 

S-a așezat pe scaun şi mi-a zâmbit. 

— Bine. 

M-am uitat la ea de parcă m-ar fi trăsnit fulgerul 
și l-am văzut pe Parker agățându-se de unul dintre 
fotolii. 

— El vine la pachet cu tine? a spus aruncându-i 
o privire amuzată idiotului. 

Am dat din cap, fiind incapabilă să spun ceva. 
Lily i-a înmânat tableta șefei ei și mi-a făcut din ochi. 

— Foarte bine. O să vorbesc cu cei de la resurse 
umane și o să lucrezi sub comanda lui Hazel Nieman. 
E al doilea an de când conduce departamentul de 
frumuseţe și face o treabă bună. 

— Dar... 

A ridicat mâna ca să îmi oprească protestele, 
fiind concentrată pe imaginile de pe tabletă. 

— Ştiu că vrei la modă, însă e prea devreme. Eşti 
nepoata mea, Jess, a spus aruncându-mi o privire fu- 
gară, dar trebuie să îmi demonstrezi că știi ce faci. În 
plus, Brett e grozav în ce face și nu pot să îl înlocuiesc 

S-a uitat la Lily, iar ea mă privea pe mine, zâm- 
bind ironic. 

— Poţi să nu te uiţi la mine, dar o să te pedepsesc 
şi pe tine, Lillian. 

Roşcata a oftat și a dat din cap, probabil gândin- 
du-se la o răzbunare pentru șeful de la modă. 

— Ne vedem săptămâna viitoare. 

În drum spre lift, Parker părea mai șocat decât 
mine. Nu am reușit să scot vreo vorbă de la el până la 
cafeneaua lui Ray. Faptul că urma să lucreze cu idolul 
lui îl șocase. 

Când a oprit mașina în fața localului, m-am uitat 
la el şi îmi venea să îl iau la palme. 

— Parker, o să fie bine. Eşti foarte bun şi o să îşi 
dea seama de asta. 

A dat din cap și, oficial, era o cauză pierdută. 
L-am pupat uşor pe obraz şi am coborât din mașină. 
M-am uitat în urma lui până când a dispărut de pe 
stradă și am dat din cap cu zâmbetul pe buze. 

Am deschis uşa cafenelei și am pășit pe podeaua 
nouă, uitându-mă rapid la cafeneaua care începea să 
prindă viaţă. 

— Ți-am spus să ieși afară! 

Vocea lui Ray m-a făcut să tresar și m-am în- 
dreptat spre bucătărie, văzând cum iubitul meu era 
angajat într-o confruntare cu o femeie blondă, decu- 
pată parcă de pe coperta revistei Vogue sau RED. 

— Te rog, ascultă-mă, a spus încercând să îl ia 
de braț. 

— Nu îmi pasă de scuzele tale patetice. Vreau să 
pleci de aici şi să nu te mai întorci niciodată. 

Am făcut un pas spre ei, făcând-o pe femeie să 
tacă din gură. Amândoi mă priveau și Ray era mai 
furios ca niciodată. 

— Ce se întâmplă? 

Ochii blondei erau plini de lacrimi, dar iubitul 
meu nu părea prea impresionat de asta. A zâmbit și 
și-a ridicat brațul, îndreptându-l spre mine. 

— O vezi? Ea e viitoarea mea soție, Melinda, și 
nimic nu o să mă facă să mă răzgândesc. Nici măcar 
lacrimile tale false sau părerile tale de rău. 

M-a privit din cap până în picioare, apoi și-a 
întors privirea spre el. 

— Nu poţi să fii cu ea. Nu e potrivită pentru tine, 
a spus cu răutate în glas. 

— Şi tu eşti? 

Faptul că Ray își bătea joc de ea și de lacrimile 
ei, o făcea să îmi arunce și mai multe priviri urâte. 

— Mereu am fost potriviţi unul pentru celălalt, 
Ray. Am plecat pentru că mama m-a obligat. Te rog, 
ascultă-mă. Te iubesc și te vreau înapoi. 

Iubitul meu a început să râdă în hohote și a 
dezaprobat din cap, fără să înghită scuzele blondei. 

— Şi eu te-am iubit și m-ai părăsit când eram 
în cel mai mare rahat. Ţi-ai făcut bagajele și te-ai 
căsătorit cu un milionar, târfo. Du-te înapoi la soțul 
tău, Melinda, pentru că eu nu am nevoie de tine. 

S-a apropiat de mine și m-a tras în brațele lui, 
aducându-mă în prima linie în lupta asta. 

— Şi mi-am dat seama că nu am avut niciodată 
nevoie de tine. Pentru că o am pe ea, a spus strân- 
gându-şi braţele în jurul meu. În momentul ăsta, am 
lângă mine persoana pe care o iubesc și de care o să 
am mereu nevoie. 

— La dracu să o ia de fandosită, fățarnică şi 
mincinoasă. 

Ray a trântit ușa în spatele lui și a început să se 
plimbe prin camera mea ca un taur în arenă. 

Mi-am lăsat tableta lângă mine și m-am uitat 
în treacăt la motanul meu, care îl privea absent pe 
brunet și dădea uşor din coadă. 

— Poate viața mea să fie şi mai urâtă? 

O să urmeze ceva interesant. Măcar asta mă 
scoate din gândurile mele și îmi dă câteva momente 
de linişte. Sau un fel de liniște. 

— Ce s-a întâmplat? 

A pufnit nervos și a făcut un nou tur. 

— Melinda a apărut la cafenea cu lacrimi în ochi 
și cu scuze patetice. E plictisită de moșneagul ei și 
crede că poate să se întoarcă la mine cât ai pocni din 
degete. 

— Melinda s-a întors?! 

Asta da veste. Am crezut că a dispărut și nu o să 
mai aud de ea sau să îi văd fața mincinoasă din nou. 

— Da, și a apărut Jess. Și chiar dacă i-am spus 
destul de clar parașutei că nu o mai vreau înapoi și 
că poate să își bage pantofii ei scumpi în fund, a spus 
lovindu-și palmele, scumpa mea iubită crede că mint 
şi nu îmi deschide ușa. 

— Melinda te vrea înapoi? 

Eram şocată. Mult prea şocată ca să mai prind şi 
alte idei. 

Ray s-a oprit busc și m-a privit nervos. Mi-am 
pus mâinile împreunate în poală și am zâmbit fru- 
mos, încercând să nu îl enervez și mai tare. 

— Eşti surdă sau retardată? 

— Sunt doar şocată, am spus dând din mână. 

Bărbatul a tras aer adânc în piept și a început 
să dea din piciorul drept, punându-și mâinile pe 
şolduri. 

— Ai vreo întrebare stupidă? 

Am dezaprobat din cap, încercând să nu râd de 
gesturile lui nervoase. 

— Atunci ieşi afară şi fă-o să vorbească cu mine. 

M-am uitat confuză la el, în timp ce fratele meu 
şi-a ridicat braţul, îndreptându-l spre ușă. 

— Pe Melinda? încă șocată. 

— Pe Jessica, idioato! a scrâșnit printre dinţi. 

L-a luat pe motan de blană și l-a ţinut în fața 
ochilor mei, făcându-l să miaune de durere. 

— De ce nu stai jos să vorbim calm? i-am spus 
privindu-mi animalul de companie. 

Și-a deschis gura, a vrut să spună ceva, dar a 
renunțat. A dat drumul la pisică şi s-a trântit lângă 
mine. 

— Nu înţeleg de ce e supărată, a spus încruci- 
şându-și mâinile la piept. l-am spus Melindei să se 
ducă la naiba, ba chiar i-am spus că Jess e femeia 
vieții mele și că e singura de care am nevoie. Și acum 
s-a închis în camera ei și nu mai vorbeşte cu mine. Și 

293 


Ivo Dima Iubiri de neuitat 


— Ce ai simţit când ai văzut-o? 

A privit peretele din fața lui fără să spună nimic. 
Dar puteam să văd cum rotițele din capul lui se în- 
vârteau şi încerca să găsească cuvintele potrivite. 

— Uimire. 

M-am întors complet spre el și mi-am lăsat umă- 
rul pe tăblia patului. 

— Când a plecat, am crezut că nu o s-o mai văd 
vreodată. Mai ales după ce a apărut în ziar anunţul 
căsătoriei ei. Am avut speranţa că o să o mai văd. 
Voiam să o mai văd. 

— Pentru că o iubeai? 

A zâmbit şi a început să își agite piciorul. 

— Nu cred că am iubit-o vreodată. Doar eram 
ataşat de corpul ei și de sex. 

— Şi atunci de ce ai luat toate acele decizii 
proaste? 

S-a uitat la mine și şi-a lipit capul de perete. 

— Pentru că m-a abandonat la scurt timp după 
ce mama și tata au murit. Şi atunci aveam nevoie 
de fiecare părticică de afecțiune. lar ea și-a făcut 
bagajele și a plecat pentru că nu mai putea suporta 
atitudinea mea. 

— Sau nu mai suportă faptul că banii noştri s-au 
terminat odată cu mama și tata. 

A început să râdă și a tras aer în piept. 

— Asta se întâmplă şi acum cu ea. Soţul ei e pe 
moarte și nu îi lasă niciun ban. 

Am zâmbit şi am dat din cap, fără să fiu impre- 
sionată de veste. Asta e tipic pentru Melinda. Fură 

sufletul din bărbaţii pe care îi atinge, ca să nu mai 
spun de bani, și apoi îşi face bagajele și pleacă la 
următorul. 

— Şi ce s-a întâmplat mai departe? 

Și-a trecut mâinile prin păr și a suspinat. 

— Am dat-o afară şi i-am spus că nu vreau să 
se mai apropie de mine sau de altcineva din familia 
mea. Apoi Jess a început să plângă și a spuscă nu 
poate să lupte cu cineva ca ea. Și habar nu am la ce 
se referă. 

Mda, ești bărbat, nu mă aştept să ai habar des- 
pre așa ceva. 

— Jess e speriată, am concluzionat. 

— De ce naiba ar putea să fie speriată? O iubesc, 
i-am spus-o de atâtea ori. 

— Şi ea ştie asta, dar nu poți să o învinuiești 
pentru că se simte nesigură pe ea. Melinda e o fe- 
meie puternică, frumoasă, sexi şi care poate să aibă 
orice bărbat. Jess, în schimb, e frumoasă, deşteaptă 
şi poate să obţină orice își propune. Dar ea crede că 
toate astea nu au nicio importanţă când e comparată 
cu o femeie că Melinda. 

— Dar nimeni nu face asta. Eu nu fac asta. 

Am zâmbit și m-am uitat în ochii lui, observând 
panica şi frica din ei. 

— Ştiu, dar e speriată de gândul că ai putea să te 
întorci la Melinda. 

Mă privea de parcă aş fi vorbit despre 
extratereștri. 

— Şi atunci ce să fac? 

Mi-am strâmbat buzele, adoptând o mină seri- 
oasă. 

— Întâlnirea cu Melinda te-a afectat mai tare 
decât crezi. Şi Jess și-a dat seama de asta. Cred că 
trebuie să ai o discuţie serioasă cu tine însuți, înainte 
să discuți cu iubita ta. 

M-a sărutat ușor pe creștet şi l-am lăsat să mă 
strângă la pieptul lui. 

— Ce se întâmplă cu Jaxon? 

Am oftat adânc și am rămas în îmbrăţișarea 
fratelui meu. 

— Vrea să ne căsătorim. 

A pufnit în râs şi şi-a strâns degetele pe umerii 
mei. 

— Şi de ce nu eşti fericită? 

— Pentru că s-au întâmplat prea multe între noi 
şi nu pot să mă arunc atât de repede în braţele lui. 

Ray nu a spus nimic pentru câteva secunde, apoi 
a dat frâu liber celor mai mari temeri ale mele. 

— Şi dacă aştepţi prea mult? Poate că o să se 
căsătorească în continuare cu tine pentru copil, dar 
o să îl pierzi ca bărbat. 

Am zâmbit și m-am uitat la motanul meu care 
dormea liniștit, cu burta în sus. 

— Şi dacă l-am pierdut deja? am șoptit speriată. 

M-a împins de la pieptul său și m-a ciupit de 
obraz. 

— Atunci du-te după el, mucoaso! 

Am început să râd și mi-am pus mâna pe abdo- 
men, strângându-mi degetele pe materialul tricoului. 

— Domnişoară Savannah! 

Am oftat ușor când l-am văzut pe Ben apropiin- 
du-se de mine. Eram sigură că toată lumea se va uita 
la mine ca la o nebună. Mai ales după ultimul meu 
spectacol de aici. 

— Bună, Ben, am spus rușinată. 

A dat ușor din cap și m-a condus până la lifturi. 

— În legătură cu... 

— Nutrebuie săvă cereți scuze. Ştiu ce înseamnă 
să te lupți cu domnul Black. Și de data asta sunt com- 
plet de partea ta, a spus făcându-mi cu ochiul. 

Am zâmbit larg și am pășit în ascensor, apăsând 
butonul pentru etajul baroului. 

— Mulţumesc! 

A dat uşor din cap, apoi a dispărut în spatele 
ușilor metalice. Am așteptat răbdătoare să ajung 
la etajul potrivit și imediat am văzut-o pe Naomi, 
sărind ca arsă. 

— jaxon e aici? 

A dat din cap şi a încercat să zâmbească, dar am 
intrat în birou și l-am găsit pe iubitul meu cu telefo- 
nul la ureche. 

— Nu îmi pasă. 

Am închis ușa cu grijă în urma mea și am făcut 
câțiva pași, fără să mă fac auzită. 

— Nu o să plec nicăieri, Lloyd. Și nu îmi pasă 
cine îmi înregistrează apelul. Mă bucur că șobolanul 
ăla e mort și că nu o să se mai atingă de ea niciodată. 

Mi-am dus mâna la gură, încercând să îmi înă- 
buș țipătul, însă o mică parte din el mi s-a strecurat 
printre buze, făcându-l pe brunet să se întoarcă cu 
faţa la mine. 

Mă fixa cu privirea și am înghiţit în sec când 
am văzut furia din ochii lui. Malcom chiar e mort? 
De data asta chiar s-a terminat coșmarul pentru 
totdeauna? 

— Uite, sunt cam ocupat acum. Te sun mai târziu. 

A închis apelul și a aruncat telefonul pe birou, 
dar nu s-a apropiat de mine. 

— Ce cauţi aici? 

— Malcom chiar e mort? 

Mi-a susținut privirea câteva secunde, apoi a 
oftat și s-a așezat pe colțul biroului. 

— Inima lui a cedat acum două ore. 

Am făcut un pas spre el și am înghiţit în sec, 
încercând să diger evenimentele. 

— Şi tu o să te duci la închisoare? 

Şi-a încrucişat mâinile la piept şi şi-a întins 
picioarele. 

— Îţi pasă dacă mă arestează? 

Super. Acum trebuie să mă lupt cu supărarea și 
furia lui şi nu cred că o să am sorți de izbândă. 

— Normal că îmi pasă. 

Zâmbetul lui ironic mă avertiza că nu o să cedeze 
atât de ușor. Orgoliul lui afurisit. 

— Pentru că nu vrei ca bebelușul să aibă un tată 
criminal? 

Mi-am umezit buzele și m-am apropiat de el. 

— Jaxon, nu ar fi trebuit să spun că sarcina e o 
greșeală. Nu cred asta. 

— Și atunci de ce ai spus-o? m-a întrebat ridi- 
când din umeri. 

Am tras aer în piept și m-am oprit la câţiva pași 
de el. 

— Pentru că tu vrei să fii iertat și nu meriţi asta. 
Nu meriți să uit toate acele momente în care... 

— Nu am spus că trebuie să mă ierți. 

Mi-am ţinut gura pentru câteva clipe, apoi 
mi-am ridicat braţele în aer. 

— Şi atunci ce vrei de la mine? 

A tras aer în piept și şi-a ridicat bărbia. 

— Am nevoie de tine, Savannah. Nu mă aştept 
să fiu iertat pentru porcăriile pe care le-am făcut. 
Ştiu că nu merit asta. Cel puţin nu acum, și o să mă 
lupt ca să îți câștig iertarea. Malcom te-a atacat și am 
sperat că o să ai nevoie de mine. Să te țin în braţe, să 
te consolez. 

Mi-am închis ochii și am început să plâng, dând 
vina pe hormonii sarcinii. 

— Am nevoie de tine, am şoptit. 

Şi-a întins mâna și m-a prins de încheietură, 
trăgându-mă în braţele sale. 

— Atunci încetează să mă îndepărtezi, a spus 
împreunându-și degetele la spatele meu. Știi că te 
iubesc și tu mă iubeşti pe mine. Oricât de răniţi am 
fi amândoi, mereu găsim o cale să ne întoarcem unul 
la celălalt. 

Mi-am dat capul pe spate şi m-am bucurat de 
atingerea lui caldă când mi-a şters o lacrimă. 

— De ce Derek? 

Şi-a strâns buzele și a oftat adânc. 

— Am făcut un lucru rău și el a avut grijă să 
îl facă să dispară. Nici măcar mama sau tata nu au 
habar de asta. 

Ne-am uitat unul în ochii celuilalt și a avut ne- 
voie de câteva clipe ca să îmi spună secretul său. 

— Am omorât un bărbat acum cinci ani. 

— Ce ai spus? 

Mi-am pus mâna pe talia ei și am prins-o înainte 
să se prăbușească pe podea. Am condus-o spre cana- 
pea și am așezat-o pe suprafața moale. 

— Cum s-a întâmplat asta? 

Am tras aer în piept și am început să îmi mișc 
mâna pe spatele ei, sărutând-o ușor pe creștet. 

— După ce am terminat liceul, Derek mi-a dat 
cheia de la casa lui de pe plajă. Ca un cadou. Mi-am 
petrecut toată vara în acel loc cu Liam și restul co- 
legilor lui. Petreceri, alcool, sex. La finalul vacanței, 
toți au plecat acasă, iar eu am rămas acolo pentru că 
nu voiam să mă întorc acasă. Nu aveam curajul să mă 
întorc și să îi spui lui Derek că nu vreau să fiu avocat. 

— Nu ai ales Columbia? 

Am zâmbit și am răsuflat cu putere, dezapro- 
bând din cap. 

— Am vrut mereu să devin fotograf profesionist. 
În acea perioadă tocmai fusesem acceptat la unul 
dintre cursurile lui Steve McCurry și mă simţeam 
mai fericit ca niciodată. Și apoi Derek a aflat. 

Şi-a strâns degetele pe cămașa mea și s-a lipit 
mai tare de mine. 

— M-a sunat şi mi-a spus să îmi iau gândul de la 
bazaconii. Apoi a urmat o adevărată ceartă în care el 
nu a făcut decât să îmi năruiască visul. Am început 

să beau ce a mai rămas de la petreceri şi i-am distrus 
întreaga casă. Apoi am plecat afară. 

Poate dacă vorbesc despre asta cu femeia pe 
care o iubesc, o să scap de coşmaruri. 

— Nu eram suficient de beat încât să nu mă ţin 
pe picioare, însă eram ameţit destul de bine. Nici 
măcar nu ştiam unde merg sau unde vreau să ajung. 
Voiam doar să uit cine sunt şi să uit de persoanele 
din jurul meu. 

— Dar nu ai putut, a şoptit. 

Am zâmbit și am dezaprobat din cap, sprijinin- 
du-mi obrazul de creștetul ei. 

— Indiferent unde mergeam, știam exact cine 
sunt. Pentru că Derek nu m-a lăsat niciodată să uit 
asta. 

Am privit peretele din fața mea, fixându-mi 
privirea asupra tabloului cu câini. 

— Am ajuns într-un loc în care nu ar fi trebuit 
să ajung niciodată. Și un bărbat a crezut că am bani 
şi a vrut să mă jefuiască. Am început să mă bat cu el, 
imaginându-mi că îl am în față pe bunicul meu. Furia 
mea era atât de mare încât nu avea nicio importanță 
cu cine mă confruntam. Simțeam doar nevoia de a 
mă descărca şi dea mă simţi mai bine. El era mai beat 
decât mine și abia dacă reușea să mă nimerească. 
L-am lovit până l-am lăsat inconștient. Și m-am oprit 
doar în momentul în care mi-am dat seama că nu se 
mai mișcă. 

Mi-am închis ochii încercând să alung acele re- 
mușcări şi resentimente. Acea frică şi panică de care 

— Eram oripilat de ce făcusem și alcoolul dispă- 
ruse complet din creierul meu. Acel moment a avut 
efectul unui duş rece asupra mea. Am fugit spre casă 
și mă uitam încontinuu în spatele meu, ca să fiu sigur 
că nu mă văzuse nimeni. Când am ajuns acasă, eram 
speriat de moarte. Nu puteam să îi sun pe mama sau 
pe tata și să se le spun că devenisem un criminal. 

— Şi l-ai sunat pe Derek, a spus împingându-se 
mai mult în mine. 

— Încă era furios pe mine, dar a venit mai re- 
pede decât aș fi crezut. Mi-a spus că o să fie bine și 
ca nimeni nu o să afle nimic. Nici măcar părinţii mei. 
La început nu l-am crezut, dar apoi vestea că acel 
bărbat a fost omorât a apărut la televizor. Reporterul 
a spus că nu avea familie și nimeni nu i-a recuperat 
cadavrul. Au spus că a fost atacat și asta i-a cauzat 
moartea. Am crezut că totul se terminase și puteam 
să îmi revin. 

— Dar Derek nu a ajutat delocprocesulăsta, nu? 

Am zâmbit şi am strâns-o în braţele mele, săru- 
tând-o apăsat pe frunte. Puștoaica asta reușește să 
îmi citească gândurile fără să depună cel mai mic 
efort. 

— Nu ar fi Derek Black dacă nu ar pune condiţii. 
Mi-a spus că dacă vreau ca secretul meu să rămână 
între noi, va trebuit să îl ascult. A vorbit cu mama, 
m-a înscris la Columbia pe ultima sută de metri și 
aşa am devenit căţelușul lui. 

— Şi Victoria şi Mark? 

Am oftat și mi-am amintit imediat de reacţiile 
lor. 

— Niciodată nu mi-au spus, dar ştiu că au fost 
dezamăgiţi. După ce Jess a făcut o criză și a ales 
moda, au fost de acord să nu ne preseze în legătură 
cu viitorul nostru. 

— Dar nu s-au gândit niciodată la Derek. 

Am început să râd și mi-am lăsat capul pe mar- 
ginea canapelei. 

— Mda, propria lui fiică l-a subestimat. 

Şi-a ridicat capul şi s-a uitat în ochii ei şi mi-am 
dat seama că plângea. l-am șters lacrimile, săru- 
tând-o ușor pe buze. 

— M-am săturat de el şi de manipularea lui. 
Până acum, nu mi-a păsat de asta pentru că am ajuns 
să iubesc ce fac. Dar nu ar fi trebuit să îl las să se 
amestece în relația noastră. 

A zâmbit şi și-a ridicat capul, sprijinindu-se în 
mâini. 

— Sunt nemernică dacă spun, ţi-am spus eu? 

M-am uitat la ea și i-am văzut încercarea de 
a-şi masca zâmbetul. Am început să râd cu putere și 
mi-am trecut o mâna prin păr. 

— Da, bine, ai avut dreptate. Și îmi pare rău 
că am fost un ticălos și nu mi-am dat seama mai 
devreme. 

A zâmbit larg și am privit-o fericit. Micuța mea 
emana bucurie prin fiecare por al corpului ei și se 
simţea mai bine. Sau cel puțin asta cred. 

— Chiar îmi pare rău că am fostun nemernic. 

A continuat să zâmbească și s-a așezat în poala 
mea, înconjurându-mi gâtul cu braţele. Mi-am pus 

mâna pe fundul ei și am lipit-o complet de mine, 
inspirându-i parfumul dulce. 

— Am fost duri unul cu celălalt și amândoi am 
făcut lucruri de care ne pare rău. Dar ai dreptate. Ne 
iubim și mereu găsim o cale să ne întoarcem. 

Mi-am apropiat chipul de al ei și am vrut să o 
sărut, însă mi-a pus un deget pe buze și mi-a împins 
capul înapoi. 

— Trebuie să ştiu dacă ești implicat în relația 
asta complet. O să avem un copil, Jaxon și nu vreau 
să trec prin toate astea, din nou. Nu cred că o să pot 
să mă mai descurc şi a doua oară. 

I-am dat o şuviță după ureche și m-am uitat în 
ochii ei mari şi superbi. 

— Ti-am spus cel mai mare secret al meu, 
Savannah. De data asta, Derek nu o să mă mai con- 
troleze, indiferent ce ar încerca să facă. Te iubesc și o 
să fiu alături de tine și de copiii noștri până la sfârșit. 

— Copii? Mai mulţi decât unul? m-a provocat 
împingându-se în mine. 

— Crezi că o să mă opresc la unul? am spus 
strângând-o de fese. Îmi place la nebunie procesul 
de procreare. 

A început să râdă și mi-a luat faţa în mâinile ei. 

— Te iubesc, Jaxon King. 

— Și eu te iubesc, Savannah Evans-King. 

Am sărutat-o și am auzit-o suspinând de fericire. 
Am întins-o pe canapea și m-am așezat deasupra ei, 
despărțindu-i picioarele cu genunchiul. 

— Nu trecem la partea a doua. 

M-am uitat la ea uimit, în timp ce scumpa mea 
iubită afişa zâmbet jucăuș pe buze. 

— De ce nu? 

— Pentru că nu am fost încă la un ginecolog și 
nu vreau să pun în pericol viaţa copilului. 

— O să am grijă să nu îl lovesc prea tare în cap, 
am încercat să o conving. 

A început să râdă cu putere și mi-a dat o palmă 
în piept, făcându-mă să zâmbesc. Am încercat să îmi 
strecor mâna în pantalonii ei, dar a îndepărtat-o 
rapid. 

Am oftat adânc și m-am așezat în fund, ajutând-o 
să facă același lucru. Dacă micuța ticăloasă vrea să 
mă tortureze, poate e timpul să fac la fel. 

— Mă gândeam să îmi iau o nouă secretară. 

— Ce are Naomi? 

Am încercat să nu zâmbesc ca să o pot păcăli pe 
ea. 

— În ultimul timp se îmbracă ca o călugăriță şi 
nu îmi mai face plăcere atât de mare să vin la serviciu. 

Zâmbetul ei s-a şters imediat și și-a mijit ochii. 
Și-a trecut limba peste buza de jos și și-a luat mâinile 
din ale mele. 

— Da, ai dreptate. Ar trebui să îţi iei o secretară 
sexi şi frumoasă care să te ajute cu munca. 

— Da? 

— Înm,a mormăit. Nu mi-am imaginat niciodată 
că o să poţi lucra dintr-un cavou, dar mă pot obişnui 


cu ideea. 

M-am uitat la ea și la furia care se întrezărea în 
ochii ei şi am început să râd. Am tras-o în brațele 
mele și i-am ciufulit părul. 

— Eşti așa naivă uneori. 

— Şi tu eşti aşa fricos uneori. 

Am început amândoi să râdem și îmi simțeam 
inima mult mai uşoară. Acum o am înapoi în viața 
mea și nu o să mai las pe nimeni să o ia de lângă mine. 

— Căsătorește-te cu mine! 

Şi-a ridicat capul şi a zâmbit, iar ochii ei au înce- 
put să strălucească. 

— Cred că ştii răspunsul meu. 

— Vreau să spun acum. 

A pufnit în râs și mă privea de parcă eram nebun. 

— Luăm avionul lui Derek și mergem în Vegas. 
Vreau să fii soția mea chiar acum, fără să mai aştept. 

A zâmbit, privind bijuteria de pe degetul ei, și a 
chicotit. 

— Tu chiar vorbeşti serios. 

Am zâmbit și i-am luat mâna, sărutându-i 
degetele. 

— Nu am fost niciodată mai serios, Savannah. 
Vreau să fii soția mea. Ştiu că nu e corect față de tine 
şi meriţi o nuntă mare şi fastuoasă, cu porumbei și... 

Mi-a închis gura cu un sărut și apoi m-a privit în 
ochi. 

— Tu ești tot ce am nevoie și te-aș urma până la 
capătul lumii. 

I-am sărutat mâna și am zâmbit fericit, conti- 
nuând să mă uit în ochii ei. 

— Hai să o facem! 

Savannah 


— Jax! 

M-a luat în brațe, ridicându-mă la pieptul lui și 
m-a trecut pragul camerei. Am început să râd, și mă 
simţeam protagonista unui film siropos şi romantic. 

— Aşa cere tradiţia, iubito. 

Mi-am strâns mâinile în jurul gâtului său și 
l-am sărutat ușor pe gât. A gemut și l-am simțit 
încordându-se. 

— Dacă nu te abţii, o să te scap jos. 

Am râs și mi-am dat capul pe spate. 

— Dacă vrei să începem căsnicia cu o vizită la 
spital, fă asta! 

A chicotit, m-a sărutat pe frunte și m-a privit în 
ochi. 

— Am o surpriză pentru tine. 

M-a lăsat jos şi, când mi-am întors capul, am dat 
nas în nas cu surpriza lui. 

Toată camera era plină de lumânări parfumate 
și petale de trandafir. Mi-am dus mâna la gură și am 
încercat să nu plâng. 

— Jaxon, e absolut minunat, am șoptit încântată. 

— Ştiu. 

M-am întors cu fața la el și i-am văzut zâmbetul 
arogant și totodată superb. Mi-a întins un pahar cu 
șampanie și s-a apropiat de mine. 

— Cred că e momentul ideal pentru un toast. 

Am pufnit în râs și m-am uitat mai întâi la abdo- 
menul meu, apoi la brunet. Și-a rotunjit buzele și am 
zâmbit. 

— În cazul ăsta, e mai mult pentru mine. 

Am oftat şi am dezaprobat ușor din cap. 

— Spune-mi din nou, de ce te iubesc? 

Mi-a înconjurat talia cu brațul său liber și m-a 
tras la pieptul lui. 

— Pentru că sunt irezistibil, sexi, bogat, inteli- 
gent, bogat. 

— Arogant, nesimtit, încrezut și... 

Mi-a închis gura cu un sărut și m-am conformat 
imediat. 

— Pentru noi şi familia noastră. 

Ne-am ciocnit paharele, iar soţul meu a sorbit 
cu poftă lichidul spumant. 

Nu am crezut că o să ajung vreodată să îi spun 
aşa. Un fior mi-a străbătut şira spinării la acest cu- 
vânt și începeam să realizez cât de norocoasă eram. 

— Și acum vreau să fac dragoste cu soția mea. 

Mi-a luat paharul din mână și l-a aruncat pur și 
simplu pe podea, fără să îi pese că se sparge. A în- 
ceput să mă conducă spre pat, în timp ce mă privea 
intens în ochi. 

Şi-a aplecat capul spre mine și m-a sărutat, fă- 
cându-mă să îmi închid ochii. Buzele lui erau calde 
şi moi și cu gust de șampanie. Mâinile i se mișcau 
galant pe umerii mei, dându-mi jos bretelele rochiei 
de mireasă ieftine. 

Mi-am deschis gura și l-am lăsat înăuntru, 
atingându-i limba. Ne sărutam frenetic și aproape că 
i-am smuls cravata și cămașa, rupându-i nasturii. 

— Uşor, iubito, avem tot timpul din lume. 

Am dezaprobat din cap și i-am aruncat hainele 
pe podea, zâmbind. 

— Am așteptat prea mult timp. 

A început să râdă satisfăcut și și-a pus mâinile 
pe partea superioară a rochiei. 

— În cazul ăsta, nu cred că te superi dacă fac 
asta. 

A tras de materialul alb și dintr-o singură miş- 
care a rupt rochia, lăsând-o să cadă la picioarele 
noastre. Stăteam dezgolită în fața lui, făcându-l să 
zâmbească larg. Mă analiza din cap până în picioare, 
iar privirea sa îmi stârnea parcă furnicături în tot 
corpul. 

M-a împins pe pat, pe cearșaful rece. Am scos 
un țipăt scurt şi m-am uitat la soțul meu. Avea un 
zâmbet imens pe buze și în obrazul drept o gropiță 
care mă incita. 

Mi-am lins buzele, în timp ce brunetul își des- 
cheia pantalonii, fără să își ia privirea de la mine. 

S-a aşezat deasupra mea, despărțindu-mi pi- 
cioarele cu genunchiul său. 

— i-am mai spus că ești cea mai frumoasă 
femeie pe care am întâlnit-o? 

I-am înconjurat gâtul cu ambele braţe și l-am 
tras mai aproape de mine. 


— Eşti cel mai mare mincinos. 

M-a sărutat fără să spună altceva și am gemut, 
arcuindu-mă sub el. Şi-a strecurat mâna între corpu- 
rile noastre, mângâindu-mi pielea. Mai aveam puțin 
şi torceam de plăcere. 

— Parcă aş atinge mătasea. 

Șoapta lui m-a făcut să gem și l-am privit fix 
în ochi. Mâna lui caldă mi-a cuprins sânul stâng și 
m-am înfiorat la atingerea degetelor sale. 

Îşi plimba mâinile pe spatele lui, mângâindu-mi 
fiecare centimetru de piele. Avea mușchii tari şi 
încordațţi, iar pielea parcă îi era încinsă. 

Şi-a pus mâna pe chiloţi și mi-am ridicat șoldu- 
rile, ajutându-l să îi dea jos. 

— Eşti superbă, a şoptit! 

Am zâmbit timid şi respiram din ce în ce mai 
alert. Cuvintele lui mă făceau să îmi pierd rațiunea și 
simțeam valul de căldura până în creier. 

Şi-a pus picioarele de o parte și de alta a corpu- 
lui meu și am putut să îi simt erecţia între picioare. 
Brațele lui mi-au încadrat capul și m-a sărutat cu 
patimă, scurgând și ultima fărâmă de rațiune din 
mine. Buzele i-au coborât pe gât, apoi pe omoplați 
şi când s-a oprit pe sfârc, am ţipat. Corpul meu s-a 
arcuit, lipindu-se cât mai mult de al lui. 

L-am prins între coapsele mele, înnebunită de 
dorință, când a început să-mi sugă cu putere sfârcul 
excitat. 

Îmi simţeam sexul în flăcări şi am început să mă 
frec de el. 

— Răbdare, iubito! 

Am chicotit şi i-am prins capul în mâinile mele, 
trăgându-l spre mine. A zâmbit și și-a lăsat greutatea 
pe mine, lăsându-mă fără răsuflare când l-am simţit 
între coapsele mele. 

— Nu mai rezist. 

A zâmbit şi una din mâinile sale a alunecat pe 
coapsa mea, făcându-mă să tresar. Degetele lui m-au 
pătruns şi mi-am mușcat buza de jos ca să nu ţip. 
Însă gemetele au fost de neoprit, provocând ecou în 
toată camera. 

— Eşti complet udă, iubire! 

Am gemut și m-am arcuit spre el, și parcă toate 
simțurile stăteau să-mi explodeze. Și-a scos degetele 
şi s-a aplecat deasupra mea, ridicându-mi piciorul 
drept. A pătruns în mine încet și respirația mi s-a 
oprit. S-a sprijinit în mâini şi s-a uitat în ochii mei, 
continuând să înainteze cu grijă. 

— jax... 

— O să am grijă, iubito. Nu o să îi facem niciun 
rău. 

În valul romantic și în tornada hormonilor, am 
uitat complet de copil. M-a sărutat ușor pe buze și 
m-a lăsat să mă acomodez cu el. Îmi mângâia ușor 
obrazul și mă privea în ochi. 

— Nu o să Îi fac niciodată rău, scumpo! O să am 
grijă de el și te tine pentru totdeauna! Lacrimile au 
început să mi se prelingă pe obrajii și l-am strâns în 
brațe. A continuat să facă dragoste cu mine blând, 
atent și grijuliu. 

— De ce trebuie să mergem înapoi? 

Brunetul a început să râdă și continua să îşi ve- 
rifice emailurile, în timp ce eu mă jucam cu degetul 
pe pieptul lui. 

— Pentru că familia noastră e nebună și ar în- 
cepe să ne caute mai întâi la morgă. 

Am început să râd și m-am uitat pe geamul avi- 
onului. Vegasul arăta acum ca un oraș de furnici, dar 
un oraș pe care nu aveam să îl uit niciodată. 

Mi-am privit mâna stângă, iar inelele mele 
străluceau în lumina slabă a tavanului. Am zâmbit, 
mișcându-mi inelarul în sus și în jos. 

Dacă niciunul dintre noi nu ar fi renunţat la or- 
goliu am mai fi fost aici? Dacă Malcom nu ar fi existat 
l-aș mai fi întâlnit vreodată pe Jaxon. 

O la dracu! 

— Malcom! 

Am tresărit brusc și soțul meu s-a întors spre 
mine speriat. Mi-am pus mâinile pe umărul lui și 
l-am privit terifiată. 

— Jaxon, Malcom e mort! Tu nu trebuia să pleci 
din oraş. O să te închidă și nu pot să trăiesc dacă se 
întâmplă asta. Nu poți să pleci și să mă lași singură 
când... 

Mi-a acoperit gura cu palma, în timp ce eu res- 
piram agitată. A aşteptat să mă calmez, apoi și-a luat 
mâna şi m-a privit în ochi. 

— Mai bine? 

M-am uitat la el și am dat din cap. Și-a îndepărtat 
mâna și m-a sărutat uşor pe frunte. 

— Nu o să pățesc nimic. 

— De unde știi? Polițistul ţi-a spus că nu trebuie 
să pleci din oraș. Și Lloyd a spus că... 

— Nuau de unde să știe că am plecat. 

M-am uitat la el surprinsă, fără să înțeleg ce se 
întâmpla. Soţul meu a oftat și și-a închis telefonul, 
lăsându-l pe măsuţa din fața lui. Mi-a luat mâinile 
într-ale lui și a zâmbit. 

— Nu pot să afle că am plecat pentru că nu sunt 
arestat la domiciliu. 

Da, așa e. Nu are una din brăţările alea de picior 
cum au criminalii din filme, care ticăie când treci de 
barieră. 

— Şi în plus, nu am călătorit cu un avion comer- 
cial, deci nu sunt înregistrat nicăieri. 

Am zâmbit şi m-am relaxat vizibil, lăsându-mi 
corpul în scaunul moale și confortabil. 

— Dar certificatul de căsătorie? 

A clipit de mai multe ori, fiind surprinsă de 
replica mea. 

— La asta chiar nu m-am gândit. 

A început să râdă și m-a tras în braţele lui, săru- 
tându-mă pe frunte. 

— Ei bine, pentru tine merită să ajung la pârnaie. 

L-am lovit cu palma pe piept şi l-am făcut să 
râdă mai tare. 


— Nu mai glumi cu asta. 

M-a strâns la pieptul lui şi m-a sărutat pe creştet, 
făcându-mă să suspin. Chiar sper să nu se întâmple 
nimic rău. Vreau doar liniște și pace. 

Telefoanele noastre au sunat în același timp, 
anunțându-ne că primiserăm un mesaj. Ne-am întins 
amândoi spre aparate şi numărul nu era în agenda 
mea. Când am deschis mesajul și am început să îl 
citesc nu-mi venea să cred ce scria. 

M-am ridicat din braţele soţului meu și el părea 
la fel de surprins de mesaj. 

— Şi tu? 

A dat din cap şi am citit din nou mesajul. 


Vreau să stăm de vorbă. Mâine în biroul meu, ora 
14:00. Nu accept un refuz. 


Derek Black 


Se pare că m-am pripit când am spus că am 
nevoie de liniște și pace. Am uitat de fosila asta 
amărâtă. 

— Ce crezi că vrea? 

Jaxon şi-a lăsattelefonulpe masă și a oftat cu pu- 
tere. Și-a trecut mâna prin păr şi m-a privit supărat. 

— Cred că o să primim în sfârşit răspunsurile pe 
care le căutam. 

Am privit mesajul și o mie de gânduri îmi tre- 
ceau prin minte. Poate ca asta e confruntarea pe care 
mi-o doresc de mult cu Derek Black. Și partea cea 
mai bună e că nu fac asta de una singură. 

314 


Cpl d 35 


— Voi ce căutați aici? 

Frații mei așteptau în fața biroului lui Derek, iar 
Lloyd părea foarte preocupat de întâlnirea asta. S-au 
întors amândoi și ne-au privit la fel de surprinși, 
apoi s-au uitat unul la celălalt. 

— Se pare că Black chiar vrea să elucideze 
misterul. 

Înainte să apuc să spun ceva, Naomi şi-a făcut 
apariţia și ne-a privit cu zâmbetul pe buze. 

— Domnul Black va așteaptă în sala de 
conferinţe. 

Ne-a făcut semn să o urmăm, iar Jaxon m-a îm- 
pins făcându-mă să mă deplasez. Nu știam exact ce 
naiba se întâmpla și nu înțelegeam de ce erau și frații 
mei aici. 

Derek Black a avut o problemă mai mare cu mine 
decât cu ei. Sau mai bine spus cu mine și cu Lloyd. Pe 
Ray nici măcar nu l-a băgat în seamă. Și sper să nu îl 
bage în seamă niciodată. 

Secretara a deschis ușa sălii de conferință și 
ne-a făcut semn să intrăm. 

— Ce dracu?! 

Am tresărit la vocea lui Ray și am rămas îm- 
pietrită când am văzut-o pe femeia de lângă Derek. 
Stătea în picioare cu mâinile încrucișate și ne privea 
cu zâmbetul pe buze. 

Mi-am desprins mâna din cea a lui Jaxon și am 
făcut un pas în față, apropiindu-mă de frații mei. 

— i-am spus că aşa o să reacționeze, a spus cu 
un chicotit. 

Fosila și-a dat jos ochelarii, aşezându-i pe masa 
imensă de lemn. 

— Bunico, ce naiba cauţi aici? am spus uimită. 

Femeia a oftat şi şi-a tras unul din scaune mai 
aproape de ea. 

— Derek are de dat nişte explicaţii și prezenţa 
mea e necesară. 

Am clipit de câteva ori și am simţit mâna soţului 
meu pe mine. M-am așezat pe scaun fără să îmi dau 
seama de acțiunile mele, continuând să îmi privesc 
bunica în ochi. Cei trei bărbaţi din jurul meu s-au aşe- 
zat şi ei pe scaune, aparent la fel de șocați ca și mine. 

— Bine, de unde vreţi să începem? 

Am pufnit în râs și am simţit mâna lui Jaxon pe 
genunchiul meu, strângându-mă ușor de rotulă. 

— Ce spui să începi cu începutul? 

Cei doi s-au privit, iar bătrâna s-a așezat pe sca- 
unul ei și a oftat. Derek și-a pus mâinile împreunate 
pe masă și ne-a privit pe toți. 

— Ruth și cu mine am avut o aventură acum 
douăzeci de ani. 

Mi-am simţit gura deschizându-se și am crezut 
că o să ajungă la podea. Strânsoarea soțului meu a 
încetat imediat și l-am auzit pe Ray gemând. 

— Îţi baţi joc de noi? 

Nici măcar nu eram sigură că erau propriile mele 
cuvinte. Credeam că abilitatea asta îmi era paralizată 
în acel moment. 

— Niciunul dintre noi nu era fericit în căsnicie 
şi datorită fetelor am ajuns să ne cunoaștem. Și scân- 
teia s-a aprins imediat între noi. 

S-au uitat unul la celălalt și și-au zâmbit, iar eu 
simțeam că îmi venea să vomit şi nu era din cauza 
sarcinii. Mi-am pus mâna la gură şi am încercat să 
mă abţin. 

— Am început să ne vedem pe ascuns, să plecăm 
în vacanțe împreună și chiar să ne plănuim viitorul. 

Mi-am închis ochii și mi-am mușcat buza de jos 
ca să nu îi înjur. Conversaţia devenea din ce în ce mai 
incomodă şi nu ar fi trebuit să o aud niciodată. Mai 
bine rămâneam în întuneric decât să ascult povestea 
asta despre adulterul lor. 

— Deci aţi divorţat. 

Mă bucuram că Lloyd era ceva mai coerent între 
noi și reuşea să pună întrebările. Eu simțeam nevoia 
să îi strâng de gât pe amândoi. 

Bunica a oftat și a zâmbit cu tristeţe, mângâin- 
du-și verigheta. 

— Asta plănuiam să facem, dar soarta a avut 
altă părere. 

Derek a apucat-o de mână și i-a sărutat mâna, 
iar eu am început să mă foiesc. Jaxon a încercat să 
mă liniștească, dar simțeam deja că e prea mult. 

— Joey a fost diagnosticat cu cancer. 

Cuvintele ei au avut un efect calmant. Nu îl cu- 
noscusem niciodată pe bunicul Joey, dar mama îmi 
povestise foarte multe despre el. Îi făcuse zile fripte 
tatei şi a fost cel mai corect și mai dur om pe care îl 


cunoscuse vreodată. Tata de multe ori spunea că l-a 

motivat să fie cel mai bun și pentru asta o să îi fie 
veşnic recunoscător. 

— Chiar în ziua în care voiam să îi dau actele 
de divorţ, a trebuit să fac cale întoarsă. Am rămas 
alături de soțul meu până la final, chiar dacă inima 
mea a fost sfâșiată. 

— Atunci, presupun că ai fost cea mai fericită 
când a murit în sfârșit, a atacat-o Ray. 

A început să râdă și sunetul ăla pur și simplu îmi 
irita auzul. Nu am avut-o niciodată la suflet pe Ruth 
Wilder și în momentul acela aș fi aruncat-o de la etaj. 

— L-am iubit pe Joey cu toată inima mea. Mi-a 
oferit-o pe mama voastră și cei mai frumoși ani din 
viața mea. 

Am pufnit și mi-am pus mâinile în sân. 

— Asta până când a venit Derek și milioanele 
lui. 

Toţi mă priveau surprinși, mai puțin bunica. 
Ea continua să zâmbească și să îl țină de mână pe 
dinozaur. 

— Derek a vrut să meargă mai departe cu divor- 
tul lui și să fim împreună, dar nu am putut. Aveam 
nevoie să fiu singură, să îmi fac ordine în idei și apoi 
să hotărăsc ce avea să urmeze. Dar Derek m-a supus 
unei presiuni chinuitoare și soția lui a aflat. 

Jaxon a tresărit și m-am uitat rapid la el, luân- 
du-l de mână. 

— Penny mi-a oferit un cec de un milion de 
dolari ca să dispar definitiv din viața lor. Dacă nu îi 
luam, avea de gând să dezvăluie tuturor idila noastră 
și reputaţia lui Derek avea de suferit. lar eu nu am 
avut încotro și l-am acceptat. 

Când credeam că nu pot să aflu niște lucruri mai 
rele despre familia mea, venea femeia asta nebună şi 
mă dădea peste cap. 

— Tu ştiai despre asta? 

Jaxon s-a uitat la bunicul lui așteptând un răs- 
puns. Derek a inspirat profund și pe chipul lui s-a 
așternut tristeţea. 

— Nu. Nu am știut niciodată ca Penny a şan- 
tajat-o pe Ruth, dar am știut că a luat banii mei şi 
a plecat. A lăsat-o pe Rebecca în voia sorții și dacă 
nu ar fi fost Arthur și Victoria, probabil ar fi ajuns o 
nimeni. 

Da, ştiu cum ticăloasa asta și-a luat banii și s-a 
cărat şi a lăsat-o pe mama într-o grămadă de datorii 
și singură. De fiecare dată când povestea despre 
bunica, mama plângea și se simțea rău câteva zile la 
rând. Dar poate nu plângea doar din cauza mamei ei, 
ci şi din cauza ticălosului ăstuia bătrân. 

— Te-a lăsat cu inima frântă și tu ai decis să te 
răzbuni pe mama mea. 

M-a privit direct în ochi și a dat din cap, incapa- 
bil să rostească un cuvânt. 

— Eram atât de furios, încât am făcut orice ca 
să o rănesc. Arthur nu a vrut niciodată să plece din 
oraşul ăsta, dar nu a avut de ales. 

M-am ridicat în picioare, ignorând mâna soţului 
meu care încerca să mă tragă înapoi pe scaun. 

— l-ai alungat din oraș? am început să țip. 

Privirea lui era hotărâtă și nu știam dacă mă 
privea cu regret sau cu aroganță. 

— Da, Savannah. I-am spus lui Arthur ca dacă 
nu pleacă și nu o lasă în pace pe fiica mea, o să mă 

folosesc de toate mijloacele ca să o distrug pe soția 
lui. 

— Să te ia naiba! 

Am împins scaunul, care s-a trântit de podea cu 
putere şi m-am apropiat de ticălosul ăla. L-am auzit 
pe Jaxon strigându-mă, dar l-am ignorat complet. 

— Ai idee ce ai provocat? Ai idee cât de nefericiți 
au fost părinții mei din cauza ta? 

M-am uitat la bunica mea și mă străduiam din 
răsputeri să nu îmi strâng mâinile în jurul gâtului ei. 

— Şi tu, am spus împingându-mi arătătorul spre 
ea. Ticăloasă bătrână și egoistă ce ești! Ţi-a păsat mai 
mult de reputaţia lui și de banii tăi decât de propria 
fiică? 

— Savannah... 

— Taci din gură! l-am întrerupt pe Lloyd. 

Şi-a închis gura resemnată și l-am auzit pe Derek 
oftând cu putere. 

— Vă meritaţi unul pe celălalt pentru că sunteţi 
la fel de ticăloși, manipulatori și egoiști. Niciunuia 
nu i-a păsat de fiicele voastre. Aţi preferat să le 
distrugeţi ca să vă alinaţi orgoliul şi mândria voastră 
stupidă. Ce fel de părinte face asta? 

Furia din mine a explodat și nu știam cum să mă 
abțin să îi omor pe amândoi. 

Am început să râd şi mi-am pus mâinile pe şol- 
duri, plimbându-mă în spatele fraților mei. 

— Mă simt într-o telenovelă mexicană proastă. 
Acum mai urmează să îmi spună cineva ca mama și 
tata trăiesc. Şi toate astea au fost o minciună sau un 
test ca să vadă dacă sunt în stare să mă descurc în 
viaţă. 

— Savannah... 

Derek începea să se ridice de pe scaunul lui și 
am dat frâu liber lacrimilor. 

— Ce naiba ţi-a făcut mama mea ţie? Cu ce a 
greșit? 

Şi-a lăsat capul în jos, fără să spună nimic. 

— Mereu a spus că ești modelul ei în viață. Că 
vrea să fie exact ca tine, o persoană integră, bună, 
sinceră. Măcar a murit fără să ştie cât de multo urai. 
O ură pe care nu o merita. Mama mea nu merita ca 
tu să o urăști, am spus lovindu-mi palma de masa de 
lemn. 

Am tras aer în piept și am simțit înțepăturile din 
gât. Mi-am pus ambele mâini pe față și simțeam cum 
toată camera se învârtea cu mine. 

— Am vrut să devin avocată ca să te cunosc pe 
tine, am recunoscut. Am vrut să îl cunosc pe eroul 
mamei mele și să văd dacă avea dreptate în privința 
ta. Ştii de ce sunt bucuroasă? am spus întorcându-mi 
privirea spre el. 

Mi-am trecut limba peste buze, simțind gustul 
sărat al lacrimilor. 

— Sunt bucuroasă că e moartă și că nu o să 
afle niciodată ce fel de persoană ești. Un ticălos, 
manipulator, mincinos de doi bani. Poate că ea a fost 
suficient de slabă încât să fie păpuşa ta, dar nu o să 
fie şi cazul meu. 

Jaxon a venit lângă mine și şi-a încolăcit brațul 
în jurul taliei mele. Slavă Domnului că făcuse asta 
pentru că Îmi simţeam genunchii moi și era cât pe ce 
să mă prăbușesc pe podea. 

— Te rog, scoate-mă de aici, am șoptit. 

Brunetul a aprobat din cap și m-a sărutat ușor 
pe frunte. 

— Așteaptă, Jaxon. 

Fosila s-a apropiat de noi și ne-a privit pe 
amândoi. 

— Ştiu că am fost un ticălos și vreau să îmi cer 
scuze. Toate astea nu vor schimba nimic și nu merit 
să mă ierţi, Savannah, dar vreau să știi că te apreciez. 

M-am agăţat de pieptul soțului meu, iar veri- 
gheta mea i-a atras atenţia lui Derek. 

— Acţiunile lui Ruth m-au făcut să cred că tu şi 
Rebecca sunteți la fel. L-am vrut pe Jaxon departe de 
tine pentru că nu voiam să treacă prin ce am trecut 
eu. Dar mi-ai dovedit contrariul și nu ai idee cât de 
mult mă bucur. 

Îl priveam surprinsă, fără să ştiu ce să spun. Nu 
m-am așteptat niciodată să aud cuvintele astea din 
gura lui. 

— Ştiu că nu merit să fac parte din viața voastră 
și sunt conștient de asta. De asta vreau să te rog să ai 
grijă de el și să nu îl faci să sufere. Pentru că o să mă 
întorc și o să te fac să plătești pentru orice suferință 
a lui. 

Am zâmbit şi mi-am şters lacrimile, uitându-mă 
direct în ochii lui. 

— Atunci sper că ţi-ai vândut sufletul diavolului 
şi o să trăieşti veşnic. Nu o să te iert niciodată pentru 
ce le-ai făcut părinţilor mei și fiicei tale. 

Am făcut un pas spre el, privindu-l amenințător. 

— Vreau să îți mulțumesc pentru că l-ai protejat 
pe Jaxon în toți acești ani. Dar dacă mai încerci să îmi 
manipulezi soțul din nou, nu o să știi ce te-a lovit. 

Nu a părut surprins de ameninţarea mea pentru 
că a zâmbit și m-a aprobat din cap. Jaxon m-a condus 
apoi afară din acea sală și când am ajuns în hol, l-am 
auzit pe Ray țipând. 

— Credeam că o să ţi se facă rău. 

M-a împins în lift și mi-a ridicat bărbia cu un 
deget, privindu-mă îngrijorat. l-am înconjurat talia 
cu ambele mâini și am zâmbit. 

— Mi s-a făcut greață de câteva ori, dar făcând 
abstracție de asta, sunt bine. M-ai prins la timp. 

Şi-a apăsat buzele de ale mele și am suspinat 
fericită, lipindu-mă de el. M-a îmbrățișat și și-a lăsat 
obrazul pe creștetul meu. 

— Cred că am nevoie de o vacanță de câteva luni 
pe o insulă pustie, cu tine într-un costum de baie din 
nucă de cocos. 

Am început să râd și am privit luminiţa ascenso- 
rului care cobora cu câte un număr. 

— Cum te simţi? 

Sunetul ascensorului m-a făcut să tresar şi nu 
mi-am primit răspunsul. Soțul meu m-a luat de 
mână și m-a condus spre mașină, comportându-se 
ca un adevărat cavaler: mi-a deschis portiera, săru- 
tându-mă apăsat înainte să a o închide. 

A oftat când s-a urcat în spatele volanului, dar 
nu a pornit mașina. Și-a strâns mâinile în jurul vola- 
nului, privind cu atenţie parbrizul. 

— Toată povestea asta e atât de încâlcită. Am 
văzut cu ochii mei că el și bunica nu se înțelegeau și 
doar păstrau aparențele. În momentul ăsta îl urăsc 
pentru ce i-a făcut mamei. Mama întotdeauna a 

iubit-o pe mama ta, chiar mai mult decât pe propria 
ei soră. Absența ei a devastat-o și moartea ei aproape 
a făcut-o să își piardă minţile. Nu știu dacă Derek a 
fost vreodată conştient de asta. 

Mi-am pus mâna pe umărul lui și m-am apropiat 
de el. 

— E bunicul meu și îl iubesc. A fost alături de 
mine când am avut nevoie. Dar îmi e greu să accept 
ce fel de persoană e. Și cel mai tare îmi e frică de 
reacția mamei. Merită să ştie adevărul, dar nu vreau 
să o pierd. 

— Victoria e puternică și o să fie bine. O să fim 
alături de ea și o să meargă mai departe. În plus, are 
un motiv în plus să fie bine. 

Şi-a întors capul privindu-mă tandru. Eu am 
ridicat ușor din umeri și am zâmbit. 

— Copilul nostru o să îi dea puterea de care are 
nevoie. Poate că el sau ei nu o să îi întâlnească nici- 
odată pe părinții mei, dar Victoria nu o să permită 
niciodată că nepoții ei să nu aibă alături măcar o 
bunică. 

A rumegat cuvintele mele pentru câteva clipe, 
apoi a zâmbit larg și m-a tras în braţele lui. 

— Ți-aş spune că te iubesc, dar mi se pare că nu 
e suficient ca să descriu ce simt de fapt pentru tine. 

Am începutsă plâng imediat și mi-am lăsat capul 
pe pieptul lui, în timp ce soțul meu îmi dezmierda 
chipul cu sărutări. 

— Sunt norocos să te am lângă mine, Savannah. 
Să nu uiţi niciodată asta. 

Cum aș putea, când ești totul pentru mine? Fără 
tine nu aș mai avea niciun rost pe lumea asta. 

Ray 


— Mucoasa aia a spus ce am auzit eu? 

Lloyd s-a ridicat de pe scaun râzând. 

— Se pare că ne-a luat-o înainte. 

Eu încă sunt de şocat de cuvintele ei. Nici măcar 
nu știu când a făcut asta. Sau de ce a ținut un secret 
față de toată lumea. 

— Şi tu de ce ești atât de calm? 

— Pentru că se iubesc și dacă nu se întâmpla 
acum, se întâmpla altă dată. Și în plus, sunt fericit 
că am fost scutit de o recepție idioată în care ar fi 
trebuit să zâmbesc frumos şi să mă conformez unor 
oameni falși. 

Aici chiar are dreptate. Detest fracurile și cere- 
moniile stupide. 

— Hai să mergem acasă, Ray. Nu mai avem ce să 
facem aici. 

M-am uitat la cei doi bătrâni patetici, dar toto- 
dată liniștiți. Nu mi-am închipuit niciodată ce fel de 
femeie e bunica mea. Am știut mereu că ea şi mama 
au avut o relaţie dificilă, dar nu am crezut că a rănit-o 
până într-atât. 

— Nu ai avut niciodată curajul să o înfrunți pe 
fiica ta, nu? 

Femeia și-a ridicat capul, privindu-mă în ochi. 

— Am încercat de multe ori să vorbesc cu ea, dar 


niciodată nu am avut curajul să îi spun ce simțeam 
325 


Ivo Dima Iubiri de neuitat 


cu adevărat. Mi-a fost frică să nu reacționeze ca sora 
voastră. 

A râs şi s-a ridicat de pe scaun. 

— Nu îmi vine să cred că această copilă e bu- 
cățică ruptă din Rebecca și Arthur. 

Am zâmbit și am aprobat din cap. De multe ori 
am crezut că sora mea e un experiment nebun al 
părinţilor mei. Eu și Lloyd am luat câte o parte din 
mama sau din tata, dar ea a luat mai mult de jumă- 
tate din fiecare. 

— Singurătatea mi-a adus numai regrete. Că nu 
am fost suficient de curajoasă să îi spun lui Penny 
Harrison-Black să se ducă la dracu cu banii ei. Că nu 
i-am spus adevărul fiicei mele. Că am stat departe de 
voi şi nu v-am ajutat să creșteți. Dar cred că cel mai 
mare regret al vieții este că nu am fost suficient de 
puternică să fiu fericită. 

L-a privit pe Derek cu zâmbetul pe buze. Toată 
scena asta mă face să mă simt ciudat. Poate pentru 
că nu mi-am imaginat niciodată povestea asta a lor 
atât de încurcată. 

— Îmi pare rău pentru tot ce s-a întâmplat. 
Nu e numai vina lui Derek, ci şi a mea. Vreau să mă 
iertaţi, dar ştiu că nu o merit. Însă vreau să ştiţi că o 
să fiu mereu lângă voi de fiecare dată când o să aveți 
nevoie. 

Lloyd şi-a pus mâna pe umărul meu și i-a privit 
pe cei doi. 

— Nu am avut nevoie niciodată de tine și nu o să 
începem acum. 

Bunica a reacționat de parcă ar fi lovit-o direct 
în inimă. 

— Lloyd are dreptate. Îţi mulţumim că ţi-ai făcut 
timp să ne spui o poveste de adormit copiii, dar nu 
avem nevoie de tine. Nici măcar de relatarea asta nu 
aveam nevoie. 

— Savannah a fost cea mai atacată de Derek și 
ea chiar avea nevoie să știe adevărul. Chiar acum, 
ea e fericită, măritată cu un bărbat care o iubește și 
aşteaptă și un copil. Părinţii noștri au iubit-o cel mai 
mult și ea a fost mai atașată de ei decât noi. 

Am dat ușor din cap, fără să o scap pe femeie din 
priviri. 

— Noi te putem ierta, Ruth, dar asta nu înseamnă 
că eşti liberă să te întorci în viața noastră. Savannah 
nu o să te accepte și nu o să te ierte niciodată, iar noi 
o să fim alături de ea. 

Am ieșit amândoi din încăpere înainte să mai 
spună ceva. Secretara s-a ridicat în picioare și ne-a 
zâmbit, însă am ignorat-o complet. 

Când am pășit în lift, Lloyd și-a scos telefonul și 
a început să îl verifice. 

— Ce părere ai despre toate astea? 

A oftat și și-a apăsat degetele pe ecran, fără să 
se uite la mine. 

— Mi se pare o dramă bine regizată. Nu ştiu de 
ce au făcut asta acum, dar sincer să fiu, nu îmi pasă. 
Nu aveam nevoie de asta și pot să mă prefac că nu s-a 
întâmplat niciodată. 

M-am sprijinit cu spatele de peretele ascensoru- 
lui, punându-mi mâinile în buzunare. 

— Crezi că pitica e bine? 

S-a oprit şi m-a privit în ochi, încercând să gă- 
sească un răspuns potrivit. 

— Cred că Jaxon e mai afectat decât ea. Derek a 
fost eroul lui și acum că a aflat ce fel de persoană e cu 
adevărat, cu siguranță e devastat. 

Nu spuneam nimic și încercam să mă pun în 
pielea noului meu cumnat. Trebuie să fie o lovitură 
destul de puternică asta și sigur o să îi ia ceva timp 
să se obișnuiască cu gândul ăsta. 

— Te las acasă? 

Am aprobat din cap și m-am apropiat de mașina 
fratelui meu. M-am așezat pe scaunul din dreapta şi 
am aşteptat ca el să plece. 

— Ştii, ar trebui să... 

Soneria telefonului însă i-a întrerupt propoziţia. 
A oftat şi a virat spre bulevard înainte de a se uita pe 
ecranul de lângă volan. 

— E secretara lui Pris. 

A apăsat pe ecran și vocea iritantă a unei femei 
s-a auzit în boxe. 

— Lloyd, îmi pare rău că te deranjez. Știu că mi-ai 
spus să te sun în caz de... 

— Ce s-a întâmplat cu ea? 

În timp ce punea întrebarea a accelerat și m-am 
prins cu mâna de portieră, înghițind în sec. 

— Am găsit-o leşinată pe podea în birou. Doctorul 
King e cu ea acum, dar... 

— Ajung în zece minute. 

A închis apelul și a început să conducă ca un ne- 
bun, strecurându-se printre mașini. Am început să 

mă rog să nu provoace un accident și să ajung și eu 
la spital cu el. Sau la morgă. În felul ăsta, cu siguranță 
ajung la morgă. 

Înainte să îmi deschid gura și să urlu la el, a 
frânat brusc în faţa blocului, aruncându-mă direct în 
bord. 

— Coboară mai repede, a spus grăbit. 

Nu am îndrăznit să îl contrazic sau să spun ceva. 
Am închis portiera și a demarat în trombă. 

— Dementule! 

Am intrat în bloc, salutându-l scurt pe ușier, și 
am urcat în apartament, pregătit să îmi îmblânzesc 
scorpia. 

Am deschis ușa cu un oftat adânc şi am în- 
chis-o în urma mea. Se pare că nu era nimeni acasă. 
Savannah sigur era cu soţul ei și nu cred că avea să se 
mai întoarcă vreodată aici. 

M-am îndreptat spre camera iubitei mele, spe- 
rând din tot sufletul să fie acolo. 

— Da, Kristine, am lăsat toate documentele pe 
birou. 

Uşa ei era întredeschisă și mi-a tresărit inima 
când i-am auzit vocea. Am împins bucata de lemn și 
am privit-o din tocul ușii. 

Pe pat era o cutie de carton plină cu dosare, 
câteva rame foto și niște exemplare ale revistei 
Vogue. Am pășit în interiorul încăperii, iar parchetul 
a scârțâit sub greutatea mea. 

Blondina s-a întors cu fața la mine și m-a privit 
surprinsă. 

— Bine. Dacă ai nevoie de ceva nu ezita să mă 
suni. 

Şi-a terminat convorbirea, fără să își ia ochii de 
la mine. A lăsat jos telefonul, pe care a început apoi 
să îl strângă în ambele mâini. 

— Nu am auzit când ai venit acasă. 

Am zâmbit și m-am apropiat de ea. I-am atins 
cutia și apoi am luat una dintre rame în mână. 

— Ai demisionat? 

A tras aer adânc în piept și și-a lăsat telefonul pe 
pat, apropiindu-se de mine. 

— Da. Mă săturasem de presiunea aia insupor- 
tabilă și nici măcar nu eram fericită. 

— Patty te-a primit? 

A început să râdă și s-a așezat pe pat. 

— Mă pune să fac munca de jos până când o să îi 
demonstrez că merit o funcție mai mare. 

Am zâmbit și am lăsat rama în cutie, apoi am 
privit-o pe blondina mea. 

— Trebuie să vorbim. 

Şi-a dat capul pe spate pentru a mă putea privi 
şi a oftat adânc. 

— Da, ai dreptate. 

M-am lăsat în genunchi pe podea, depărtându-i 
ușor picioarele. Mi-am pus ambele mâini pe coapsele 
ei și am privit-o în ochi. 

— Spune-mi de ce îţi este frică. Vorbeşte cu 
mine, Jess. Nu știu să citesc gânduri și nu pot să intru 
în mintea ta. 

Mi-a acoperit mâinile cu ale ei și și-a trecut 
limba peste buza de jos. 

— Îmi este frică. 

330 


Volumul 2 Șantajul iubirii 


Mi-am strâns degetele pe corpul ei și am inspirat 
profund, închizându-mi ochii câteva secunde. 

— De Melinda? 

Nu am primit niciun răspuns, iar când mi-am 
deschis ochii, a dat ușor din cap. 

— Linda e un capitol încheiat în viața mea. Nu o 
să te dau la o parte pentru ea, iubito. 

— De ce nu? 

Am privit-o în ochi și se vedea clar că era speri- 
ată. Avea nevoie să o asigur că totul e în regulă. 

M-am ridicat la nivelul ei, apropiindu-mi chipul 
de al ei. 

— Pentru că te iubesc şi am nevoie doar de tine. 

Se abținea cu greu să lase lacrimile libere și își 
mușca buza de jos cu ardoare. 

— Când Melinda a dispărut, am reacționat 
impulsiv pentru că deja aveam parte de multe pro- 
bleme în viaţa mea. Nu am iubit-o niciodată, dar am 
fost atașat de ea. Și când a ales pe unul mai bogat 
decât mine, echilibrul meu s-a dus naibii și nu am 
mai putut să fac față. 

A dat drumul buzei și m-am încruntat când am 
văzut-o umflată și roșie. 

— Nu o să te mint şi recunosc că nu m-a tulburat 
puțin reîntâlnirea cu ea. Dar mă bucur că a făcut-o 
pentru că așa am reuşit să mă desprind de ea. În 
momentul ăsta, simt doar milă pentru ea. 

Mi-am pus mâna pe obrazul ei și i-am şters uşor 
lacrimile. 

— Tu ești singura femeie pe care o iubesc, 
Jessica, şi nimeni şi nimic nu o să schimbe asta vreo- 
dată. Am nevoie doar de tine și de nimeni altcineva. 

Mi-am pus mâna în buzunarul pantalonilor și 
am scos cutia de neagră, vârând-o sub nasul ei. Ochii 
i s-au mărit imediat şi a încetat să mai respire. 

Am deschis capacul, arătându-i inelul cu dia- 
mant. 

— Relaţia noastră a început cu stângul și ne-am 
înfruntat destul de mult timp până ne-am recunos- 
cut sentimentele. Nu sunt romantic și tu știi asta. 
Dar vreau să îţi spun că te iubesc cu toată ființa mea 
și vreau să îmi împart restul vieții cu tine. 

Pieptul ei a început să se umfle, iar umerii îi 
coborau și i se ridicau ușor. A început să plângă și 
părea împietrită. 

— Nimeni şi nimic nu o să te ia vreodată de 
lângă mine, iubito. Ai fost născută ca să fii a mea și o 
să mă asigur că toată lumea știe asta. 

Şi-a acoperit chipul cu ambele mâini și a suspi- 
nat puternic. Inima mea bătea cu putere și aşteptam 
răspunsul ei. 

— Jess? 

Şi-a lăsat mâinile jos şi a zâmbit. 

— Pune-mi inelul pe deget! 

Am început să râd și am scos bijuteria din cutie, 
strecurând-o pe degetul ei. Blondina s-a aruncat în 
braţele mele și am căzut pe amândoi la podea. 

— Te iubesc, Ray. A meritat să te aștept toată 
viața. 

M-a privit în ochi, apoi şi-a apăsat buzele peste 
ale mele și a răsuflat uşurată. 

Acum pot să spun că viața mea e perfectă și de 
data asta o să am grijă să rămână așa. 

— Mamă? 

Am deschis ușa biroului și am văzut-o cu capul 
în laptop, mormăind ceva indescifrabil. Ochelarii îi 
erau pe vârful nasului și se vedea clar cum îi pulsa 
o venă pe frunte. Sigur uitase să facă vreun raport și 
încerca să recupereze acum, pe ultima sută de metri. 

— Mamă! am încercat din nou. 

— Da, scumpule. 

Nu s-a uitat la mine când a vorbit, continuând să 
își plimbe grăbită degetele pe tastatură. 

Am închis ușa în spatele meu și m-am apropiat 
de ea. Am tras unul dintre fotolii și m-am așezat pe 
el. 

— Trebuie să vorbim. 

M-a privit câteva secunde, apoi a închis laptopul 
și şi-a scos ochelarii, lăsându-i pe birou. Am început 
să mă joc cu fermoarul gecii, străduindu-mă să gă- 
sesc cuvintele potrivite. 

— Ce s-a întâmplat? 

Am inspirat puternic şi mi-am ridicat capul, 
privind-o. 

— Derek ne-a convocat mai devreme la barou şi 
ne-a spus adevăratul motiv pentru care îi urăște pe 
cei din familia Evans. Era acolo și o femeie pe nume 


Ruth. 

Mama a tras aer adânc în piept și s-a sprijinit 
de spătarul scaunului ei. Și-a lăsat mâna dreaptă pe 
unul din brațe, iar cu cealaltă și-a sprijinit bărbia. 

— Deci în sfârșit a avut curajul să își spună 
secretele. 

Am privit-o surprins, dar mama părea pierdută 
în lumea ei. Chiar dacă se uita la mine, mintea ei era 
departe. 

— Tu știai tot? Că i-a alungat pe prietenii tăi? 

A dat ușor din cap șia oftat adânc. S-a apropiat 
cu scaunul de birou și a început să se joace cu oche- 
larii ei de vedere. 

— Derek mi-a spus totul când Arthur și Rebecca 
au murit. 

A tras aer în piept și şi-a coborât privirea spre 
ochelarii pe care îi învârtea agitată în mâini. 

— Nu am crezut niciodată că Arthur vrea să 
plece. Ştiam că ceva nu e bine și am încercat să îi con- 
ving să rămână aici. Dar nu am putut, a spus zâmbind 
trist. S-au mutat în Boston și, treptat, legătura dintre 
noi a slăbit, iar într-un final s-a rupt de tot. Arthur 
și-a făcut un nume și vestea morții lor a vuit în presă 
în acel moment. 

Şi-a trecut limba peste buze și avea vocea gâtuită. 

— Nu mi-a venit să cred și a trebuit să mă duc 
acolo să mă conving. l-am urmărit de la distanță pe 
copii cum își înmormântau părinții. Nu puteam să 
mă apropii de ei pentru că habar nu aveau cine eram. 
După ce au plecat, mi-am plâns prietenii și le-am 
promis că o să fac tot ce îmi stă în putinţă să îi ajut 
pe copiii lor. 

— Îmi amintesc cât de devastată ai fost. 

A zâmbit. 

— Tata a venit să mă verifice și când a văzut 
dezastrul pe care îl provocase, a decis că e timpul să 
se confeseze. Când am auzit am crezut că o să îl omor 
şi, dacă nu ar fi fost Mark, poate aș fi reușit. Nu îmi 
venea să cred ce fel de persoană aveam drept tată. 
Am început să îl urăsc. 

A înghițit cu greu și și-a închis ochii. 

— Ura mea creştea în fiecare zi şi îmi doream 
foarte mult să îl reneg. Până atunci crezusem că 
eram fata lui specială și că ar fi fost în stare să facă 
totul ca să fiu fericită. 

A râs și şi-a deschis ochii plini de tristeţe. 

— Spre deosebire de Patty, eu am încercat mereu 
să fiu fiica perfectă. Mergeam peste tot unde mergea 
el și am ales să fiu avocată ca să îl mulțumesc pe el. 
Voiam să fie mândru de mine şi să fie fericit că mă 
avea ca fiică. Dar după tot ce îmi făcuse, nu am mai 
putut să fiu aproape de el. Am început să predau la 
universitate și asta a fost o lovitură uriașă pentru el. 

Da, ştiu cât de nebun e Derek Black. Vrea neapă- 
rat ca munca de avocat şi baroul să rămână în familie 
şi e în stare de orice ca să obțină asta. 

— De ce l-ai lăsat în preajma mea și pe lângă 
Jess? 

— Pentru că voi nu trebuia să plătiți pentru 
disputa noastră. Derek are multe părți negative, dar 
ştie cum să își răsfeţe nepoții. Am vrut să aveţi acea 
parte în viața voastră. 

— Mai bine ne-ai fi scutit de asta, am mormăit. 

A început să râdă și şi-a lăsat ochelarii pe masă. 
Şi-a pus ambele mâini pe birou și m-a privit. 

— În ultimul timp am ajuns și eu la concluzia 
asta. Dar nu pot să uit că e tatăl meu, Jaxon. Oricât de 
mult mi-aş dori să fie exact opusul, trebuie să accept 
şi să trăiesc cu asta. 

Mi-am lăsat privirea în jos, încercând nu mă mai 
gândesc la bunicul meu și la dezastrul pe care îl pro- 
vocase în jurul lui. Dar era atât de greu, mă bazasem 
pe omul ăsta și crezusem că îmi dorește binele. 

Mi-am trecut o mână prin păr și am continuat să 
îmi privesc pantofii, dezaprobând din cap. 

— Nu ştiu ce să fac sau mai bine spus cum să 
reacționez. A rănit-o pe Savannah peste limită și 
aproape mi-a distrus orice șansă la fericire cu ea. 
Dar îl iubesc și mereu am avut o relație specială. Cel 
mai corect ar fi să îl îndepărtez din viața mea, dar 
mă doare. 

Am auzit scaunul mamei mișcându-se, apoi am 
simțit-o lângă mine. S-a așezat pe braţul fotoliului și 
m-a tras la pieptul ei. 

— Nu pot să vorbesc cu Savannah despre asta 
pentru că știu care e răspunsul ei. Și dacă mă pui să 
aleg între ea și Derek, aș alege-o pe ea de o mie de 
ori. 

Mi-am lăsat capul pe pieptul ei şi i-am inspirat 
parfumul, în timp ce îmi mângâia părul. 

— Nu mai am o relaţie cu tatăl meu și încerc să îl 
evit tottimpul. Nu știu dacă ăsta e cel mai bun sfat pe 
care poți să ţi-l dau, fiule, dar cred că ai nevoie de pu- 
țină libertate. Bunicul tău te-a ţinut sub papucul lui 

încă de când ai început să mergi. Ai ajuns să îl iubeşti 
în tot acest timp, dar trebuie să te întrebi: care iubire 
ar fi indispensabilă pentru tine, cea a bunicului sau 
a soţiei tale? 

Am zâmbit, mi-am privit verigheta și am răs- 
puns fără să stau o secundă pe gânduri. 

— A soției mele. 

A început să râdă și m-a împins puțin mai în 
spate pentru a mă putea privi mai bine. Mi-am dat 
capul pe spate și am zâmbit. 

— Chiar nu îți scapă nimic, nu? 

— Vrei să spui verigheta aurie de pe inelarul 
singurului meu fiu? Știi ce se spune despre ochii de 
soacră. 

M-am uitat la ea fascinat, apoi am început să 
râdem amândoi. 

Femeia asta era eroina mea. A reușit să treacă 
prin multe greutăți, să își vadă cei mai buni prieteni 
morți, să ne crească pe mine și pe sora mea. Și con- 
tinua să fie puternică și alături de noi ori de câte ori 
aveam nevoie. 


xxx 

— Ştiam că o săte întorci aici. 

Am închis ușa în spatele meu și am făcut câțiva 
pași în încăpere, fără a mă apropia foarte tare de el. 

Mă privea cu zâmbetul pe buze și şi-a tras scau- 
nul mai aproape de birou. 

— Cred că trebuie să clarificăm câteva lucruri. 

Şi-a ridicat ambele sprâncene și m-a privit sur- 
prins, însă în continuare cu zâmbetul pe buze. 

— Credeam că am explicat totul acum câteva 
ore. 

Am pufnit în râs și mi-am pus mâinile în buzu- 
narele pantalonilor. 

— Am înţeles de ce te-ai comportat ca un neno- 
rocit cu Savannah și frații ei. Dar vreau să lămuresc 
câteva lucruri pentru mine. 

A tras aer în piept și s-a lăsat moale în scaunul 
său. 

— Foarte bine. Ce vrei să afli? 

Mi-am trecut limba peste buza de jos și am in- 
spirat adânc. 

— De ce ai vrut să devin animalul tău de 
companie? 

Şi-a despărţit buzele, şi părea vizibil şocat. Îl 
luasem pe nepregătite. 

— Nu ai fost niciodată animalul meu de 
companie. 

M-am uitat la el și am început să râd. Ori habar 
nu avea la ce mă refeream, deși mă îndoiesc, ori era 
mai nebun decât crezusem. 

— Întotdeauna ai vrut să îmi dictezi viaţa. Mi-ai 
ales grădinița, costumul pentru primul meu eveni- 
ment social, școala primară, m-ai forțat să fac liceu 
la prietenul tău. 

— Jaxon... 

Am ridicat o mână și l-am oprit. 

— E rândul meu să vorbesc. 

Şi-a ridicat sprâncenele și a aprobat ușor din 
cap. 

— Când am crezut că o să reușesc să scap din 
lesă, l-am omorât pe vagabondul ăla și am ajuns din 
nou sub papucul tău. Mi-ai băgat avocatura pe gât și 
m-ai obligat să fac ce vrei tu. 

Am Început să mă plimb prin încăpere, simțind 
presiunea din tâmple din ce în ce mai apăsătoare. 

— Eu am acceptat asta pentru că nu am avut de 
ales. Dar Savannah? 

M-am oprit și m-am uitat la bunicul meu, iar el 
era foarte atent la mine. 

— Ştiai foarte bine cine este, ce i-ai făcut mamei 
ei, ce i-ai făcut fiicei tale. Cum ai putut să o ataci în 
felul ăsta? 

Şi-a dus mâna la gură fără să scoată niciun 
cuvânt. 

— De la început ai încercat să îmi strici orice 
relație cu ea. Şi știai perfect ceea ce simt. Ai știut 
înaintea mea, altfel nu ţi-ai fi pierdut atâta timp și 
energie să îi faci viața amară. 

M-am apropiat de biroul lui și mi-am lăsat 
ambele mâini pe suprafața lemnoasă, aplecându-mă 
pentru a îl putea privi în ochi. 

— Dar acum e timpul să tai firele. Savannah e 
soția mea, o iubesc şi ea mă iubeşte. O să avem un 
copil și tu nu o să mă mai poți despărți vreodată de 
ea. Orice mijloc ai folosi. 

A zâmbit și şi-a dat mâna la o parte. 

— Chiar ai avut dreptate. 

Am clipit surprins şi m-am dat un pas în spate. 


Nu vorbea cu mine ci se uita pe lângă mine la ușa 

de legătură dintre biroul lui și al meu. Savannah a 
deschis-o și a intrat în încăpere zâmbind. 

Clipeam mai des decât de obicei, iar roșcata s-a 
apropiat de mine și zâmbind triumfătoare. 

— Ce cauţi aici? 

A tras aer în piept și s-a oprit în faţa mea, pu- 
nându-și mâinile pe pieptul meu. 

— Nu puteam sta acasă fără să mă gândesc la 
tine şi la cât de tare te-au afectat evenimentele de 
mai devreme. Te iubesc atât de mult încât simt ca 
aceste cuvinte nu sunt suficiente pentru a descrie 
cum mă simt. 

Am zâmbit și i-am cuprins talia cu ambele mâini. 

— Vreau să fii fericit, dar știu cât de mult ţii la el 
și, chiar dacă urăsc asta, o să îl las să facă parte din 
viața noastră. 

— lubito... 

Mi-a pus un deget pe buze și și-a închis ochii 
câteva secunde. 

— O fac și pentru mine. Mama mea a fost o fe- 
meie excepţională și o avocată grozavă. 

A accentuat ultimele cuvinte și l-a privit pe bă- 
trân cu aroganță. Am pufnit în râs și și-a întors capul 
spre mine. 

— Ea a văzut ceva special în fosila asta și vreau 
să văd şi eu cu propriii mei ochi. O să fiu mai bună 
decât tata și mama și o să îi demonstrez că s-a înşelat 
întotdeauna în privința mea. 

Am lipit-o de mine și am sărutat-o apăsat pe 
frunte. Micuța mi-a înconjurat talia cu brațele și a 
zâmbit. 

— Aştept cu nerăbdare să se întâmple asta, 
Savannah. 

M-am uitat la Derek, iar el s-a ridicat în picioare 
și a zâmbit cu sinceritate, probabil pentru prima 
oară în viaţa lui. 

— O să mă grăbesc ca să mă asigur că se întâm- 
plă cât mai ești în viaţă. 

Am început să râdem și am strâns-o la pieptul 
meu, sărutând-o afectuos pe creștet. 

Femeia asta e tot ce am nevoie și nu îmi vine să 
cred cât de norocos sunt că o am. 

În drum spre lift am început să o trag de limbă. 

— Cumva discuţia asta cu Derek are legătură cu 
faptul că Ray și Jess fac sex? 

— Dap, a recunoscut. 

Am început să râd și am lăsat-o să intre în ascen- 
sor. A fost atât de adorabilă ca a recunoscut imediat. 

— Voiam să vin şi să discut cu Derek, dar sora 
ta în călduri și fratele meu nesătul au fost de altă 
părere. 

— Și dacă acum îi găsim în aceeași stare? 

A zâmbit că o pisică și s-a lipit de mine. 

— De data asta ești cu mine și pot să îmi poto- 
lesc pofta. 

Am zâmbit și mi-am apăsat buzele peste ale ei, 
simțind gustul de căpşuni. 

— Mulţumesc. 

A inspirat adânc și mi-a înconjurat gâtul cu 
braţele. 

— Aş face orice pentru tine, iubitule. Absolut 
orice. 

Nu m-am îndoit niciodată de asta. 

— Ți-am spus că nu am nimic. 

— Pe dracu nu ai. 

Am auzit-o răsuflând ofticată, în timp ce eu mă 
plimbam agitat dintr-o parte în alta a încăperii. 

— E a doua oară când leşini și cel mai grav e că 
nu mi-ai spus. 

— Pentru că te comporți ca un idiot, a spus 
nervoasă. 

M-am uitat la ea cu gura căscată și nu îmi vine 
să cred ce auzeam. Secretara ei își strângea tableta 
la piept și se străduia cu greu să nu râdă. 

— De ce naiba mă comport ca un idiot? 

Bruneta s-a ridicat mai sus pe patul ei și mă 
privea nervoasă. 

— Pentru că sunt în stare să am grijă de mine. 

M-am uitat în jurul ei pentru câteva secunde. 

— Eşti într-un pat de spital și ești legată de o 
perfuzie. 

— Pentru că leşinatul, slăbiciunea şi ameţelile 
vin la pachet cu sarcina, a spus dând cu pumnul în 
bara de metal. 

— Eşti la jumătatea celui de-al doilea trimestru, 
am Început să ţip la ea. Acum ar trebui să mănânci 
ca o apucată și să mă trimiţi la două noaptea după 
înghețată. 

342 


Volumul 2 Șantajul iubirii 


Respiram amândoi accelerat și ne priveam de 
parcă eram doi rivali gata să se înfrunte într-o arenă. 

— Judy, caută-l pe Mark. Cineva are nevoie să 
primească informații pentru idioţi. 

Mi-am închis ochii și mi-am strâns pumnii cu 
putere. Am auzit ușa deschizându-se și apoi închi- 
zându-se, semn că rămăsesem singuri. 

Privind-o pe încăpățânata absolut superbă din 
fața mea, am simţit furia răbufnind în mine. 

— Ascultă, răsfăţată şi... 

— Nu, tu ascultă! 

S-a dat jos din pat și s-a clătinat câteva secunde. 
Am vrut să mă apropii de ea, dar privirea ucigătoare 
din ochii ei m-a făcut să mă opresc. A pus mâna pe 
suportul de metal al perfuziei și s-a apropiat de mine. 

— Cum îndrăznești să mă bagi în aceeași cate- 
gorie cu acele gravide crizate și care cerșesc atenţie? 
Sunt suficient de mare ca să mă descurc singură și 
nu am nevoie de tine să stai după coada mea și să îmi 
respiri în ceafă. 

A tras aer adânc în piept înainte să continue. 

— O să fiu medic, lucrez într-un spital și dețin 
afurisitul de spital. Crezi că trebuie să te sun de fie- 
care dată când ameţesc sau când am nevoie de calciu 
sau alte prostii? 

S-a oprit în fața mea și mi-am coborât capul 
pentru a o privi fix în ochii aceia care nu conteneau 
să mă amenințe. 

— Ştiu să am grijă de mine și de copilul ăsta. 
Care e problema de fapt, Lloyd? Crezi că nu sunt în 
stare să duc sarcina la termen? 

Doamne, femeia asta devine mai nebună pe zi 
ce trece! 

Am oftat cu putere și am dezaprobat din cap, 
dorindu-mi să nu îi ascult tâmpeniile. 

— Eşti mai paranoică decât credeam. 

M-a privit serioasă câteva secunde, apoi a înce- 
put să râdă forțat. 

— Eu sunt paranoică? Tu ești cel care are im- 
presia că dacă îmi rup o unghie o să se întâmple o 
catastrofă. 

Am zâmbit și m-am uitat în ochii ei. 

— Şi nu e aşa? 

A încetat să râdă și mi-a dat un pumn în umăr, 
însă nici măcar nu am simţit lovitura. 

— Eşti un măgar! 

S-a întors cu spatele la mine și a vrut să se înde- 
părteze. Mi-am pus mâinile în jurul abdomenului ei 
umflat și am lipit-o de pieptul meu. 

— Ți-am mai spus că ești absolut superbă așa 
gravidă şi în postura de prințesă războinică? 

A chicotit și şi-a lăsat capul pe pieptul meu. 

— Încetează! 

Am zâmbit și i-am prins lobul urechii între dinţi, 
făcând-o să geamă. 

— Încă te excită fiecare atingere? 

A suspinat când mi-am apăsat dinţii pe pielea ei 
şi am simţit-o cutremurându-se. 

— Lloyd, nu mai fi un ticălos sexi și obsedat de 
sex, altfel o să ai necazuri, m-a ameninţat. 

Am chicotit și am sărutat-o pe obraz, mân- 
gâindu-i gâtul cu vârfurile degetelor. Scumpa mea 

graviduţă s-a lăsat moale în brațele mele și îmi sim- 
team sexul întărindu-se. 

Am oftat și am condus-o spre pat, așezând-o cu 
grijă pe salteaua moale. M-am așezat lângă ea și am 
tinut-o de mâini, privind-o în ochi. 

— Te iubesc şi vreau să fii bine. Amândoi să fiți 
bine. 

Mi-am pus mâna liberă pe abdomen și am strâns 
materialul rochiei ei uşor, posesiv. În timp ce o pri- 
veam pe viitoarea mea soție și zâmbeam, am simțit 
lovitura campionului meu. M-am uitat cu uimire la 
pântecul ei umflat, apoi la bruneta mea. 

— Tocmai a marcat un gol? 

A început să râdă și a dat ușor din cap. Când am 
simţit și a doua lovitură am început să râd. Parcă 
eram un copil în ajunul Crăciunului și îmi deschi- 
deam cadourile. 

— Face asta de ceva timp și cu siguranță abia 
așteaptă să te cunoască. 

Cu toată nebunia cu Malcom, Savannah și Derek 
Black o neglijasem complet pe Priscilla. Avusesem 
grijă ca Judy să o urmărească și să mă sune de fie- 
care dată când se întâmplă ceva. Dar cu fuga între 
tribunal, poliție și sora mea, nici măcar nu am avut 
timp să mă bucur de copilul meu. 

Mi-am șters zâmbetul de pe față și mi-am întors 
capul pentru a o privi pe logodnica mea. 

— Pris, îmi pare rău că te-am lăsat singură atâta 
timp. 

Bruneta a inspirat adânc și s-a ridicat în șezut. 
Mi-a acoperit obrazul stâng cu mâna ei și mi-a zâm- 
bit călduros. 

— Nu ai de ce să îţi ceri scuze. Savannah avea 
mai multă nevoie de tine decât mine. În afară de 
niște pofte nebune și câteva episoade de ameţire, nu 
am nimic. 

M-am uitat la ea ridicând sceptic din sprânceană. 

S-a aplecat și m-a sărutat ușor pe buze. 

— Sunt bine, iubitule și o să fiu bine. Sunt puter- 
nică, la fel e şi bebelușul. 

— Tot îmi este frică. 

A oftat și şi-a luat mâna de pe chipul meu, zâm- 
betul ei pierzându-și din intensitate. 

— De ce? 

I-am luat mâinile în ale mele și i le-am sărutat, 
apoi m-am uitat în ochii ei mari și superbi. 

— Când mama a născut-o pe Savannah, a suferit 
o complicație și aproape a murit. Nu vreau să trec 
prin ce a trecut tata în acel moment. Nici măcar nu 
vreau să mă gândesc ca aș putea să te pierd. 

— Nu o să mă pierzi, scumpule. Cred că ţi-am 
demonstrat cât de puternică sunt și că nu o să scapi 
niciodată de mine. Nici dacă ai vrea asta. 

Am început să râd și i-am mângâiat mâinile, 
continuând să o privesc în ochi. 

Nu cred că aș putea să trăiesc fără ființa asta. 
Totul a început ca un joc și nu mi-am imaginat nicio- 
dată că o să ajung să o iubesc atât de mult. Au trecut 
multe femei prin patul meu, dar niciuna suficient de 
bună încât să o păstrez. Însă ființa asta, de aceeași 
vârstă cu sora mea, a reușit să îmi câștige inima. Cu 
firea ei războinică, încăpățânată, pasionată, reală, cu 
fiecare parte din ea m-a cucerit iremediabil. 

— Bine, cine e idiotul pe care trebuie să îl 
luminez? 

Vocea lui Mark m-a făcut să zâmbesc și am auzit 
ușa închizându-se în spatele lui. 

— lar tu? Credeam că am terminat cu tine acum 
o lună când încercai să mă convingi să o leg de pat ca 
să stea liniştită. 

Mi-am dat ochii peste cap, iar Priscilla își mușca 
buza de jos ca să nu râdă. 

Bărbatul și-a tras un scaun aproape de pat și a 
zâmbit cu gura până la urechi. 

— Deschide gura și spune: Aaa! 

Priscilla a început să râdă și s-a lăsat moale în 
perna din spatele ei. L-am privit îmbufnat pe Mark, 
iar acesta a ridicat din umeri și şi-a scos lampa de 
control din buzunar. 

— Bun, deci nu știi să spui „Aaa!” sau să deschizi 
gura. Poţi să urmărești luminița? 

Îmi trecea fascicolul de la un ochi la altul şi eu 
încercam să evit să mă orbească. Priscilla lovea sal- 
teaua cu palma și se prăpădea de râs. 

— Nu am nevoie de aşa ceva. 

Şi-a pus obiectul în buzunarul halatului și dat 
ușor din cap. Și-a pus un picior pe coapsă și a adoptat 
poziţia de psiholog. 

— Spune-mi, Lloyd, ce te frământă? 

Mi-am dat o palmă peste frunte și m-am uitat 
cu coada ochiului la logodnica mea care își şterge 
lacrimile din colțul ochilor. 

— Vă învaţă să fiți și psihologi la medicină? 

Bărbatul a oftat și a zâmbit. 

— În meseria asta, te adaptezi la orice. Acum 
spune-mi, care e de fapt problema? 

Am tras aer în piept și m-am uitat în ochii lui. 

— În ultimul timp nu am mai fost atât de atent 
cu ea și am cam pierdut unele programări. Și nu îmi 
place deloc leşinul ei atât de des. 

— De fapt asta e doara treia oară când leșină. 

M-am uitat la rapid la ea, însă bruneta zâmbea și 
și-a pus mâinile în sân. 

— Tu ştii de două, însă primul l-a avut pe când 
încă nici nu ştia ca e însărcinată. 

Zâmbetul ei larg m-a făcut să mă simt ca un tem- 
bel pentru că în mintea mea a încolțit imediat ideea 
că mă minte. Mi-am întors privirea spre doctor și am 
așteptat să continue. 

— Priscilla a avut mereu un început ușor de 
anemie şi a trebuit să umble cu ciocolata şi cutia de 
calciu după ea. Acum că e însărcinată asta e puțin 
mai accentuată și de asta leșină mai des decât altă 
femeie gravidă. 

I-am căutat mâna și am strâns-o imediat, liniș- 
tindu-mă imediat. 

— Analizele ei de sânge sunt foarte bune. În 
afară de aceste episoade de slabă anemie, logodnica 
ta e într-o stare perfectă. Nu ai de ce să te îngrijorezi, 
Lloyd, pentru că o să fiu mereu aici. Grant a fost 
cel mai bun prieten al meu, iar Priscilla e ca o fiică 
pentru mine. l-am promis că o să am grijă de fetița 
lui mereu. 

Am zâmbit și am aprobat ușor din cap, mul- 
țumindu-i bărbatului. El a zâmbit și s-a ridicat în 
picioare, lovindu-și mâinile una de cealaltă. 

— Şi acum că sunteţi amândoi, aţi vrea să aflaţi 
sexul copilului vostru? 

M-am uitat la brunetă și ne-am înţeles foarte 
ușor din priviri. M-a strâns mai tare de mână și am 
zâmbit. 

— Vrem să fie o surpriză. 

— Foarte bine. Atunci, vă rog să mă scuzati, 
dar unul dintre pacienţii mei e pe cale să ajungă la 
nebuni și trebuie să fac ceva în privința asta. E o zi 
minunată să salvăm vieţi. 

M-am uitat la el în timp ce părăsea salonul și 
închidea ușa în spatelui lui. 

— E cumva... 

— Da, e un mare fan Derek Shepard. 

Am început să râd și m-am apropiat mai tare de 
micuța mea. l-am dat o șuviță de păr după ureche și 
am sărutat-o pe buze. 

— Te iubesc! 

A suspinat fericită și s-a aplecat să mă sărute. 

— Şi eu te iubesc, Lloyd. Mai mult decât orice pe 
lume. 

Am tras-o în brațele mele și am sărutat-o pe 
creștet. 

Nu am crezut niciodată că viața mea poate să fi 
atât de minunată. Familia mea începea să revină la 
normal, iar femeia pe care o iubeam era alături de 
mine. Cariera mea e în cea mai bună etapă și am tot 
ce îmi doresc. 

Sper că sunteți mândri de mine, mamă, tată. 
Pentru că eu sunt mândru de viața pe care mi-ați 

— Tot nu îmi vine să cred. 

Mă uitam în oglindă, în timp ce soția mea îmi 
aranja cravata şi zâmbea. Abdomenul ei devenea tot 
mai proeminent pe zi ce trece și în doar două luni o 
să îmi cunosc campionul. 

— Nu înţeleg ce e așa de necrezut. 

Am tras aer în piept și mi-am analizat părul, 
fiind sigur că e perfect. 

— Mereu ai fost bun la asta și acum ești șef de 
promoție. 

Am început să râd și am lăsat-o să îmi înnoade 
cravata. 

— Nu e vorba de asta. Știu că sunt un geniu și 
mereu am fost sigur că o să fiu șef de promoţie. 

Şi-a dat ochii peste cap și a încercat să îmi 
strângă cravata mai tare și m-am prefăcut sugrumat. 

— Atunci ce nu poți să crezi? 

S-a dat un pas în spate și m-a privit cu zâmbetul 
pe buze. 

— Faptul că Jess e gravidă și Ray crede că o să 
aibă un băiat. Dar eu o să i-o iau înainte. O să fiu chiar 
înaintea lui Pris și a lui Lloyd. Amândoi vor avea fete, 
iar eu o să îl am pe campionul meu. 

S-a uitat la mine mirată, apoi a început să râdă 
cu putere. S-a întors cu fața la oglindă și și-a aranjat 
rochia vaporoasă care îi scotea sarcina în evidenţă. 

M-am apropiat de ea și mi-am pus mâna pe 
abdomenul ei rotund. Am sărutat-o ușor pe creștet 
și am privit-o în oglindă. 

— De ce ești atât de sigur că o să fie băiat? 

Am zâmbit și m-am uitat în ochii ei. 

— Pentru că sunt un ticălos arogant și mereu 
obțin ce vreau. 

Ne-am privit unul pe celălalt și ne-am zâmbit. 
Roșcata și-a lăsat capul pe pieptul meu și mi-a aco- 
perit mâinile cu ale ei. 

— Ai fi dezamăgit dacă ar fi o fată? 

Am strâns-o la pieptul meu și i-am inspirat 
parfumul. 

— Sigur că nu. O s-o vindem și o să încercăm 
până când o să vină descendentul King. 

A început să râdă și m-a privit sceptică în 
oglindă. Am sărutat-o pe obraz și mi-am lăsat bărbia 
pe umărul ei. 

— O să fiu fericit indiferent de sexul copilului. 
Faptul că e o bucăţică din tine și din mine e suficient 
ca să mă facă fericit și mândru. 

S-a întors cu fața la mine și mi-a înconjurat gâtul 
cu ambele brațe. 

— Sper să mai spui asta și când o să schimbi 
scutece și o să te trezești la miezul nopții. 

Hopa, am uitat complet de partea asta. Am 
strâmbat din nas, iar micuța și-a lărgit zâmbetul. 

— Aș putea să... 

— Nu. 

Mi-am mușcat buza de jos și am căutat imediat 
altă soluţie. 

— Nici dacă... 

— Nu. 

Mi-am închis ochii și am dat din cap, încercând 
să găsesc o modalitate de a o convinge să facă ea 
toată treaba. 

— Dar dacă aş... 

— În niciun caz. 

S-a ridicat pe vârfuri și m-a sărutat ușor pe buze, 
apoi s-a desprins din braţele mele. 

— Nu am făcut copilul ăsta singură și cu sigu- 
ranță nu o să am grijă de el singură. Eşti implicat în 
asta sută la sută, amice. 

Am oftat adânc și am aprobat din cap. Chiar nu 
am cum să scap de partea murdară. Dacă îmi place 
atât de mult să îi fac, trebuie să îi şterg și la fund. 

— jaxon? 

Am revenit din gândurile mele și eram singur în 
cameră. Vocea soției mele venea din bucătărie, unde 
probabil îşi umplea geanta cu o grămadă de porcării. 

— Da, iubito? 

— Dacă nu te grăbești, Ray o să îți ia locul și o să 
țină discursul în locul tău. 

Mi-am îndreptat umerii și am tras aer în piept. 

— Nicio șansă. 

Nu o să îl las pe ticălosul ăla să îmi fure laurii. 
Dar de ce am impresia că altcineva o să fie în centrul 
atenției astăzi? 


kkk 


— Şi acum vă invit să îl aplaudați pe șeful pro- 
moției 2016, Jaxon King. 

M-am ridicat de pe scaun și am zâmbit cu gura 
până la urechi. Mi-am aranjat toca pe cap și i-am 
întins mâna rectorului. Mama m-a ignorat complet 
şi a sărit în brațele mele. 

— Sunt foarte mândră de tine, scumpule! 

Am sărutat-o în fugă pe obraz, apoi mi-a lăsat 
podiumul liber. Am tras aer adânc în piept și mi-am 
pus mâinile pe suportul de lemn. 

În faţa mea se întindea o mare de persoane. 
Colegii mei absolvenți, fiecare membru al familiei 
lor, bobocii, cei din an mai mare, familia mea. lar 
în primul rând se afla centrul universului meu. Mă 
privea cu mâinile împreunate în poală, cu zâmbetul 
pe buze și cu lacrimi în ochi. 

— În primul rând, vreau să îmi felicit colegii 
absolvenţi pentru că m-au însoțit în infern și au ieșit 
nevătămați. 

Un val de râsete s-a auzit din mulţime și m-am 
prins mai tare de pupitrul de lemn, simțind cum îmi 
tremură mâinile. 

— Când am aplicat pentru această facultate, nu 
am crezut niciodată că o să îmi ofere cele mai fru- 
moase amintiri din viaţa mea. Încă sufăr de amnezie 
temporară și nu știu ce s-a întâmplat la petrecerea 
bobocilor. 

— Tu şi cu mine, amice. 

Sean s-a ridicat câteva secunde în picioare și am 
râs cu toții de reacţia lui. 

— În al doilea an, am început să urăsc absolut 
totul despre meseria pe care urma să o profesez. 
Singura mea motivație era satisfacția imensă de a 
trimite criminalii după gratii. 

Uralele din mulțime mi-au trimis un fior pe șira 
spinării şi îmi simțeam mâinile transpirând. 

— În al treilea an, mi-am cunoscut destinul. 

Am privit-o pe Savannah și simțeam cum povara 
mi se ridica uşor de pe umeri. Lacrimile începuseră 
deja să i se prelingă pe obraji. 

— Am cunoscut o micuță enervantă, încăpățâ- 
nată, arogantă, deşteaptă și care mă punea mereu cu 
botul pe labe. Și atunci am știut că ea e a mea. Am 
avut un început tumultos, iar relația noastră a avut 
multe suișuri și coborâșuri și nu de puţine ori am 
avut impresia că totul s-a terminat. 

Şi-a şters o parte din lacrimi ca să facă loc altora 
noi. Inelul ei de logodnă strălucea în lumina soarelui, 
iar ea era absolut superbă. 

— În ultimul meu an, am făcut cea mai nebu- 
nească treabă. Am fugit în Vegas și m-am însurat 
cu femeia asta minunată care m-a susținut mereu, 
indiferent cât de tare o enervam. 

Mulțimea a început să aplaude și am tras aer în 
piept, încercând să îmi calmez bătăile inimii. 

— Nu aș fi aici în fața voastră, dacă nu ar fi fost 
ea. Mi-a dat putere și mi-a spus să nu renunţ nicio- 
dată la visul meu. Ştiu că mulți dintre voi credeţi că 
am ales dreptul pentru că asta e în sângele meu de 
câteva generații. Dar am avut de ales și am ales asta 
pentru că asta am simțit. Și nu regret nici măcar o 
secundă. 

Mi-am trecut limba peste buza de jos și mi-am 
mutat greutatea pe celălalt picior. 

— Cred că a fost una din cele mai bune alegeri 
ale mele pentru că mi-a adus-o pe soţia mea. Și nu aș 
putea fi vreodată mai fericit. Vă mulțumesc! 

Savannah s-a ridicat în picioare şi a începutsă mă 
aplaude, acompaniată curând de cei din jurul ei. Am 
zâmbit și am coborât de pe podium, îndreptându-mă 

direct spre ea. Mi-am aruncat toca pe unul dintre 
scaune și am tras-o în brațele mele. 

l-am simţit braţele în jurul gâtului meu și când 
am sărutat-o am crezut că o să mă topesc. Lacrimile 
ei curgeau pe obrajii mei și îi auzeam suspinele. 

— Te iubesc atât de mult, a șoptit. Ai fost grozav. 

Am ridicat ușor din umeri și am zâmbit. 

— Ştiu. 

A început să râdă și mi-am aplecat capul pentru 
un nou sărut. Buzele ei calde mă provocau să rup ro- 
chia de pe ea și să îmi fac de cap. Dar sarcina e foarte 
avansată și asta i-ar face rău atât ei, cât și copilului. 

— Putem să îmbrăţișăm și noi noul avocat al 
familiei? 

Savannah s-a dat la o parte şi am început să fiu 
îmbrățișat de fiecare membru al familiei. Mama a 
coborât în sfârșit de pe scenă și m-a luat din nou în 
braţe, începând să plângă. 

— Băieţelul meu a crescut și în sfârşit nu o să se 
mai plângă nimeni de el. 

— Mamă... 

Mi-a prins obrajii între degete și a început să îmi 
miște capul dintr-o parte în cealaltă. 

— Dacă o să îl educi pe nepotul meu să fie ca 
tine, o s-o încurci rău de tot. Ai înțeles? 

Mă privea serios și mă abțineam cu greu să 
izbucnesc în râs. Dar cred că asta ar fi enervat-o şi 
m-ar fi luat la bătaie. 

Am dat ușor din cap, iar femeia a zâmbit cu gura 
până la urechi și m-a sărutat pe frunte, apoi mi-a eli- 
berat fața. Mi-am pus brațul după umerii soției mele 
și am tras-o mai aproape de mine. Ea mi-a înconjurat 
talia cu ambele braţe și a zâmbit. 

— Cine ar fi crezut că o să termin în același timp 
cu mucosul ăsta. 

Am zâmbit și l-am privit pe Ray care radia pur și 
simplu. O ţinea în braţe pe Jess și păreau mai fericiți 
ca niciodată. Am fost puţin sceptic în privinţa lui, dar 
probabil că sora mea l-a bătut suficient la cap și a 
reușit să își termine în sfârșit facultatea. Şi s-a ţinut 
destul de bine, pentru că e al doilea din promoţie. O 
să fim o familie destul de enervantă și încăpățânată. 

Am sărutat-o ușor pe creștet și mi-am strâns 
degetele pe umărul ei. 

— Hopa! 

Ne-am îndreptat toţi privirile spre Priscilla care 
zâmbea tâmp, în timp ce îl strângea de mână pe 
Lloyd. 

— Eşti bine? 

A început să râdă și să respire din ce în ce mai 
alert. 

— Da, mă simt perfect. Doar că mi s-a rupt apa. 

Lloyd a privit-o înlemnit și pentru câteva 
secunde am crezut că o să leşine. Mama a reușit să 
îl scoată din transă, apoi a luat-o pe Pris de mâna 
liberă și a condus-o spre mașină. 

— Toată lumea să își miște fundul în mașină şi 
să meargă la spital. O duc eu pe Priscilla, pentru că 
Lloyd e indisponibil. 

Cumnatul meu mergea lângă soţia lui şi nu spu- 
nea nimic. O strângea de mână și o privea intens în 
ochi şi era mai șocat ca niciodată. 

Mi-am pus mâna pe spatele soţiei mele și am 
condus-o încet spre mașină. Ray şi Jess au ajuns la 
mașina lor înaintea noastră și au demarat în timp 

ce eu o așezam pe roșcată pe scaunul din dreapta. 
Mi-am dat roba jos şi am aruncat-o în spate înainte 
să mă urc la volan. 

— Aşa o să faci și tu când o să îţi spun că nasc? 

Am zâmbit şi am pornit motorul, asigurându-mă 
în oglindă că pot pleca. 

— Cel mai probabil. Poate la al doilea nu o să fie 
așa, însă acum sigur o să îngheţ și nu voi ști ce să fac. 
Exact ca Lloyd. 

— Bărbaţi! a spus dându-și ochii peste cap. 

Am început să râd și am mărit viteza, ajungân- 
du-i din urmă pe Ray și Jess. l-am luat mâna roșcatei 
într-a mea şi i-am sărutat uşor pielea. 

— Voi sunteţi nebune după control și sunteţi 
obișnuite să faceţi față în situaţii de criză. Noi nu 
ne stresăm pentru orice prostie, dar avem un punct 
critic. Şi la fratele tău tocmai s-a declanșat. 

— Şi cred că o să se declanșeze și la tine. 

Am oprit la semafor și m-am uitat la ea surprins. 

— De ce? 

A tras aer în piept şi a zâmbit. 

— Pentru că tocmai mi s-a rupt apa. 

Am clipit de câteva ori de parcă eram prost. 
Soţia mea continua să zâmbească și a început să facă 
aceleaşi exerciții de respiraţie ca Pris. 

— lubitule, te rog să te panichezi după ce ajun- 
gem la spital. Chiar nu vreau să nasc în mașină. 

— La dracu! 

Am depășit mașina lui Ray și am trecut pe roșu, 
accelerând până în podea. 

— Jaxon, vreau să trăiesc ca să pot să nasc 
copilul. 

De ce naiba vine mai devreme? Ar trebui să mai 
stea acolo la căldură încă două luni. Ceva nu e bine şi 
nu îmi place deloc. Acum trebuie doar să ajung mai 
repede la spital și să mă asigur că ea e bine. Și copilul 
de asemenea. 

Mi-am apăsat piciorul cu putere pe frână și am 
oprit în fața spitalului cu un scârțâit de roți. Sigur o 
să primesc câteva amenzi pentru imprudenţă. 

Am coborât jos şi am ocolit în fugă mașina, în- 
cercând să ajung cât mai repede la soția mea. Ea deja 
deschisese portiera și a început să râdă. 

— lubitule, trebuie să te... Jaxon! 

Am luat-o în braţe și am ridicat-o la piept, în- 
dreptându-mă spre intrarea spitalului. 

— Pot să merg să știi. 

— Taci din gură! am repezit-o. 

Inima mea mai are puţin şi îmi sare din piept şi 
ea mă bate la cap cu prostii. 

Uşile s-au dat la o parte şi am văzut-o pe una din 
studentele tatei. 

— Am nevoie de o targă. Chiar acum! 

S-a împiedicat puţin când am început să ţip și 
am auzit-o pe roșcată oftând. 

— Jaxon, ce s-a întâmplat? 

Când mi-am întors capul, am văzut-o pe rezi- 
denta tatei și am răsuflat ușurat. 

— Soţia mea naște, Kim! Am nevoie de ajutor şi 
de tata. 

S-a uitat la rapid la mine, apoi la femeia din 
brațele mele și a aprobat din cap. 

— Helen, găseşte o sală de operații și pregăteș- 
te-o! Patrick, cheamă-l pe doctorul Brockway! 

Am lăsat-o pe Savannah pe targă, iar Kim a ridi- 
cat barele de metal și a început să o împingă. 

— Vreau ca tata să fie cu ea. 

Femeia a început să zâmbească și m-a privit. 

— Tatăl tău e neurochirurg, Jaxon. Au trecut mai 
bine de zece ani de când a asistat la o naștere. 

— Nu are nevoie de facultate ca să facă asta. 
Doar scoate copilul din ea. 

— E mai complicat de atât. 

Am scăpat o înjurătură și m-am uitat la soţia 
mea. Mă strângea de mână și încerca să fie vitează 
în fața durerii. Nu pot să o las pe mâini necunoscute, 
mai ales că ceva sigur nu e bine. 

— Atunci cheam-o pe Megan. 

— E ocupată cu propria ei fiică. 

Rahat. 

Am uitat că Priscilla a ajuns aici înaintea noas- 
tră. Normal că Megan o să stea cu ea până când o să 
fie bine. Și nu pot să o amân pe Savannah până o să 
nască Pris. 

Ne-am oprit în fața liftului și rezidenta a apăsat 
pe butonul rotund. 

— Atunci fă-o tu. 

S-a uitat la mine și a zâmbit. 

— O să fiu acolo şi eu, dar nu pot să fac de una 
singură operaţia. Sarah e... 

— Neglijentă şi nu îi pasă de pacienți. 

A oftat adânc și și-a pus mâinile pe barele de 
metal. S-a aplecat spre roșcată și a început să o 
examineze. 

— Kim, copilul ăsta trebuia să vină abia peste 
două luni. Nu pot lăsa pe oricine în preajma lor. 

A privit-o pe Savannah, iar aceasta a dezaprobat 
din cap, făcând-o pe rezidentă să râdă. 

— Sala 4 e liberă şi pregătită. Doamna Brockway 
e în pauza de prânz. 

M-am uitat la Kim cu o privire care spunea ti-am 
spuseu. A răsuflat cu putere și și-a dat capul pe spate. 
Uşile liftului s-au deschis, dar nimeni nu a făcut nicio 
mișcare. 

Femeia a început să își frece ochii cu degetul 
mare și cu arătătorul și a apăsat pe butonul liftului 
ca să nu se închidă ușile. 

— Cheamă-l pe doctorul King! Spune-i că nora 
lui a intrat în travaliu și că Jaxon nu mă lasă decât pe 
mine și pe el în preajma ei. 

Femeia mignonă a dat din cap și a început să 
alerge pe holurile spitalului. Am ajutat-o pe Kim să 
împingă targa în lift și am vrut să intru după ea, însă 
s-a pus în fața mea și m-a oprit. 

— Până aici ai plătit! a spus împingându-mă. 

— Ce? Nu am timp de prostii, Kim. Dă-te la o 
parte. 

M-a împins din nou și a zâmbit. 

— Trebuie să o pregătim pe soţia ta și nu avem 
nevoie de tine. 

— Dar trebuie să fiu lângă ea. 

A zâmbit și m-a împins din mijlocul ușilor. 

— Sala 4, etajul şase. 

Uşile de metal s-au închis și mi-am văzut refle- 
xia. Eram roșu în obraji, cu părul ciufulit și cu o pată 
imensă pe cămașă. 

M-am uitat în jurul meu căutând cel mai apro- 
piat mijloc de a ajunge la ea: scările. Am început să 
alerg, izbind ușa de perete, pentru a ajunge cât mai 
rapid la soția mea. 

360 


Volumul 2 Șantajul iubirii 


De ce vine atât de repede? Dacă se naște prema- 
tur, el nu o să fie bine. O să trebuiască să stea incubat 
şi conectat la o mulțime de apărate. Și nu poate să fie 
bine nici pentru ea. 


— Ce spui de Charles? 

A început să chicotească și continua să citească 
noul articol al lui Jess. 

— Și să îi spunem Chuck? Ca în Gossip Girl? 

Am oftat și am dezaprobat frenetic din cap. 

— Urăsc Gossip Girl şi nu o să pun amprenta aia 
idioată pe fiul meu. 

Și-a ridicat capul mai sus pe abdomenul meu şi 
am respirat mai ușor. 

— Arthur? 

S-a încruntat puternic și i-am netezitrapid cutele 
de pe frunte. 

— Tata şi-a urât numele și mi-a spus să nu în- 
drăznesc să le pun nepoților numele său. 

Am zâmbit şi m-am uitat pe lista de nume de pe 
telefon, încercând să ajung la unul cât mai bun. 

— Nu vrei să ne gândim și la un nume de fată? 

— Nu. 

A început să râdă și a închis revista. S-a ridicat de 
pe abdomenul meu și s-a întors privindu-mă în ochi. 

— 0 să fii foarte dezamăgit dacă e fată, nu? 

M-am uitat la ea și i-am văzut zâmbetul trist. Am 
lăsat telefonul pe pat și am tras-o în brațele mele. 

— Nu pot să neg faptul că o să fiu cel mai încân- 
tat dacă primul meu copil va fi băiat. Însă dacă o să 
fie fată, o să devin un maniac și o să îi spun protecţie 
de aluminiu la comoară, ca în parodia Robin Hood. 

A început să râdă cu putere și s-a lăsat moale la 
pieptul meu. Am sărutat-o ușor pe creștet și a zâmbit 
fericit. 


Nu pot să îi pierd pe niciunul dintre ei. Nu vreau 
să se întâmple nimic rău acum, când totul începe să 
meargă perfect. Când viața mea e perfectă, nu poate 
să apară o nenorocire. Nu o să las să se întâmple asta. 

Am deschis ușa trântind-o de perete și am 
pășit pe hol. M-am aplecat și mi-am pus mâinile pe 
genunchi, să-mi trag răsuflarea. Totul în mine arde, 
dar trebuie să îmi revin repede. Trebuie să fiu lângă 
ea și să o asigur că va fi bine. 

— Domnule Jaxon! 

Mi-am smucit capul în sus și am dat nas în nas 
cu pitica de mai devreme. Nici măcar nu îi reținusem 
numele. 

— Vă rog să mă urmaţi! 

Am pornit pe urmele ei fără să scot un cuvânt. 
Jess și Ray au ieșit din lift și mai aveau puțin și săreau 
pe mine. 

— Savannah e bine? 

— Ce naiba a fost în capul tău când ai trecut pe 
roşu? 

I-am făcut semn studentei să se oprească câteva 
secunde. Am inspirat cu putere înainte să vorbesc. 

— Copilul vine mai devreme și a trebuit să ajung 
aici cât mai repede. Acum trebuie să mă duc acolo și 
să fiu lângă ea. Vorbim mai târziu. 

Am plecat de lângă ei fără să aștept vreun răs- 
puns din partea lor. 

— Dacă e fată, îmi datorezi 200 de dolari. 

Am început să râd şi i-am arătat un gest obscen 
cumnatului meu. Femeia din fața mea m-a condus în 
sala de sterilizare și a început să îmi spună ce să fac. 

După ce m-am spălat pe mâini, mi-am luat un 
halat verde, iar asistenta mi l-a încheiat la spate. 
Mi-a pus o bonetă de aceeași culoare pe cap și m-a 
împins în sala de operaţii. 


XXX 

M-am sprijinit de perete şi m-am prelins în jos. 
M-am așezat cu fundul pe podeaua rece și mi-am 
scos boneta din cap. Mâinile îmi tremurau incontro- 
labil și mi-am șters lacrimile. Am auzit câţiva pași, 
dar nu mi-am ridicat capul. 

— jaxon! 

Vocea mamei părea atât de îndepărtată și nu 
aveam nicio putere să mă mişc. Parcă eram paralizat. 

S-a lăsat pe vine și mi-a ridicat capul cu degetele. 
Mă privea îngrijorată și probabil era uimită de faptul 
că plâng. 

— Scumpule, ce s-a întâmplat? a șoptit. 

Am tras aer în piept şi lacrimile au început să se 
prelingă din nou pe obrajii mei. 

— Savannah e bine? 

Am dat din cap în semn că nu şi mi-am închis 
ochii strâns, amintindu-mi de chinul ei de mai 
devreme. 

— Copilul e bine? 

Am mimat un zâmbet şi am ridicat din umeri. 

— Habar nu am. Totul s-a complicat și tata m-a 
scos afară. Nu ştiu dacă au murit sau dacă trăiesc. 
Ştiu doar că e numai vina mea. 

Am lăsat-o să mă ia în brațe și am început să 
plâng mai tare. Mâinile ei se plimbau pe spatele meu, 
încercând să mă liniștească. 

— Dacă aș fi mers cu ea la cursurile alea tâm- 
pite, aș fi știut ce să fac. Poate ea ar fi fost bine. Dar în 
schimb eu mi-am bătut capul cu licenţa și cu cazurile 
de la barou și am neglijat-o. Dacă i se întâmplă ceva, 
e numai vina mea. 

— Nu e adevărat. 

Şi-a pus mâinile pe umerii mei și m-a făcut să o 
privesc în ochi. 

— Savannah şi copilul vor fi bine. Tatăl tău e 
acolo și nu o să lase să se întâmple nimic rău. 

— El nu are ce face, mamă. 

A început și ea să plângă uşor şi inima mea s-a 
făcut cât un purice. De obicei, mama era cea care îi 
încuraja pe toţi şi nu era afectată. 

— O să fie bine. Mâine o să pleci acasă cu familia 
ta și apoi o să mă suni zilnic să vin şi să liniştesc 
copilul. 

Am început să râd și să plâng în același timp, 
încercând să mă încurajez singur. Trebuie să fie bine. 
Viaţa nu poate fi atât de nedreaptă cu mine și să îi ia 
pe amândoi de lângă mine. 

— jaxon! 

Brusc, sala de operații s-a deschis și a apărut 
tata. M-am ridicat rapid în picioare, aproape dărâ- 
mând-o pe mama. Părea obosit și fericit în același 
timp. 

Îmi simţeam inima cât un purice şi pentru câ- 
teva clipe nici măcar nu știam dacă mai bate sau nu. 

Savannah 


De ce e atâta linişte în jurul meu? Ar fi trebuit 
să fie nebunie și să aud doar râsete și chicoteli. Am 
murit? 

Mi-am deschis ochii încet și mi-am strâns ple- 
oapele când lumina puternică mi-a pătruns în ochi. 
Mi-am dus mâna la pleoape și am simţit acul din 
venă. Am încercat să îmi ridic și mâna dreaptă, dar 
îmi era blocată. 

Când mi-am întors privirea, l-am văzut pe Jaxon 
cu capul pe saltea, ținându-mă de mână. Am zâmbit 
și mi-am lăsat capul pe pernă, privindu-l. Mi-am pus 
mâna liberă pe corp și mi-am simţit abdomenul mai 
mic și mai puțin umflat. Avea cearcăne sub ochi și 
era îmbrăcat cu aceleași haine de la absolvire. Părul 
îi era ciufulit în toate direcţiile și cu siguranţă era 
epuizat. 

Am zâmbit și am continuat să îl privesc. Părea 
atât de inocent cu aspectul lui de neîngrijit și obosit. 
Nu prea ai putea să spui că e un adevărat diavol când 
se enervează. 

— Ce bine, v-aţi trezit! 

l-am făcut semn asistentei să vorbească mai 
încet. L-a privit pe brunet, apoi a zâmbit și a dat din 
cap. 

S-a apropiat de mine și a verificat perfuzia de 


care eram legată. 

— Am dormit mult? 

Femeia a oftat și a dat din cap. 

— Pentru o clipă, doctorul King a crezut că v-a 
pierdut în sală. 

Am privit-o cu atenție de parcă mi-ar fi spus 
niște bazaconii. Ea a continuat să zâmbească și i-a 
aruncat o privire rapidă soțului meu. 

— Nu a plecat de lângă dumneavoastră decât 
până la baie. Nici măcar doamna Victoria nu a reușit 
să îl convingă. 

Am suspinat adânc și îmi simţeam inima cât un 
purice. Ce naiba s-a întâmplat cu mine? Asta nu ar fi 
trebuit să se întâmple. 

— Copilul? 

Vocea mea era gâtuită și așteptam speriată 
răspunsul. 

— Aşteaptă cu nerăbdare să o cunoască pe 
mama lui. 

Am răsuflat ușurată şi mi-am închis ochii, 
plângând. Asistenta mi-a pus o mână pe umăr și m-a 
făcut să o privesc. 

— Să îl aduc? 

Am dat din cap incapabilă să vorbesc. Femeia a 
zâmbit și a ieșit rapid din salon. 

Mi-am afundat capul în pernă și am privit ta- 
vanul. Ce naiba s-a întâmplat de fapt? Sarcina era 
perfectă, la termen şi eu nu aveam nicio problemă 
de sănătate. 

Am încercat să îmi caut în amintiri discuţia cu 
Lloyd de la începutul sarcinii. 

— Stai jos! 

Lloyd era așezat pe canapea și mângâia supra- 
fața țesăturii, făcându-mi semn să mă așez lângă el. 

— Pris te ține pe uscat și începi să mângâi tot ce 
apuci? 

Mi-a aruncat o privire furioasă și am început să 
râd. 

— Eşti o tembelă! 

Am ridicat ușor din umeri și m-am așezat lângă 
el. 

— Mă pot obişnui cu asta. 

A început să râdă și dădea ușor din cap. Și-a îm- 
preunat mâinile și părea un idiot care nu era în stare 
să vorbească. 

— Lloyd, spune ce vrei! Nu e bine să mă enervezi 
în perioada asta. 

A tras aer în piept și s-a întors spre mine. 

— Vreau să ai grijă, bine? 

M-am uitat la el de parcă ar fi înnebunit, dar 
m-am abținut să râd. Părea îngrijorat și nu înţele- 
geam de ce. 

— Îi am pe Jaxon, Jess şi Victoria pe capul meu. 
Uneori am impresia că trebuie să îi întreb dacă am 
voie să respir. 

Am zâmbit, dar fratele meu era în continuare se- 
rios. Am oftat punându-mi o mână peste a lui și m-am 
uitat în ochii săi. 

— Lloyd, ce s-a întâmplat? 

Mi-a acoperit mâna şi a inspirat scurt. 

— Când te-ai născut, mama a fost la un pas de 
moarte. 

Am tresărit și am vrut să îmi retrag mâna, dar el 
mă ţinea strâns. S-a apropiat de mine și a continuat 
să mă privească. 

— Era slăbită din cauza mea și a lui Ray, din 
cauza serviciului, și nu a mai avut atât de multă grijă 
în ultimele săptămâni. A pierdut mult sânge când te-a 
născut și s-a trezit după câteva zile. 

Mi-am trecut limba peste buza de jos și inima 
mea bătea cu putere. 

— Nu spun că asta ti se poate întâmpla și ție, însă 
vreau să ai grijă. Ai avut mereu probleme ușoare cu 
sănătatea. Dar în clipa asta trebuie să ai grijă de tine 
mai mult ca niciodată, Nana. 

Am aprobat absentă din cap şi mintea mea înce- 
pea să nască idei din ce în ce mai înfricoșătoare. 


Ar fi trebuit să îmi amintesc de asta mai de- 
vreme. În ultima lună am încercat să îl ajut pe Jaxon 
cu licența şi Derek a avut nevoie de mine pentru 
câteva din cazurile lui. M-am consumat ca o fraieră 
pentru alte probleme şi am uitat de alimentaţie, de 
vitamine şi de restul lucrurilor importante. Mi-am 
pus copilul în pericol și mi-am îngrijorat întreaga 
familie. Doar pentru a demonstra că sunt bună și că 
pot să mă descurc și singură. Mi-am șters lacrimile și 
am suspinat. Acum totul e bine și cel mai important 
e că bebelușul meu e în siguranță. 

Jaxon a început să se foiască și şi-a îndreptat 
spatele. Ținea în continuare ochii închiși și a început 
să se întindă și să caşte somnoros. Când și-a deschis 
ochii în sfârşit, a clipit de câteva ori, iar eu am zâmbit. 

— Bună, am șoptit. 

A răsuflat ușurat și s-a aplecat peste mine, apă- 
sându-și buzele peste ale mele. Mi-am pus mâinile în 
părul lui și l-am apropiat mai mult, lăsându-i limba 
să pătrundă printre buzele mele. 

Inima îmi bătea acum normal și sentimentul de 
panică începea să dispară puțin câte puţin. 

— M-ai speriat de moarte. 

A gemut cu putere și și-a lăsat capul pe pieptul 
meu. Mi-am apăsat buzele pe creștetul lui și am în- 
ceput să îl mângâi pe spate încercând să îl liniștesc. 

— Îmi pare rău! 

Și-a ridicat capul și s-a uitat în ochii mei. 

— Să nu mai faci asta niciodată! 

Am zâmbit și am aprobat din cap, lăsându-l să 
mă sărute din nou. 

Îmi era atât de dor de asta şi eram fericită să îl 
văd ușurat și liniștit. 

— Ne scuzați! 

Asistenta a intrat în salon cu zâmbetul pe buze 
şi ținea în braţe bebelușul meu, învelit ca un cocon. 

Jaxon s-a așezat lângă mine și a zâmbit cu gura 
până la urechi. Femeia s-a apropiat de noi, în timp ce 
îi zâmbea copilului din braţele ei. 

— Sunteţi pregătită să vă cunoașteţi copilul? 

Am aprobat din cap și mi-au dat lacrimile 
imediat. Mi-am întins braţele, fără nicio ezitare, iar 
asistenta mi-a dat bebelușul. L-am strâns la pieptul 
meu și am început să suspin când l-am văzut pentru 
prima oară. Avea ochii închiși și își mișca ușor bu- 
zele. I-am luat o mânuţă în mâna mea și l-am sărutat 


pe frunte. 

— O să vă las singuri cât mai puteţi. Întreaga 
familie o să apară în câteva clipe. 

Eu eram complet captivată de bebelușul meu 
şi putea să vină și potopul pentru că nu aveam de 
gând să mă mişc de aici. Jaxon şi-a lăsat bărbia pe 
creștetul meu și şi-a pus mâna peste a mea. 

— Numele lui e Caleb. 

M-am uitat la soțul meu, iar el zâmbea cu gura 
până la urechi și radia pur și simplu. 

Lacrimile mi se prelingeau necontenit pe obraji 
şi am început să râd. 

— Dorinţa ta s-a îndeplinit. 

Şi-a pus mâna pe obrazul meu și și-a apropiat 
fața de a mea. 

— Dorinţa mea s-a îndeplinit acum doi ani, iu- 
bito. De acum înainte sunt doar puncte bonus. 

M-a sărutat uşor pe buze și mi-am lăsat capul 
pe pieptul lui. Băiețelul meu mă strângea ușor de 
arătător şi era liniștit. 

— A avut trei kilograme la naștere. Pentru un 
copil născut prematur e destul de mare. 

Am înghiţit în sec și acum părea momentul ideal 
să îi spun adevărul. Am ezitat să îl privesc pentru că 
îmi era frică de reacţia lui. 

— De fapt, s-a născut exact la timp. 

— Da? 

După ironia din vocea lui era evident că știa deja. 
Am oftat și mi-am întors capul, privindu-l în ochi. 

— Cine ţi-a spus? 

A zâmbit şi a ridicat ușor din umeri. 

— Singurii care știau. După ce tata m-a scos 
afară din sală, am crezut că ai murit. Când l-au dus pe 
Caleb în sala de nou-născuţi și arăta exact ca ceilalţi, 
mi-am dat seama că ceva nu se leagă. Mama mi-a 
spus că s-a născut doar cu două zile mai devreme. 

— Îmi pare rău, iubitule! Dar, în apărarea mea, 
nu m-ai întrebat niciodată cât de avansată era 
sarcina. 

A început să se joace cu părul meu și a oftat. 

— Știu. Totul s-a întâmplat atât de repede și noi 
ne războiam unul cu celălalt. 

— Nu am crezut niciodată că o să fie complicația 
asta. M-am gândit că o să fie amuzant să te panichezi 
și să crezi că o să se nască prematur. 

— Nu a fost amuzant deloc, a mârâit. 

Mi-am ridicat sprâncenele şi mi-am reținut 
zâmbetul. 

— Aproape le-am luat la bătaie pe asistente și 
pe tata. Crezi că e amuzant să încerci să îl baţi pe băr- 
batul ăla? Dacă îmi dă o palmă, mă pune la pământ. 

Am început să râd și l-am auzit pe Caleb gân- 
gurind. M-am uitat la el și am început să îl leagăn. 

— Probabil am rămas însărcinată în aceeași 
perioadă cu Priscilla. O, Doamne, Priscilla! E bine? 

Brunetul a aprobat din cap și a zâmbit cu gura 
până la urechi. 

— Au o fetiță durdulie. 

Am zâmbit şi am răsuflat ușurată. 

— Te rog, nu îmi spune că o cheamă Rebecca sau 


Grantina. 

Soțul meu a început să râdă și și-a întins picioa- 
rele pe pat. 

— Nu. Se pare că și mama ta și-a urât numele, iar 
Grant probabil s-ar răsuci în mormânt dacă ar auzi 
numele ăsta. Au ales Serena, după mama lui Grant. 

Am zâmbit și am suspinat fericită, privindu-mi 
fiul. Acum aveam tot ce îmi doream și fericirea asta 
nu o să dispară niciodată. 

Întreaga familie a năvălit pe uşă şi agitația pre- 
conizată a început. Ray și Lloyd au început să țipe la 
mine, apoi m-au felicitat şi m-au pupat. 

Victoria şi Mark m-au certat în felul lor, apoi 
soacra mea a început sa plângă. Jess s-a aruncat pe 
mine, reușind cumva să nu îl atingă pe nepotul ei. A 
început să plângă la rândul ei și să mă certe. Jaxon 
mi-a înconjurat umerii cu un braț și mi-a șoptit în 
ureche. 

— Sper că îţi dai seama cât de iubită eşti. Data 
viitoare când mai vrei să mă părăsești, gândește-te 
şi la ei. 

Da, am câteva motive în plus să mă bucur de 
viaţă. Dar în clipa asta, motivul meu principal e 
Caleb. Nu o să îl las niciodată singur pentru că eu am 
fost pusă în situaţia asta. Şi nu vreau ca el sau ceilalți 
copii ai mei să treacă prin ce am trecut eu și frații 
mei. 

Am rămas aici cu un scop. Și am de gând să îl 
ating. 

M-am trântit pe canapeaua confortabilă și am 
oftat. 

— Zi grea? 

Am zâmbit și mi-am scos telefonul din buzunar, 
lăsându-l pe masă. Am primit bucuroasă paharul de 
limonadă de la Jess și am sorbit din el. 

— Azi au încercat iar să mă mituiască. 

Pris s-a aşezat lângă mine cu urechile ciulite, 
așteptând detaliile. 

Am aruncat o privire rapidă în direcţia băieților 
care aveau grijă și de copii, și de grătar. Jax rumenea 
fripturile, în timp ce Lloyd juca fotbal cu Caleb și 
Serena. Ray urmărea jocul de lângă soţul meu, strân- 
gându-și în braţe fiica de două luni. 

— Şi ce s-a întâmplat? 

Jess l-a luat în brațe pe fiul ei și s-a așezat lângă 
mine. 

— De data asta au venit pregătiți cu camere și 
microfon. Dar le-am spus să iasă pe ușă înainte să 
apuce să deschidă ofertele. 

Am băut din nou din paharul cu limonadă și 
mi-am privit nepotul. 

— Tot fiul primarului? 

Am dezaprobat din cap și l-am lăsat pe Calvin să 
mă ia de deget. 

— Acum a venit fiica și ginerele lui. După o 
poveste lacrimogenă, demnă de marile ecrane, mai 
aveau puțin și îmi pupau picioarele. 

Pris a pufnit în semn de dispreţ și a dezaprobat 
din cap. 

— De parcă tu decizi sentinţa lui. E vorba de 
juraţi şi pe ei ar trebui să îi bată la cap. 

— Au făcut-o. 

Băieții au scos un urlet de victorie și ne-au făcut 
să ne întoarcem privirile. Lloyd tocmai luase bătaie 
de la doi copii de patru ani, iar Ray și Jaxon făceau 
haz de el. 

— Gretchen face parte din juraţi și ea a fost cea 
care m-a avertizat în legătură cu ei. Au încercat să 
momească fiecare jurat în parte, dar niciunul nu a 
căzut în capcană. 

Calvin a început să gângurească și mă privea cu 
ochii lui mari. 

— Toţi sunt locuitori ai orașului şi sunt sătui de 
porcăriile pe care le-a făcut Aldrich. 

Am aprobat încet din cap și mi-am terminat 
limonada. 

— Asta a spus și Gretchen. Dar acum au impre- 
sia că am o anumită putere asupra juraţilor şi pot 
influența decizia lor. 

— Sau cred că justiţia o să fie de partea opusă 
pentru că Lloyd e avocatul care vrea să îl înfunde și 
face parte din familia ta. 

— Sau poate au impresia că l-au ales greșit pe 
Derek pentru apărare. Toată lumea știe de scandalul 
de acum câţiva ani dintre tine și bunicul. Și încă nu 
vă copleșiți cu dragoste unul pe celălalt. 

Am lăsat paharul pe masă, iar Jess s-a ridicat în 
picioare. 

— Revin imediat. Prinţul meu mic are nevoie de 
somnul de frumuseţe. 

Bona care tăia salata s-a spălat pe mâini și a ieșit 
în curte după micuța Chloe. 

— Nu credeam că o s-o mai văd fericită, am 
şoptit. 

Am aprobat din cap și l-am privit pe fratele meu. 
Și-a sărutat fiica pe creștet și a lăsat-o în braţele 
dădacei. 

Jess și Ray trecuseră prin dureri de neimaginat 
când ea a suferit un avort spontan și a pierdut primul 
copil. Pentru o bună perioadă de timp, își pierduseră 
speranţa, iar Jess nici măcar nu mai suporta gândul 
să stea lângă nepoții ei. 

Ray își adora copiii și uneori aveam senzaţia că 
va fi prea protector și o să îi sufoce. 

— Mami! 

Caleb s-a aruncat direct în brațele mele şi a înce- 
put să râdă. L-am pus pe genunchii mei și i-am șters 
urmele de iarbă de pe chip. 

— Ai văzut? Eu și Serena l-am bătut măr pe 
unchiul Lloyd. Tata mi-a spus că e mândru de mine 
și vrea să mă vadă pe un stadion peste câţiva ani. 

Mi-am trecut o mână prin părul lui și am zâmbit 
larg, în timp ce fiul meu mă privea cu ochii lui mari 
şi verzi. 

— Ştii ce? Cred că tocmai m-am hotărât să fiu 
jucător de fotbal. 

M-am uitat cu atenție la el, apoi m-am uitat la 


Pris care o urca pe fiica ei pe genunchi. 
375 


Ivo Dima Iubiri de neuitat 


Am început amândouă să râdem, iar Caleb s-a 
încruntat. 

— lubitule, săptămâna trecută ai vrut să fii 
astronaut. 

Şi-a încrucișat mâinile la piept și s-a dat jos din 
brațele mele. 

— Nu o să îți mai dedic primul meu gol, a spus 
îmbufnat. 

— Parcă trebuia să îmi dedici prima ta prăjitură 
acum două săptămâni. 

S-a întors și mi-a aruncat o privire supărată, 
care începea să semene cu cea a tatălui său. A cobo- 
rât scările, iar Serena s-a ținut imediat după el. 

— Crezi că ar trebui să le dăm vestea acum? 

Am tras aer în piept și am văzut-o pe Jess apă- 
rând lângă noi. A umplut din nou paharele și ne-a 
făcut semn să ieșim afară. 

— Dacă vă abţineţi din cauza mea, să știți că 
sunt bine. Acum mă simt perfect și nu o să mai revin 
niciodată la acea stare. Şi sunt fericită pentru voi, 
proastelor, a spus dându-și ochii peste cap. 

Am început să râdem și ne-am ridicat în picioare, 
urmând-o în curtea din spate. 

De data asta, Jaxon și Ray erau cei care se jucau 
cu cei doi copii, iar fratele meu era lângă grătar. 

— Mai întâi le spunem lui Caleb și Serenei? 

M-am uitat la copii, apoi la bărbați și am zâmbit. 

— Hai să facem doi în unu. 

Bruneta a fost de acord cu mine și le-am făcut 
semn celor doi pitici să se apropie de noi. Exact cum 
mi-am imaginat, Jax și Lloyd nu au întârziat să apară. 

— Mai ești supărat, fotbalistule? 

Roșcatul și-a pus mâinile pe șolduri și și-a întors 
capul, evitând să mă privească. 

Mi-am mușcat buza de jos ca să nu râd şi m-am 
uitat la micuța Serena. Arăta ca o păpușă și semăna 
atât de mult cu Pris și cu mama. Lloyd a contribuit 
doar la ochii ei și la o parte din personalitate. 

— Ai de gând să fii prima în tribună? 

M-am lăsat în genunchi și am zâmbit. 

— O să fiu pe teren lângă antrenor. 

De data asta îi captivasem complet atenţia. Și-a 
întors capul spre mine și a zâmbit. 

— Nu o să te lase. 

— Atunci eu și sora sau fratele tău o să fim în 
primul rând și o să te susţinem cu toate forțele. 

Mâinile i-au căzut pe lângă corp, iar el şi tatăl lui 
mă priveau cu ochii mari și surprinși. 

Mi-am întors capul spre cumnata mea și puteam 
să văd încântarea de pe chipul micuţei ei. 

— O să am o nouă verișoară? 

Pris a luat-o de mâini și a făcut-o să se uite la ea. 

— Da, iubito, o să ai o verișoară. Și un frăţior sau 
o surioară. 

Serena și Lloyd au copiat gesturile familiei mele, 
iar eu și Pris am început să chicotim. Serena și Caleb 
s-au privit unul pe celălalt, apoi s-au luat în braţe și 
au început să ţopăie prin toată curtea. 

Soțul meu m-a ridicat de jos și a început să 
zâmbească. 

— Era și timpul, a mârâit. 

Am început să râd și l-am lăsat să își apese bu- 
zele peste ale mele. I-am înconjurat gâtul cu ambele 
braţe și i-am privit pe copii cum țipau și se bucurau. 

Jess și Ray ne priveau cu zâmbetul pe buze. Cu 
toții erau extrem de fericiți și asta îmi încălzea inima. 
Atât mie, cât și lui Pris ne fusese teamă de reacţia lui 
Jess, dar se pare că ne făcusem griji degeaba. Acum 
era mai fericită ca niciodată și speram să rămână așa 
pentru totdeauna. 

— De data asta o să am un băiat, King. 

— Nu și dacă ţi-o iau iar înainte, Evans. 

Am oftat și mi-am dat ochii peste cap. Sper doar 
ca Ray să nu pună paie pe foc. 

— 500 de dolari că Lloyd o să aibă un băiat. 

Priscilla a zâmbit și a dezaprobat din cap, 
privindu-mă. 

— O să am un frate. Îmi ajung atâtea femei în 
viața mea. O să am nevoie de ajutor ca să le protejez 
pe Serena, sora ei și pe Chloe. 

Ne-am uitat cu toţii la Caleb, apoi am început să 
râdem. Lloyd a murmurat o înjurătură și s-a ales cu 
un cot în stomac de la soţia lui. 


XXX 


— Savannah? 

Mă uitam în oglindă în timp ce îmi aranjam roba 
neagră. M-am uitat cu coada ochiului la ușă şi am vă- 
zut-o pe secretara mea intrând cu un buchet imens 
de trandafiri roșii. 

Mi-am încheiat și ultimul nasture și m-am întors 
cu fața la ea în timp ce îmi lăsa buchetul pe birou. 

378 


Volumul 2 Șantajul iubirii 


— Soţul tău chiar te iubește. 

Am dat ușor din cap și m-am aplecat inspirând 
mirosul discret al florilor. Telefonul meu a vibrat 
imediat şi am știut că mesajul era de la el. 

Pentru cea mai frumoasă femeie din viaţa mea, 
care o să-mi dăruiască încă un bărbat. Te iubesc, 
scumpete. Încearcă să nu le dai mulţi ani de închisoare 
nemernicilor. 


Am început să râd, dar am preferat să nu îi răs- 
pund. Am lăsat telefonul pe birou lângă flori și după 
o ultimă privire am părăsit încăperea. 

— A primit vestea cu bine? 

Am tras aer în piept și am zâmbit. 

— Cred că o să aibă o surpriză imensă dacă o să 
aibă fată. 

Femeia a chicotit, iar eu m-am îndreptat spre 
sala de judecată. 

Viaţa mea a ieșit exact cum mi-am plănuit-o. Am 
terminat facultatea cu brio și am muncit ca să ajung 
în poziţia în care eram acum. Numele meu încă nu 
răsuna la fel de tare ca al tatălui meu, dar în curând 
o să îl depășească pe al său. 

Familia mea e perfectă și cu noul membru o să 
fie exact ceea ce mi-am dorit pe plan personal. Jaxon 
conduce baroul lui Derek și uneori ne mai întâlnim 
şi în sala de judecată, deși evităm cu desăvârșire 
lucrul acesta. Niciunul dintre noi nu vrem să auzim 
speculații despre integritatea noastră. 

Jess a reușit să pună mâna pe postul pe care l-a 
vrut în RED, iar Patty e cea mai fericită dintre toți. 

Cafeneaua lui Ray e din ce în ce mai aglomerată și 
acum Începe să construiască a treia locaţie în oraș. 
Calvin și Chloe le-au adus mai multă bucurie decât 
și-au dorit și sper să rămână la fel de fericiți cum 
sunt acum. 

Priscilla e rezidenta lui Mark și, deși e propri- 
etara spitalului, socrul meu nu o menajează deloc. 
Uneori îmi e frică pentru viața lui, dar sinceră să 
fiu, şi-o caută cu lumânarea. Lloyd e din ce în ce mai 
solicitat și a acceptat să devină partenerul lui Jaxon, 
după ce soțul meu a cumpărat întreaga parte pe care 
o deținea Martinez. 

Derek și cu mine încă nu ne înțelegem de mi- 
nune unul cu altul, dar îl adoră pe Caleb și pe ceilalți 
copii şi asta e suficient să mă facă să îl accept. 

Mark și Victoria încearcă să îşi împartă timpul 
în mod egal între toți nepoții lor, însă acum Calvin și 
Chloe sunt cei privilegiați. 

Mi-aş fi dorit ca mama și tata să fie aici și să se 
bucure de toată familia. Însă sunt convinsă că ne 
privesc de sus și sunt fericiți și mândri de noi. 

Uşile mari şi duble s-au deschis și am auzit vo- 
cea impunătoare și groasă care încă îmi trimite fiori 
pe șira spinării. 

— Atenţie! Judecătoarea Savannah Evans-King. 

Îmi ţineam capul în jos fără să mă uit în mod 
special la cineva. Când m-am așezat pe scaun și i-am 
văzut pe toți în picioare, am zâmbit ușor. 

— Vă puteţi așeza! 

A meritat să îndur atâtea pentru asta. 

Mi-am împreunat mâinile pe pupitru și am pri- 
vit tribuna cu jurați. 

— Aţi ajuns la un verdict? 

Gretchen s-a ridicat în picioare și a încercat să 
menţină o poziţie neutră. Însă amândouă ştiam care 
era verdictul. 

— Domnule Aldrich, vă rog să vă ridicaţi în 
picioare. 

Primarul orașului şi-a închis ochii și s-a ridicat, 
împreună cu avocatul său. Familia lui era în spatele 
său și știau verdictul, judecând după privirile lor. 

— Îl considerăm vinovat, onorată instanţă! 

Gardianul mi-a înmânat decizia juraților, iar eu 
m-am întors cu fața spre inculpat. 

Ce îmi place la meseria asta? Când cei care dețin 
puterea cred că pot să scape basma curată mituind 
și minţind, apoi ajung în fața mea sau a fratelui meu. 
Privirea lor de dezamăgire și de înfrângere îmi alină 
sufletul și îmi sporește încrederea. 

Probabil fratele meu are același sentiment, ju- 
decând după zâmbetul lui triumfător din acest mo- 
ment. Derek se străduia să nu zâmbească, în ciuda 
faptului că cel condamnat era clientul lui. 

Mi-a luat ciocănelul în mână și am tras aer în 
piept. 

— Domnule Aldrich, vă condamn la douăzeci 
de ani de închisoare, fără cauțiune și fără drept de 
eliberare condiționată, pentru abuz de putere, furt, 
delapidare și mituire. 

Am bătut cu putere în suportul de lemn, apoi 
m-am ridicat de pe scaun şi am ieşit din sală. În urma 
mea se auzeau tot felul de sunete și amenințări, însă 
eu îmi mențineam zâmbetul pe buze. 

Asta e slujba mea și iubesc fiecare parte din ea. 

